
TJVOD 


Jednog liepog dana u godini 1805. krenuo je gospodin 
J. B. Cavaignac, bivši član konventa, na put iz Pariza u Cahors. 
Uzput se zaustavio u seocu Haut-Quercya po imenu La Ba- 
stiđe-Fortuniere, da pozdravi staru prijateljicu, častnu gospo- 
đu Jeannu Loubieres, udovicu Murat. U svoje doba, kad se 
je mladi Joahim Murat našao na početku svoje vojničke ka- 
riere, izvukao ga je uz pomoć svojih osobnih veza iz vrlo 
neugodna škripca. Danas je Murat dosegao vrhunac svoje 
slave, pa je Cavaignac bio i te kako ponosan, što mu je tada 
mogao pomoći. 

Jeanne Loubieres i uza sve to, što je prevalila 84 godine 
života, nije ništa izgubila od svoje duševne svježine. Ostala 
je isto onakva pobožna,, vedra, priprosta seljanka, kakva je 
bila, odkad ju je Cavaignac poznavao. Fantastični uzpon nje- 
zina sina nije joj nimalo zavrtio glavom. Ako ćemo pravo, njoj 
bi bilo milije, da je postao župnik u La Bastideu — o tom je 
uviek sanjala! — mjesto da sada živi na dvoru i među voj- 
nicima. Zato je i posve ravnodušno slušala, kad ju je njezin 
gost htio iznenaditi, te joj nabrajao sve časti, kojima je car 
obasuo njezinoga sina u posljednje đvie godine: maršal car- 
stva, veliki častnik legije časti, senator, veliki admiral, carski 
princ, a na koncu vrhovni zapovjednik konjaničke pričuve. 

Kad je Cavaignac svršio, podiže dobra starica ruke u vis 
i reče: Povere fenno!... Mnogo vreća ubit će magarca! 

Jeanne Loubieres je predobro poznavala svoga sina; sva 
njegova budućnost ležala joj je pred očima kao otvorena knji- 
ga. U toj jednostavnoj rečenici počiva čitava Joahimova sud- 
bina. Svatko od nas pripada na određeno mjesto. Po Murata 
je bilo kobno, što nije ostao na svojem mjestu. U tom je izvor 
svim pogrješkama i zabludama, koje su pomutile njegov lik u 
poviesti. 

Joahim Murat nije bio muž bez sposobnosti. Između osta- 
loga krdo je u sebi sva svojstva, koja treba dobar konjanički 
general. Njegova je osobna srčanost bila bezprimjerna; kad 
je trebalo nekoliko švadro'na povesti na juriš i pregaziti naj- 
teže zapreke, nije mu bilo ravna. A kad su razpršili neprija- 
telja, pa ga je valjalo progoniti u stopu i za njim smuti u 
hajku, sve dok mu se ne šatre i posljednji konj, dok mu i po- 
sljednja bojna ne položi oružje, u tom nije nitko mogao nad- 
mašiti Murata. Ali više nisu smjeli od njega tražiti. 

On nije u sebi imao nijednog od onih riedkih darova, koje 
bi "osim hrabrosti morao imati dosta velik konjanički vođa. 
On nije bio kadar sam izraditi strategijsku osnovu, neprija- 
telju zadati odlučan udarac na najpovoljnijem mjestu i u pra- 
vom trenutku. On nije znao štediti konja i jahača sve dotle, 
kad bi s njima morao polučiti najveći uspjeh. On je bio posve 
sliep za svaki neprijateljski potez, za taktiku nije uobće imao 
smisla. Radi svega toga bio je nesposoban za odgovorno za- 
povjeđničko mjesto. Bio je hrabar jurišnik — drugo ništa. 
Da je ostao pri tom, bio bi se liepo izticao uz Nansoutya, Bessie- 
resa, d’ Hautpoula. Veleuma jednoga Lasallea, jednoga Keller- 
m an na., jednoga Montbruna međutim nije imao. 

Bio je dobar sin, dobar otac, pristojan ljubazan i sućutan 
čovjek. Mogao je ostaviti ikspomenu vriedna muza i vrstna 
vojnika. Ali njegovo je častohleplje bilo nezasitno, a car je 
pogriešio, što ga je u tome još i podupirao. To ga je moralo 
strovaliti u propast. 

Napoleon ne samo što mu je povjerio zapovjedništva, koja 
su nadišla mjeru njegovih sposobnosti, nego i takve zadatke, 
koji su osim sposobnosti vojskovođe iziskivali i vrline diplomata 
i državnika. Murat je bio nemiran duh, koristoljubiv, nestvaran 
i do pretjeranosti umišljen. A po svemu tome neprikladan za 
ulogu, koja ga je tu zapala. Misleći stalno na osobne probitke, 
zaboravljao je uviek na visoki cilj, koji bi morao postići. 

Uza sve to moramo kod Murata uzeti u obzir olakotne 
okolnosti. Sam se možda i ne bi bio s tolikom strašću bacio 
u lov za promaknućima, častima, darovima, a na koncu i za 
krunom. Jednako častohlepna kao i on bila je njegova žena, 
Karolina Bonaparte. Samo što je ona bila mudrija i strastve- 
nija od njega, ona ga je sve žešće i vatrenije gonila napried 


u tom lovu za slavom i imetkom, pri tom ga je dapače i nad- 
kniiila. Ona je bila njegov zloduh. 

Car je jednom o Muratu rekao ovo: »Bez mene je bio 

ništica, a sa mnom moja desna ruka . . . Ostavljen sam sebi — 
bio je glupan bez vlastitog suda«. Murat je sve postao samo 
zahvaljujući caru. Za uzvrat mu se odužio najodurnijom neza- 
hvalnošću. Njegov pad i njegov konac bili su strašni. S njima 
je okajao svoje izdajstvo. Ali poviest ne će zaboraviti, da je 
želio pogoditi Napoleona, a pogodio je Francuzku. 

I. poglavlje 
POČETCI 

Joahim Murat rodio se 25. ožujka 1767. u La Bastide- 
Fortuniereu. La Bastiđe je siromašno selo na vrhu Causse de 
Gramata nalik na tvrđavicu, koja čuva okolicu. Ponosan mu po- 
ložaj usred pustoši i golotinje vapnenog tla, koje tu i tamo pre- 
siecaju neprijazne guduraste pukotine, simboličan je za Muratov 
život. Taj je život pun suprotnosti, dobro i zlo leže tik jedno 
uz drugo, a do sjajnih vrhunaca slave zievaju ponori nesreće. 
Golu visoravan Causse de Gramat šibaju bez prestanka burni 
vjetrovi, možda i u tom nalazimo značajan trag u duhu toga 
muža, koji je trajno bio izpunjen nemirom i uviek kolebao 
između oholih zamisli i nada s jedne strane, a provala biesa 
i najdublje satrtosti s druge strane. 

Njegov otac, Pierre Murat-Jordy, bio je gostioničar i se- 
ljak, marljiv radnik, vjeran svojoj grudi, bez trunka často- 
hleplja. Obitelj Murat živjela je već 300 godina u La Bastideu. 
Svi su bili seljaci i pastiri, s koljena na koljeno, vjerni svome 
stališu, bez želje, da se popnu na više. Pri tom nije neobično, 
što u 16. vieku gospodina Guillamea Murata nalazimo u svoj- 
stvu predstojnika ureda, a velečastnoga Francoisa Murata kao 
kapelana u opatiji Marcillac. Pa kako je u čestiti seljački sviet 
tih priprostih i vriednih ljudi iznenada dospjela tako neobična 
pojava, kakva je bila naš budući kralj Napulja? Tome ,je raz- 
logom onaj strahoviti potres 1789. Da nije njega bilo, bio bi 
Joahim Murat postao možda dobar dočastnik, vrstan mačeva- 
lac ili jahač, ali bez sumnje drugo ništa. Stoga će i vas zani- 


9 


mati nepristran prikaz te jedinstvene čovječje sudbine od po- 
četka joj preko najviše točke sve do konca. 

Gostioničar Murat uzeo je za ženu kršnu djevojku iz svoga 
kraja, Jeannu Loubieres, kad mu je bilo 35 godina. Brak im 
je bio plodan; Jeanne Loubieres rodila je mužu jedanaestero 
djece, od koje je samo petero ostalo na životu: dva dječaka, 
Pierre i Anđre, i tri djevojčice, Jacquette, Antoinette i Mađe- 
leme. Kad joj je bila četrdeset i peta, rodila je još dvanaesto 
i posljednje diete. Dražestno stvorence, zdravo, živahno, uviek 
veselo. Na krstu je dobilo ime Joahim. 

Brzo je postao majčin ljubimac. Čim se je rodio, pođišla 
ju je misao, koja joj je obasjavala naporni život. Htjela je, da 
joj taj sin, u koga je bilo blago srdce, uglađena narav, neo- 
bično nježna duša, postane dragulj u njezinoj kruni, pođpora 
i utjeha u starosti. Htjela je, da postane svećenik i — zašto 
ne bi i to? — župnik u La Bastiđeu. Bio bi na diku svoj obi- 
telji — a nadasve na ponos majci. 

Izprva se Joahim bez okolišanja prilagodio toj misli. Tim 
je obradovao majku, koju je do konca života cienio više nego 
ikoga, ta poznavao je samo otčevo gospodarstvo i siromašnu 
okolicu La Bastidea, drugo ništa od svieta, pa mu se sjajnom 
pričinila nada, da će jednog dana biti duhovni nađpastir svojim 
suseljanima. Uostalom sve je to još počivalo u krilu buduć- 
nosti, a dotle je bio posve zadovoljan, što se je u punoj mjeri 
mogao naužiti sadašnjosti. Prebujala mu životna snaga i ve- 
selje za svaku vrst zdrava rada nisu mu dah, da išta od toga 
propusti. 

Stari Murat bio je većinom zaposlen izvan kuće. Obrađi- 
vao je svoju zemlju, a osim toga je upravljao Talleyranđovim 
imanjem u susjedstvu. Radi toga je po čitav dan izostajao. 
Svojoj je ženi povjerio brigu nad gostionom, a Jeanne Lou- 
bieres imala je pune ruke posla, kad je uz rad u svojem ku- 
ćanstvu morala posluživati goste prolaznike. Pri tom joj je 
marljivo pripomogao mah Joahim. Kuhinju i sobe, dvorište i 
staju za stoku ostavio je ženama. Njegovo je carstvo bila konj- 
ska staja. U njoj se je osjećao domaćim. U godinama, kad se 
većina djece boji i plaši konja, bio je on već majstor u tima- 
renju. Što bi dlanom o dlan naučio je rukovati četkom i češa- 
gijiom. Prevrnuo bi škrinju i pun žara čistio konje. A onda se 

uzpeo na neosedlanu životinju i u kasu odjahao do pojilišta; 
pri tom je osjećao neopisivu sreću i ponos nad svojom neogra- 
ničenom majstorijom. 

Sve bi to bila morala opaziti majka. Ah ona toga nije 
opazila. Joahim će postati svećenik i bit će za to odgojen. To 
nije bilo jednostavno, jer mu toga odgoja nisu mogli pružiti u 
La Bastiđeu. Dječak je navršio desetu godinu: moradoše ga 
poslati u Cahors u gimnaziju. U Cahorsu je stanovala jedna 
tetka, koja ga je bila voljna primiti na stan i hranu. Pierre 
Murat pokorio se volji svoje žene i kod Taheyranđovih izhođio, 
da su mu pribavili bezplatno mjesto u gimnaziji St. Michel. 
Iza toga je Joahim krenuo u grad. 

* * 

Sad se više ne nalazi u La Bastiđeu, pod umiljatim nad- 
zorom majike. Taj mu prvi korak u široki sviet pruža već sta- 
novitu duševnu slobodu, otvara mu nove poglede i donosi nove 
želje i nade. 

Učitelji su s njim zadovoljni. ^Prosječan je đak, ah svojom 
darovitošću udovoljava svim zahtjevima. Kad bi bio marljiviji, 
mogli bi ga i posebno pohvaliti. Ali nažalost naskoro su usta- 
novili, da mu se po glavi vrte samo tučnjave, čim iziđe iz raz- 
reda. Brzo je izišao na glas među svojim suučenicima, ne samo 
zbog izvanredne tjelesne snage, nego i zbog neobične spret- 
nosti, da u svakoj zgodi upriličuje borbe i pustolovine, da ih 
vodi, a da pri tom nije dolazilo samo do svađe nego i do batina. 
Svršavalo je to i modrim očima i krvavim nosovima. Dobre je 
otce u St. Michelu to vrlo uzrujalo, zaprietili su šmrkavcu stro- 
gim kaznama — ah na nj nitko ne može dugo biti srdit. Smje- 
sta Uje suze pokajnice i ganutljivo prosi, da mu oproste. Kroz 
sav život znade se Murat vješto služiti tim oružjem, a čudno- 
vato je pri tom, da je uviek pošten i iskren; on zapada iz je- 
dnog ekstrema u drugi, u isti tren je podivljao od biesa i tronut 
do suza, gnjevan i neposlušan, umiljat i nježan. I jedno i drugo 
je kod njega iskreno, i jedno i drugo bez mjere i razbora. Već 
mu se sada očituje cieli značaj. 

Takva svojstva nisu dobar znak za svećeničko zvanje, a 

to je posve jasno i njegovoj dobroj tetki. Poslije svakog posr- 

ta ja ponavlja mu ona: »Joahime, ti ćeš, čini mi se, postati 
svećenik onda, kad na isti dan padnu Uzkrs i Duhovi«. Ali kako 
da to razjasni njegovoj materi? Jeanne Loubieres ne će o tom 
ništa da čuje; ona je u svojem snu postala gluha i sliepa. 

Joahdm je međutim dosegao osamnaestu; gimnaziju je svr- 
šio težkom mukom. Ali sada je kucnuo odlučan čas, mora zapo- 
četi bogoslovlje. Njemu je posve jasno, da ga ništa ne vuče 
u svećenički stališ; najvolio tk, da mu iz makne. Ali kako bi 
protumačio majci, koju ljubi iznad svega, da kao svećenik ne 
će nikada biti sretan? Naprosto nije smogao toliko snage, da 
joj tim priznanjem slomi srdce, stoga se radije zanio na slučaj, 
koji će ga jednog dana već izvući iz te petlje. I tako je sve 
pošlo svojim putem, u početku 1786. stupio je u sjemenište 
lazarista u Toulouseu. 

Ali što ćete: odielo ne čini čovjeka. Murat je stasit mladić: 
visok je pet stopa, šest palaca i dva prsta, dakle nešto preko 
metra i osamdeset. Držanje mu je gizdavo i gibko, a jak je 
kao bik. Lice mu nije baš liepo, ali privlačivo, a odsieva ve- 
drinom, samopouzdanjem i željom za životom. Oči su mu liepe, 
plave, a pune gaskonjske prepredenosti, orlovski nos, kosa gu- 
sta i kovrčava, skladnost narušavaju samo nabubrene usne. 
Neki su tvrdili, da u žilama ima crnačke krvi. Drugi su pričali, 
da je Muratima nekoć ime bilo Mourad i da vuku lozu od Sa- 
racena, koji su u osmom vieku s Abd-el-Rahmanom došli u 
Francuzku, a kad ih je Karlo Martell porazio u Haut-Quercyu, 
mnogi su se tamo stalno nastanili. Nas ne zanima, je li sve 
tako. Svakako znamo, da se je u đevetnaestgođišnjem sjeme- 
ništarcu Joahimu krilo dosta zavodničke spretnosti, a to mu 
je natuknulo i nekoliko žena. Što je pak lakše, nego ovakvom 
vjetrogonjastom mladiću zavrtiti mozgom! 

Prvu godinu žvače filozofiju, Murat se progurao dosta sla- 
bo. Učitelji mu otvoreno vele, da nije bio premarljiv. S druge 
strane morao bi čovjek doći do zaključka, da je po svojoj pri- 
jaznoj ćudi i prirodnoj ljubeznosti upravo stvoren za zvanje 
sluge božjega. Ali često se puta kruto varaju oni, koji sude 
odveć bezazleno ! 

Da su toulouski lazaristi samo nešto slutili o posebničkom 
životu svoga mladog pitomca, bili bi se zaprepastili i smjesta 
promienili svoj sud. Murat je daleko od svojih smetnuo s uma 

sva obećanja. Oko njega vrije život velikoga grada, mame ga 
stotine zabava, tako da dugo nije mogao odoljeti napasti. Kućni 
red u sjemeništu nije bio vrlo strog, lako je izlazio u grad, a 
uz pomoć svoje liepe pojave i pristojnog vladanja našao je 
pristupa kod više obitelji. Poznanstva postaju sve brojnija, a 
djevojke su u Toulouseu liepe. On uživa, zabavlja se, za drugo 
ne mari. Ali na koncu ga spopade strast za igrom, a to umalo 
da mu nije skrhalo vrat. 

Bacio se na igru, a igrao je s novcem, koji su mu rodi- 
telji slali za sporedne izdatke. Klimavo je tlo, na koje je dospio, 
ali Murat o tom ne vodi računa. Novac je naravno proigrao. 
Mjesto da se opameti, zadužuje se. Igra mu je brzo prešla u 
krv, a on i ne pomišlja na to, da se otrese te pogibeljne strasti. 
Zaboravio je i na majku; briga njega, kakvih će joj žrtava 
naprtiti prije ili kasnije! 

Iznenada eto raztrežnjenja. Školska je godina svršila, a no- 
vac, koji su roditelji težkom mukom skucali za put u La Ba- 
stide, proigrao je do zadnjeg centima. Kod kuće čeka majka, 
kad će sa svojim Joahimom proći pod ruku po selu, da mu 
se svi dive. Kako će sada na put bez prebijene pare? Što da 
učini? Da prizna? Da zamoli oprošten je? Ni na što se ne može 
odlučiti, ne zna, kako bi, razbija glavu. Vrieme prolazi, kad b' 
se približi veliki preokret u njegovu životu. 

* # 

* 

23. veljače 1788. probudi sjemenište u zoru jek truba. 
Muratu zakuca srdce, skočio je k prozoru. S glasbom na čelu 
prolazi ulicom pukovnija lovaca na konju. Zelene surke, bieli 
našivci, uzke jahačke hlače, husarske čizme: pukovnija arđenn- 
skih lovaca je na putu u Carcassonne, u svoju novu posadu, 
a ovdje će se odmoriti. 

Našega sjemeništarca kao da je spopala vrtoglavica. U 
tren oka se obukao, odhrlio niz stube, odjurio za vojnicima. 
Kao lud trči uz povorku konjanika. Kad je vidio krive sablje 
u širokim, bakrom okovanim koricama, torbice o boku konja, 
omamilo ga sliepo oduševljenje. Stvorio je odluku : ide u voj- 
nike. 


13 


/ 


/ 

Zaludu nastoje njegovi prijatelji i suučenici, da ga odvrate 
od te očito bezsmLslene nakane. Murat je u tom času jasno 
vidio put, koji mu je zacrtala siudbina: njegova budućnost leži 
na hrbtu konja, u divljoj konjaničkoj borbi, u bojnoj vrevi. Tko 
bi znao, dokle će dotjerati na tom putu sa svojom snažnom 
šakom! 

Uvečer je skinuo sjemeništarsku halju, bacio ju u kut, 
Joahim Murat je podpisao obveznicu u pukovniji ardennskih 
lovaca, stupio u satniju Viel: kocke su pale! 

2. poglavlje , 

DOČASTNIK I JAKOBINAC 

Muratove prijatelje kao da je ošinuo grom. Dogovaraju se, 
što bi učinili. Možda je to uobće bila samo nesmotrenost, koju 
će mu moći izbiti iz glave. Skupili su novaca, da bjegunca 
lzkupe. Ali on ne će ništa da čuje, oholo odbija njihovu pomoć. 
Što se uobce miešaju u njegove stvari? Da im pokvari volju 
za ovakve nove podhvate, pretvorio je svoj uvjetni pristup u 
pukovniju u djelatnu obvezu. Tim je zapečatio sudbinu: Murat 
je postao lovac. U zeleno-bieloj odori sav blažen je u redovima 
svoje pukovnije odjahao u Carcassonne. Obračunao je sa svo- 
jim dotadanjim životom. 

U gostioni u La Bastideu izazvala je ta viest buru i oluju. 
Muškarci kunu, žene plaču. Samo Jeanne Loubieres svladava 
svoju uzbuđenost, ne gubi glave. Njezin je Joahim zapao u 
stupicu, koju su mu podmetnuli unovačitelji, jer im se svidio. 
Dao se zavesti; treba mu oprostiti; sada je već zastalno sav 
nesretan, što je pogriešio, valjalo bi mu pomoći. 

Smjesta je digla uzbunu na sve strane. Obaviestila je sve 
prijatelje, sve utjecajne znance, pozvala ih u pomoć. Gospodinu 
de Ballainvilhersu, intendantu Languedoca, predali su molbu, 
koju su podpisali Pierre i Jeanne Murat-Jorđy. Molili su, da 
im sina ođpuste iz vojske. Molba je odmah poslana maršalu 
de Seguru u VersaiUes. 28. srpnja dolazi odgovor: maršal u 
tom predmetu ne može ništa; mladoga vojnika može rieširi 
obveze samo pukovnik pukovnije, u koju je stupio; neka se 

obrate njemu. Smjesta šalju molbu zapovjedniku ardennskih 
lovaca. I ovdje bez uspjeha. 

Muratov satnik slučajno je plemić iz Haut-Quercya, dakle 
zemljak, a to je za Murata bila sreća. Častniku je od prvog časa 
udarila \u oči otvorenost, stasitost i vedrina njegova novog 
novaka, a uz to sjajno držanje na konju, naobrazba, sve same 
pojave u ono doba riedke kod običnih vojnika; toga novaka ne 
bi oslobodio ni pod kakvu edenu. Osam toga: on je posve dra- 
govoljno stupio u vojsku, toga nipošto ne žali, negO' je svakog 
dana sve sretniji. U tom je smislu pukovnik ardennskih lovaca 
odgovorio Pierreu Muratu i njegovoj ženi. 

Sad je napokon shvatila to i Jeanne Loubieres. Nezahval- 
nost njezina sina naniela joj je srdeu ranu, koja nikad više 
ne će posve zacieliti. 

Ardennski su lovci ostavili Carcassonne, projahali svu Fran- 
cuzku i stigli u Selestat, svoju novu posadu. 

Nikad u životu nije Murat bio tako zadovoljan kao u to 
doba. Brzo je stekao naklonost svojih predpostavljenika. De- 
vetnaest mu je godina, ali već znade sve, što zahtievaju od sta- 
rog lovca. Kad satnija dobije biesna konja, daju ga Muratu. 
Za par dana je iz njega stvorio krotku, poslušnu životinju. Kad 
na vježbi u propnju sieku glavu lutki ili sabljom nabadaju na 
zemlji »crnačku glavu«, nitko mu nije dorastao; dobrog je pam- 
ćenja, nema dlake na jeziku; s vremenom će biti izvrstan »straž- 
meštar«. 

I drugovi su brzo zavoljeli Murata. Stari ga stavljaju na 
kušnju, upućuju ga u sve doskočice, kojima mora biti vješt 
konjanik. Velik vrč znade izkapiti na dušak, razbija lonce i 
srdi »civile« kao nitko. Lovac Murat nije u pukovniji ni punu 
godinu dana, a već ga po prastarom obredu svečano primaju 
u »clique«, nešto nalik na tajno družtvo, koje ima svaka 
konjanička pukovnija, a u njem se obično okupljaju sve lole 
iz pukovnije. To će mu svakako poslužiti na čast. 

Uza sve te stranputice ostaje Murat i dalje izvrstan vojnik, 
tako da je pod konac druge godine službe postao dočastnik. 
Ali ne za dugo. Promaknuće ga je uzobiestilo. On nije dostojan 

dočastničkog čina. promatra svoje starješine, prigovara im , a 
u svojoj otresitosti, koja ga prati kroz sav život, dolazi do za- 
ključka, da mu nijedan od njih ni u čem nije ravan. Srdi se, 
što je nizka roda, jer mu je to beznadna zapreka svemu, za 
čim žudi. 

U prvim mjesecima 1789. muklo tutnje gromovi. Oluja, 
što se oborila na Pariz, odjekuje i u najudaljenijim zakutcima 
pokrajine. Nove su misli uhvatile koriena u pojedinim pukov- 
nijama, a prva je od njih pri tom bila ardennska pukovnija. 
Murat je u svojem nezadovoljstvu, uz svoju naobrazbu, uz svoju 
sklonost, da u sve tura nos i igra neku ulogu, bio kao stvoren 
za vođu nezadovoljnika; a on se nije dao dugo moliti. Držao 
je zanosne govore svojim drugovima, huškao ih protiv robstva, 
u kojem žive. Gotovo nijedan od njih ne zna čitati, on im čita 
novine i tumači na svoju. To je doprlo do ušiju častnicima, koji 
ga stadoše smatrati pogibeljnim, oštro mu prate svaki korak. 

Među častnicima ardennske pukovnije mnogi prigovaraju 
mlohavosti,- kojom suzbijaju sve jaču nestegu. Jedan od njih 
strogo progoni svaki najmanji nered u službi; dakako tim je 
stekao mnogo neprijatelja. Murat, sav zasliepljen svojom no- 
vom ulogom, pozivlje na odpor protiv njega. Pripremio je pravu 
bunu, izdao geslo, na koje je planula. Jednog jutra uzkratio 
je poslušnost častniku cieli vod, kad se je postrojio za vježbu. 
Otvorena pobuna. Vrlo ozbiljan slučaj. Hoće li ciela pukovnija 
pristati uz pobunjenike? Došao je pukovnik s častnicima, do- 
veli su ostale švadrone. AH duh vojnika nije još posve zara- 
žen; pobunjenike su razoružah. Kratkom su iztragom ustano- 
vih, da je duša svemu bio dočastnik Murat. BaciH su ga a 
zatvor. Sudit će mu ratni sud. 

Muratova je prkosljivost smjesta izhlapila. Kobnom se br- 
zinom njegova nesnosna bahatost pretvorila u bezkrajni očaj. 
Ali pratila ga je sreća. Jedan od njegovih starješina, koje je 
progonio samo zavišću i prezirom, njegov satnik zauzeo se za 
nj i koliko je mogao ublažio je posljedice njegova prestupka. 
Branio ga je olakotnim okolnostima, iztaknuo njegovu mladost 
i loše uzore, koji su ga zaveli. U obranu je uložio toliko topline, 
da je osuda izpala blaga, šugavu ovcu nisu odveU na stratište, 
nego iztjerah iz stada. Dočastnika Joahima Murata su lišili 
čina i protjerah iz vojske. 

.amishte sada duševno raspoloženje, koje je pratilo Mu- 
rata,\kađ je svoje stvari uprtio na leđa i polako krenuo put 
zavičaja. Zamislite onaj očaj, uzbuđenje i strah u njem pred 
dočekom u gostioni u La Bastideu. 

* # 

* 

Pred njim se pojavio crkveni toranj, pomolile se seoske 
kućice; sabrao je sve snage, ne bi htio izazvati kukavan do- 
jam; čvrstim korakom ulazi u La Bastide. 

Zaustavi se pred vratima otčeve gostione. Srdce mu je 
zakucalo, kad je otvorio vrata, razširio je ruke — ah one mu 
se opustiše. Pred sobom vidi sama zlovoljna lica. On je izgu- 
bljeni sin — sramota za svu obitelj. I majka ne će o njem 
ništa da čuje. On je odmetnik, koji je skrenuo s puta Gospod- 
njega — nije joj više sin! A pogotovo Pierre Murat ne će pod 
svojim krovom da trpi momka, koji je okaljao ime Murat. 
Neka se tornja, kamo ga volja! 

Tako je štono rieč ostao na cesti. Vratio se i La Bastideu 
okrenuo leđa. Strpite se samo, nije još sve propalo. Ponajprije 
da negdje nađe bar nešto. Murat je krenuo u Saint-Cere, gdje 
je Jmao rodbine. Tamo će se latiti kakvog god posla. I doista 
nešto je našao. Nije baš sjajno mjesto, ni govora, ah — dugo 
ne će pri. tom ostati, na to bi se zakleo. Bivši dočastnik postao 
je šegrt u jednoj sitničariji. Pržio je kavu, posluživao kuća- 
nice, nosio robu kupcima u kuću. Ali pravi svoj život ne 
provodi u dućančiću, nego vani u Cahorsu. Svake je nedjelje 
odtrčao u grad, u klubove, koji svuda niču kao gljive, u kavane, 
u kojima sviet razpravlja o nesretnim đogođajima u Parizu. 
Nastoji, da sebi jasno predoči pokret, koji je dopro i do toga 
kraja. Murata vidite svagdje, gdje se sviet uzbuđeno prepire, 
gdje se oduševljavaju za nove misli o slobodi, jednakosti i 
bratstvu; pred svima javno govori. Začuđeno ga slušaju, jer 
ne gotfori loše, a vješt je onoj nadutoj, pretjeranoj i šupljoj 
jezičljivosti, kojoj su pomogli do procvata ulični govornici i 
revolucionarni novinari. 

Zgusnuti zrak u Saint-Cereu postaje za nj dakako sve za- 
gusljiviji. Nije tu njemu mjesto, daleko od pucnjave. Njemu 
je mjesto u Parizu, gdje se sada okupljaju svi, koji žeđaju za 

djelima. Ali kako da dospije u Pariz bez novaca? Mora šte 
I naš lakoumni Murat brižno odlaže iz dana u dan svaki sou, 
kojega bezuvjetno ne treba za život. Kad naspremi dosta blaga, 
krenut će na put, ako nikako drugčije — pješice. Tada mu se 
neočekivano pružila prilika! 

Zakonodavna je skupština odredila, da se 14. srpnja 1790. 
imaju u Parizu sastati izaslanici iz ciele Francuzke, kako bi 
na svečanosti bratimljenja jednodušno posvjedočili svoju vjer- 
nost. Svaki departement ima poslati dvojicu ili trojicu zastup- 
nika, koji moraju biti članovi narodne garde, a izabrat će ili 
oblast departementa iz popisa, koje će predložiti pojedina 
okružja. Eto Muratu velike prilike, da dođe u Pariz. On je član 
narodne garde u Saint-Cereu, a kao stari vojnik uživa velik 
ugled. Ali kako je rodom iz La Bastidea, uvrstili su ga u popis 
okružja Montfaucon, kojem pripada La Bastide. I to ga ništa 
ne smeta; otišao je u Montfaucon. 

Smjesta je pošao u gradsko poglavarstvo, stao dokazivati 
činovnicima, da je on zaslužan rodoljub, da je njegova obitelj 
poštovana i cienjena; tako je postigao, da su ga unieli u popis 
okružja. Prvi je korak dakle pošao za rukom. 

Ali u Cahorsu je bilo već teže. Oblasti departementa po- 
znata je njegova prošlost. Ona ne će da u Pariz pošalje kao 
zastupnika departementa odpuštenog dočastnika, o kojem je 
povrh toga obće poznato, da je nepokoran i poročna života. 
Jednoglasno su zaključili, da njegovo ime brišu s popisa. Ali 
Murat ne gubi nade. Slučajno se toga dana kod zakonodavne 
skupštine u Cahorsu našao jedan stari prijatelj obitelji Murat, 
gospodin J. B. Cavaignac, zastupnik departementa Lot. Joahim 
se požuri k njemu i navali na nj, neka poduzme kod oblasti sve, 
da opozove taj zaključak. Cavaignac se dao nagovoriti, toplo 
se zauzeo za svoga štićenika i uspio: poništili su odluku. Murata 
su s još dvojicom zastupnika departementa Lot poslali u 
Pariz. 

Na putu već sanja o nepredvidljivim mogućnostima, j&ztapa 
se od blaženstva u predosjećaju svih divota _ ali pomno čuva 
tajnu svojih sanjarija, kao da bi mu ona druga dvojica za- 
stupnika, što s njim putuju, mogla nešto ukrasti. Jednom je 
od njih ime Bessieres. Njih dvojica smjesta su se složili: bu- 
dući maršal Murat i budući zapovjednik gardijskog konjaništva 

Bessieres, jedan hladan i zakopčan, a drugi strastven, impul- 
zivan i neobuzdan. Ali jedno im je zajedničko, a to će ih u bu- 
dućnosti sjediniti: ljubav za konja i perjanicu. Obojica veliki 
junačine, koji jedan drugome nikad ne će biti zavidni. 

Murat je stigao u Pariz. Uzpjenjeni, bučni život velikoga 
grada zapljusnuo ga je kao morski val. Občarao ga, osvojio, 
strmoglavio se u n j . . . 

# 

Kad se je prenuo, sjedio je opet u dućančiću u Saint-Cereu. 
Strahovito razočaranje. Od čitavog puta u (Pariz, od kojega se 
je nadao, da će ga iznieti do najviših visina, ostala je samo. 
zbrkana uspomena, koja ga je smrvila, jer mu nije ostavila 
ni tračka nade. Nadao se velikim podhvatima i velikim borba- 
ma, skupštinama gomila, na kojima ce razvijoriti zastavu revo- 
lucije i zameti Parižane. Ali Parižani ne htjedoše o tom ni čuti. 
Kad su stigli, zajedno su ih s drugim zastupnicima departe- 
menta obkolili stražom i kao krdo ovnova odtjerali na Marsovo 
polje, a odanle odmah poslali kući. Nisu mu vratili ni troškove 
za put, koje je izdao iz svoga džepa. 

Protivno od mnogih svojih suputnika vratio se Murat sa 
svečanosti bratimljenja ogorčen, pun prezira za taj Pariz, koji 
se na nj nije ni osvrnuo. Sad mu je život u Saint-Cereu tek 
postao posve nesnosan, činilo mu se, da će se ugušiti, naprosto 
nije mogao izdržati. Počeo je opet ceznuti za vojničkim živo- 
tom. On doduše nije bio dostojan đočastničkog čina, ali niš ta 
zato, imao je barem sjajnu odoru na tielu, a među nogama 
dobra konja. Zaželio se stare svoje pukovnije i stao plesti niti. 

Iznova je pokušao sreću kod Cavaignaca i drugih zastup- 
nika Lota. Predobio ih za se svojom revnošću za revoluciju. 
Za nj se stadoše zanimati Jean-Bon Saint-Anđre, Salette, Bouy- 
gues, poduprieše njegove molbe i pomogoše mu na koncu do 
uspjeha. S vremenom je njegov grieh pao u zaborav. Sjećah 
su se samo još, da je bio vrstan vojnik, te su ga na koncu opet 
primili. 

I tako je Murat pošao u Selestat. Pukovnija ardennskih 
lovaca, kojoj su po nalogu zakonodavne skupštine dali naziv 
12. lovačka pukovnija, nalazila se još uviek tamo. Sjajno su 

ga dočekali, opet je nastavio stari život. Opet na službu, oružje 
i konje troši manje vremena nego na razprave u klubovima i 
po krčmama. 

Ali opet kao da mu sudbina nije sklona. Zakonodavna skup- 
ština odredila je, da se razpuste kraljeva tjelesna garda i švi- 
carske pukovnije. Mjesto njih će postaviti građansku gardu od 
pješaka i konjanika, sastavljenu od građana, koje će predlo- 
žiti departementi, i to u omjeru 3:1. Opet je Cavaignac posre- 
dovao za nj kod oblasti Lota i tako su Murata izabrali za člana 
nove garde. 

Odlučio je, da će sada biti oprezan. Bit će vojnik — izva- 
na. Ali pazit će, prisluškivati, njušiti, odakle vjetar piri, pa 
će se prema tome i sam ravnati. 8. veljače 1792. stigao je u 
Pariz. Dodielili su ga građanskoj gardi konjanika, pod zapo- 
vjedništvom đopukovnika Descoursa. Tu je opet našao Bessie- 
resa, a rojnik mu je Lepic, budući pukovnik konjaničkih gre- 
nadira carske garde, vojnik bez straha i mane. 

Od prvog je trena Murat osjetio, da je dospio na krivi 
put. Departementi su za tu elitnu postrojbu izabrali sinove bo- 
gatih građana, a sinu maloga gostioničara iz La Bastidea ne 
prija to đružtvo, kadkada se dapače čuti i poniženim. Uostalom 
razgovori i misli tih mladića su po Muratovu mišljenju jeđno- 
stvano natražnjački. Iznenadio se i uznemirio, kad je čuo, kako 
je ta garda u duši odana kralju. Ona bi ga prije branila, nego 
uhitila. 

Brzo je uvidio, da bi među tim pretorijancima mogao izgu- 
biti sve, a ništa dobiti. Tri tjedna nakon nastupa službe zatra- 
žio je već, da ga odpuste. Dopukovnik Descours se začudio, dao 
ga zovnuti u ured, da čuje, zašto to čini. Murat mu ne vjeruje, 
u prvi mah ne odaje ništa, a na nova oštrija pitanja se izgo- 
vara, da su tome osobni i povjerljivi razlozi. Dopukovnik Des- 
cours je sam vatren rojališt, pa i ne pomišlja, da osudi mišlje- 
nje svojih drugova, ali nagađa, da Murat smatra njihovo po- 
štovanje prema kraljevstvu preslabim. To mu se svidjelo, ugled 
mladoga gardista smjesta je znatno porastao u njegovim oči- 
ma. Dalje više ne okoliša: ako bi se Murat želio pridružiti 
prinčevima u Koblenzu, stupiti u njihovu vojsku, on će mu 
drage volje pomoći. Eto mu četrdeset louisdora, to će doteći. 
da prieđe preko granice . . . 

Murat je smjesta shvatio, kakvu korist može izvući iz toga 
položaja. Odbio je Judinu nagradu i zahtievao, da ga odmah 
odpuste. A iza toga je sjeo i napisao pismo oblastima depar- 
tementa, sav radostan, što mu se pružila prilika, da se u isti 
mah sveti za sva poniženja i pruži dokaz o svojem bezpriekor- 
nom revolucionarnom uvjerenju. On ostavlja sada mjesto, na 
koje ga je postavilo njihovo povjerenje, ali toga ne čini iz ne- 
dostatka sviesti za dužnost, nego iz ljubavi prema domovini 
ne će da služi u redovima postrojbe, koja je poznata radi svojeg 
protudržavnog držanja, a njezin je zapovjednik eto upravo 
pokušao, ne bi li ga podmitio, da prebjegne k najgorim nepri- 
jateljima naroda. Moli samo jedno: da ga premjeste k njego- 
voj staroj pukovniji. 

To je majstorski potez! Njegovo je pismo kod oblasti Lota 
izazvalo veliko uzbuđenje. JPoslali su ga nadzornom odbora 
zakonodavne skupštine, gdje je izazvalo pravu buru. Zastupnik 
Bazire bjesni kao lud: građansku gardu treba smjesta razpu- 
stiti. Ime Murat je ušlo u poviest. Istina — kroz stražnja vrata. 

Bivši sjemeništarae, iztjerani dočastnik nalazi se opet kod 
12. lovačke pukovnije. Nad glavom rodoljuba patnika lebdi 
vienac slave za revolucionarnu vjernost. On se ne kaje, nego 
je naprotiv uvjeren, da je dobroj stvari poslužio neprocjenji- 
vom uslugom. »U borbi protiv na smrt ranjenog despotizma 
dosta sam trpio«, pisao je, »sad je mrtav, a ja se mogu ve- 
seliti!« 

3. Poglavlje 

MION BASTIT I »HUSARI ZVJEROKRADICE« 
GRAĐANINA LANDRIEUXA 

Novi odlomak u Muratovu životu značajan je po koječemu. 
U prvom redu za ono razdoblje, u kojem se denunciantstvo 
popelo na stupanj osobite građanske vrline. Zatim nam osvjet- 
ljuje Muratov značaj: uz sav nered, taštinu i neobuzdanost 
ostaje on dobar revan vojnik, a ako se pravo uzme, štogod 
čini, čini u nekoj sanuSenosti i ravnodušno, a ne iz prave po- 
kvarenosti. 

Teatarskom gestom, kojom je ostavio građansku gardu, 
naveo je vodu na svoj mlin. Domalo je opet dobio čin. 27. trav- 
nja 1792. postao je* dočastnik, a tri tjedna kasnije već »straž- 
meštar«. Starijem je bratu pisao: »Radim na svojem proma- 
knuću«, — i doista se spretno prihvatio posla: poslije pet mje- 
seci postao je zastavnik, a četrnaest dana iza toga poručnik. 

A kakve je zasluge stekao, da se je tako brzo uzpeo? Sva- 
kako velikim dielom radi svoje vojničke vrstnoće. Ali to nije 
sve. Mladom se častniku nasmiešila sreća, zavolio ga je pukov- 
nik, d’ Urre de Molans, nedavno još monarhist, a sada čvrst 
revolucionarac. Svidjela mu se njegova revnost u službi, a po- 
gotovo nerazoriva dobra volja, zato ga je podupro. Murat sam 
međutim u ta četiri promaknuća kroz nepuno pola godine ne 
vidi drugo nego pošteno zasluženu odštetu za pretrpljenu ne- 
pravdu i za iz vrstnu službu. On čvrsto vjeruje, da pri tom ne 
će ostati. »U mojim godinama mora hrabar i vriedan vojnik, 
kakav sam ja, napredovati. Daj Bože, da me moje nade ne 
prevare«. 

Međutim se u posljednjim mjesecima 1792. i prvim mje- 
secima 1793. čini, da mu je častohleplje utaženo. U snima ne 
teži više za onako vrtoglavim uzponom kao onomadne u dućan- 
čiću u Saint-Cereu. Naprotiv: kad su ga zastupnici Lota na- 
govarali, da kandidira u izborima za konvent, odgovorio im je 
vrlo skromno, kako drži, da njegovo znanje i sprema ne đotječu 
za takvo mjesto. Ođkuđa ta promjena kod Murata? Bez sumnje 
tome je razlog ljubavni doživljaj. 

Prije odlazka u Pariz, da stupi u građansku gardu, pomi- 
rio se Murat težkom mukom sa svojima i proveo nekoliko dana 
u La Bastideu. Odprije je tamo poznavao djevojčicu, po imenu 
Mion Bastit. Ona je u tri godine njegova izbivanja iz La Ba- 
stiđea odrasla; sad je bila pametna, liepa, mlada gospođica — 
on se u nju zaljubio. Smjesta je odlučio, da ju uzme za ženu, 
a u svojoj uobičajenoj pretjeranosti mislio je, da je to posve 
jednostavno. Ali izpalo je drugčije. Bastitovi su bili imućna 
građanska obitelj, koja je mnogo držala do sebe. Brak njihove 
kćeri s gostioničarskim sinom bio im je izpod časti. Odbili su 
ga. 

Mion sama nije jasno rekla ni »da« ni »ne«. Zastalno se 
je kolebala između straha pred brakom s mladićem tako sum- 


njiva glasa i zanosa za krsnoga konjanika. Zato je šutjela, a 
Murat je njezinu šutnju shvatio kao pristanak. Ona je dolazila 
od djetinjskog straha pred voljom roditelja. Kao imućna gra- 
đanska kći morala se je i stidjeti, da pođe za običnog siromašnog 
vojnika. Ali to nije nikakva zapreka: neka ga pričeka godinu 
dana, a možda i samo nekoliko mjeseci, pa će svanuti dan, 
kad će se njezini roditelji zajedno s njom veseliti, što mogu 
u svoju kuću primiti konjaničkog častnika, koji nešto znači i 
momak je od oka. 

To je bio razlog, da je upro sve sile, kako bi izhodio pro- 
maknuće. Sad je napokon častnik. Pisao je Mioni i pitao, je li 
voljna, da mu pruži ruku. Nema odgovora. Piše još nekoliko 
puta — opet nema odgovora. Izprva se zbilja žalostio, onda 
se smatrao povrieđenim u ponosu, a na koncu okrenuo sve u 
šalu. Tako, ona ga dakle ne će? Molim — —gore po nju! Dalo 
mu se na smieh. 

Murat je brao pregorio tu nesretnu ljubav, pogotovo jer je 
morao suzbiti opasan, nepredviđen napadaj. 

Uz pomoć denunciacije se je uzpeo — a sad će mu još gora 
denunciacija zakrenuti vratom. Njegovi neprijatelji — a u to 
strašno doba ima svatko jato neprijatelja — bore se protiv 
njega istim oružjem, kojim se je on poslužio protiv bezazlenoga 
pukovnika Descoursa. Obtužili su ga kod ministra Pachea, da 
je protivnik novoga sustava, još gore, da je aristokrat! De- 
nuncianti se nisu ustručavali uztvrditi, da poručnik u 12. lovač- 
koj pukovniji, Murat, pod svojim građanskim imenom krije 
svoju pripadnost natražnjačkoj obitelji staroga plemstva, ne- 
kim auvergneskim grofovima istoga imena. To je Pacheu do- 
voljno, da ga proglasi varalicom, lažcem i izdajicom. 

Murat da pobjesni, prosvjeduje i diže na noge svoje pri- 
jatelje. Ali prosvjedima se ne može opravdati. Od njega traže 
dokaze. Murat se na sreću nalazi u Parizu, gdje je preuzimao 
neke konje. Posjetio je zastupnike Lota u konventu i zaklinjao 
ih, da se za nj zauzmu. Ali samu izjavu svjedoka, sve da su 
i jakobinci, ne smatraju dovoljnom. Ministar traži pismene do- 
kaze. Murat je smjesta pisao starijem bratu: »Molim Te, po- 
šalji žurno gospodinu zastupniku Bouyguesu moj krstni list po- 
tvrđen od suda. Nuždno ga trebam. Piši mi žurno u Arras.« 
Napokon stigoše izprave, šalju ih ministru, a pet zastupnika 

Lota pismeno potvrđuju, da »je poručnik Murat bezpriekoran 
sansculotte i sin siromašna seljaka«. Muratu je odlanulo; sretno 
se izvukao. 

Smjesta je nastavio raditi na tome, da ga promaknu. Opet 
je upregnuo znance. Dobri pukovnik d’ Urre zatražio je 15. 
ožujka 1793. kod ministra rata satnički patent za svoga štiće- 
nika: jedna je satnija kod 12. pukovnije lovaca bez zapovjed- 
nika, a on nastoji, da progura njega. Njegovu je predstavku 
podupro i general Menou, te Murata preporučio kao »najspo- 
sobnijeg i najdjelotvornijeg častnika u vojsci«. Oni nisu pro- 
pustili ni to, da preporuci prilože svjedočbu, koja jamči za Mu- 
ratovo bezpriekorno političko uvjerenje, a tu su svjedočbu pod- 
pisali svi zastupnici Lota. 14. travnja primio je Murat imeno- 
vanje za satnika. To je njegovo peto promaknuće u godini dana, 
a neposredno zatim odveo ga je pukovnik d’ Urre, koji je me- 
đutim postao general, u Hesdin za pobočnika. 

Izprva je Murat sav oduševljen svojim novim mjestom, ali 
ne zadugo. Njegov nemirni duh pita, traži i računa: ima li 
koristi, da ostane kod toga generala, kojem ime kao da zaudara 
po lomači? Njegova se je pukovnija borila kod Grand-Prea, 
Jemmapesa, St. Tronda, ali bez njega; on je eto postao satnik, 
a još nije bio u vatri. Aiko se pravo uzme, mogao bi izići na 
loš glas; svakako to nije zgodna odskočna daska, da doista 
poluči nešto veliko. Još nije ni pun mjesec dana pobočnik, a 
već traži sigurnije, prikladnije mjesto. 

U Hesdin je upravo stigao građanin Landrieux, vođa bri- 
gade i zapovjednik pukovnije »Husara Zvjerokradica«. 

I taj je Landrieux bio sumnjiva veličina. Kad je svršio 
bogoslovlje i imao položiti niže zavjete, zaveo je jednu djevojku 
i bio sramotno iztjeran iz zavoda. Poslije toga bavio se je lieč- 
ničtvom i odvjetništvom, dok se nije upoznao s markizom Mon- 
tesquiou-Fezensacom. Na njegovu preporuku postao je nadgled 
nikom staja kod Monsieura, grofa od Provence, kasnijega Lju- 
devita XVm. Kad je ovaj otišao u emigraciju, pretvorio se u 
divljeg sansculottea. I još je nekoliko puta promienio kabanicu, 
dok napokon nije našao pravo svoje zvanje: uz podporu nekoli- 

čine iztaknutih jakobinaca ponudio se pod konac 1792. odboru 
za blagostanje, da će skupiti konjaničku pukovniju dragovo- 
ljaca, ako mu dadu predujam od 25.000 livrea. Kad je primio 
taj iznos pošao je ravno u Mauperthuis, svoje posljednje bora- 
vište, na račun republike živio kao bubreg u loju, a novake je 
pokušao nasnubiti na prevaru i silom. 

Građanin Landrieux nije mnogo vodio računa o prošlosti 
tih novaka. Jezgru su te neobične postrojbe sačinjavah skitni- 
efe, a ponajviše zvjerokradice, kojih je u onom kraju bilo vrlo 
mnogo. Landrieux je vjerovao, da je našao veleumnu zamisao, 
kad je svoju buduću pukovniju, okrstio nastranim imenom 
»Husari zvjerokradice«. 

1. listopada skupio je dovoljan broj novaka za četiri sat- 
nije i podnio odboru izvješće, da je pukovnija gotova. Nalo- 
žili su mu, da dvie satnije smjesta pošalje u Douai; ali obje 
su satnije stigavši onamo prešle ravno k neprijatelju, u isto 
doba kad i general Dumouriez. Koban početak! Lanđrieux se 
od straha požurio, da izbriše loš dojam, pobrao nekoliko dese- 
taka vucibatina i predložio, da ga pošalju k vojsci. Tako je 
Landrieux na čelu te šarene rulje došao u Hesdin i sprijateljio 
se s Muratom, koji je bio u potrazi za novim mogućnostima. 

Na prvi pogled osjetiše obojica u sebi neku živu među- 
sobnu privlačivu snagu. Obojica nasukani sjemeništarci, obojica 
fanatični jakobinci, kao stvoreni, da se tiesno združe. Lan- 
đrieux se našao u težkom položaju. Bez ikakvog izkustva u voj- 
ničkim pitanjima stajao je na čelu 300 posve neuvježbanih i 
razuzdanih lupeža, .a i njegovi častnici ne razumiju više od 
njega. Stoga je izpipao Murata i ustanovio, da se u Muratu 
obilno krije ,sve ono, što njemu nedostaje. Dakle nema druge, 
nego predobiti ga za pukovniju s dužnošću, da u nju unese reda 
i stege, da od zvjerokradica napravi vojnike. Unapried je znao, 
da Murat ne će zagrizti, ako ga ne navabi mastnim zalogajem; 
stoga mu je obećao, da će postati zapovjednik eskadrone, ako 
stupi u redove »Husaia Zvjerokradica«. Murat pravo ne vje- 
ruje, u načelu je pristao, ali natuknuo je, da mu je u prvom 
redu najviše stalo do promaknuća, a sve drugo nije tako važno. 
Posao su sklopili. Nekoliko dana kasnije stiglo je imenovanje: 
Murat je postao zapovjednik eskadrone. 


Landrieux je smjesta izobrazbu dviju švađrona povjerio 
Muratu. Kad budu spremne, zapast će ga čast, da im pokaže, 
kako se razbijaju redovi »carevaca«. Landrieux je za sebe za- 
držao treću, najizkusniju švadronu za manje pogibeljne, ali zato 
koristonosnije podhvate. Uloge su dakle bile podieljene, nove- 
pečeni prijatelji pođoše svaki svojim putem. Murat se dao na 
posao, da izteše svoje dvie švađrone i od njih stvori borce, a 
Lanđrieux je na čelu treće junački krenuo u nepoznato. 

Nije dugo potrajalo, dok je Murat nanjušio, na čemu je. 
Lanđrieux se uglavnom skita naokolo, a da pravo i ne misli 
na borbu. Landrieux uobće ne voli ratovanja. Više mu se svi- 
đaju podhvati s gilotinom po raznim mjestima između sje- 
verne granice i Amiensa, u pratnji zastupnika Lebona i Du- 
monta. U tom se poslu pravo snalazi. Ovako ne samo da se 
bori za republiku, nego dolazi do onoga, što mu je važnije od 
svega na svietu, do novaca! Sve građane, protiv kojih je pod- 
nesena prijava, da su sumnjivi, smjesta posjećuje i stavlja im 
na volju, hoće li se odlučiti za tamnicu, a to u većini slučajeva 
znači za gilotinu, ili će položiti određeni iznos i tim kupiti Lan- 
drieuxovu šutnju ili dapače zaštitu. Na taj se je način Lan- 
drieux brinuo za gilotinu i za svoj džep. Eto to je bila velika 
vojnička zamisao zapovjednika »Husara Zvjerokradica«. 

Ovakvo shvaćanje dužnosti zapovjednika pukovnije nije 
nikako bilo po ćudi Muratu. On je u prvom redu vojnik, uložio 
je sve, da izobrazi svoje dvie švađrone. Sa zadovoljstvom je 
doznao, da se ministru Bouchotteu nije pravo svidio taj »Zbo : : 
Zvjerokrađice«, te je radi toga naložio, da ga uvrste u redoviti! 
vojsku, i to u 21. lovačku pukovniju. Murat je u razmjerno 
kratkom razdoblju polučio povoljne posljedke, te je dapače sa 
svoje dvie švađrone u žestokoj bitci pređstraža kod Pont-a- 
Marcqa postigao liepe uspjehe. Ali pri tom nije zaboravio na 
sebe: nije propustio nijedne prilike, da na tamnom zaleđu Lan- 
drieuxova sablažnjivog nerada jako iztakne svoje zasluge. On 
teži samo za jednim: da se sam dočepa toga mjesta. 

Murat se opametio poučen gorkim izkustvom minule go- 
dine. Savjestno je vršio svoje častničke dužnosti, ali nije pro- 
pustio, da se kao i njegov zapovjednik pokaže dobrim sanscu- 
lotteom. Član je svih revolucionarnih klubova i đružtava u 
Hesdinu. U njima javno govori, a dovodi u njih i svoje častnike 

Ovi se natječu, tko će koga nadkriliti u republikanstvu. Murat 
je sav uzhićen tom revnošću, on ju potiče na svakom koraku. 
I tako je ne laćajući se prljavih sredstava poput Lanđrieuxa 
postigao to, da su njegove švađrone stekle glas najodanijih 
republikanaca. Ali Lanđrieux ima čvrsto zaleđe u povjerenju, 
koje uživa kod zastupnika Lebona i Delmonta; dakle će biti 
pametnije, da ga ne napadne izravno, nego da pričeka, dok sam 
ne pokaže svoju slabu stranu. Murat traži, promatra, vreba. 

Međutim i Lanđrieux je mudar, prozreo je Muratovu igru. 
I tako se između njih razvila potajna podzemna borba, tko će 
nadjačati. Landrieux hoće da ga preteče i prelazi u navala 
s jedinim oružjem, kojim razpolaže, s denunciacijom. Posiže 
za lanjskom obtužbom, koja je odavno riešena: Murat je plemić, 
zakukuljen aristokrat, još i gore, jer pruža svojim ljudima pri- 
mjer nestege, pokušavajući da pred njima podruje ugled nji- 
hova zapovjednika. 

Murat je digao kuku i motiku, da se opravda. Smjesta je 
poslao u borbu svoje prijatelje u Parizu, donio potvrde častnika, 
da je stopostotni republikanac, od zastupnika Lota nabavio 
svjedočbe o svome građanskom pođrietlu. Da odstrani i posljed- 
nju sumnju aristokratizma zbog sličnosti imena s grofom Mu- 
ratom d’ Auvergne, došao je na sjajnu misao i »u« u svojem 
imenu zamienio slovom »a«. Preko noći se pretvorio u Marata; 
tim je imenom podpisivao sva pisma i izvješća. 

Iz obrane prešao je ujedno u navalu. I tu mu je pomogao 
slučaj. U Hesdinu je poznavao nekog namještenika vozara, koji 
je prije prevrata bio kočijaš kod grofa od Provence. Ovaj je 
jednog dana u Lanđrieuxu prepoznao bivšega nadglednika grofa 
od Provence. Smjesta je o tom obaviestio Murata, koji je tako 
našao dugo traženi dokaz. 

Murat se požurio i sada Lanđrieuxa denuncirao kod mini- 
stra Bouchottea. Pisao mu je, da je Lanđrieux proturevolucio- 
narac i ortak bivšega grofa od Provence, Capetova brata. Da 
je posve nesposoban za zapovjednika pukovnije, da je nemarno 
gospodario i pronevjerio novac. U isti mah je natuknuo, da je 
on najstariji zapovjednik eskadrone i najprikladniji nasljednik 
svojem zapovjedniku pukovnije. Svoju je denunciaciju dao pod- 
kriepiti od svih prijatelja iz stranke montagnarđa. To je bilo 

u rujnu 1793. u doba kad su ljude slali na stratište radi kakve 
god sitnice. 

Bouchotte nije poveo iztragu, nego je podnio izvješće, u 
kojem je protiv Lanđrieuxa iznio sve obtužbe iz Muratova spisa. 
13. studenog je izvršno vieće svrgnulo Landrieuxa. Ovoga je 
spopao užas, jer je znao, da je to samo prvi korak. Na vrat 
na nos pobjegao je iz Arrasa i nadao se, da ćejoš stići u Amiens, 
gdje je stanovao njegov pokrovitelj, zastupnik Dumont. Ali sve 
je bilo kasno. Čim su ga svrgnuli, odredili su, da ga uhite. 
Uzput su ga stigli i zatvorili u Abbevilleu. 

Murat pliva od radosti, slavodobića. Već gleda sebe na čelu 
liepe pukovnije, s kojom se je toliko namučio; ali čovjek snuje, 
a drugi određuju . . . Bouchotte je zacielo prozreo sebične pri- 
misli njegove prijave i zato je zapovjeđničtvo 21. lovačke pu- 
kovnije povjerio drugome, građaninu Dupresu. A da mjera 
nepravde bude puna, imenovao je zapovjednikom eskadrone u 
pukovniji nekog Reya, koji je bio stariji od Murata. Taj Rey 
je revan pristaša Lanđrieuxa, a radio je s gilotinom u Bor- 
deauxu. Murat samo što nije pobjesnio. Sluti, da je od kleveta, 
kojima se Landrieux poslužio protiv njega, ostalo tragova; on 
doduše sjedi još u zatvoru, ali nije pobieđen. 

I pogodio je. Zastupnik Dumont se zauzeo za svoga pri- 
jatelja, tako da su ovoga iz Abbevillea premjestili u amiensld 
zatvor. Tamo je zamolio, neka mu dopuste, da se opravda. Ah 
povjerenik pille, koji je vodio iztragu, digao je obtužbu radi 
»raztraćivanja, pronevjerenja, nesposobnosti ili nemarnosti kod 
vođenja postrojba, kojima je zapoviedao«. 

Landrieux je dakle izgubio prvu igru. Stoga je neko vrie- 
me mirovao. Međutim je osvanuo thermidor, divlji jakobinac 
postao je odjednom vrlo umjeren. Iz zatvora je obtužio Murata 
radi terorizma i anarhizma; da to dokaže, iztaknuo je, da je 
primio odurno ime Marat. To je bilo dovoljno. Nesretnoga Mu- 
rata strpaše u amienski zatvor, u kojem naši bivši sjemeništarci 
postadoše susjedi. 

Na sreću su njegovi prijatelji ostali na vlasti, te su poku- 
šali, da ga spase. Sam je napisao dugo pismo odboru za bla- 
gostanje i spretno se branio. Njegovi su prijatelji obijali pra- 
gove mogućnika i svojim zalaganjem postigli, da su ga pustili 
na slobodu. Poslali su ga k njegovoj staroj pukovniji, ah ostao 

je obični zapovjednik eskadrone. Umalo da ga eto nisu upro- 
pastili, okaljali mu ime. Sretan je doduše, što je opet u toj 
pukovniji, koja je donekle djelo njegova truda, ali — pod nad- 
zorom svoga najgoreg neprijatelja, građanina Reya. Toga ne 
može podnieti! 

Deset godina kasnije, kad je bio maršal carstva, veliki 
vojvoda Clevea i Berga, na vrhuncu carske milosti, doznao je 
jednog dana, da -se jedan od njegovih pobočnika, pukovnik 
Chambry, od vremena do vremena sastaje s Landrieuxom. 
Smjesta se izderao: »Recite tome čovjeku, neka me se čuva! 
Inače ću ga ubiti!« On je i to bio kadar. 

4. Poglavlje 
VENDEMIAIRE 

Murat se vratio k svojoj pukovniji u Pariz. Poslije tolikog 
jeda i jada tješi se ugodnim stranama nove posade. Sad je 
barem na pravom mjestu, da iz neposredne blizine promatra 
razvitak prilika, da odbije svaki napadaj, da izkoristi svaku 
zgodu, da se približi i pokaže vlastodržcima. Dosad nije imao 
prilike, da ubere ratnih lovorika; možda će ovdje naći boljih 
predpostavaka, da se progura napried. 

Na početku 1795. Pariz samo životari, čini dojam bolestni- 
ka, kojem na vratima već kuca smrt, zrak je zasićen groznicom 
i truležom. A osim toga se ulicama, šulja glad — loš savjetnik; 
svakog bi trenutka moglo doći do provale. Da suzbije glad, 
poslao je konvent Barrasa u sjeverne luke Francuzke i Belgije 
s nalogom, da tamo zaplieni sve zalihe žita i da ih dopremi u 
Pariz. 

Ali nevolja nije pritisla samo Pariz. Prve su pošiljke žita 
opljačkali u područjima, kroz koja su ih vozili. Zato su morali 
osigurati veze upravo kao u neprijateljskoj zemlji. Osiguranje 
prievoza uredili su na putu od Pariza do Le Havrea. Za tu 
neugodnu i dosadnu službu morali su pokrenuti svu parižku 
posadu. 

U zoru 2. prairiala prati Murat zlovoljan sa svojom šva- 
dronom veliku povorku kola sa žitom. Do Pariza je još preo- 
stalo deset milja, stići će kasno u noć. Iznenada se pred njima 

pojavi jedan konjanik, smjesta traži zapovjednika, jer mu ima 
predati žurne zapoviedi. Na Muratova pitanja odgovara sav 
zasopljen, da je jučer buknula buna u Parizu; svjetina iz pred- 
građa prodrla je u konvent. Jednom zastupniku, Feraudu, od 
sjekli su glavu, natakli ju na ražanj i podnieli pod nos pred- 
sjedniku Boissy d’ Anglasu. Vojničkom je odboru pošlo za ru- 
kom, da noću razašalje tekliće na sve strane, kako bi s pro- 
voznih cesta u što kraćem roku povukao sve odrede u Pariz 

Murat pošalje vjestnika natrag. Eto neočekivane prilike, 
da se iztakne pred narodnim zastupnicima. Nije dočekao ni za- 
povjednika ni ostatak pukovnije, nego u propnju pojurio prema 
Parizu, da sebe i svoje ljude stavi na razpolaganje konventu. 
Žito je ostavio sudbini. 

On mora prvi stići u Pariz kao spasitelj konventa i repu- 
blike. Stavio se na čelo svojim ljudima, osokolio ih vatrenim 
riečima, i u propnju prestigao razne odrede, koji su isto tako 
krenuli prema Parizu. 

Oko jedanaest je sati ujahao u (Pariz, ali da se ne pre- 
nagli, poslao je napried okolke, da dobije pregled o stanju: 
položaj je još uviek vrlo ozbiljan. Odredi iz Montreuila, Quinze- 
Vingtsa i Popincourta obkolili su topovima Tuilerije, u kojima 
zasjeda skupština; oni su zaposjeli trg Caroussel, Quai du Lou- 
vre, vrtove Tuilerija i sve prilaze k Rue Honore. 

Murat je prodro do vrtova Tuilerija, gdje je izmorenim 
vojnicima dopustio, da se pod drvećem odmore i okriepe. On 
sam ne osjeća umora; sav radostan je ustanovio, da još nije 
stigao nijedan drugi odred. On je prvi, doveo je konventu 150 
sabalja; brže bolje poslao je jednog častnika k vojničkom 
odboru. 

Konvent vieća pred ždrielima topova, kraj kojih topnici 
stoje sa zapaljenim užigačem. Htio bi dobiti vremena, dok sti- 
gnu vojnici i skrše pobunu. Iz prolaza Feuillanta iziđoše članovi 
vojničkog odbora, zastupnici Delmas, Gilet i Aubry. Tako brzoj 
pomoći nisu se nadali. Delmas sav uzhićen zagrli mladoga za- 
povjednika eskadrone i čestita mu; zahvalni konvent znat će 
mu se odužiti za njegovu revnost. Nikada ne će zaboraviti Mu- 
ratovo ime i crte njegova lica. 

Tajj je susret po svojoj vanjštini bio bezznačajan, ali nje- 
gove posljedice svrnule su čitavu sudbinu jednog čovjeka novim 
putem. 

Murat doista nije našao prilike, da se u nekoliko idućih 
ozbiljnih dana prairiala iztakne. Vojska, koja se noću okupila, 
razpršila je pobunjenike, a da nije prolila krvi. 

Život se glavnog grada nastavio pod znakom jeze, trza- 
vica i tutnjave topova negdje u daljini. Iznenada je došlo do 
provale. Konvent je primio ustav III. godine, ali od straha pred 
sve jačom reakcijom odredio je, da se dvie trećine članova nove 
ustanove imaju birati iz vlastitih redova. Ta je odredba gotovo 
svuda po Francuzkoj izazvala mnogo prosvjeda. Pariz, kojem 
je dodijalo mnogo prolievanje krvi, ustao je pun mržnje protiv 
silnika. Parižani se digoše na oružje, da — bude li potrebno 
— i silom sprieče provedbu toga bezzakonja. 

12. verdemiairea (3. listopada) izjavilo je stanovništvo 
ulnutarnjeg grada na čelu s Le Pelletierom, da se više ne će 
pokoravati nalozima konventa. Pozvali su građane na oružje, 
po svim gradskim četvrtima svirali su koračnicu za uzbunu, a 
građanstvo se gotovo jednodušno odazvalo, jatomice se skupilo 
na glavnim trgovima pojedinih đielova grada i čekalo na za- 
povied za navalu. 

Konvent, odbor za blagostanje i odbor za sigurnost zasje- 
daju bezprekiđno. Za obranu protiv pobunjenoga grada imaju 
samo jednu bojnu iz Faubourg Antoinea i 1500 sansculottea. 
Osim toga još redovitu vojsku u Sablonsu, ali u nju se ne mogu 
posve pouzdati. Kad je konvent međutim poslije podne doznao, 
da su pobunjenici sa svih strana krenuli prema Le Pelletieru, 
odlučio je ipak, da pozove te pukovnije. 

U sablonskom taboru nalaze se pod zapovjedništvom gene- 
rala Menoua: šest pješačkih bojna i dvie konjaničke pukov- 
nije, treća đragunska i 21. lovačka. General Menou odazvao se 
nalogu konventa, ali dosta nehajno, I vojnicima su dodijale 
neprestane unutarnje borbe, pošli su bez volje. Menou je u Le 
Pelletier stigao tek u devet sati uvečer; za borbu se uobće nije 
pripremio, nego je vojnike nagurao na nesreću u Rue Vivienne. 
Mjesto da otvori vatru, počeo je pregovarati. Samo na obećanje 
pobunjenika, da će se razići, izjavio je, da će vojsku premje- 

štiti na trg Carousisel. Oko ponoći razmjestio je odrede u vrto- 
vima Tuilerija. 

Konvent je gnjevan, svrgnuo je Menoua i dao nalog, da 
ga uhite. Ali kome će sada povjeriti zapovjedničtvo ? U najve- 
ćem neredu i zbrci ponudio je Barrasu mjesto vrhovnog zapo- 
vjednika. On je ponudu prihvatio. 

Ah Barras nije bio dorastao tom zadatku. Pobunjenici se 
nisu razišli, nego spremali za navalu. Konvent je spopala stra- 
va. Barras je već odavno ostavio djelatnu službu u vojsci. Tre- 
bao bi stručnjaka kao savjetnika. Tada se sjeti Bonapartea, 
kojega je uvelike cienio, jer je njegovu pronicavost i odlučnost 
upoznao za obsade Toulona. Dao ga je zovnuti. Skupština je 
odobrila njegovo imenovanje za pomoćnika vrhovnom zapovjed- 
niku. Smjesta se sve izmienilo. 

Bonaparte je ponajprije potražio vezu s Menouom, da do- 
zna, kolike su njegove snage. Svega 5000 do 6000 vojnika. Sve 
se to izmiešalo, svi su nezadovoljni, premoreni, spavaju pred 
Tuilerijama. Pobunjenici međutim imaju najmanje 30.000. Samo 
s jednim ih sredstvom može slomiti: s topovima! Menou mo- 
rade priznati, da ih je sve — 40 topova — ostavio u sablon- 
skom taboru. Upravo je treći sat pred zoru. 

Bonaparte se vratio k vojničkom odboru. Padnu li topovi 
u šake pobunjenicima, propalo je sve. Trebao bi smjesta jednog 
okretnog i srčanog konjaničkog častnika. »Ja ga imam!« vi- 
knu na to Delmas. Požurio se k taboru konjanika i pograbio 
za vrat Murata: »Onomadne u prairialu vidio sam, kako radiš. 
Dođi sa mnom, danas bi mogao zaslužiti čin zapovjednika bri- 
gade!« 

Murat pođe za Delmasom po stubama i hodnicima Tuile- 
rija, dok se nije našao u maloj dvorani pred generalom. Murat 
se protegnu, uzpravi i ukoči. Pred njim stoji onizak čovjek, 
mršav, ozbiljan, u dolami bez uresa, jedva mu prepoznaje čin; 
oštar mu pogled prodre do srži. Bonaparte ga je na prvi pogled 
prozreo: poletan, odlučan — sudeći po vanjštini, taj će se u 
slučaju potrebe založiti tielom i dušom. Zapovjedi mu, da smje- 
sta povede 300 konjanika; u Sablonsu leži 40 topova, u šest 
sati izjutra moraju biti ovdje. Murat i Delmas se u nekoliko 
skokova opet nađoše među vojnicima. Izabrao je 150 draguna 
i 150 lovaca, stavio im se na čelo i potjerao konja u ludi pro- 


32 


panj. Upravo se počelo rumeniti nebo od prvih jutarnjih zraka, 
kad se spustiše u Sablonsku dolinu. Prekrasno: nekoliko pobu- 
njeničkih bojna već stupa prema ulazu tabora, prve samo što 
nisu tik pred njim. 

Prekasno? Za druge bi možda bilo, ali Murat se ne da! 
Napried! Obje švadrone jurnuše u punom propnju za svojim 
vođom, juriš... Nemojte se mučiti! Pobunjenici nisu navikli 
na ovakve protivnike; uzmaknuli se, razbježali. Murat je go- 
spodar tabora; samo da još zbubnja topnike, da upregnu ko- 
nje, da im iz žila izpraši nehaj i lienost. I u tom je on majstor! 

Šest sati. U maloj dvorani Tuilerija čeka Bonaparte. Od- 
jednom zatutnji na pločniku trga Caroussel težki točkovi. Ge- 
neral pritisnu čelo na okno: 40 topova iz Sablonsa prođrnđaio 
je izpod dveri Louvrea. To je pobjeda! Korzikancu se urezalo 
u mozak ime: — Murat! 

* * 

Prolazi dan za danom, Murat opet gubi nadu. Što je s Del- 
masovim obećanjem? Opet samo razočaranje. Murat je još 
sveđer zapovjednik eskađrone. 

tf prvi mah je pomislio, da bi on bio pravi čovjek za za- 
povjednika eskađrone u gardi direktorija, koju su upravo osni- 
vah. Ponudio se, ah nije dobio ni odgovora. 

, Muratu se čini, da se sve urotilo protiv njega. Pokušao je 
probiti taj žeijezni obruč, pisao je izravno ministru. »Ne ča 
da govorim o svojim vojničkim sposobnostima, pristojan čovjek 
nerado govori o sebi. Dovoljno sam poznat od vremena, odkad 
se pukovnija nalazi u Parizu, a većinom sam njom zapoviedao, 
kad je vršila službu . . .« Opet nema odgovora . . . 

Sad je to prevršilo svaku mjeru! Kad ti nezahvalni vla- 
stodršci ne će nikako da ga nagrade za njegove zasluge, ne 
preostaje mu drugo, radije će se vratiti u La Bastide i tamo 
živjeti kao obični ratar. 20. siečnja 1796 podnio je ministru 
Petietu molbu, da mu odobri tromjesečni dopust, koji ‘želi pro- 
vest^ kod svoje obitelji. 2. veljače primio je odgovor: imeno- 
vanje za zapovjednika brigade. 

Još se nije pravo ni naužio svoga slavođobića. kad li netko 
pokuca na njegovim vratima. Junot. Bonaparteov pobočni^ 

njegov ljubimac, pade mu oko vrata: »Murat, tražim te po 
generalovu nalogu. Hoće da te sa sobom povede u Italiju, i,to 
kao svoga pobočnika«. 

Eto i njemu je granulo sunce. Napokon! 

5. poglavlje 
ITALIJA 

U ono par časaka, kad je Murat 13. vendemiairea stajao 
pred Bonaparteom, i u ono nekoliko sati, kad ga je promatrao 
pri poslu, sinula mu je u glavi misao, da u vezi s tim čovje- 
kom leži njegova budućnost. Njegova zviezda, koja se uzpinje. 
mogla bi se združiti s tom tuđom zviezdom, pogotovo jer sluti, 
da će njezin put biti čudesan Zašto da mu še ne priliepi uz 
skut? Zašto ga jednog dana ne bi dapače i nadkrilio? 

Došao je u Bonaparteov stožer, a s tim ujedno zapao i u 
najveću biedu. Među vojnicima te zapuštene napola gladne pro- 
pale »talijanske« vojske nateže se sa svojim novim tlpanjama. 
U neposrednoj generalovoj blizini osjeća da je ništica prema 
njegovpj genialnosti; ali čim mu izmakne izpred očiju, bilo da 
je drugdje zaposlen, ili nastanjen, već smjesta izčezava taj ča- 
robni utjecaj. Mozga, računa, uzpoređuje: što bi bilo onomadne 
u venđemiaireu, da nije dovezao topove iz Sablonsa? Odkrio 
je, da je i on tako genialan, — samo sviet toga još ne zna. 
Mora še dakle strpiti, dok kucne pravi čas. 

Svakako se mora strpiti, jer genialnost ne dostaje za vo- 
đenje rata. Tome čovjek mora biti i vješt. Već prva su ma 
izkustva na ratištu pokazala, da od častničkog posla mnogo 
ne razumije. Pravilnik poznaje, na vježbi i kod smotre umije 
švadronu sjajno predvoditi, ali to je taKo reći sve. Što je po- 
stigao, postigao je u klubovima, a jedim podhvat, u kojem je 
sudjelovao i častno ga izveo, bio je bitka predstraža bez ika- 
kvih posljedica. O službi u glavnom stožeru ne razumije n'šta, 
a pod oštrim nadzorom generala i njegova glavara stožera 
Berthiera, koji je majstor u svojoj struci osjeća se kao nedo- 
rasli dječarac. Vodstvo veće postrojbe na ratištu — to mu je 
knjiga sa sedam pečata. Sve to još mora naučiti prije nego će 
smjeti i pomisliti na neko promaknuće. 

Ali Murat je na sreću od samoga početka nosio u sebi 
jednu vojničku vrlinu koja je sama već kadra prikriti njegovo 
neznanje i nedostatke: srčanost. U hrabrosti mu nema prem- 
ca. Tek što dosada nije imao prilike, da je prokuša Sada, kad 
se je našao pred stvarnošću rata, moći će se s njom prodičiti. 
Jedno umije izvrstno: svoje konjanike oduševiti osobnim pri- 
mjerom, držanjem i glasom, a pri tom ih zanieti neopisivim 
prezirom prema smrti. Kod toga mu pomaže neposredni osje- 
ćaj, onaj nagon, koji stvara velikog konjaničkog vođu više nego 
samo znanje. 

Bonaparte je od prvog dana te vojne -uvidio, da njegovoj 
i inače prilično oslabljenoj vojsci nedostaje konjamčtvo, ili bo- 
lje reći — a to je isto, — da mu konjamčtvo nema vođe. Osim 
Stengela, riedko darovitog konjanika, koji je međutim naskoro 
poginuo, nema generala ni zapovjednika pukovnije, koji bi uob- 
će nešto značili. On točno zna, da to oružje vriedi nešto samo 
onda, kad im nađe vođe, kojima je hrabrost u krvi. U konja- 
ničkim vođama »talijanske« vojske nema poleta. Jedno ih do- 
duše izpričava: protiv austrijskog ili ugarskog aonjaničtva, 
koje uživa svjetski glas, mogu izbaciti samo jedanaest pukovnija 
draguna, husara i lovaca; ali njihova je bojna snaga do smies- 
nosti slaba, loše su opremljene jedva naoružane, a napola gla- 
dne. Častnici znadu, da im vojnici nisu ni za što. stoga se krate, 
da ih uobće vode u borbu. Zato je Bonaparte posliie Stengelove 
smrti ovako pisao direktoriju: »Nemam više nijednog višeg 
konjaničkog častnika, koji bi se htio boriti«, a budući da toga 
nedostatka ne može više podnieti, moli, neka mu -pošalju ča- 
stnike, »koji imaju hrabrosti u krvi, a i ne pomišljaju na to, 
da se služe., taktičkim uzmacima 7 «. 

Murat je naskoro pokazao, da je takav konjanik i vođa. 

Bonaparte je u’Carcareu doznao, da ie 400 momaka izne- 
nada napalo i jurišem osvojilo selo Dego. Skočio je na konja 
i samo s 200 draguna odjurio onamo. Njegovi sastavi uzmičn, 
on ih natjera natrag, nasrne na neprijatelja i odbaci ga u kla- 
nac Cascinelle. Taj bi uzmak htio pretvoriti u bieg, ali za to 
bi njegovih 200 dragima moralo neprijatelja pogiabiti s boka 
Draguni se boje, nemaju prave volje. Iza njega drhće od ne- 
strpljivosti njegov pobočnik Murat. Da je njemu dobiti u šak^ 
te kukavice i povesti ih u navalu! Murat podbcde konja. Kako 

će se držati u tom prvom jurišu? Hoće li oprezno napredovati 
potražiti najprikladnije mjesto, neprijateljevu najslabiju stra- 
nu? Ni govora! On se oslanja na svoj csjećaj, kao što će se 
uviek na nj osloniti, a da ga nikada ne će zavesti. 

Konja je potjerao u propanj, zavitlao sabljom, poput striele 
prohujao izpred obiju švadrona i doviknuo im: »Za mnom!« 
I ne misli, da ne bi pošle za njim. I ne osvrćući se oborio se 
na neprijatelja. Vojnici nisu oklievali ni časka. Ta kako bi 
mogli dopustiti, da ta luda usijana glava odsrlja u sigurnu 
propast? U tom je trenu Murata i dragune povezala nerazoriva 
veza. Kao jedan polazili su za njim u pobjedu ili smrt: konja- 
ništvo, koje juriša u tom duhu, ne može biti pobieđeno! Eto 
to je Muratov jedinstveni dar: juriš! 

Njegovih 200 đraguna smutilo je austrijske pješake. Prvi 
put su doživjeli juriš francuzkog konjaništva. Od snage udarca 
izgubili su glavu i na vrat na nos dali se u bieg. 

Bonaparte sve to promatra, a da nije trenuo okom. Taj 
je čovjek doista izkupio svoje obećanje! U njem se krije žica 
velikog konjaničkog vođe. U svojem izvješću direktoriju spo- 
menuo ga je s pohvalom. 

Tjedan dana kasnije ponovio je Murat svoje remek-djelo 
kod Monđovija. Serurier je toga dana nakon ljute borbe izbacio 
Piemontežane iz jakih postava kod Brichetta. Hrabri Stengei 
je s malim odredom konjanika slieđio Serurerove pješake; sa- 
mo čeka na zgodu, da ih napadne. Neprijatelj misli da ga štiti 
rieka, ali Stengei je našao plitčinu. Pregazio je vodu, zahajkao 
po polju koljući sve, što mu je došlo pod sablju. Ali imao je 
svega samo oko 300 ljudi. Piemontežani se oporaviše od prve 
strave i baciše protiv Stengela 800 draguna pukovnije »Kralj 
od Sardinije«. Razvila se strahovita borba prsa o prsa. Sten- 
gela obkohše sa svih strana, tane iz pištolja razmrskalo mu 
ruku, udarcima sablja su ga razmesarili. Smrtno ranjen pada 
s konja. I zapovjednik brigade Trouble klonu od tri težke rane. 
Pukovnija je ostala bez vođa, svaki četvrti momak je poginuo, 
raztepla se i nagnula u bieg. 

Bonaparte je poslao Murata, da ga obaviesti o Stengelo- 
vim pokretima. Našao je katastrofu Drugi bi se bio vratio u 
propnju i podnio izvješće. Ali Murat srnu napried, okupi oko 
sebe one, što su bježali, i sredi ih. Na svoju odgovornost poveo 

Je ostatke 5. dragunske pukovnije zajedno s 20. dragunskom 
pukovnijom, koju je ovamo poslao general Beaumont. Pojurio 
im na čelu kao kod Dega — kao uviek! — , stao udarati, sjeći 
i bosti, goneći, neprijatelja prešao preko rieke Ellera, oteo ma 
Stengela, koji je umirući pao u zarobljeništvo, tjerao protiv- 
nika, dok mje pala noć. Toga mu je dana palo u ruke većinom 
njegovom zaslugom: 1500 zarobljenika, 10 zastava i 8 topova. 
Te se je večeri predao i Monđovi. 


Sutradan je neprijatelj zatražio primirje. Murat, koji je 
stekao Bonaparteovo puno povjerenje, nosi uvjete za primirio 
u Fossano, gdje je bio neprijateljev glavni stan. Om glase : za- 
posjednuće svega osvojenog điela Piemonta i predaja gradova 
Coni i Tortone. Murata je zapala osobita milost, kad ga ie 
Bonaparte dvie večeri kasnije zajedno s Berthierom pozvao na 
večeru, koju je priredio piemontskim punomoćnicima u svom 
glavnom stanu u Cherascu. 

Malo zatim počastio ga je Bonaparte još značajnijim do- 
kazom naklonosti. 28. travnja naložio je Muratu, da uvjete za 
primirje ponese direktoriju u Pariz. Ali osim ovog službenog 
naloga povjerio mu je još nešto posve intimne naravi, a to je 
Bonaparteu bilo isto tako važno. 

Bonaparte je nesretan kraj svih sjajnih pobjeda, koje je 
izvojevao. Muči ga Jozefinina šutnja i hladnoća. Mladi muž ne 
može pregorjeti razstanak sa ženom, koji će morat dugo po- 
trajati, jer ga čeka neizmjeran posao. Htio bi, da žena bude 
kod njega. Jedno je pismo za Jozefinu dao već Junotu, kojega 
je 24. poslao direktoriju s 22 zastave, koje su oteli u posljed- 
njim borbama. U njem je pisao: »Ti moraš s njim doći k meni. 
jesi li čula?« I Murat nosi pismo, a u njem moh ženu: »Pisao 
sam Ti po Junotu, da s njim dođeš ovamo. Danas Te molim, 
putuj s Muratom preko Torina, jer ćeš tako prištediti četrnaest 
dana«. On je doista za sklapanje primirja postavio uvjet, da 
Murat smije putovati kroz Piemont i preko Mont Cenisa. Tako 
je sada Muratu poklonio sve -svoje osobno povjerenje i bez stra- 
ha mu pokazao svoju najslabiju stranu. 


37 


Zahvaljujući kraćem putu prispio je Murat u Pariz istoga 
dana kad i Junot. Tako su zajedno prisustvovali slavodobitnom 
primanju kod direktorija, zajedno su ih promaknuli, Junota za 
pukovnika i zapovjednika brigade, a Murata za brigadnog ge- 
nerala, i napokon zajedno ih primila građanka Bonaparte. 

Je li Murat doista nagovarao Jozefinu, da s njim pođe na 
put? Svakako, nagovorio je nije. Ali to ga ne smeta, on ju vrlo 
često posjećuje, tako često, da se sviet stao podsmjehivati. Je 
li joj postao ljubavnikom? Nitko ne može toga dokazati, ali 
Murat ne bi bio Murat, a da ne bi bio poduzeo sve, kako bi 
izazvao takav dojam; liepa pak kreolka nije marila, što o njpj 
misle. Ona je Murata uzela pod svoje okrilje, a on je bez sra- 
mežljivog prenavljanja uživao njezino pokroviteljstvo. 

Jozefina mu je za tih deset dana boravka u Parizu pri- 
skrbila osobitu naklonost članova direktorija, u prvom redu 
Barrasa, a on je već stao tražiti nove mogućnosti. U ratu može 
čovjek steći slavu, ali to je mučno i naporno. Ovdie u Parizu 
sve je to udobnije; samo neka te dobro preporuče i već sama 
od sebe cure promaknuća, činovi i novac. 

On je lako razabrao, što se dade izvući iz stanovitog polo- 
žaja. Shvatio je, da se direktorij nalazi u težkom stanju, anar- 
hija je zauzela maha, narod je nezadovoljan, viećnici su nesložni, 
svađaju se, svuda crna bieda. Svakog trena bi se mogla poja- 
viti urota, mogle bi buknuti nove bune. Tu bi se našlo nešto 
za nj, mjesto, koje bi mu se sviđalo bolje nego išta na svietu! 
Ne bi li mogao postati general za izvanredne potrebe direkto- 
rija? Ta ono u venđemiaireu je dokazao, da je sposoban, a i 
lovorike cd Dega i Mondovija nisu loša preporuka. Nema boljih 
dokaza za njegovu ođrješitost, utjecaj kcđ vojnika i jakobin- 
sku pravovjernost. Od pustog jala ne da mu više oka stisnuti 
fenomenalni uzpon Bonapartea, toga »generala s ulice«. Ne bi 
li i on mogao postati vrhovni zapovjednik oružanih snaga u 
zemlji? 

Da se Barras ne uplaši, tražio je zasada samo zapovjed- 
ničtvo nad gardom direktorija. Nažalost zakasnio je, to je mje- 
sto već popunjeno. Neka se Murat same strpi, vlada će mu 
se odužiti novim častima; kad bude potrebno, ona će ga već 
zovnuti. 

I tako je Murat pošao sam na put preko Mont Cenisa. A. 
nije ni slutio, da i njegov zapovjednik ima u Parizu svojih ljudi 
i da je točno upućen u svaki njegov korak. Za Bonapartea 
međutim vriedi jedno: da je protiv' njega svatko, tko nije du- 
šom i tielom za nj. Malo još, pa će to jasno opaziti i Murat. 

# # 

* 

Kao general ne može Mur~t biti pobočnik. Ali privremeno 
je ostao u glavnom stožeru. "" maparte još ne zna ništa o nje- 
govim parižkim spletkama, i dalje mu poklanja povjerenje, a 
junak od Dega ne zna ga pravo cieniti. Zadržao ga je kod sebe, 
da ga tu i’ tamo ubaci u borbi, gdje će mu slučajno najbolja 
moći poslužiti. 

Murat je stigao dan prije prielaza preko Mincia. Pred mo- 
stom, koji Beaulieu kani braniti, leži selo Borghetto. Beaullieu 
ga je utvrdio i zaposjeo s 4000 izabrani]^ vojnika. Desno i lievo 
nalaze se 2000 konjanika. Bonaparte misli, kako već rekosmo, 
da poslije Stengelove smrti njegovo konjaničtvo mnogo ne vrie- 
di, jer nema pravoga vođe. Doduše: Murat je ovdje. Ali Murac 
ne može biti svagdje. On čini sve, da tome konjaničtvu dozove 
u sviest opet vlastitu vrieđnost — ako je potrebno i silom! 

Sutradan prije borbe okupio ga je pred neprijateljskim 
postavima, s desna i lieva mu postavio po jednu origadu gre- 
nadira, a za leđima sve svoje topničtvo. Zapovjeđničtvo je dao 
Kilmaineu i Muratu, a onda zapovjedio navalu. Oba generala 
smjesta pojuriše napried. Draguni i lovci povedoše se za nji- 
hovim primjerom, svom se žestinom oboriše na mnogo nad- 
moćnije neprijateljsko konjaničtvo. Razbjesnila se borba, u ko- 
joj Murat stvara čuda. Napokon su odbacili austrijsko konja- 
ničtvo. Francuzkom su pješačtvu otvorili put, ono na juriš 
zauzimlje Borghetto. Konjaničtvo, koje je netom još bilo na 
zlu glasu, progoni neprijatelja, u borbi s njim prelazi preko 
mosta, a uvečer dovodi 2000 zarobljenika, 9 topova i 2 zastave 

Četrnaest dana kasnije povjerava Bonaparte Muratu zada 
tak posve nove vrsti. Senatu u Genovi treba natjerati strah 
u kosti, jer naoružani čopori neprestano ugrožavaju veze fran- 
cuzke vojske, a uzdržava ih Genova. Bonaparte je odlučio u 
Genovu poslati Murata, da pred senatom pročita njegovu po- 

slanicu, a bude li potrebno, da senatore upozori svojim riečima, 
kako će u slučaju odpora na rieči smjesta usliediti i djela. 

To je kao stvoreno za Murata! Stigao je u Genovu bez 
odmaranja i smjesta zatražio saziv senata. U dvorani se po- 
javio uzdignute glave, pod klobukom, u blistavoj odori bez 
uvoda pročitao Bonaparteovo pisifio: »Ne budete li Vi pod- 
uzeli mjere, poduzet ću ih mjesto Vas ja; dat ću spaliti gradove 
i sela, u kojima bude izvršeno samo jedno nasilje. Dat ću sa- 
žeći kuće, u kojima će ubojicama pružiti sklonište. Primjerno 
ću kazniti oblasti, koje će to gledati skrštenih ruku! . . .« Murat 
je to pročitao, nadovezao još nekoliko prietnja, okrenuo se i 
zvekećući sabljom izišao iz dvorane. Još iste večeri prihvatio 
je senat sve postavljene uvjete. 

Jednako je odlučno vodio predhodnicu generala Vauboisa, 
koji je dobio nalog, da zaposjedne Toskanu i grad Livorno. Za- 
hvaljujući njegovoj brzini u pokretu i odlukama uspjelo je izne- 
nađenje podpuno, podhvat je dovršen bez prolievanja krvi. Iza 
toga se vratio opet k Bonaparteu u tabor pred Mantovom, u 
koju se zatvorio pobieđeni Beaulieu. 

* * 

* 

Bonaparte znade sada već sve o mračnim vezama svoga 
pobočnika s Barrasom, čovjekom, kojega prezire više no ikoga. 
Njegove su pobjede izazvale nepovjerenje zavist i mržnju me- 
đu podmitljivim likovima u direktoriju. Neprestano se mora 
boriti protiv pakosti, jala i podmuklosti, jer ga tim progoni sloj 
ljudi, koji u njegovoj vojničkoj slavi nazrieva samo pogibelj i 
priekor. Sami se ne usuđuju sebi toga priznati: ali gotovo žale 
poraz Austrijanaca, kad naime pomisle, kako će se slavođob ; tno 
vratiti kući spasitelj domovine. I taj se je čovjek njegova po- 
vjerenja usudio mešetariti s takvim podlacima! 

Ali pri tom i ne misli, da ga odtjera ili da mu ozbiljno 
pokaže svoju nemilost. To bi značilo, da ga smatra odveć važ- 
nim. Ali za, nj više ne nalazi prijazne rieči, a čim nešto skrivi, 
smjesta će ga odstraniti iz svoje okolice. 

Murat je vrlo osjetljiv, brzo je osjetio tu promjenu, koii 
je poremetila u njemu ravnotežu, — ali opet računa, da će ma 

se iznova pružiti prilika, bilo kakva luda husarska vratolomija, 
u kojima je on majstor, pa će opet sve popraviti. 

• Mantova je prvorazredna tvrđava, u velikom krugu okru- 
žena vodom, gotovo neosvojiva. Jedini prilaz su četiri druma 
na zidanim nasipima. Beaulieu se u tu tvrđavu zatvorio s ostat- 
cima svoje vojske. U njoj će se lakše držati, jer francuzka 
vojska nema obsadnih topova, mora ih najprije dovući, a po- 
služit- će se i tvrđavnim topovima iz osvojenih gradova. PrekD 
Alpa pak dolazi nova austrijska vojska: ne smije se dakle 
gubiti vrieme! 

Bonaparte stoga odluči iznenada varkom zauzeti grad 
Drum od Cerese štiti utvrđeni postav kod Migliaretta. Tu utvrdu 
ne mogu izravno napasti, poslužit će se lukavstvom. 800 iza- 
branih vojnika ukrcat će noću na pripremljene čamce. Nečuj- 
no će doploviti pod obkope, skočiti na suho, straže zaklati prije 
nego dospiju dići uzbunu. Istodobno će pod zaštitom te navale 
i od toga izazvanog nereda jedan o generalovih pobočnika, po 
imenu Lahoz d’ Ortiz, rođen Mantovanac, na čelu petdesetorice 
biranih grenadira preodjevenih u biele austrijske odore poku- 
šati. da prodre u grad i dopre do vrata, koja zatvaraju drum 
od San Giorgia, te tamo spustiti most. Tako bi utrli put diviziti 
Serurier, koja će čekati na drugoj obali. Svakako nečuveno 
smiona osnova. Ona može poći za rukom samo onda, bude h 
odred za napadaj na Migliaretto vodio izvanredno sposoban 
častnik. Bonaparte je vodstvo dao Muratu. 

Noću od 16. na 17. srpnja stoji Murat u jednoj od prvih 
lađica i vodi četrdeset čamaca, koji nečujno pužu. Mrak je kao 
u rogu. Posluži li im sreća, zagrabe li junački, uspjet će udarac, 
a Murat zna, da je Bonaparte pod noć sam odjahao k drumi 
od San Giorgia, on tamo čeka, da sam na čelu divizije Serurier 
prodre u grad. 

Čamci gmižu po rieči, primiču se obali. Migliaretto leži prel 
njima kao crna gomila, ništa se ne miče, mrtva je tišina. 

Čini se. da će imati sreću. Ali u času kad je Murat mislio, 
da je pobjedu već dohvatio šakom, naiđoše na neočekivanu 
zapreku. Preko dana je voda pala za tri stope, čamci su zapeli 
u šašu uz obalu. Neki su se sudarili; tiho daju zapoviedi, od- 
jekuju slabo prigušene kletve: uzbuna. Hitci zapraskaše u noć, 
— iznenađenje se izjalovilo. 


Ovoga puta je oklievao i Murat! Morao bi s momcima sko- 
čiti u vodu, pokušati sve, da se dočepa utvrda prije nego posada 
bude na nogama. Ali smela ga je neobičnost novog stanja, uko- 
čila mu snagu odluke. Dragocjeni trenutci prolaze — kad <j 
topovi tvrđave stadoše rigati vatru. PreKasno! Murat sav oca* 
jan daje zapovied za uzmak. Murat, bjesomučni Murat, mora 
uzmaknuti. 

Ništa mu ne pomaže, kad je dva dana kasnije usred bielog 
dana na čelu 2000 grenadira u velenavali nakon očajne borbe 
zauzeo uporište Migliaretto. Tim se nije mogao opravdati ni u 
očima svoga vođe. Bonaparte već odprije nije vjerovao u nje- 
govu moralnu čistoću, ali sada sumnja i u osobnu mu hrabrost 
Kad slučajno govori s Muratom hladan je kao led. 

Murat dalje ne može, razbolio se. Veli, da ga je spopala 
groznica, koju je uhvatio u močvarama Mincia. Zamolio je do- 
pust za oporavak. Dopustili su mu, da ode u Bresciu. 

# * 
t 

* 

Muratovoj groznici zapravo uobće nije uzrok boravak u 
močvarama Mincia, nego je posljedica ozljede, koja je neslav- 
nija nego li bi bila rana za juriša na Migliaretto; tu se naime 
uobće nije radilo o ratničkoj, nego o običnoj ljubavnoj pusto- 
lovini. Murat ne može zamisliti rata bez užitaka i zabave. »Ko- 
liko je toga Murat skrivio samo zato«, rekao je Napoleon o 
njem, »jer se njegov glavni stan uviek morao nalaziti u nekom 
dvorcu, u kojem je bilo liepih žena. Bez njih nije mogao živjeti«. 

Za vrieme kratkih boravaka u Milanu bacio se Murat str- 
moglavce u vrtlog svečanosti i ljubavnih pustolovina, kojinu 
je milansko đružtvo obasipalo svoje francuzke osloboditelje. I 
tako mu je postala ljubavnicom gospođa Ruga. kojoj je muž 
bio odvjetnik i član milanskog vladinog povjereništva. Gospođa 
Ruga bila je na nesreću od vajkada odana ljubavnim porocima, 
te nije čekala, da se pojavi Murat, kako bi mogla okusiti te 
slasti, nego je već prije »srknula otrova ljubavi«, kako ono veli 
Desaix. To je naskoro morao izkusiti Murat, a kad bolest nije 
mogao temeljito liečiti, bio je primoran zatražiti dopust, da se 
rieši toga zla. 

Bonaparte je sve to točno znao, pa je o tom pisao Jozefini 
ovako: »Murat je bolestan. Gospođa Ruga bila mu je zla vila; 
ostavila mu je ljubavnu uspomenu. Biesan je, o svojem izku- 
stvu kani pisati u novinama. Poslao sam ga u Bresciu . . .«. 

Sve se eto urotilo protiv Murata’. Najprije ga je njegov 
glavar progonio gnjevom, a sad mu se još i ruga. Poput smieš- 
nog lika, matiran sjedi tu u trenutku, kad se »talijanska« voj- 
ska sprema, da zaustavi Wurmserovu navalu. On se le s novom 
golemom vojskom upravo spuštao s Alpa. Ah to još nije konac 
njegovih muka. 

Očekivali su da će se Wurmser sa svim svojim snagami 
.pojaviti iztočno od Gardskoga jezera, ali on je jedan zbof 
s 2.000 vojnika prebacio na zapad Taj je iznenadio francuzke 
predstraže. pregazio Salo, 30. srpnja zauzeo Bresciu i generali 
Murata zarobio u postelji. Ovaj je morao dati poštenu rieč, d% 
ne će pobjeći, duboko osramoćen promatrao je s prozora mi- 
mohod 20.000 Austrijanaca 

Bonaparte je na sreću stvorio opet brzu odluku, da u 
prvom redu mora osigurati veze s Milanom i zato potući Gvoz- 
danovića. Stoga je prešao preko Mincia, Saureta poslao na 
Salo. a Augereaua na Bresciu. Augereau je Austrijance iztje- 
rao iz Brescie i ne dajući im odahnuti bacio ih natrag na Alpe. 
Tako se je Murat oslobodio zahvaljujući toj brzini. Naš je 
nemoćnik mogao sada dovršiti liečenje, a Čim je ozdravio, brže 
bolje je ođhrlio k vojsci. 

* * 

* 

Po nalogu vrhovnog zapovjednika povjeravali su mu sada 
samo neznatnije podhvate: da uguši bunu u Casa.1 Maggioreu; 
zatim je postao privremeni zapovjednik tvrđave Verone, odakle 
je opetovano zaklinjao Bonapartea, da ga opet udieli u dje- 
latnu službu. 

Napokon je dobio zapovjedništvo nad predhodnicom di- 
vizije' Vaubois, koja progoni austrijski zbor. 5. rujna dolazi 
do krvave bitke s neprijateljskim zalaznicama na rieci Avisiju. 
u kojoj je žestoka topnička vatra izdesetkovala jurišne sastave 
generala Dalemagnea i prisilila ga na uzmak. 

U borbi je poginuo general Dubois, zapovjednik konja- 
ničtva u toj skupini. Murat je preuzeo zapovjedničtvo i smjesta 
stvorio izvanredno smionu odluku. Od Dalemagnea je posudio 
onolik broj pješaka, koliko je imao konjanika, uz svakog ko- 
njanika posadio na konja po jednog pješaka, te krenuo uz 
neku. da nađe prikladno mjesto za prielaz. Voda je bila du- 
boka, struja jaka, ali on se bacio u rieku — konjima je samo 
glava virila iz vode — , bez gubitaka dosegao drugu obalu i 
s boka nasrnuo na Austrijance, te ih prisilio na uzmak prema 
Trentu. 

, « ■ 

iza toga se Murat vratio k glavnini vojske, koja je nro- 
gomla Wurnicera. Wurmser uzmiče piema Mantovi Kod Bassa- 
na ga stigoše i poraziše. Sad je trebalo uništiti ostatke Austrija- 
naca na biegu, da ne dospiju u Mantovu. Bonaparte se nadao, 
da će VVurmsera pograbiti na Adigi. Premda je zapovjedio, da 
oštro paze na sve prielaze preko neka, ipak je neprijatelj 
umaknuo kod Legnana Sad su ga mogli preteći samo brzinom. 
Divizija Massena dobila je zapovied, da se prebaci na desnu 
obalu i žurnim hodovima progura između VVurmsera i Mani ive. 
Za taj ođvažni podhvat dodielili su joj Murata s nekoliko 
švadrona lakog konjaničtva. 

Murat pojuri u Cereu, gdje se je VVurmser spremao prieći 
preko rieke. Upravo je stigao, kad je zapovjednik austrijske 
predhodnice, generai Ott, zaposjeo most Ovaj je odmah sve 
svoje konjanike bacio protiv franeuzkih lovaca. Murat ih je 
razpršio i potjerao natrag do redova pješačtva. Ali tada je 
zapeo. Hoće li moći izdržaci, dok pnspije Massena? Dvadeset 
puta je jurišao na Austrijance. Sav izranjen, ruka mu napola 
ukočena od udaraca, tvrdokorno odolieva, bez promišljan la 
srče na svaku novu bojnu ali na koncu se posve izcrplien 
s preostalom šakom ljudi probio kroz obruč Austrijanaca. Kad 
mu je Massena u trku poslao u pomoć Pigeonove pješake. bi:o 
je kasno: VVurmser je prešao preko rieke i dosegao Mantovu. 

Bonaparteu sada ne preostade drugo nego navaliti na 
predgrađe San Giorgio, da još čvršće zatvori lanac oko grada 
Murat se je tu borio kao lav, dok ga težak udarac po podlak 
tici nije primorao, da ostavi bojište. 

Eto tako je na očigled svojem glavaru pokušao stvarati 
čuda, da izbriše svoje griehe i nanovo steče njegovu milost. 

Prije tri mjeseca bio bi ga za to zastalno nagradio činom divi- 
zijskog generala. A danas je samo gledao, kako punim pre- 
grštima diele nagrade, ali on nije dobio ništa . . . 

Ranjenog Murata poslali su na liečenje u Milano, kamo 
se preselio i Bonaparte. Obsadu Mantove povjerio je Kilmaineu. 
Bonaparte se nastanio u palači Serbellom. Dan za danom p n- 
' ređuju svečanosti u čast pobjedniku i njegovim hrabrim voj- 
skovođama. Muratova rana nije ozbiljna. Casovito je zabo- 
ravio na sve brige i sav se oduševljen bacio u struju zabava. 

Jednog je dana pozvao na doručak niz mladih častnika. 
među kojima je bilo nekoliko pobočnika vrhovnog zapovjednika. 
Takve su gostbe bile vrlo burne. Pjenušac je tekao potocima 
razvezali se jezici, sipale priče o pustolovnim pobjedama. Do- 
maćin dakako nije smio zaostati za gostima. Tega je dana 
Murat kao krunu svečanosti izabrao bowie. Ponosno je nagla- 
sio, da mu je recept za nju dala liepa kreolka, koja mu je za 
posljednjeg boravka u Parizu bila ljubavnicom. Sluga mu je 
donio žmikaljku za limun, koju je dobio na dar od te gospođe. 

Ne spominjući imena stao je nezgrapnim, prostačkim rie- 
čima opisivati naslade, kojih se je naužio u njezinom zagrljaju. 
Žmikaljka je međutim pošla redom od ruke do ruke, a jedan 
je mladi častnik odkrio dva slova urezana u skupocjenu ko- 
vinu. Na njegov poziv nastade šutnja, svi naćuliše uši, a on 
im slavodobitno povjeri tajnu. Ta slova glase: J. B. Burnim 
, čestitkama obasuše osvajača liepe kreolke. Usred buke i smieha 
izvali jedan indiskretno dva imena: Jozefina i Bonaparte. 

Iste večeri primi Murat zapovied, da se smjesta javi u 
palači Serbelloni. Murat se jednim mahom otrieznio Pošao je, 
sluteći, što ga sada čeka. Lako možemo zamisliti, kako je te- 
kao taj razgovor. Bonaparte zatraži, da mu odmah donese žmi- 
kaljku. Murat traži spasa u laži, da izbjegne najgoremu. Zakli- 
nje se svim bogovima, da mu je upravo netko ukrao tu dra- 
gocjenost; gradio se očajnim i obećao, đa će žmikaljku smjesta 
donieti, čim ju pronađe. Bonaparte nije mogao ništa drugo 
postići. Pokretom ruke ođpustio je Murata. 

Sjutrađan je Murata imenovao zapovjednikom jedne ko- 
njaničke brigade i poslao u Bassano. 

* 

U studenom vodi »talijanska« vojska težke borbe protiv 
Alvinzija. Murata nitko ne zove. Za Bonapartea kao da je 
mrtav. 

U prosincu ga prem jestiše u Porto Legnano k diviziji Auge- 
rau. Tu je gotovo umro od dosade. Je li cn uobće sviestan svo- 
jih gluposti i težkih grieha? Jedva! U svojoj je taštini brzo 
našao udobniju odgonetku za Bonaparteovu nemilost: sve je to 
samo jal radi njegovih uspjeha, koji su u svoj vojsci bili naj- 
sjajniji. 

Taj nepravedni postupak izazivlje u njem žučljiv gnjev 
Zadovoljštine ne može sebi pribaviti, stoga snuje osvetu: misli 
mu pri tom dakako lete u Pariz. Pisao je.Barrasu i počeo si- 
jati podvale protiv Bonapartea Otvorene ga ne napada, jer 
ne smije. Natuca, kako bi »talijanska« vojska, koja je dosad 
bila vjerna jakobinstvu. vrlo lako mogla postati vojskom reak- 
cionaraca. I opet je tražio zapovjedničtvo garde direktorija. 

Već je siečanj, a on još nije dobio zađovoHštine. »Talijan- 
ska« vojska se po četvrti put sprema na borbu protiv nove 
austrijske vojske. Murat je sav očajan. Kod Arcolea mu nisu 
dali, da se proslavi. Zar će ga odgurnuti i u ovom pođhvatu? 
Zašto ga ne zovu ni u Pariz, gdje bi mogao zaštitit’ direktor 17 
u najvećoj opasnosti, ni na Adigeu, gdje bi mogao ubrati novih 
lovorika? Uznemirio se. Smatrali su ga najhrabrijim vojnikom 
u »talijanskoj« vojsci: njegovom đebrom glasu prieti pogibelj! 
Dobro! Svima će pokazati, da je još uviek stari Murat! Sjeo ie 
i napisao molbu, da mu dadu zapovjedničtvo pješačke brigade. 

Ovoga puta je pošlo za rukom. Bonaparte mu je dao pred- 
hođničku brigadu u diviziji Rey, kojoj pređstraže stoje kod Sa* 
loa na zapadnoj obali Gardskoga jezera. Malo zatim povjerio 
mu je Bonaparte poseban zadatak kao stvoren za nj. U zora 
14. siečnja ima ukrcati pola brigade, preploviti jezero i svom 
snagom navaliti na austrijske zalaznice na drugoj obali. 

Ćitav je dan krstario po jezeru. Tamo od Rivolija dopirala 
je jaka grmljavina topova. Uvečer se izkrcao u Tcrreu i ne 
gubeći ni časka uzpeo se sa svojih tisuću momaka na planine. 
Svu su se noć verali po strašnim gorskim stazama, a osvanut 
na visovima nad La Coronom. Do nogu im se Alvinzijeve za- 
laznice zaplele u očajnu borbu sa Joubertom, koji ih ljuto kosi. 
Tada Murat vatrenim riečima divlje oduševi svoje ljude, spusti 

se poput usova s brda, uhvati neprijatelja s boka i sređeni mu 
uzmak pretvori u ludi bieg. Uvečer je zajedno s Joubertom do- 
veo 500 zarobljenika. 

Iza toga ga dođieliše diviziji Joubert, s kojom je, još uviek' 
pješak, zaposjeo Trento. 

Napokon kao da se i Bonaparte predomislio. 12. ožujka 
imenovao ga je zapovjednikom dviju konjaničkih pukovnija i 
skupine lakog topničtva, te ga dodielio div:ziji Bernađotte, koja 
je upravo stigla s Rajne. Pri prielazu preko Tagliamenta za- 
robio je 250 vojnika i oteo 8 topova. Poslije dugog vremena 
udostojao se Bonaparte i njegovo ime spomenuti u izvješću 
direktoriju: »Bernađotte je bio vrlo zadovoljan s Muratom, 
koji je zapoviedao njegovom predhođnicom.« 


Vojna u Italiji primiče se kraju. Poslije pregovora u Leo- 
benu počinje razdoblje razmjernog mirovanja. Vojska napokon 
dolazi do zasluženog odmora. Mladići se oporavljaju od napora 
i oskudica u ratu, svi brže bolje zaboravljaju svu fciedu i žurs 
se, da se naužiju života, koji su netom i stotinu puta stavljan* 
na kocku. Prvi je među njima dakako i — Murat. 

Neka mu slutnja govori da će se naskoro susreti sa ženom, 
koja će odlučiti sudbinom njegova života. 


6. poglavlje 

KAROLINA BON AP \RTE 

Tako je završetak te vojne doveo do zbliženja između 
Murata i Bonapartea. U prvim danima poslije primirja dolazi 
to do izražaja kod fecnapartea. Svojem bivšem pobočniku nije 
dao, da se dugo odmara i uživa, tek toi'ko, da osvoji čarobnu 
kontesu Gerardi, o kojoj veli Stendhal, da je imala »najljepše 
oči u Brescii«. 

Murat morade opet u borbu. Ali zapao ga je zadatak, u 
kojem mora nastupiti više kao diplomat negoli kao vojnik. 
Bonaparte kao da ga je drugi put htio staviti na kušnju. Veit- 
lin je ustao protiv Graubhndena, tu je bunu trebalo ugušiti 

Na čelu pokretnih sastava stigao je Murat u Veltlin, te 
pokazao veliku spretnost i odlučnost u smirivanju borbe, iz- 
igravajući želje obiju stranaka, služeći se naizmjence milom i 

silom ostvario je Bonaparteovu potajnu volju i Veltlin utjelovio 
Cisalpinskoj republici. Taj je njegov uspjeh, koji je polučio bez 
prolievanja krvi. toliko obradovao njegova glavara, da je za- 
boravio sve njegove griehe i zablude. 

Iz Švicarske se Murat trebao vratiti k diviziji Bernađotte 
u Udine. Ali on na to i ne misli: žuri se u Bresciu, gdje ga 
čekaju liepe oči njegove nove obožavane ljubavi, grofice Ge- 
rardi. Ona ga ne pušta, tako da je napokon 10. lipnja 1797. 
pisao Bonaparteu. Da ga gane, spomin;,e mu sjajne usluge u 
»talijanskoj« vojsci; tišti ga duga nemilost. Što je skrivio Ja 
je još sveđer zatočen kod pješačke divizije u Udinama, a u 
Brescii leži konjanička divizija; kad bi u njoj dobio brigadu, 
bio bi neopisivo ponosan. Ali nije ni Bunsparte glup 21. lipnja 
mu jasno odgovara: »Vaše pismo iz Brescie od 20. prairiala 
primio sam tek danas. Ja točno znam, koliko vriecte Vaše voj- 
ničke sposobnosti. Vaša hrabrost i revnost. Ja nisam nikada 
ništa određivao, što bi Vam ma samo malo moglo škoditi, ali 
držim, da ste potrebniji kod divizije u Udinama negoli kod 
Vaše Ijubovce u Brescii, pogotovo kad je već prošla prva bura 
osjećaja. Pozdravljam Vas. Bonaparte«. 

Kad je ovako natuknuo, da nešto zna prestao je biti neu- 
moljiv. U kolovozu je Murat bio premješten k 3. konjaničkoj 
diviziji u Brescii. Dobio je zapovjedmčtvo jedne brigade, dok 
je drugom zapoviedao mladi Kellermann 

Nešto kasnije su se još više zbližili. 

Ljetna je vrućina Bonapartea potjera 1 a iz Milana. Nastanio 
se u dvorcu Monbello kod Verone. Tamo je za njim pošao pravi 
dvor, koji se oko njega okupio poslije r.jegove pobjede. Osim. 
Jozefine, Signore Letitije i abbea Fescha našla su se tu braća 
generala zapovjednika Joseph i Louis, te sestre mu Eliza, Pau- 
lina i Karolina. Okruživao ih je velik sjajan krug ljudi, koji 
im laskaju i svim sredstvima nastoje, da na se svrate njihovu 
pozornost i steknu njihovu naklonost. Ti su mladi, slavom 
ovjenčani generali, nosioci najuglednijih imena iz lombardij 
skog, firentinskog i mletačkog plemstva. Francuzi, koji žele 
upoznati pobjeditelja Austrije i diviti mu se Čitavo jato ljuđ : 
koji samo misle na to. kako će uživati. Nižu se svečanosti, ple- 
sovi, izleti. Provode život kao na dvoru. 

Pozvali su i Murata. U tom družtvu prvih ljepotica iz Fran- 
cuzke i Italije, koje su se sjatile oko Bonapartea i Jozefine, su- 
sreo se prvi put s Karolinom i smjesta se u nju zaljubio. Taj 
je susret urodio nepredvidljivim posljedicama za čitav mu život. * 

Karolini je tada bilo tek petnaest godina, ah čovjek bi bio 
rekao, da joj je već osamnaest. Ona zapravo nije bila liepa; 
ah crte joj lica kao cjelina tvore savršenu skladnost, iz koje 
sievaju dva nasmiešena, neopisivo živa oka. Oblina ramena 
pune već grudi i vitki struk upodpunjunju čare tiela; ruke kao 
da su izklesane iz mramora, a prsti nježni. Svaki joj je pokret 
pun nesviestne mladenačke dražesti i čežnje. Biela nježna koža 
koja će jednom postati glasovita, privlači već sada sve poglede 
Ah najzavodljivijom se na njoj čini svim mužkarcima čudna 
mješavina goropadnosti i mekoće u svakom joj pokretu i po- 
gledu, djetinjske vedrine i dobro promišijenog nehaja; sve to 
odaje nesviestnu, a ipak već napola probuđenu osjećajnost, 
koja je brže sazrela u burnoj joj mladosti. 

Tu je mladost pod utjecajem razmh prilika često puta pro- 
živjela u dosta sumnjivoj okolici. Upoznaia je jade proskribira- 
nih i strahovit život u na jzl oglasni jim četvrtima Marseillea. U 
trinaestoj je godini bila svjedokom ljubavnim zapletajima svoje 
sestre Pauhne s Freronom i naučila, koliku strast može žena 
razburkati u mužkarcu. A sada je iznenada i gotovo bez prie- 
laza iz biede u Rue Pavihon u MarseiUeu dospjela u bučno 
družtvo Milana i Monbella, te osjećala, da je cilj željama svih 
tih mužkaraca. To je mladoj djevojci moralo zavrtjeti glavom. 

Ah Karolina drži čvrsto glavicu, mlada djevojka zna raču- 
nati. Tko ima tako glasovita brata, kojem se divi sav sviet, 
taj može mnogo postići. Zašto mu je samo sestra? Ne bi h bilo 
bolje, da je žena tom mužu, kojem kao da sama sudbina ruši 
sve granice ljudske moći? 

Pa kad joj ne može biti suđen pobjednik kod Rivohja, da 
joj je barem uhvatiti jednoga od junaka iz njegove okolice 
Ah težak je to izbor, jer i bez osobite oštroumnosti razabire. 
zašto ju sa svih strana zaglušuju hvalospjevima. Svi se ti slav- 
ni vojnici, od kojih je najstarijem jedva triedeset godina, kao 
za okladu otimlju, da joj ^e približe i svide. Ona je izabrala 
onoga, kojega svi smatraju najhrabrijim vojnikom u »talijan- 
skoj« vojsci, — Murata. 


Murat i 

Kao da ih međusobno privlači magnet. Kao da su stvoren: 
za međusobno razumievanje, barem u tim prvim danima. Mu- 
rat isto kao i ona čezne za bogatstvom, sjajem, vlašću, i raz- 
košjem, tako te bi ga od nje mogla odvratiti samo neka tjelesna 
mana na njoj. Ali njega je privlačilo občaralo njezino lice ' 
čitavo biće, te i ne pomišlja, da uzma^ne. Pogotovo kad ga je 
ona sama osokolila, obasuo ju je bujicom uljudnosti i udvara- 
nja, a ona se nije ni branila. Mladi ljudi toga i ne kriju, jer 
su prožeti čvrstim osjećajem uzajamne sklonosti. U nekima je 
to izazvalo ljubomomost. Ali većina popraćuje to sa smieškom 
smatra tu idilu samo zabavicom — pogotovo pak Bonaparte, 

Jesu li se Murat i Karolina već tada zaručili? Ne znamo; 
ali kasniji dugi razstanak, koji su im nametnuli Kao kušnju, 
nije prekinuo ljubavnog im romana. Ovo je prvo poglavlje bilo 
dosta kratko. Čim je Bonaparte podpisao mir u Campo For- 
miu, morao je poći u Rastatt. Napried je poslao Murata. 

Ali Murat, valjda da se utješi v poveo je sa sobom groficu 
Gerardi u Rastatt i kasnije u Pariz, gdje je s njom javno za- 
lazio u sva družtva. Ali i to nije dugo Dotrajalo. Za volju svo- 
joj ljubovci morao se pobrinuti, da se vrati u Italiju. Stoga je 
obnovio i čvršće spleo veze s Barrasom. Njegovim posredova- 
njem dao mu je ministar rata zapovjedn čtvo jedne konjaničke 
brigade u Rimu, gdje je međutim u vrhovnom vodstvu »talijan- 
ske« vojske Bonapartea nasliedio Bertiner. Prije odiazka izmo- 
lio je Murat od Bonapartea pismenu preporuku, gotovo šaljivu 
izpravu, mješavinu priznanja i kuđenja, ah uglavnom dobro- 
hotnu : 

»General Murat polazi u Italiju. Njegova želja, da opet vidi 
Rim i služi pod. Vašim zapovjedničtvom zajedno s onih malo 
generala, koji su Vam još ostali, ponukat će Vas, da ga dobro 
primite. Htio bih Vam ponoviti, da mi nitko nije prirastao 
k srdcu kao Vi i Vaša slava, i da ćete me obradovati, budete 
li prijazno primili moga bivšeg pobočnika, ah da ga ne raz- 
mazite. Pozdravljam Vas. Bonaparte « 

Od te preporuke nije Murat imao koristi, Kad je naime 
stigao u Rim, našao je mjesto Berthierg Massenu. S Berthie- 
rom naime nitko nije bio zadovoljan, a bolje nije prošao m 
Massena, koji je tako reći ostao bez vo:ske. Vojnici se bune 
nisu doduše nasilni, ah pasivni. Oni mrze i preziru svoje gene- 

rale, koji ne mare za njihovu biedu, nego misle samo na jedno: 
da sebi natrpaju džepove. 

Poput većine suvremenih vojskovođa smatra Massena ne- 
prijateljski imetak blagom bez gospodara. A Rim je u tom 
pogledu bio vrlo privlačivo tlo. Većina se viših častnika povela 
za njegovim primjerom i zajedno se s jatom činovnika i dobav- 
ljača bacila na pljačku kao u osvojenom gradu. Vojnici, goli, 
bosi, gladni, odavno nisu primili mazde, izprva su niemo pratin 
tu pljačku; ah kad se njihova nevolja još pogoršala, uzkratili 
su poslušnost. I narodu u Rimu dodijalo je sve to. Izbili su 
nemiri. Ali čim je planula buna, pograbile su pukovnije oružje 
i ugušile bunu. 

Sad je još trebalo upokoriti pobunjena sela u okolici, gdje 
su poubijah mnogo francuzkih vojnika. Massena je taj podhvat 
povjerio Muratu. 

U zoru 24. veljače 1798. poveo je Murat oko tisuću vojnika 
na pohod protiv Albana, gdje je bilo cgnjište pobune. Uzpu' 
je u papinskom ljetnikovcu Castel Ganđolfu razbio 8.000 na- 
oružanih seljaka, koji su glavom bez obzira pobjegli u Albano, 
gdje se je skupila fanatička gomila od barem 15.000. Murat je 
iz topova otvorio ubitačnu vatru, pješačtvo poveo na juriš, 
prodro u grad i poklao sve, što nije pobjeglo. 

Iza toga se s izmorenim vojnicima vratio pred Castel Gan« 
dolfo, gdje je još ostala obkoljena šaka seljaka. Da šuštala 
vojnike potakne na borbu, natuknuo im je, da iza debelih zidina 
dvorca leži neizmjerno blago. Pred dvorcem se razbjesnila stra- 
hovita borba, a u dvorcu samom bila ie još krvavija, jer se 
je očajnički vodila o svako stubište, hodnik i sobu. Ni cigli 
seljak nije ostao na životu. Nakon toga ie počela pljačka. Buna 
je bila ugušena. 

30. veljače vratio se Murat u Rim. Massena ga javno kuje 
u zviezđe, a u izvješću, koje je poslao u Pariz, gotovo pretje- 
rano .hvali njegove zasluge. 

* # 

* 

Mjesec dana kasnije primio je Murat u Milanu zapovied 
od Berthiera: 28. travnja ima se javiti u Genovi, preuzeti za- 
povjeđničtvo nad 14. i 18. đragunskom pukovnijom i s njima 
se ukrcati na brodove. Cilj ie nepoznat. 

8. poglavlje 
POHOD NA EGIPAT 

17. svibnja 1798. lzplovila je francuzka mornarica iz geno- 
vežke luke prema iztoku. 19. joj se pridružilo 300 ratnih i prie* 
voznih brodova iz Marseillea i Toulona. 400 brodova zajedrilo 
je sada prema Malti, gdje su još primili skupinu iz Civita 
Vecchie. Ta je golema armada pod vodstvom Bonapartea nosila 
tako zvanu »englezku armeju«, koja je imala osvojiti Egipat. 

Murat se nalazi na palubi fregate »Artemise«. Pomisao na 
novi osvajalački podhvat morao bi ga oduševiti. Ali on je ne- 
sretan, nemiran, nesnosan suputnik. A to ima i svojih razloga. 

Iz Pariza je doznao, da ga »englezkoj armeji« nisu dodielili 
po želji Bonapartea. Ovaj ga je naprotiv izbrisao u popisu 
častnika, koji su bili određeni za Egipat. Ministar rata ga je bez 
znanja vrhovnog zapovjednika ipak uvrstio na zagovor njego- 
vih liepih prijateljica, gospođa Bonaparte i Tallien. 

Murat zna sada, da je još uviek u nemilosti kod svoga 
bivšeg zapovjednika iz Italije, a ta. će se nemilost još pooštriti 
kad mu se protiv njegove volje pojavi pred očima. On točno 
zna, kako Bonaparte mrzi, kad se žene miešaju u vojničke 
stvari. Zato će još gore proći, jer se je za njega zauzela upravo 
Jozefina. 

Murat već predviđa strašne posljedice te nespretnosti. Spo- 
menuo se onoga vremena u Milanu, a gaskonjska mašta stvo- 
rila mu je pred očima pravi pakao. Možda će ga upotriebiti za 
neki mračni posao, u kojem će njegovo ime posve pasti u zabo- 
rav. Zapovjednik mu se lako može osvetiti: poslati ga u bez- 
nadnu bitku u zabitnom kraju, gdje će morat poginuti. Zato 
je ponajprije morao ustanoviti, kakve ie volje glavar. Iz Bo- 
naparteova držanja pri prvom susretu, znat će zaključiti, kake 
bi se držao ubuduće. 

Kad se je mornarica zaustavila pred Maltom, požurio se 
Murat, da se pokloni vrhovnom zapovjedniku. Ovaj jedva da 
ga je pogledao, udostojao se s njim zmieniti samo nekoliko 
kratkih rečenica. Dakle izgubljen je. Spopao ga je očaj, prav: 
muratski očaj s groznicom, suzama, kletvama, osnovama o bie- 
gu, mislima o samoubojstvu i ubojstvu. 

Kad se je slegla prva oluja, rodi mu se očajna misao, da 
pobjegne, da ostavi na cjedilu nezahvalnoga glavara, da se 
vrati k punim jaslama u Italiju. Smjesta je napisao Barrasu 
smušeno pismo: Bolestan je. A zatim nježno natuca, a da nije 
jasno priznao, što je pravi razlog nemilosti: »Vidim, kako nje- 
govo prijateljstvo prema meni svakog dana opada, premda 
držim, da sam mu pružio najjasnije doRaze o mojoj privrže- 
nosti; to je druga točka, radi čega ga že’im ostaviti Bojim se, 
da mi Berthier ne će nikada oprostiti, šte sam o njem govorio 
istinu. Moram vjerovati, da on kuša / protiv mene nahuškati 
generala Bonapartea . . . Imajte dobrotu, dobri moj Barras. 
jedina moja pcdporo. pribavite mi drugo zapovjedništvo! Ugro- 
zi li nas iznova Austrija, bit će Brune sretan, budem li uz njega; 
on mi je to rekao . . .« 

Međutim je mornarica razapela jedra, Murat nije dočekao 
odgovora, nego je morao nastaviti put na palubi »Artemise«. 

Njegovom se očaju pridružilo još nerazpoloženje njegovih 
vojnika: brigada draguna bez konja. Da re preobtereti brodove, 
poveo je Bonaparte samo 300 konja za svih sedam konjaničkih 
pukovnija, koje se nal‘aze na brodovima Konjanici su ponieli 
samo sedlo i opremu. Konje će dobiti, kad se izkrcaju. A za 
prvi čas će svakoj pukovniji dati samo 20 konja, ostali će'vući 
topove. Husari,, lovci i đraguni morat će pješačiti, dok ne do- 
biju konje. Liepo konjaništvo, o tome rema zbora! 

Kad je Murat stupio na afričko tlo, smjesta se razvedrio. 
Njegova je brigada u sklopu divizije Kleber. Ona nije sudje- 
lovala u jurišu na Aleksanđriju, ali Murat je dobio vodstvo 
jedne jurišne skupine. Borio se kao lav i glavnu neprijateljsku 
snagu iztjerao iz unutarnjeg grada sve dc svjetionika. Ćastnik, 
po kojem je Bonaparteu poslao viest o pobjedi, donio mu je 
zapovied: »Neka mi general Murat pošalje šeihove s gradskim 
ključevima!« Neprijatelj se predao, ali Murat samo što nije 
pobjesnio. 

Ranjenoga Klebera zamienio je general Dugua. Glavni dio 
vojske bori se u strašnoj pustinji kod Damanhura, a Dugua 
mora krenuti duž obale, zauzet: Rosette. poći uz Nil do Rahma- 
nieha i tu se priključiti glavnom zboru. Murat vodi čelnicu divi- 
zije: 50 draguna na konju. 

Bez borbe je zaposjeo zapuštenu tvrđavu Abukir i ujahao 
u Rosette. Ali što dalje, to gore. Strašni hodovi u ubitačnoj žezi, 
po užarenom piesku, ljudi i životinje u nj propadaju, a tu i tamo 
prljava, smrdljiva sela — uzkipio je od biesa. 

Kad su se na obalama Nila sjedinile vojske, namučile su 
se još deset dana užasnim hodovima, koji su ih izcrpili. Napo- 
kon eto neprijatelja. 

Kad je 21. srpnja granulo sunce, ugledala je vojska prizor 
fantastičniji od svake fate morgane. Na drugoj obali dizao se 
Kairo sa svojih stotinu minareta, a lievo na rubu pustinje pira- 
mide. Ali pred njima nepregledno množtvo vojnika i konjanika. 
Do bitke mora doći. 

Murat, kao da ga je spopalo ludilo, sam s jednim tekl cem 
u propnju pojuri prema neprijateljskom taboru. Na petdeset 
biesnih mameluka htio je navaliti golom sabljom. Ali u zadnji 
čas ga zadrža vjeran mu prijatelj general Laugier koji je po- 
hrlio za njim. »To bi bilo samoubojstvo, a ne junačka smrt. 
To ne dolikuje Muratu!« Murat kao da se otrieznio, korakom 
se pokunjen vratio k vojsci. 

Ni u bitci nije dobio zadovoljštine ža tu sramotu. Divizija 
Dugua nije u njoj sudjelovala. Zapjenio se od biesa. Toga više 
ne može pođnieti. 

Dugo nije morao čekati. Svima je dodijala ta vojna, koja 
je samo bezsmislena, naporna pustolovina. Nitko ne zna, što 
joj je svrha, kako dugo će trajati. Od generala do običnog voj- 
nika svi su nezadovoljni. Jedni pričaju, da je taj podhvat izmu- 
dno direktorij, kako bi se riešio Bonapartea, koji im se je po- 
peo na vrti glave, pa ga se stide i boje. Drugi vele, da su to 
upriličili za volju nekolicini šašavih učenjaka, koji b' htjeli od- 
kriti tajno blago Egipta. Ah" svi se slažu u tom, da se nitko 
od njih ne će vratiti u domovinu, da će ovdje svi jadno izginuti. 

Ulazkom u Kairo mislili su svi, da će se napokon smiriti 
Ali već se govori o polazku divizija na sve strane Egipta. 

Nezadovoljstvo je doseglo vrhunac. Nekoliko je generala 
osorno zatražilo, da ih puste kući u Francuzku. Drugi se potaj- 
no dogovaraju, da pozovu Bonapartea, neka vojsku povede na- 
trag u Francuzku. 

Murat se postavio na čelo nezadovoljnicima. On je dvostru- 
ko razočaran. Taj podhvat ne samo što je bezglav, nego i za- 



preka njegovom uzponu, o kojem je sanjao, a to mu je važnije 
od svega drugoga. Opet se ponio nerazborito, razvezao jezik, 
razpnčao se o nekim revolucionarnim koracima. Ako hoće, on 
je spreman povesti sve, da iznude povratak u Francuzku. 

Nekim se generalima ne sviđa držanje njihovih drugova. 
Osobito Lannes se trudi, ne bi li im dokazao, da je njihov po- 
stupak nedostojan, kuša, ne bi li ih dozvao k pameti. Zaludu. 
Da sprieči katastrofu, odlučio se na jedini korak, koji je još 
preostao : pošao je k Bonaparteu, koji je previše zabavljen osno- 
vama, pa ne opaža ništa, te mu sve odao. Bonaparte je dao 
zovnuti generala Dugua i naložio mu, da ga večeras pozove na 
večeru, a osim njega i generale, koje mu je poimence nabrojio. 
Posebno je spomenuo Murata. 

Za večerom u palači, u kojoj je bio glavni stan generala 
Dugua, razpoloženje je vedro, Bonaparte veselo i živahno raz- 
govara sa svima, ali generali ne mogu da se otresu stanovite 
tjeskobe. Večera je međutim prošla bez upadice, urotnici se već 
u sebi kore, što su bili plašljivci. Ali Bonaparte se ne diže, nego 
prijaznim glasom pita ih redom, kako im se sviđa u Egiptu 
Svi priznaju, .da je vojna puna tegoba, ali bez znoja nema slave:, 
sve je u najboljem redu. I Murat na isto pitanje odgovara, da 
mu se vrlo dobro sviđa. Nato ustade Bonaparte, upilji u nj 
neugodan pogled pun prietnje i reče : »To mi je drago. Čuo sam, 
da neki generali snuju smutnje i propovieđaju bunu. Neka se 
čuvaju! Za mene nema velike razlike između generala i bubnja- 
ra. Bude li potrebno, dat ću generala ustrieliti isto kao što bih 
to učinio s bubnjarem!« 

Rukom ih je pozdravio i otišao iz sobe. Svi se pokunjiše* 
kao da ih je pritislo olovo. Napokon progovori Murat mučno 
suhim glasom: »Kladio bih se, to mu je došapnuo prokleti Lan- 
nes.« Nitko mu ništa ne odgovori. Svi su se potišteni razišli. 

Ali ta je opomena pomogla. Opet je nastao red. Vođa se 
vojske u Egiptu opet mogao osloniti na svoje vojnike. 

27. srpnja imenovan je Murat guvernerom pokrajine Ke- 
liub. Dužnost mu je držati red, primati danke, osigurati dobavu 
hrane, a od zgode do zgode razpršiti mameluke Ibrahim-beja, 
koji je prividno uzmaknuo u Siriju, ali kadkada ih uznemiruje. 
Sav očajan pošao je u Keliub. Ta u tom će zabitnom gniezdu 

svisnuti od dosade, pogotovo kad ga sve podsjeća na njegovu 
nesreću! 

Slučaj ga iztrgnu iz toga očaja. Mameluci su 5. kolovoza 
napali Leclerca u El-Kantahu, a ovaj ih je jedva jedvice suzbio. 
Bonaparte odluči sada, da za odmazdu obračuna s Ibrahimom. 
U tu je svrhu poslao zapovied divizijama Lannes, Dugua i Rey- 
nier, da se 7. sastanu u El-Kantahu, a isto tako Muratu, da 
mu se pridruži sa svim svojim snagama. Sam je 9. s pratnjom 
krenuo u Koraim. 

Murat je smjesta pošao iz Keliuba sa svojih 200 momaka. 
Ali u strahu, da bi na polju slave opet mogao ostati praznih 
ruku, dao se u potjeru za Bonaparteovom skupinom, i to sam 
sa svojim pobočnikom Colbertom. 

11. je stigao u Korain, ali tu je zatekao samo pričuvu, 
diviziju Lannes. Bonapartea nije našao ni kod điyizija Dugua 
1 Re y nier . jer je ovaj na viest, da se Ibrahim nalazi u Sala- 
me 1111 ’ zadnjem selu pred pustinjom, pohrlio za njim sa svojim 
častnicima glavnog stožera i s tri eskadrone lakih konjanika, 
koje je vodio Lasalle, ne bi li ga zadržao, dok stignu one dvie 
divizije. :i 

Nema sumnje, bijaše prva Muratova misao, tu će doći do 
borbe, a opet bez njega! Gotovo je podne, zrak kao u užarenoj 
peći. Neka vrag sve nosi, makar pocrkali i konji, ali to mu ne 
smije izmaknuti! U ludom propnju pošao je tragom svojih 
suboraca. 

I nije se prevario. Stigao je u pravi čas. Lasalle je probio 
mamelučke redove, ali bio je preslab, mameluci su ga obkolili, 
»Nestalo je već nade, da će se moći probiti. Murat se smjesta 
snašao, zatražio Bonapartea, da mu dade svoju tjelesnu stražu, 
pozvao generale i pobočnike, izvukao sablju i s tridesetak ko- 
njanika poput vihora odsrlja u oblak uzvitlane prašine. Lasal- 
leovi borci samo što nisu podlegli, prolazna pomoć ovih bjeso- 
mučnika na tren ih je osokolila, Murat je udarao ’ sjekao kao 
lud, ali mameluci su brojem nadmoćniji. Sasjeći će ih sve. Uto 
netko viknu: »Dragu ni dolaze!« 

To je stigao u pomoć Leclerc. Mameluci se uzkolebaše. po 
pustiše, stadoše odmicati. Sad je kucnuo Muratov veliki trenu- 
tak. U tili se čas našao na čelu Leclercovih đraguna. »Sablje 

iz korica!« I trgnuo ih sa sobom u juriš. Mameluci podbrusiše 
tabane. > 

Ta je nepromišljena pustolovina mogla svršiti katastrofom. 
Sve ih je spasio svojim junačtvom Murat, a Bonaparte je to 
posebno iztaknuo u izvješću direktoriju. Tim je guverneru po- 
krajine Keliub vratio volju za život i rad. 

Sav oduševljen se deseterostrukom revnošću bacio na 
posao i s toliko poleta i volje stvorio uzoran red u pokrajini 
kao da je njegovo posebničko imanje. Kad mu je Bonaparte 3. 
rujna u pismu čestitao na tom uspjehu, upravo se uzobiestio od 
sreće i zadovoljstva. 

U listopadu ga poslaše u Deltu, po kojoj su haračili raz- 
bojnički čopori. Poput munjevite metle očistio je od njih cielo 
područje, ostavivši za sobom krvav trag. 

Za taj su ga uspjeh nagradili najljepšom nagradom. Bona- 
parte ga imenovao glavnim zapovjednikom konjaništva u pod- 
hvatnom zboru, koji je imao krenuti u Siriju. Opet mu se na- 
smiešila sreća! 

8. poglavlje 
AKON I ABUKIK 

10. veljače 1799. zaputio se pođhvatni zbor kroz pustinju. 
Čeka ga naporan put: 320 kilometara po golom piesku, a samo 
tri oaze, gdje će naći vode: Katieh, E1 Ariš i. Gaza. I najoko- 
rjeliji vojnici bi izgubili volju. Ali oni upiru oči u Bonapartea i 
neslomljivi gaze piesak po promjenljivom tragu, koji kao da jf 
zacrtala smrt. 

Tegobe nadilaze čovječje snage. Pod teretom prtljage, za- 
sliepljeni od sunca i pješčanih oluja spopada vojnike neopisiva 
malodušnost. Počinju se buniti. Jedne su večeri razporili gene- 
ralima mješine s vodom; voda je izcurila u piesak. Generali 
ništa ne prigovaraju; razumiju sve i opraštaju im. Put nastav- 
ljaju kao da su svi omamljeni. 

Murat nije nikada bio revniji; sve nadmašuje svojim ma- 
rom. Bonaparte mu je opet sklon. Samo jedno mu leži na srđcu, 
da svoju dužnost izvrši najuzornije i da svojem glavaru pruži 

dokaz o svojim sposobnostima kao vođa konjanika. To mu je 
pošlo za rukom već u prvim sukobima s neprijateljem. 

27. veljače namjeri se predhodnica pred Gazom na Abđala- 
hovu skupinu, koju je Ahmed Djezar, »Akonski Mesar«, poslao 
na granicu pustinje. Zbor se smjesta razredio za bitku. Murata 
je zapalo mjesto na rubu desnog krila, na brdu Hebronu. Ne- 
prijatelj je sedam puta jači. Murat je spretno izkoristio zamr- 
šene oblike tla, hladnokrvno se progurao do osjetljivog mjesta 
neprijatelja usred najžešćeg kreševa i svojim biesnim jurišima 
posijao stravu u neprijateljske redove, izazvao zbrku i natjerao 
ih u divlji bieg. Bonaparte je promatrao razvitak bitke, pohval- 
no priznao, da je svojom hrabrošću Murat donio odluku i omo- 
gućio pobjedu. 

Pet dana kasnije mogli su bez većih gubitaka zauzeti Jafu, 
zahvaljujući podatcima, koje je donio Murat s jednog do ludo- 
sti smjelog izviđačkog »izleta«. 

Napokon stiže zbor pred Akon. Bonaparte je očekivao, da 
će Akon lako osvojiti kao Gazu i Jafu. Ali prevario se. Na čelu 
akonske posade stoje dva zakleta neprijatelja Francuzke i nove 
vlade: Englez Sidney Smith i francuzki emigrant Phelippeaux, 
bivši Bonaparteov suučenik u ratnoj školi. To je tvrd orah. 

2i. ožujka započeše pripreme za obsadu. Murat pri tom 
ne sudjeluje. Konjaničtvo ima samo da zaštiti zbor s leđa, od 
slučajnog napadaja neprijatelja iz područja Nazareta i Nabu- 
lusa. 

Murat je izabrao prikladno mjesto, razmjestio svoje ko- 
njanike, a sebi na jednom brežuljku iznad Akona razapeo šator 
koji je oteo nekom paši. U njem se je smjestio, što je udobnije 
znao i mogao. Uredio ga je na iztočnjačku sa svim sredstvima 
poletne mašte. Po njem je razprostro meke sagove; svuda leže 
turske lule, posude sa slastnim duhanom, stoje boce sa smirn- 
skim vinom. Ali pri tom se nije odrekao i zapadnjačke udob- 
nosti: uvečer ga čeka dobra, meka postelja. Kad ga je netko 
opomenuo, da je opasno svučen spavati, jer bi neprijatelj sva- 
kog trena mogao navaliti, nasmijao se: »Ja ću mirne duše u 
noćnoj košulji skočiti na konja, barem će me moji ljudi u mraku 
bolje vidjeti«. 

Kasno ustaje, tada tek rješava službene spise. U deset sati 
doručkuje, zatim polazi u pješački tabor, da posjeti generale, 


da dozna, kako napreduju obsađni radovi, a na koncu ide na 
prijavak vrhovnom zapovjedniku. Oko pet sati objeduje^To mu 
je najugodniji sat u danu. Naizmjence pozivlje svoje pobočnike 
Colberta i Beaumonta, a i pojedine izabrane častnike. Kuhinja 
mu je izvrstna, a vina ima na pretek. 

Poslije objeda sjede, piju kavu, čavrljaju i puše. Govore 

0 ženama — to se razumije, ta o čemu bi ? — pričaju uspomene 
iz Francuzke, a s predvečerjem se spušta tiha sjeta. Hoće li ju 
raztjerati, bace pogled samo na podnožje brežuljka, onamo, gdje 
leži Akon. Tamo bjesni pakao! U tami se čini, kao da je sav 
grad u plamenu. Puške štekću, bombe laju, pred razžarenom 
zavjesom upaljenih kuća dižu se crni obrisi bedema, osobito one 
goleme južne kule; kad bi nju zauzeli, morao bi pasti grad, 
tvrdi zapovjednik obkopara, Caff arelli. Tamo dolje je bieda, ne- 
volja i smrt; ovdje gore užitci, veselje i mir. 

Oko deset sati ođpušta Murat goste i zavlači se pod svileni 
poplun, pouzdaje se u budnost svojih straža. Tako provodi sre- 
đen život, koji nije nimalo nalik na patnje nesretnih vojnika 
po rovovima izpred Akona. Od 26. ožujka do 21. svibnja odbili 
su šest izpada i deset puta jurišali, a pri tom je svaki treći 
momak i častnik poginuo od neprijateljske vatre ili kuge. Nar 
skoro je i sam Murat spoznao, da se mora odreći toga života 
u slasti i lasti, inače bi mogao doći na zao glas među vojnicima. 

Već 30. ožujka narušili su mu taj idilički mir. Pojavila se 
glasina, da paša od Damaska dolazi s novom vojskom i kani 
s leđa napasti obsadne čete. Premda se čini, da je ta glasina 
preuranjena, šalje Bonaparte Murata, da izviđi kraj sjeverno od 
jezera Tiberias, okolicu Jordana i most Benat Jakob, do kojega 
vodi cesta iz Damaska. 

t 

Muratu je krivo, čitav podhvat ne shvaća ozbiljno, a pogo- 
tovo kad se je pretvorio u izlet pun užitaka. Našao je naime 

1 izkusna vodiča, francuzkog redovnika Frangoisa, koji već dugo 
godina boravi u Svetoj zemlji. Kraj, kojim su krenuli, bio je 
sav posijan tulipanima, ljiljanima, sasama i sunovratima. Voj- 
nici su sretni, što su se izvukli iz strašnih jaraka. Preko noći 
taboruju izpod šipaka i limuna. 

Sjutradan prestaje ta ljubkost prirode, zašli ^u u roman- 
tički gorski kraj, u kojem ih je poslije nekoliko sati hoda zadi- 
vila drevna tvrđava Safed, sagrađena od templara u 13. vieku 


na nepristupačnoj litici između dvie doline. Murat se nije dao 
zavarati ljepotčm okolice: ako se je šaka Turaka ugniezdila 
tamo gore u onom gniezdu, mogb bi ga napasti s leđa. 

Ali safedski je paša od straha odmaglio sa svojom posa- 
dom. Murat je u tvrdi našao samo pašinu kćer. Na bezglavom 
biegu zaboravili su Turci na diete. 

Murat se poveselio lakoj pobjedi, ali s druge strane ga je 
zabrinuo pašin odlazak. Nalazi li se doista na Jordanu turska 
vojska, obaviestit će ju bivši gospodar Safeda. A što bi bilo. 
da ih sutradan obkole Turci i prisile, da se zatvore u staru 
tvrđavu? U tom se škripcu u Muratu budi diplomatska dosjet- 
ljivost: naložio je, da s pašinom kćerkom postupaju vrlo obzir- 
no, zaštitio ju od svake uvrede, a vjernoga je Colberta s neko- 
liko draguna poslao za pašom i poručio mu, da mu je diete 
zaštićeno od svega, ali paša se sa svojim ljudima mora smjesta 
vratiti, jer inače ne može jamčiti ni za što. 

Colbert je još iste noći doveo pašu, koji se sav sretan, što 
je kćerku našao živu i zdravu, drage volje predao Francuzima. 

Drugog jutra silazi Murat u dolinu Jordana sve do mosta 
Benat Jakob. Razaslane obhodnje nisu nigdje ušle u trag ne- 
prijatelju. Murat se bezbrižan vraća m Safed, gdje je ostavio 
satnika Simona s četrdeset momaka, a on se vratio u Akon 
da izviesti glavnoga zapovjednika. 

U isto doba, dok je Murat Bonaparteu podnio izvješće o 
svojem »izletu« prešao je sin paše od Damaska s jakom voj- 
skom preko Jordana kod Benat Jakoba i Djes-el-Makanije. ob- 
sađna vojska dospjela je u kliešta: preostalo joj je svega još 
10.000, a ovi su radi Muratove lakoumnosti zapali u stupicu 
između jake posade utvrđenog grada, koji se branio kao ris. 
i nove vojske od 20.000 momaka, koja im je zašla za leđa. Od 
mora ih je odrezala englezka mornarica. 

Bonaparte nema vremena, da izgrdi Murata, nego smjesta 
baca sve na kocku, da se izkoprca iz te mreže. Muratu daje 
nalog, da vojsci iz Damaska odreže uzmak, oslobodi Simona iz 
Safeda, a onda turski zbor baci prema Akonu, tako da će do- 
spjeti među dvie vatre. 

Čim su Turci opazili dolazak Francuza, digli su obsađu 
Safeda i požurili se, kako bi spriečili Francuze, da im presi eku 
vezu s lievom obalom Jordana, gdje se je nalazio njihov tabor. 

Murat je ne gubeći ni časka nasrnuo takvom snagom na 
nesređenu gomilu Turaka, koja je od njega bila pet puta jača, 
da se je glavom bez obzira dala u bieg, ostavivši i sav svoj 
tabor neprijatelju, koji ga je poslije slavne pobjede temeljito 
opljačkao. 

Drugog jutra je ubrzanim hodom krenuo natrag prema 
Akonu, da pomogne Kleberu. Pošao je lievom obalom Jordana 
u nadi, da će neprijatelja stići s leđa. Bez odmora je jurio pre- 
ma mostu kod Magamaha, gdje je neprijatelju htio odrezati 
uzmak. Ali unatoč svoj brzini stigao je prekasno. Vojsku paše 
od Damaska uništili su već pod brdom Taborom. Murat je za- 
tekao samo manje skupine bjegunaca, koje je dao poklati. 

2. travnja vratio se u Akon. Svieštan je, da je svojim neod- 
govornim postupkom lako mogao upropastiti svu vojsku. Uvidio 
je, da je njegovo udobno pašovanje u obilju i užitcima bilo ne- 
dostojno, dok su u isto doba vojnici bili izloženi nađčovječnim 
naporima, strahovitim gubitcima i drugim strahotama. Sada se 
mora vratiti k ratnoj zbilji, inače bi moglo propasti sve, što je 
dotle stekao. 

Stoga je pošao u obsadne postave, zanimao se za sve ra- 
dove, opasnosti, navalne i obranbene mjere. Hrabri junaci odbili 
su četiri biesna izpada, triput zaludu jurišali na zloglasnu južnu 
kulu; pri tom su izginuli najbolji častnici i vojnici. Murat kao 
da promatra postrojbe mrtvih i ranjenih, koji su izpali iz redova 
bojna. Broji grobove, što čekaju na one, koji će za par sati 
podleći ukočenosti šije ili će ih pokositi kuga. Shvatio je, da 
ne smije više bježati pred svom tom nevoljom. 

Jedne je večeri Bonapartea pratio u prednje postave. Pred 
očima im se odigravaju neopisivi prizori. Ranjenici jauču, puške 
praskaju, topovi bez prestanka gruvaju. Odjednom mu do uha 
dopre glavarov glas: »Sudbina svega iztoka leži u tom paklen- 
skom gniezdu! Pad toga grada svrha je čitave naše vojne. Onda 
će pasti i Damask!« Ta kako bi se Murat morao sramiti, da to 
post 1 * gnu, a bez njegova sudjelovanja! Zamolio je zapovjedničke 
mjesto u obsadnim postavima. Smjesta ga je dobio. 

Bonaparte je poslije šestog očajnog juriša uvidio, da je 
sav trud uzaludan. Jedina mu je sada misao, kako će dići obsađu 
i živu glavu iznisti iz toga pakla. Neprijatelj je odmah nanju^ 

šio, da je dobio bitku. Izpadi postaju sve češći Silom mora iz- 
tjerati iz rovova protivnika, koji je izgubio svaku nadu. 
i U zoru 16. svibnja suzbili su težkom mukom uz velike 
gubitke jedan izpad. Toga dana poslije podne ponovili su Turci 
napadaj i prodrli u treću crtu postava, gdje se smjesta pojavio 
Murat. Sam je srnuo kao lav u najgušću gungulu, strahovitim 
udarcima sablje rušio je sve pred sobom. Vojnicima je ulio 
pouzdanje,, pošli su za njim i potaknuti njegovim primjerom 
krčili krvave brazde. Neslomljeni su dočekali pričuve i nepri- 
jatelja, potjerali natrag u grad. Murat umalo da nije nastradao 
u toj borbi. Obranio ga je njegov hrabri pobočnik Colbert, ko- 
jem je pri tom jedan ranjeni neprijatelj prostrielio obje noge. 
Muratu je samo jedno tane probušilo dolamu. 

Šest dana kasnije krenuo je Bonaparte u Egipat. Ali Bo- 
naparte je znao, da se paradama ne učvršćuju ni sumnjive po- 
bjede. A osim toga je znao, da se je nova turska vojska na 
Rodosu ukrcala na englezke brodove. Nadalje je znao, da tu 
vojsku, koju su pojačali Englezi, mora poraziti, inače će oni 
njega uništiti. A pomoći se ne može nadati ni odkuda, jer po- 
slije katastrofe pred Abukirom odrezane su mu veze s mora. 

Čim je doznao, da se ie ta vojska izkrcala na poluotoku 
pred Abukirom, krenuo je brzim hodovimk s jedva 6.000 voj- 
nika prema Aleksandriji. Desaixu je zapovjedio, da izprazni 
gornji Egipat, a Kleberu i Regnieru, da se iz delte Nila što 
prije vrate k njemu. Iz Aleksandrije mu javiše, da se je turska 
vojska utvrdila na poluotoku. I ne dočekavši pojačanja požurio 
se, da na nju navali. 

Prije toga je vodstvo nad konjaničtvom povjerio Muratu. 
To je težko uvriedilo generala Davouta, koji je očekivao, da će 
njega zapasti ovo mjesto, jer se je smatrao sposobnijim od 
Murata; osjećao se poniženim. Zakopčani i oprečni značaji, ka- 
kvi su bili njih dvojica, mogu se slagati, samo ako se ciene 1 
vole. A toga kod Murata i Davouta ne će nikada biti. Davout 
ne će nikada oprostiti Muratu, što mu je morao odstupiti tu 
čast. 

Murat je uživao veću milost. Dobio je nalog, da vodi pređ- 
hođnicu na putu do Abukira. Skromna je ta pređhođnica: tri 
prorieđene konjaničke pukovnije, ali na čelu im izvrstni zapo- 

vjednici, Duvivier, Bron i Detrez; četiri pješačke bojne pod ge- 
neralom Destaingom i četiri topa. Svega 2300 momaka. 

Bonaparte zna, da će ova bitka odlučiti o sudbini sviju njih 
i svakoga pojedinca. Neuspjeh u Siriji zakrčio mu je jedini put 
k pobjedi. Već je pomišljao, da se vrati u Francuzku i tamo 
nastavi presti nit svoga udesa. Ali prije toga mora uništiti tur- 
ske napadače. Ako sada ne pobiedi, kako će izmaknuti obruču 
Engleza? 

U predvečerje bitke pozvao je Murata, da mu razloži važnost 
sutrašnjega dana. Turci su doplovili preko mora bez konja- 
ništva, zato mora Murat sa svojim konjanicima izvojevati isto 
onakvu pobjedu kao za onih sjajnih dana u Italiji. »Sutrašnja 
bitka odlučuje o sudbini svieta!« 

Murat nije shvatio, kakve veze ima između sudbine svieta 
i sudbine ove malene vojske od je&va 10.000 momaka, koja se 
tisuće milja daleko od Francuzke bori na mrtvoj straži; zato 
je odgovorio: »Sutra će barem pasti odluka o sudbin? naše voj- 
ske. Ali jedno vjerujte, gospodine generale: svaki pojedinac zna, 
da moramo pobiediti, i mi ćemo pobiediti. Neprijatelj nema ko- 
njaništva. Naše je izvrstno. Budite uvjereni, sutra će Turci do- 
živjeti konjanički juriš, kakvoga još nikada nije doživjelo pje- 
šaštvo!« f 

Murat će izkupiti svoje obećanje. Ali ne će sliepo odsrljati 
u kreševo, nego promatrati, stvoriti zaključke i spretno mane- 
vrirati. Junačko djelo pred Abukirom ostat će jedan od naj- 
svjetlijih listova u njegovom viencu slave. 

Kad su u zoru Bonaparte i njegovi glavni vojskovođe pre 
gledali neprijateljske postavo, ostali su svi zabrinuti Turci su 
se na poluotoku razporedili tako, da im se jedno krilo oslanja 

0 more, a drugo o jezero Madieh. Zaobići ih ne mogu Osim toga 

1 na moru i na jezeru krstare englezke topnjače, koje svojom 
vatrom mogu skršiti svaki pokušaj navale s krila. 

Neprijateljski su postavi strašni. Prva je borbena crta jača 
od čitave francuzke vojske, a druga se opire na tri čvrsto iz- 
građena uporišta: selo, dvorac i strmo Vezirovo brdo, sva tri 
puna topova. 

Čim je Bonaparte dao zapovied za navalu, otvorio je Lan- 
nes topovsku vatru na neprijateljsko topništvo, a onda poveo 


u napadaj svoje bojne, zaštićene jatom izbačenih čarkarskib 
rojeva. 

Za vrieme topničkog dvoboja projahao je Murat u pratnji 
svoga generala pobočnika Roisea u propniu izpred neprijatelj- 
skih postava, ne bi li našao neko slabo mjesto za prodor. Turci 
nisu zaposjeli ppluotok posve do mora a ni do jezera, da ne 
oslabe svoje redove. Na obje strane ostala je tako prazna uzka 
pruga tla od nekolike stotina metara. Murat stvori nečuveno 
smionu osnovu, da kroz svaku od tih pukotina ubaci polovicu 
svojih konjanika i nahrupi na neprijatelja s leđa. Munjevitom 
brzinom, najvećom točnošću i srčanošću smjesta ju je proveo 
tako da englezke topnjače nisu dospjele opaliti ni hitca. Turci 
u strahu nemaju kamo da bježe nego u more : sprieda su udarili 
Lannesovi pješaci, a straga Muratovi konjanici. Sve se^ uzko- 
mešalo, izpremiešalo, Turci kao ludi skaču u vodu. U malo ča- 
saka nestalo je prve turske borbene crte: 1400 ih je poginule, 
1200 zarobljeno, a preko 5000 našlo je smrt u valovima. 

Ostaje još glavni dio posla: zauzeće drugog turskog po- 
stava, u kojem se je utvrdilo 10.000 boraca. Bonaoarte bi htio 
ponoviti potez, koji je onako sjajno uspio kod prvih redova. Ali 
ovdje Turci poučeni izkustvom nisu ostavili praznine na krili- 
ma. Dakle ju treba probiti. Na jednom se mjestu pruža u je*- 
zero jezičac g raztegnutom uzvisinom. Bonaparte šalje na nju 
bitnicu, koja je prvim hitcima proriedila redove neprijateljskog 
lievog krila. Ne preostaje mu drugo nego zakloniti se na pod- 
nožju uzvisine, inače će sve izginuti. Tako je između njega i 
jezera zinuo hodnik od približno 400 metara širine. 

Murat se uzobiestio od prvog uspjeha i snažnim zamahom 
poveo svoje tri pukovnije u tu rupu. U tren oka obasuše ga 
topovi vatrom s topnjača, a s kopna kiša puščanih naboja. 7. pu- 
kovnija husara, koja je pohrlila izpred drugih, izgubila je u 
nekoliko časaka jedanaestoricu od svojih dvadeset častmka, a 
da ne spominjemo husare. Zaporna je vatra primorala Murata 
na uzmak. 

Turci, zasliepljeni uspjehom, potekli su iz utvrda na obron- 
ke, da mrtvima i ranjenima odsieku glavu. Smjesta se jLannes 
sa svojom divizijom bacio na razštrkane gomile i jurišem ih 
pregazio. Murat je izkoristio nastali metež, s husarima prohaj- 
kao kroz pojas, koji su topnjače obasipale vatrom, prodro u 

selo Abukir, pomlatio branitelje i nasrnuo s leđa na bjegunce 
iz drugog postava. I njih je natjerao u more. 

Jedan dio neprijateljskog lievog krila pobjegao je u turski 
tabor. Murat je brzo prodro u tabor sve do šatora turskog vr- 
hovnog zapovjednika Seida Mustafe paše. Pozvao ga je, da se 
preda, ali starac mjesto odgovora odapne u nj kuburu i rani 
ga u donju vilicu. Drugog hitca nije više stigao izpaliti: Murat 
mu je udarcem sablje razmrskao prste na desnoj ruci. Husari 
ga zarobiše. Igra je svršena. 

Turske vojske više nema. Sve je to trajalo samo malo sati. 
Od 18.000 vojnika zarobili su samo 3.000, svi ostali su poginuli 
ili se utopili. Pobjednici su zapliemli 100 zastava i 32 topa. 
Glavna zasluga za tu pobjedu bez sumnje ide Murata. 

Pod Abukirom je Murat savršeno riešio svoj zadatak, is- 
taknuo se kao pravi vođa konjanika. Hrabrih je konjanika vazda 
bilo, ali riedki su na prvi pogled znali pronaći slabu stranu kod 
neprijatelja, pravo mjesto za uspješan udarac i pravi trenutak 
za izvedbu navale. Bonaparte mu je to otvoreno priznao, a a 
izvješću direktoriju iztaknuo: »Generala Murata zapada glavna 
zasluga za pobjedu u ovoj bitci, koja je od tolike važnosti po 
slavu republike. Molim, da ga promaknete u čin generala divi- 
zije. Njegova je brigada nemoguće učinila mogućim.« 

Odmah ga je privremeno promaknuo. Službena potvrda 
stigla je 19. listopada. Posebno je počastio i odlikovao Mura- 
tovu konjaničku brigadu. 

Muratova rana nije bila težka. Brzo se oporavio Kao uviek 
pretjeran u svojim osjećajima stao je sada tako reći na kolje- 
nima obožavati svoga glavara, kojega je prije nekog vremena 
samo mrzio. Danas bi za njim pošao i na kraj svieta. Bonaparte 
zna. da ga je opet dobio u šake i da s njegovom podporom može 
računati u provedbu osnove, koju je smislio. Tako se je i Murat 
osam tjedana kasnije našao u maloj skupini vjernih sljedbe- 
nika, na čelu koje je Bonaparte krenuo u Francuzku 

Kakvim novim sudbinama idu u susret. Murat ne mari za 
to. On ćuti, da je opet zap ; rio povoljan vjetar, stoga je odlu- 
čio, da iz toga izbije za se što veću korist. 


Murat £ 

9. poglavlje 
BBUMAIRE 

Na putu od Toulona do Pariza dočekivali su svuda Murata 
kao slavljenog junaka. Čim je stigao u Pariz, pohrlio je pun 
odanosti, da se prijavi svojem glavaru. 

Slutnje ga nisu prevarile. Javno se mišljenje u minule dvie 
godine promienilo. On je uočio, za kejom zastavom valja poći 
Naskoro će pasti velike odluke, pa se mora pobrinuti, da za- 
plovi pravom strujom. Bonapartea su oduševljeno dočekali, nje- 
gov put od Frejusa do glavnoga grada bio je pravo slavlje, svi 
slojevi naroda zanosno su mu klicali — sve su to jasni znakovi 
kako osjeća i misli narod. Tek se Bonaparte pojavio, kad li mu 
se izcrpljena i izmuzena Francuzka upravo nudila. Pa i jako- 
binci, koji su još uviek na vlasti, sliežu ramenima, premda se 
s njegove strane ne nadaju ničem dobrom. Bonaparte je čo- 
vjek budućnosti. U to vjeruje i Murat. Stoga bi bila neoprostiva 
pogrješka, kad bi opet stao šurovati sa svojim starim pokro- . 
viteljem Barrasom. 

Bonaparte je odlučio dočepati se vlasti, ali znao je, da bi 
krivo bilo, kad bi s Barrasom postupao kao s političkim mrtva- 
cem. Barras je svojom spretnošću i grandseigneurskom ugla- 
đenošću postigao to, da ga smatrahu nenadomjestivim na čelu 
vladi. Ako bi ga Bonaparte otvoreno napao, izazvao bi bbrbu, 
u kojoj ne bi bio siguran, da će pob'ectiti. Stoga je mislio, da 
će bolje biti, ako ga uljuljaju u uvjerenje, da s njim ne samo 
računaju, nego da će njega u budućem pokretu obnove zapasti 
glavna uloga. Stoga mu moraju udvarati, a da mu pri tom ne 
će odati ništa o pojedinostima, najmanje pak o roku udarca. 
Talleyranđ, Real i Roederer, koje je Bonaparte predobio za se, 
pobrinuli su se, kako će ulagivanjem obsjeniti Barrasa. Murata 
je u toj igri zapala dužnost, da direktorovu vojničku okolicu 
prevede žednu Dreko vode. 

Bonaparte dobro zna, da Murata i Barrasa veže staro pri- 
jateljstvo. On točno pozna Murata i ne vjeruje mu, pazi da ne 
dospije u Barrasovu neposrednu blizinu, ali Murat je kao stvo- 
ren za to, da se sprijatelji s Barrasovim pobočnicima Stoga je 
Murata točno uputio, kako ima postupati, a on je izvrstno glu- 
mio svoju ulogu. 


Pozivao je k sebi pobočnike, zalazio k njima. Uz čašu vina 
znao je majstorski občarati svoje goste. Sipa zdravicu za zdra- 
vicom i zaklinje se svojom čašću, da ni Bonaparte ni on bez 
Barrasova znanja ne će ništa poduzeti. 

Bonaparte je Muratu povjerio još jednu dužnost. Bez po- 
moći parižke posade ne će moći ostvarit: svoju osnovu. Ta po- 
sada mora biti svakako pouzdana. Murat mora steći povjerenje 
vojske. 

Obćeniti je dojam, da je zrela za ulogu, koja joj je namie- 
njena. Zasitila se starih vlastodržaca, koji su izgubili svaki 
ugled kod vojnika. Loše je opremljena, loše ju hrane, a mazde 
nije odavno dobila. Vojnici će s oduševljenjem dočekati gene- 
rala, koji bi htio očistiti tu Augijevu staju, a pogotovo Bo- 
napartea; jer su se gotovo svi dielovi parižke posade borili u 
Italiji Svakako, te su pukovnije ostale vjerne jakobinstvu; one 
bi pristale uz svakoga, tko će izrešetati stranku vlastodržaca, 
ali isto tako bi se oprle svakom pokušaju, da se sruši republika. 
U prvom redu treba dakle obraditi častnički zbor; njega mo- 
raju uvjeriti, da zasnovani pokret želi učvrstiti republiku, i to 
tako, što će joj dati vladu, koja će u zemlji uvesti red i pružiti 
joj blagostanje. 

Možda je Bonaparte na sve to mislio i onda, kad je prije 
odlazka iz Egipta pomno izabrao častnike, koji će poći s njim. 
Zato se sada svaki od njih odmah latio posla u svom djelo- 
krugu: Lannes kod pješačtva, Murat kod konjaničtva, Mar- 
mont kod topn'čtva. Častnike glavnog stožera stao je dakako 
obrađivati Berthier. 

Osim 8. i 9. dragunske pukovnije našao je Murat u Parizu 
21. lovačku pukovniju, svoju staru pukovniju iz Venđemiairea. 
Bivši zapovjednik eskadrone pojavio se pred starim suborcima 
u punom sjaju slave muža, koii je 1796 stekao ime najhrabri- 
jeg junaka na svietu, a jurišima kod Abukira glas savršena 
vojskovođe. Lovce je brzo osvojio. 

I đraguni su stari znanci. I oni su se borili u Italiji, a veći- 
na je njihovih častnika na svoje oči vidjela, kako se bori Murat. 
To je dovoljno. Samo treba još primamiti zapovjednike i sve bi 
bilo u redu. Zapovjednik 9. pukovnije je Sebastiani. rodom 
s Korzike, te već radi toga dušom i tielom odan Bonaparteu. Na 
prvom sastanku s Bonaparteom stavio mu je Sebastiani na raz- 

polaganje sebe i cielu pukovniju. I kod zapovjednika 8. pukov- 
nije, Mieleta, osigurao je Murat dosta lako pođporu Odmah je 
javio svojem glavaru, da će onoga dana, kad budu svrgnuli di- 
rektorij, sve konjaničtvo parižke posade poći za njim. 

Sve je to potajno rovarenje unatoč svim mjerama oprez- 
nosti u Parizu izazvalo neku sparinu, koja je podsjećala na ve- 
lik« dane revolucije. Na borbu su se stali spremati svi, koji su 
bih povezani jače ili slabije s vladom ili s viećnicima. Pokušali 
su dići na noge stanovničtvo predgrađa i stvoriti sebi zaleđe kod 
nemirnih slojeva glavnoga grada. I u protivničkom taboru su 
svi nemirni. Samo Murat se sa svojim čvrstim pouzdanjem iz- 
tiče u obćoj uzbuđenosti urotnika. Uspjeh njihova podhvata nije 
naime još nipošto osiguran. S redovitom vojskom mogu posve 
stalno računati, ali ne znaju, kako će se držati 2000 grenadira 
đirektorijeve garde. Pobjednik Austrije i Egipta nije mogao na . 
njih djelovati svojom slavom. Oni su vojnici jedino po svojoj 
odori, oružju i lajavosti. Na ratištu nisu nikada bili, sve su to 
rodoljubi iz 1793., stari oružnici konventa. Njihovi vođe, po- 
bočnici Jube i Blanchard, dostojni su im parovi; oni su svoju 
čast stekli u predsobljima političara ili uličnim okršajima. Obo- 
jica su dušom i tielom odani Barrasu. Ti gardisti i svjetina iz 
predgrađa dvie su tamne točke. Ali Murat je uvjeren, da će 
s njima lako obračunati, bude li to potrebno. 

Tako je svanuo sudbonosni dan. Kocke su pale. Bonaparte 
je Muratu povjerio vodstvo nad svim konjaničtvom, jer o njem 
će barem u početku ovisiti sav uspjeh. 

Murat se sa Sebastianiem točno dogovorio: 600 njegovih 
dragu na zapos jest će u zoru Place de la Concorde, a ostale 400 
će u Rue de la Victoire štititi skupštinu urotnika i pratiti Bo- 
napartea, kad krene iz svoje palače. 8. pukovnija draguna i 
lovci postrojit će se između Rue đu Montblanc (Chaussee đ’ 
Antin) i Tuileria. 

U zoru se dogodilo nešto nepredviđeno. Upravo kad je Se- 
bastiani svojoj pukovniji u vojarni dao razdieliti 10 000 oštrih 
naboja, koje je potajno čuvao, stiže teklić od ministra rata 
Dubois-Crancea, Bonaparteova protivnika. On je nanjušio, da 
se nešto sprema, i htio to spriečiti. Stoga je poslao ovu zapo- 
vieđ: »Zapoviedam građaninu Sebastianiu, da pukovniju, kojom 
zapovieda, zadrži u vojarni spremnu za borbu.« Sebastiani je 

tekliću potvrdio primitak zapoviedi, ali čim se ovaj udaljio, bez 
oklievanja je poveo pukovniju u Rue de la Victoire i prijavio se 
Muratu. Ovaj je dragune razmjestio na ulici, postavio straže i 
razaslao obhodnje. Generali i častnici, koje je pozvao Bonaparte, 
skupili su se .u palači i pred njom. 

U devet sati stigao je izaslanik vlade i priobćio Bonapar- 
teu, da mu je vieće Starih povjerilo zapovjedničtvo nad četama, 
te da dođe u Tuilerie, gdje će položiti zakletvu na ustav. Ge- 
neral uzjaše na konja i uputi se sa svojom pratnjom. Murat se 
je, prolazeći trgom de la Concorde, jednim pogledom uvjerio, 
da su njegovi nalozi izvršeni: draguni su zapos jeli trg i most 
nasuprot Bourbonskoj palači, u kojoj bi se imalo sastati vieće 
500. da saslušaju zaključak Starih, kojim ih za sutradan sa- 
zivlju u St. Cloud. Dojahavši u vrt Tuileria zabrinuše se Bona- 
parteovi generali i častnici. S obje strane glavnog puta stoje 
grenadiri vieća nalik na z'd od modrih surka i medvjeđih šu- 
bara. Hoće li što poduzeti protiv ono nekoliko stotina častnika 
i draguna, koje su kao tjelesna straža okružile pobjednika od 
Rivolia? Bonaparte je projahao kroz dvostruki red grenad'ra, 
koji su stajali kao prikovani i šutili kao zaliveni. Kad je novi 
vrhovni zapovjednik parižkih četa ušao u palaču, obkolili su 
ju grenadiri vieća sa svih strana. Murat je smjesta pred njima 
postrojio one 400 Sebastianievih draguna s golim sabljama. 
Obje se postrojbe stadoše mjeriti niemim pogledom Nastao je 
trenutak najviše napetosti; najmanja neopreznost mogla je 
izazvati krvoproliće. Ali kod bonapartista je domalo popustila 
napetost: sa svih su strana počele dolaziti prema izdanom na- 
logu redovite čete u vrt i pred palaču, zatvorile lanac oko gre- 
nadira. A pred ogradom kliče množtvo Bonaparteu — spasite- 
lju Francuzke. 

Poslije zakletve dao je Bonaparte upute svojim glavnim 
privrženicima, što im je dalje činiti. Murat ima sa svim konja- 
nicima obkoliti Bourbonsku palaču i paziti, da se vieće 500 a 
njoj ne okuni. Ali ostatak dana i noć prođoše mirno. Odluka u 
toj igri past će tek sutradan u St Cloudu. 

U osvit idućeg dana, 19 Brumairea, stigao je Murat s tri 
eskađrone konjanika u St. Cloud. Dvie je od njih u sporazumu 
s mjestnim zapovjednikom Serurierowi postavio u vam'sko dvo- 
rište palače. Pojačalo ih je nekoliko satnija 79. polubrigađ- 



Eskađronu lovaca poslao je kao stražu pred obalu Seine. Gre- 
nadiri zakonodavne skupštine nalazili su se u unutarnjem dvo- 
rištu, ali Serurier je -za svaku sigurnost u tom dvorištu postro- 
jio dvie pouzdane satnije od redovite vojske. Sad je Murat 
grozničavom revnošću stao poticati častmke i vojnike, a ujedno 
izpipavati mišljenje neodlučnika. Obilazio je pojedine skupine 
zastupnika i pomno prisluškivao. Članovi vieća 500 razgalamili 
se; grde radnike, koji su svu noć uređivali oranžeriju, gdje će 
zasjedati, a još nisu bili gotovi. Svu su krivnju svaljivali na Bo- 
napartea, protiv kojega su padale prietnje: »Bitanga . . . hu- 
lja ... u zatvor s njim . . .« 

Murata je spopala nestrpljivost. Čemu oklievati! Čemu mo- 
ljakati tu odvjetničku bagru, da donese zaključak c promjeni 
vlade, — ; ta sve bi to mnogo jednostavnije mogao provesti 
s par draguna! 

Napokon, poslije dvanaest sati počela je sjednica zakono- 
davne skupštine. Jedan dio zasjeda u Apolonskoj galeriji, a dru- 
gi u oranžeriji. Sudeći po vici, od koje se tresu. prozori na oran- 
žeriji, bit će žestoke borbe. I kod Starih ista vika. Prava zbrka: 
glupi govori, protuslovni priedlozi. U dvorani, u kojoj čekaju 
generali, vlada zabrinutost, gotovo strah. Svi vape za jakom 
rukom, koja će pograbiti kormilo. To bi stanje trebalo smjesta 
dokrajčiti, inače će propasti sve. 

U četiri sata izišao je Bonaparte iz sobe, u kojoj se zaklju- 
čao sa Sieyčsom i Rogerom Ducosom, i sa svojim pobočnicima 
ušao u ApoLonsku galeriju. Nakon dugog vremena pojavio se 
sav blieđ, jedva se svladavao. Pošao je u oranžeriju. Murat se 
htjede priključci pobočnicima, da čuva svoga generala, ali Bo- 
naparte to ođkloni, tek pristade, da ga prati nekoliko izabra- 
nih grenadira. 

Murat ostade pred vratima s generalima Gardanneom i Le- 
febvreom, prisluškuje i prati događaje u skupštini. Čim se je 
pojavio Bonaparte, digla se zaglušna buka: »Dolje sa silni- 
kom! ... U zatvor s izdajicom!« Murat je čuo. kako ruše klupe, 
kako skaču zastupnici, biesno su navalili na Bonapartea. Nje- 
gov je život u opasnosti! Generali se sporazum ješe pogledom, 
odgurnuše stražu i vratare s vrata i nahrupiše u dvoranu. Svi 
zastupnici kao da su izgubili pamet, izkrivili lice, mašu šakama. 
Neki su skočili na klupć, urliču, psuju, drugi se sjatili u divlju, 

uzbibanu gomilu, iz koje vire medvjeđe šubare one četvorice 
grenadira, koji bi imah štititi Bonapartea. A kroz zagušljivi 
zrak dvorane u toj gunguli grme kao truba strašni povici: »U 
zatvor, u tamnicu!« 

Generali se laktima proguraše kroz podivljalo klubko pre- 
ma svome glavaru, odnosno onamo, gdje su vidjeh grenadirske 
šubare. Krče sebi put. Murat je krupan i snažan, Gardanne ži- 
lav i čvrst, a u Lefebvrea su mišići elzaškog mhnara. Napokon 
se probiše do Bonapartea, koji je napola bez sviesti, podupire 
ga jedan grenadir. Zastupnici navaljuju na nj sa svih strana, 
pratnja ga jedva brani od udaraca. Jedan gorostasan zastupnik 
po imenu Destrem pograbio ga za rame i biesno stao drmati. 
Generali ga u tren oka oslobođiše i odvedoše iz oranžerije. Bo- 
naparte je omamljen, morah su ga gotovo nositi u prvi kat, gdje 
se nalazi za nj soba. Svi su upropašteni. 

Bonaparte se među svojim vjernima brzo oporavio, ali još 
nije kadar stvoriti odluku. Murat je tada izgubio strpljivost; ni 
časka ne smiju izgubiti; on će u to krdo povesti grenadire i 
preuzeti odgovornost za obračun sa zastupnicima. Leclerc se 
s njim slaže, pomoći će mu. Ah Bonaparte još oklieva. Hoće d 
ih poslušati grenadiri? Pristupio je k prozoru i vruće čelo pri- 
slonio na hladno okno. U sumraku je vidio grenadire Razišli se, 
stoje u skupinama i živo razpravljaju, uzbuđeni su. Netko reče: 
»Ako ne pođu navalit ćemo na njih redovitim četama!« 

Nitko* mu ne odobrava. Gto stiže viest, koja je učinila kraj 
oklievanju : vieće 500 je Bonapartea stavilo izvan zakona! Ge- 
nerali razjareni viču, Bonaparte se požuri u dvorište, zajaše 
konja i pojuri među grenadire vieća: »Vojnici, mogu li se na 
vas osloniti?« Neodlučni žamor jedini je odgovor. Razočaran 
okrenu konja i u propnju ga potjera u prednje dvorište, gdje ga 
đraguni i pješaci dočekaše kkcanjem. Murat ie nestrpljiv; ovako 
se gubi vrieme; hvata uzde Bonaparteovu konju i vodi ga na- 
trag u unutarnje dvorište, jer tamo mora pasti odluka. Vojnici 
ga pozdraviše burnim, oduševljenim poklicima. Grenadiri vieća 
stoje naokolo i šute. 

Iz skupštinske dvorane, u kojoj vlada neopisiv nered, na 
sreću se izkoprcao Lucien Bonaparte, skočio na konja i vatrenim 
se govorom obratio grenadirima. Kad im je opisao, kako za- 
stupnici umalo što nisu ubih njegova brata, nekako se stadoše 

komešati. Razpoloženje kao da se je promienilo. U tom času 
doveo je Serurier đragune i pješake u unutarnje dvorište, a i 
one dvie satnije redovite vojske, koje su odpnje bile tu, prima- 
koše se bliže, gotovo se izmiešaše s grenadirima vieća. Stisnuti 
tako sa svih strana podlegli su napokon obćem oduševljenju i 
popratili povicima prosvjede redovitih četa. 

Eto pravog trenutka, koji treba izkoristiti. Murat to osjeća, 
nagovara Bonapartea, neka mu dopusti, da zahvati. Bonaparte 
pristaje. Smjesta skoči pred prvu satniju i vikne: »Grenadiri, 
za mnom!« Bez oklievanja izvukoše častnici sablju iz korica, 
vojnici pograbiše pušku. Murat zapovjedi gromkim glasom: 
»Naprieđ! Bubnjari,- znak za navalu!« Bubnjari zabubnjaše, sat- 
nija pođe, na čelu joj Murat. Prođrieše u palaču. Iza njega uda- 
rajii bubnjari izprekidani ritam znaka za juriš, sablastnom sna- 
gom odjekuje pod svodovljem prizemlja. Murat ulazi u' hodnik, 
garda i ne pomišlja, da mu zakrči put. Udarcem noge prova- 
ljuje vrata oranžerije i ulazi u dvoranu. Sva skupština strasno 
urliče: »Živjela republika! Živio ustav III. godine!« 

Murat se drži kao da ništa ne čuje. Probija se do predsjed- 
ničke tribine, a za njim dvoredovi grenadira. Zastupnici uzmiču 
pred tim mužem, koji stupa, kao da navaljuje na neprijatelja. 
Smetenost i buka dosegle su vrhunac. Obćinstvo u dvorani od 
straha skače kroz nizke prozore u vrt. Zastupnici se međutim 
grade junacima, koji će radije poginuti nego bježati. 

Murat ne mari za njihovu dreku. Murat se uzpeo na tri- 
binu u času, kad je jedan bjesomučnik prieteći mu šakama do- 
viknuo grenadirima: »Vojnici, vi kaljate svoje lovorike!« Murat 
skoči na govornicu, ramenom odgurne vikača i nadviče gromkim 
zapovjedničkim glasom urnebes čitave dvorane: »Skupština je 
razpuštena!« 

Za odgovor se prolomi strahovita graja. Stotine se šaka 
trglo u vis, svi mu priete. Padaju izprekiđane rečenice: »Mi se 
ne mičemo s mjesta! . . . Smrt sikrčtvu! ... U tamnicu! . . 
Murat se na to okrenu grenadirima, koji su se poredali izpređ 
govornice, i zapovjedi zaglušnim glasom: »Izbacite svu tu 
bagru!« 

Pred bodovima vojnika nagnuše svi na vrat na nos u bieg. 
Jedni poskakaše kroz prozore, drugi potražiše spasa kroz vrata, 
što su vodila u palaču. Nekoliko fanatika grčevito se uhvatilo 

za klupe. Vojnici ih ođtrgoše, podigoše na ruke i oacise kroz 
prozor u vrt. Za pet časaka bila je dvorana prazna. 

Igra je dobivena! 

10. poglavlje 
ŽENITBA 

Sada Murat drži, da će mu poći za rukom. Abukir i Bru- 
maire bili su mu prve stepenice za uzpon do vrha. Stekao je glas 
najboljeg vođe konjanika i dokazao, da je u sudbonosnom tre- 
nutku kadar junački nastupiti i očitovati snagu odiuke. Da se 
dočepa svih kecova u toj velikoj igri, koju je zaigrao, mora još 

nešto osvojiti ah to će biti najteže. Mora se ugurati u obitelj 

prvoga kohzula, dobiti za ženu njegovu sestru Karolinu. Šurjak 
prvoga konzula - — to bi bila sjajna odskočna daska za veliku 
budućnost. Iza povratka iz Egipta sastao se nekoliko puta s Ka- 
rolinom i ustanovio, da se i njezini kao i njegovi osjećaji nisu 
ni u čem promienili. Zapreka — ako ih uobće bude — ne treba 
se dakle bojati s njezine strane. 

Karolina se u te dvie godine vrlo promienila. Kad ju je 
Murat vidio posljednji put, nalazila se ona u žarištu djetinjske 
svježine i životne obiesti. Ali nedostajalo joj je obće naobrazbe 
nije poznavala zakona društvenog života. I sada je bila liepa kao 
i tada. niz caklastih zuba, koža nalik na »ružičasto nadahnuta 
bielu svilu« — kao što je rekla kasnija vcjvodkinja od Abran- 
tesa — , valovi zlatnih uvojaka; postala je viša, vitkija i gib- 
kija, više mlada žena nego li mlada djevojka. A svi častnici 
što su zalazili u palaču u Rue de la Victoire. bili su u nju zaljub- 
ljeni. Međutim duševno se još jače promienila. 

Kad ju je signora Letitia 1797. dovela iz Italije, uvidio je 
Bonaparte. da iz te neodgojene i tako reći poludivlje male Kor- 
zikanke treba najprije stvoriti pravu damu. Tada su ga već 
priznavah glavom obitelji, pa ju je u tom svojstvu zajedno 
s Hortenzom Beauharnais poslao u djevojački zavod Mme. Cam- 
pan u St. Germain, ne mareći, što se je opa otimala i plakala 
Karolina je tame bila loša učenica, ali u družtvu suučenica iz 
prvih francuzkih obitelji naučila se otmjeno vladati, a kako nije 

bila bedasta, shvatila je, da ta preobrazba krije u sebi mnoge 
koristi. 

Iza povratka iz Egipta doveo je Bonaparte Karolinu i Hor- 
tenzu odmah u svoju palaču u Rue de la Victoire. Tu je sada 
živjela u neku ruku omamljena obiljem udvaranja i čežnje svih 
tih mladih, hrabrih generala, koji su u malo godina postali slav- 
niji nego mnogi vrstni vojnik u čitavom svom životu. Udvarali 
su joj svi, jedni otvoreno, drugi pritajeno; ona je u tom uživala, 
ali se nije dala uloviti. Već tada je znala težiti za svojim ciljevi- 
ma svom žilavošću, a toga se Ilije odvikia sve do svoga pada. 
Ona je izabrala Murata — ili njega ili nikoga! On je bio ljepši 
i zamamljivi ji nego prije ; njezin brat i drugi nisu ga mogli dosta 
nahvaliti; njega mora dobiti i dobit će ga! Dva dana prije za- 
snovane navale na direktorij poslao je Bonaparte Karolinu i 
Hortenzu opet k Mme. Campan; obje su bile očajne. Prođe u 
sve dobro, opet će poslati po njih. Murat je to znao . izkoristio, 
da Karolini pruži domišljat dokaz o svojoj zaljubljenosti. 

19. Brumairea prije ponoći, kad su svečanim glasovanjem 
svrgnuli direktorij i uveli konzulat, napisao je na brzu ruku 
Karolini pismo, u kojem joj javlja sretan uspjeh toga dana. 
Tu je viest poslao u St. Germain po malom odredu grenadira 
na konju. Lako ćete zamisliti učinak njihove pojave. U jedan 
sat iza ponoći probudili su bučni udarci o vrata sav zavod i 
natjerali ga u strah. Ljudi, divovi pod medvjeđim šubarama, 
došli su u ime Murata. hoće ili ne će — - moraju ih pustiti u za- 
vod. Mladu građanku Bonaparte doveli su pred njih u noćnoj 
haljini, jer vođa odreda je dobio zapovied, da samo njoj osobno 
mora predati pismo. 

Ta je vitežka pažnja neizmjerno djelovala na zaljubljenu 
djevojku. Da je to Murat znao. bio bi joj odmah zaprosio ruku. 
Ali ovako je mladi general još oklievao. Koliko je srčan znao 
biti sa sabljom u ruci, toliko je plašljiv bio. kad je tu osobnu 
molbu htio iznieti pred svoga glavara. Kad bi ga Bonaparte od- 
bio, dospio bi u težak položaj i ugrozio svoju budućnost, koja 
mu pruža pravo na najveće nade. 

Murat je svojom prirođenom lukavošću odmah opazio, đa 
se je međutim kod njegova generalđ koješta promienilo. Cim su 
ga imenovali prvim konzulom, nastanio se u palači Petit Luxem- 
bourg i stao se vladati icao vladar. Murat sada više ne stoji pred 

običnim generalom i vojskovođom, nego pred najvišim dosto- 
janstvenikom republike, a ni časa ne sumnja u to, da se taj 
ne će zadovoljiti polovičnim punomoćima i pukom reprezenta- 
cijom. Druga dvojica konzula igraju već sada uz njega dosta 
neznatnu ulogu. 

Murat lzpituje tlo, njuška na sve strane i na koncu prilazi 
najbližim pouzdanicima prvoga konzula. Naskoro mu bi jasno, 
da nema nikakvih nada. Bonaparte se doduše pozabavio mišlju, 
da uda Karolinu, ali potražio je muža, koji će biti dostojan ve- 
like budućnosti. I već ga je izabrao. 

Karolina će poći za Moreaua, jedinoga vojnika, kojega neki 
smatraju njemu ravnim, koji je okružen tajnovitošću, nitko ga 
pravo ne shvaća, a on se ovako nada onemogućiti njegovu kri- 
tiku i oporbu, ako bi do nje došlo. Moreau je, istina, zasada 
prosac protiv svoje volje; on se još nije izjavio, nitko ne zna, 
hoće li zagrizti. Bonaparte drži, da hoće. Pokušao ga je zasko- 
čiti: u »Moniteuru« od 24. Brumairea- (15. studenog) dao je 
objelodaniti vješticu, da će Moreau sklopiti brak s jednom od 
sestara prvoga konzula. Karolina nije bila spomenuta, ali kako 
su obje starije sestre već bile udate, mogla je samo ona postati 
građankom Moreau. 

Najčudnovatije je pri tom, da Bonaparte prije toga nije 
pitao ni nju ni njega. Oboje je to prvi- put doznalo iz novina. 
Karolina je izvan sebe, ali odlučila je oprieti se. Potražila je 
zaštitnika. Braća, sestre? Od njih ne može očekivati pomoći. 
To bi mogao samo jedan čovjek: Jozefina. Sva zaplakana bacila 
joj se u naručaj, odkrila joj, kako ljubi Murata, i zaklinjala ju, 
neka nagovori Bonapartea, da opozove svoju odluku. 

Jozefina je sva sretna nad tim dokazom povjerenja. Žu- 
đena prilika, da steče dva nova saveznika za svoju borbu protiv 
Bonaparteovih obiteljskih spletkara. U okolici prvoga konzula 
stvorile su se naime međutim dvie stranke, koje se međusobno 
mrze do krvi: na jednoj strani njegova braća i sestre, a na dru- 
goj Jozefina i njezini privrženici. To su zato za Jozefinu dva raz- 
loga, da podupre Murata kod svoga muža S jedne strane na- 
metnut će Muratu obvezu zahvalnosti, a s druge strane moći 
kod Bonapartea razpršiti staru sumnju u odnošaj između nje i 
Murata. 

Ali već na prve njezine rieči planuo je Bonaparte. Sto mu 
to priča o nekoj ljubavi između Murata i Karoline? Kad ljudi 
prekorače određenu granicu u družtvenoj hierarhiji, onda nema 
više braka iz ljubavi. Karolina mora poći za muža koji ce obi- 
telji Bonaparte donieti sjaja i časti. Paulina se udala za vrie - 
noga i sposobnoga generala Leclerca, ali već to nije rnka av 
sjajan brak. A Eliza je zapela kod onog smiesnog Bacciochia. 
Eto to su posljedci tako zvanih brakova iz ljubavi. Bonaparte 
zna iz vlastitog izkustva, što je to. Karolina mora uzeti Mo- 
reaua ! Jozefina je od straha uzmaknula. 

Neočekivan događaj izazvao je iznenada promjenu polo- 
žaja. Moreau se uvriedio, što se njegov sretni suparnik drznuo, 
da ga ženi po svojoj volji: odklonio je. To je teža« udarac za 
prvoga konzula, a isto tako za Karolinu i Jozefinu. Obje se 
smjesta požuriše k Muratu. Sada mora smiono navaliti. Neka 

ju što prije zaprosi. ., . . 

Murat se još ne može odlučiti. Najprije ce se propitati, na- 
pipati bilo. Potražio je odmah svoga prijatelja Bessieresa i za- 
molio ga za savjet. Prvi konzul visoko cieni Bessie’-esa. Svakog 
dana zove ga k sebi, najradije sluša njegove savjeta Bessieres 
je istog mišljenja kao i Jozefina. Murat mora smjesta stvoriti 
odluku, on će se za nj zauzeti kod Bonapartea. Uspjeh mu je 

više nego siguran. . v . , 

Prije sudbonosnog koraka pokucao je Murat jos na jedna 

vrata: kod građanina Collota, koji je najprisniji prijatelj i sa- 
vjetnik obitelji Bonaparte. Collot mu je dao Isti savjet kao Ka- 
rolina, Jozefina i Bessieres. Ne samo što mu je preporučio da 
ode u prosce, nego ga opomenuo, neka ne gubi vremena, jer se 
već javlja novi, vrlo opasni takmac: Lannes. 

Murat planu: »prokleti« Lannes, radi kojega umalo da ga 
u Egiptu nisu ustrielili. Sad ne će više okhevati! Obukao je 
svečanu odoru i zamolio, da ga primi prvi konzul. 

Pošao je na taj sudbonosni put kao da se sprema skočiti 
u vodu. Od početka talijanske vojne rastao je Lannesov ugled 
kod Bonapartea. Na očigled mu je sedam puta bio ranjen. Uviek 
je dokazao da je hrabar i izvanredno darovit vojnik. Po zna- 
čaju i ćudi mora biti Bonanarteu miliji od Murata. 

Prvi konzul pustio je Murata govoriti; slušao je, kako ga 
uvjerava o svojoj odanosti, kako nabraja svoja velika djela. 

kako mu priča o svojoj ljubavi za Karolinu, kolika će čast za 
nj biti brak sa sestrom svoga vrhovnog zapovjednika . . . Tek 
kad je Murat svršio, progovorio je, hladno mu zahvalio, ali mu 
nije dao određenog odgovora. Rekao je, da o tom mora promi- 
sliti i govoriti s članovima svoje obitelji, osobito s Karolinom. 
Tako se Murat opet našao na ulici; jedva je podnio uzbuđenost. 

Bonaparte nije bio osobito sklon, da usliša Murata, ali za 
istu je večer u Petit Luxembourg sazvao neku vrst obiteljskog 
vieća. Došli su samo Jozefina, Hortenza i Eugen, te slučajni, 
pouzdanik Bourrienne. ' * 

Jozefina se zauzela za Murata. Jedini prvi konzul brani 
protiv nje Lannesovu kandidaturu. Svi su se tome odmah uz- 
protivili. Kakve prednosti ima taj Lannes, te bi mogao pre- 
vagnuti? Što se hrabrosti pred neprijateljem tiče, tu jedan za 
drugim ne zaostaje, ta Murat je kod Abukira pokazao toliko 
vojničkoga dara, da gotovo premašuje svoga protivnika. A sto 
je Lannes učinio za Bonapartea onog sudbonosnog 19. Bru- 
mairea? Dangubio je po Parizu, dok je Murat bezprimjernom 
odlučnošćii stavio na kocku i život i budućnost za svoga gla- 
vara. Ovo posljednje djelovalo je i na Bonapartea. 

Kad se je vratio u radnu sobu. još nije odlučio, ali rekao je 
Bourrienneu: »Murat se zapravo sviđa mojoj sestri. Ne ću, da 
mi prigovaraju, da sam ohol i da za sestru tražim velik brak. 
Kad bih ju dao nekom aristokratu, graknuli biste vi jakobinci, 
da sam neprijatelj revolucije. Uostalom vrlo mi je drago, što se 
moja žena tako zalaže za taj brak; možete misliti, zašto . . .« 

I doista najvažniji je od svih razloga u prilog Muratu ovo 
Jozefinino zauzimanje za taj brak. Njezino mu je držanje iz- 
brisalo uspomenu na onaj zlosretni doručak u Mdanu, za mu- 
žev kritički pogled pokrilo je velom zaboravi prošlost njegove 
žene. Da udovolji običaju, pitao je još i majku, a kad mu je 
sutradan i Bessieres preporučio Murata, odnio je ovaj pobjedu. 

18. siečnja 1800. podpisali su bez ikakve svečanosti u Pe- 
tit Luxembourgu bračni ugovor. Od mladenkine obitelji došli 
su osim prvoga konzula i njegove žene samo Joseph. Paulina 
Fesch, Eugen, Hortenza i Bacciochi. Obitelj Murat ne zastupa 
nitko, ulogu su rodbine preuzeli Bessieres i njegov prijatelj, ra- 
narnik Yoan. 

Taj brak nije sklopljen radi novaca. Miraz iin nije velik. 
Četiri su Karolinina brata jedva skupili 40.000 franaka gotovine, 
a Murat ima svega 12.000. Mladenci dakako ne će dugo ostati 
u tako skromnim prilikama. Sam Bonaparte je shvatio, da je 
sve to presiromašno, stoga je u zadnjem trenu odlučio Kar> 
lini dati dar, koji će biti dostojan njegova čina. Sam nema 
mnogo gotovine, ali tu je potežkoću svladao odlučnim zahva- 
tom u Jozefininu kutiju za nakit. Izvadio je prekrasnu briljant- 
nu ogrlicu i bez grižnje savjesti dodao ju vjenčanim darovima. 

20. siečnja obavljeno je vjenčanje u dvorcu Morfontaine, 
koji je vlastničtvo* Josepha Bonapartea. Građanski vjenčani 
obred obavio je građanin Louis Aubos, načelnik okružnog grada 
Plaillya, u viećnici Plaillya. Mladenci su kumovali Louis Bona- 
parte i general Leclerc, a mladoženji general Bernadotte i od- 
vjetnik Jacques-Jerome Calmelet. 

Tako je počeo' brak to dvoje ljudi, kojem su svi predznaci 
navieštali, da će biti sretan. Ali ta je priyidnost bila varava. 
Zajednički im je život bio niz oluja, razmirica i nesreća. 

Prva tri mjeseca bila su im jedino liepo i nepomućeno raz- 
doblje u životu. Murat se raztapao od sreće, ponosa i zadovolj- 
stva. Supruga mu je najzavodljivija žena u Parizu, šurjak je 
prvome konzulu, zapovjednik konzulove garde On i žena mu 
ne propuštaju nijednu veću službenu svečanost, a ni manje 
družtvene priredbe obitelji Bonaparte. On osjeća, da mu se svi 
dive i da mu zavide. Može li više željeti? 

Karolina u to doba još ne. nalazi povoda zavisti i ljubo- 
mornosti, tim svojim najvećim slabostima. Tek kasnije će im 
podleći do te mjere, da će ju spopadati grčeviti plač, ozbiljno 
se razboliti, čim dozna, da je jedna od njezinih sestara dobila 
čast, naslov ili odlikovanje, koje nju nije zapalo. Eliza je vezana 
uz svoga b ; eđncg Bacciochia, kojega Bonaparte prezire; Paulina 
se grize, što je njezin muž, vrieđni Leclerc, za svoju požrtvov- 
nost u danima Brumairea kao tobožnju nagradu dobio samo 
nezavidno zapovjedništvo nad jednom divizijom kod vojske na 
Rajni. Žena sretnoga Murata, ne treba se bojati takvih poni- 
ženja. Po tisućama malenkosti već sada opaža, da će postati 
Bonaparteova ljubimica, stoga ne će propustiti ništa, da sebi 
i uzčuva tu neočekivanu sreću. Bude ii brat kada trebao ženu, 
koja zna, što hoće, ona će mu uviek spremno pomoći, pa bilo 

to što mu drago. Zasada imaju ona i njezin muž sve, što su 
mogli dobiti, drugo i ne žele; Sretni su i zadovoljni, kao gladni 
gutaju trenutačne užitke i zabave. 

Poslije vjenčanja preselio je Murat iz svoga malenog stana 
iz Rue des Citoyennes u Tuilerie, gdje se je nastanio u prizem- 
lju, dok, je u prvom katu stanovao državni viećnik građanin Be- 
nezech sa svojom obitelju. 

Mladi par uredio je sjajno kućanstvo, da sjajnijeg ne mo- 
žete ni zamisliti. Kao Jozefinini pouzdanici i miljenici dolazili 
su Murat i Karolina na sve velike gostbe, plesove i priredbe. 
Gotovo su kao pijani od sreće, kad se pojave u jednoj od tih 
dvorana, a sa svih ih strana dočekuju šaptom punim divljenja. 
Ta oboje je kadro pobuditi senzaciju. Sjajne su pojave. On u 
kicoškoj husarskoj odori, urešenoj zlatnim gajtanima, posutoj 
blistavilcm i resama, preko ramena mu dolama obrubljena sku- 
pocjenim kiznom, uzke hlače, husarske čizme — dojmio bi se 
čovjeka kao junak iz operete, kad ne bi ^vi znali, da je junaK 
od Monđovia. Borghetta i Abulrra. Djelu ie kao mladi bog rata, 
koji puca od životne radosti i srčanosti. Kraj toga diva djeluje 
dvostruko jako njezina dražest i mladenačka svježina: zamam- 
ljivim smieškom, sjajem kože. otmjenim i dosjetljivo skrojenim 
haljinama i nakitom občarava sve oko sebe. 

Murat je na vrhuncu sreće. Ali pri tom nije zaboravio za- 
vičaja. Dakako, svoje rodbine, siromašne, obične ljude nije mo- 
gao pozvati u dvorac Morfontaine. Ali prema svojima osjeća 
duboku ljubav, a osobito prema sVojoi dobroj, staroj »maman«; 
a isto tako voli i svoje stare zemljake. Tko god od njih nešto 
zamoli Murat se za svakoga zauzme kod prvoga konzula. On se 
ne stidi nikada svoga nizkog pođrietla. Naprotiv, sprema se, 
da u proljeću sa svojom mladom ženicom posjeti La Bastide 
neka i svi tamo budu sudionici njegove prebujale sreće. 

Te osnove nije mogao ostvariti — morao je poći na novu 
vojnu protiv Austrije. 

11. poglavlje 
RAT 1800. 

i 

U ovom je ratu Murat prvi put zapovieđao , većom skupi- 
nom konjaničtva. To je početak, u neku ruku pokušaj. Uspjeh 




nije ni izdaleka ravan onima, koje će Kasnije za carstva polučiti 
kao vođa glasovitog »velikog konjaničtva«, koje je ustrojio sam 
car, da u njegovim bitkama zadade neprijatelju odlučan uda- 
rac. Značajno je kod te tvorevine velike gomile konjaničtva sje- 
dinjene pod vodstvom jednoga vođe da je od prvog početka, 
kad ju je kod Marenga povjerio Muratu u neku ruku ostala 
ovome u nasljedstvu Sve do ruske vojne, kad je nagomilavanje 
konjaničkih pukovnija doseglo neslućene granice. 

1800. stoji pod njegovim zapovjedničtvom 17 pukovnija, 
od prilike 6000 konja. Ove su razdieljene u 4 brigade pod vod- 
stvom generala: husari pod Rivauđom, lovci pod Champeauxom 
đraguni pod Duvigneauom, a težko konjaničtvo pod Keller- 
mannom. Murat je dobio i zvučan naslov: »Zamjenik vrhovnog 
zapovjednika pričuvne vojske i zapovjednik konjaničtva«. On 
je s njim vrlo zadovoljan. 

Sada je bio kraj medenim tjednima i svim njihovim sveča- 
nostima i zabavama. Sve je to bilo samo Kratko primirje; ta od 
pobjede kod Abukira nije prošla ni puna godina dana. Mladi 
zaljubljeni muž mora se vratiti k svojim vojnicima, koji su na 
okupu u okolici Dijona. Murat je brzo pregorio bol razstanka i 
svom se revnošću latio posla. 

Pukovnije su ga dočekale klicanjem. To ga je izpunilo po- 
nosom i oduševljenjem. Tek što je dovršio pregled svoj'h sasta- 
va, kad li svu pričuvnu vojsku uputiše u Švicarsku, da tamo sve 
pripremi za prielaz preko Velikoga Sv. Bernarda. 

Pređhodnica je 14. svibnja stigla u Entremontsku dolinu. 
Vrieme je bilo strašno: ledena kiša pomiešana sa sniegom, ceste 
blatne i kaljužave, sav kraj kao izumro, jer su se stanovnici na 
viest o dolazku Francuza od straha zabarikadirali u svojim ku- 
ćama. 4 . 

20. svibnja krenula je glavna skupina konjaničtva i u na- 
pornom hodu sva izmorena za 15 sati prevalila put preko klanca 
Protjeravši pojedinačne austrijske izviđničke odjele prodrla je 
u Piemont. 27. svibnja preuzeo je Murat zapovjedništvo na i 
svojim zborom. 

Iste je večeri prevalivši 60 kilometara s dvie pukovnije lo- 
vaca dopro pred Vercelli. gdje je razbio jednu austrijsku konja 
ničku brigadu. Da što prije dospije u Milano, poslao je jedan 


dio lovaca na jug u potjeru za neprijateljem, a sam je pošao 
u potragu za prikladnim mjestom za prielaz, preko rieke Sesie. 

Na lievoj obali utvrdio se neprijatelj, razorio mostove, od- 
vukao sye čamce i osigurao se topništvom. Ali što su veće za- 
preke. to više raste u Muratu snaga volje. Svu je noć pod vod 
stvom seljaka pretraživao obalu i korito rieke, koja je od dugo- 
trajnih kiša strašno nabujala. 

U cik zore preveo je svoje pukovnije preko podivljale rieke 
skupio ih na drugoj obali, da neprijatelja napadne s leđa. Ali 
ovaj je izpraznio postave i brzo uzmaknuo prema iztoku. Murat 
s lakim konjanicima pojuri za njim. 29. je stigao *i Novaru, a 
sutradan se našao pred novom zaprekom, težom od Sesie: pred 
Ticinom, koji je jakim snagama branio Festenberg. 

Kod Cuggiana je toga dana Duhesme sa svojim zborom 
zaludu pokušao iznuditi prielaz preko rieKe. Idućeg jutra ostav 
lja ga Murat sudbini, kreće niz rieku do Galliate, jer ga gom 
samo jedna misao: da prvi uđe u Milano. Austrijanci imaju na 
drugoj obali jake utvrde i mnogo topova. Murat je dao otvoriti 
vatru iz topova, da se oduži Austrijancima, i smjesta je posao 
tražiti put, kako bi slomio neprijateljski odpor. Težkom je mu 
kom našao 6 čamaca, na koje je strpao 150. grenadira i dao ih 
prevezti na otočić nasred rieke. Dok su oni jakom vatrom oba- 
sipah neprijateljsko krilo, postepeno su se na otok, a odavle na 
drugu obalu prevezli svi grenadiri i počeli zaobilaziti Austrijan 
ce. Ovi su pobjegli. Sad je preko rieke moglo pneći i konja 
ničtvo. Rieka je derala, struja zanosila, poteškoće su bile neiz- 
mjerne, tako da je prielaz bio dovršen tek idućeg jutra. Murat 
je odmah brzim hodom krenuo uz rieku, da skrši neprijateljski 
odpor nasuprot Duhesmeu. 

Ovaj je međutim ostavio Cuggiano i nešto više kod Buffa . 
tore silom iznudio prielaz. Murat stoga pojuri put Milana. Bez 
borbe je ušao u grad u četiri sata; neprijatelj ga je izpraznio 
. Murat je uz jeku truba stanovništvu dao naviestiti dolazak ge 
nerala Bonapartea. On je stigao tek kasno uvečer. 

Taj put od Aoste do Milana pravo je muratsko remek 
djelo. To je bio tako reći glavni pokus za buduće podhvate nje- 
govog zbora, kojima je glavna svrha, da bez počinka progoni 
neprijatelja, da mu uobće ne da ođhanuti, da sabljom u ruc 
smrvi svaku zapreku, a sve samo zato, kako bi prvi stigao na 

cilj. uvoga puta mu je sreća bila sklona, ali jednog će ga dana 
to bezglavo junačtvo, ta strast, da se iztakne bilo pod koju 
cienu, zavesti na žalostne pogrješke. Uza sve to moramo mu 
priznati, da je polučio sjajan uspjeh: u nepunih osam dana pre- 
valio je 50 milja, i to uz bezprekidne borbe. 

Konjanici su' se u Milanu odmorili samo 48 sati. Murat je 
dobio nalog, da se kod Piacenze prebaci preko Poa i zauzme 
grad, kako bi vojska dobila slobodne ruke na objema obalama 
rieke. Za pojačanje predao mu je Bonaparte zapovjedničtvo i 
nad pješačkom divizijom Boudet, koja je zaposjela prednje po- 
stave oko Lodia. 

Murat je krenuo 4. Jipnja, a sutradan je zajedno s Boude- 
tom stigao pred mostobran kod Piaceuze, gdje je austrijskim 
četama zapoviedao general Mosel. Vjeran svojoj taktici i pod 
nagonom svoga temperamenta bacio je Murat odmah pješačtvo 
u juriš na težko utvrđene neprijateljske postave. Ali tu mu se 
izjalovio pokušaj, da glavom probije zid. Krvava bitka trajala 
je sve do mraka, gubitci su bili tako strahoviti, da je Murat 
dao obustaviti vatru. Položaj je postao opasan. Moselu su svaki 
čas mogla stići pojačanja, koja mu je poslao vrhovni zapovjed- 
nik Melas. Murat u svom biesu traži oduška u bilo kakvom 
udarcu, kojim bi mogao prevariti sreću. I kao da mu se ova 
nasmiešila. 

I Mosel je pretrpio težke gubitke. Bojeći se, da ne bi novu 
navalu mogao suzbiti, dao je izprazniti mostobran. Boudetove 
predstraže su to dojavile Muratu, a on je ne gubeći ni časa 
smjesta poslao u navalu pješačtvo. Mostobran su zauzeli, ali 
toga uspjeha nisu mogli dalje izkoristiti jer je sav most ležao 
pod neprijateljevom topovskom vatrom. Opet je Muratu izma- 
kla žuđena pobjeda. 

Murat se grize. Prvi konzul će ga pozvati na red, što je 
tako jake utvrde napao čelno. Zapovied je doduše glasila, da 
bilo pod koju cienu očisti desnu obalu Poa; ali ako je obrana 
mostobrana kod Piacenze bila prejaka .mogao je naći drugo 
prikladnije mjesto za prielaz preko rieke. Nažalost Murat dugo 
ne razmišlja. Njegova pustolovna smionost ne pozna zapreka 
Ali kad bi morao priznati pogrješku, to bi za nj bilo poniženje 
kojega ne bi inogao pregoriti. Čitav je idući dan grozničavo 
tražio nešto, čim bi mogao smrviti obranu toga prokletog mo- 

sta. Uvečer mu iznenada javiše, da je vod izvidnika u selu 
Nocetto zaplienio dvadeset sakrivenih čamaca. Samo dvadeset 7 
Ne mari, i to će biti dosta, da razbije austrijski bedem. 

Pred zoru je na jednom mjestu izvan dosega neprijateljskih 
topova na zaplienjenim čamcima prevezao preko rieke četiri 
bojne, koje su štitile prievoz divizije Boudet. Čim je veći dio 
pješačtva bio prevezen, poveo ga je u juriš na grad. Murat se 
borio u najgušćoj vrevi, svojim primjerom povukao za sobom 
ostale vojnike. Austrijske su bitnice izbacili iz ugroženih po- 
stava. Nato je francuzko konjaničtvo u propnju dojurilo preko 
mosta, za njim topničtvo. Piacenza je pala, neprijatelj je uzmi- 
cao. Ta je pobjeda bila skupa, ali sada podpuna. 

Jedna je neugodna viest pomutila slavodobitno veselje. Me- 
đu spisima pobieđenog austrijskog generala našli su viest, da 
je Massena u Genovi položio oružje, jer je izcrpio sva sredstva 
ođpora. Tu je viest odmah poslao Bonaparteu i s njim se sastao 
4. lipnja u Vogheri, te krenuo u bitku kod Marenga. 

U njoj ga nije zapala tako znatna uloga kao u dosadašnjim 
borbama. Premda je bio vrhovni zapovjednik konjaničtva, uobće 
nije sudjelovao u navali, jer nigdje nije dospio voditi konja- 
ničtvo kao cjelinu. Pojedine brigade bile su dodieljene zboro- 
vima. Ali zato je konjaničtvo obilno izkusilo svu težinu borbe: 
do mraka je izgubilo četvrtinu svoga djelatnog sastava. 

Murat bez neposrednog zapovjedničtva nije posve bezposlen 
mogao izdržati u Bonaparteovoj pratnji. U propnju je obilazio 
bojište, redom sve svoje brigade, sokolio veselim dosjetkama 
svoje ljude, usred neprijateljske vatre odjahao do susjedne pu- 
kovnije i sve to ponovio. Pri to,m su njegovom prvom pobočniku 
Beaumontu ubili konja, a njemu je nekoliko naboja izparalo 
odoru. On o tom ne vodi računa, ali svi hvale njegovo hrabro 
i neustrašivo držanje u tom krvavom kolu. 

Neizravno je uostalom i sam to iztaknuo u izvješću o toj 
bitci. Tražio je nagradu za svog pobočnika Beaumonta, koji je 
svojom srčanošću i mudrošću mnogo pridonio uspjesima konja- 
ničtva u toj bitci, jer je »posvuda pratio njega«. Sebe posebno 
ne spominje u tom izvješću, — to mu služi na čast ali zato 
uvelike hvali sve svoje častnike i vojnike. 

Murat se u pratnji prvoga konzula vratio u Pariz. Karo- 
liria ga je dočekala najsrdačnije. Kao da se među te mladenačke 
zaljubljenike još nije ušuljalo ništa tuđe. A ipak je odtada na- 
stala promjena u njihovu životu Uz međusobnu ljubav pojavila 
se briga za budućnost. Murat nije više zapoviedao konjaničtvom. 
Što će sada s njim biti? 

Konzuli republike nagradili su ga za zasluge stečene u ovoj 
kratkoj vojni počastnom sabljom, »u znak osobitog priznanja 
francuzkoga naroda«. To je kao neki »h o r s d’ o e u v r e«, da 
mu poškaklja grlo na bolji tek, a u njega je tek bio uviek 
dobar. 

Karolina nije čekala, da joj se vrati muž, nego je već prije 
pokazala dobar tek. Pobrinula se, kako će se progurati i bez 
Bonapartea. Od braće i sestara nije se mogla nadati ničemu, 
stoga se prikrpala uz Jozefinu. Bezazleno s najvećim poštova- 
njem i zanosom zamolila ju je, da ju uvede u »veliki sviet« 
i da ju kao prava »g r a n d e dame« uputi u propise o vla- 
danju na bivšem dvoru. Da iztakne svoju privrženost uz stran- 
ku Beauharnaisovaca, sklopila je s Hortenzom tobože vječno 
prijateljstvo. Njih dvie .su nerazđružive. One prate građanku 
Bonaparte na svim šetnjama, na sve svečanosti i primanja. Sve 
je kod Karoline hladan račun: Mudra sjetva za nedaleku žetvu! 

Murata je u sve točno uputila, tako da zna, kako će se*u 
buduće držati. Za skutom svoje žene i on revno prati građanku 
Bonaparte. U čast pobjednika Austrije nižu se plesovi, zabave i 
svečanosti svake vrste. General Murat sjaji se na njima kao 
zviezda prvoga reda, Smjesta je shvatio, na što spretno cilja 
njegova žena. Dugo ga nije morala mamiti: naskoro ne samo. 
što ju oponaša, nego i nadkriljuje s više ili manje sreće. 

U spletkarenju se upravo natječu. 

Oboje sanja o tom, da će Murat dobiti zapovjedničtvo nad 
jednom vojskom republike. Sve bi drugo u njihovim očima bilo 
poniženje. Ta i kod Piacenze je pokazao, da ima sva svojstva 
vojskovođe. 

Uspjesi posljednje vojne i ugled, koji je stekao brakom s 
Karolinom, posve su opojili Murata. Još ne misli na to, da bi 
se izjednačio s Bonaparteom; ali bira, te gotovo vjeruje, da je 
svojom bajoslovnom hrabrošću u očima množtva stekao veću 
vojničku slavu nego pobjednik od Arcolea, Rivolia i Marenga. 

Jednog se dana u Parizu vratio sa šetnje u grad. Carinskom 
je činovniku doviknuo s konja svoje ime, ali ovaj je drzovito 
ipak tražio, da plati pristojbu, koju je svatko morao platiti na 
vratima glavnoga grada. Murat ga nato lupi bičem po licu: »Ta 
ime Murat je dovoljno! Bezobrazno je tražiti još više!« 

Ta je oholost dozlogrdila i Bonaparteu. Da kazni svoga Sur 
jaka, imenovao ga je zapovjednikom obične grenadirske divizije, 
a ne vrhovnim zapovjednikom vojske, ali Murat ju je hrabro 
prožvakao. Kad mu je uzkratio najvišu milost, pobrinuo se, da 
ostane u Parizu - — pozornici svih spletaka. 

Preuzeo je zapovjedničtvo divizije — ali samo par dis- 
tance. Ona- leži između Beauvaisa i Amiensa, ali on je nije 
ni posjetio, jer ostaviti Pariz, pa bilo to samo na 48 sati, bilo 
bi u njegovom položaju najveća glupost. Počeo je s izvanredno 
spretnim šahovskim potezom: izhodio je, da su mu za glavara 
stožera dali Cezara Berthiera,' brata svemoćnoga Bonaparteova 
pomoćnika. Njega je poslao u glavni stan i gnjavio svim mo- 
gućim nalozima, zapoviedima i propisima. 

On ima u Parizu pametnijeg posla. Cuo je, da se oko 
Dijona osniva nova pričuvna vojska. To bi bilo ono, što on tre- 
ba. Stao je obijati pragove, obilaziti mjerodavne činbenike, uvje- 
ravati ih o svojem prijateljstvu i zahvalnosti. Sve ih mora pre- 
dobiti za se. 

Karolina nastoji, da ga nadmaši oštroumnošću i prepre- 
denošću. I najtiši šapat ne smije izmaknuti njezinom uhu, o 
svakom čovjeku, prema kojem se samo izdaleka prvi konzul 
pokaže sklon, mora pravodobno sve doznati, da mu može po- 
staviti zamku. Taj je oprez bio opravdan. Doznali su, da Joseph 
Bonaparte ima kandidata za žuđeno zapovjedničtvo vojske, za 
kojega se živo zauzimlje, i to dosada s uspjehom. To je Berna- 
dotte — Josephov šurjak! Smjesta se Karolina i Murat baciše 
na proučavanje prošlosti svoga suparnika, prevrću, prekapaju, 
dok ne nađoše, da mu podmetnu klip pod nogu. Murat zamoči 
pero u otrovno crnilo i piše Josephu: »Ja ne mogu mirno gle* 
dati, kako će se vlasti dočepati čovjek, koji se je 18. Brumairea 
nalazio među onima, što su Tvoju obitelj htjeli staviti izvar 
zakona!« 

Bernadotte je doista do zadnjeg čaša ostao ogorčen pro- 
tivnik državnog udara, a Joseph je to dobro znao, kao i svi 


> 


85 


drugi, ah računao je, da je to otišlo u zaborav i da je bivši 
jakobinac Bernadotte svojim kasnijim izpravnim držanjem sve 
izbrisao. A eto sad je Murat izkopao prošlost! Josepn je shvatio 
i odrekao se svoje osnove. 

Majstorski su igrali tu igru i dobili ju. 20. studenog 1800. 
postao je Murat zapovjednikom pričuvne vojske oko Dijona. 
Sudbina mu je pružila priliku, da pokaže, kakav je: otmjen 
kicoš, spretan, spletkar i nezasitan. v 

« N u 

12. poglavlje 

VRHOVNI ZAPOVJEDNIK U ITALIJI 

Prevario bi se, tko bi mislio, da je Murat ikada doista bio 
zadovoljan s bilo kojim promaknućem, sve kad bi mu ga donie- 
lo i neko čudo. Jedva što je preuzeo zapovjedništvo, stao se 
buniti, kao da su ga namamili u stupicu. Kakva je to vojska? 
Jedva nekoliko tisuća vojnika! Svega toliko kao jaka ratna 
divizija! 

Ali on bi se pomirio i s tim bieđnim zapovjedništvom, kad 
bi barem imao naslov »vrhovnog zapovjednika«. Tada bi naime 
bio podčinjen samo prvome konzulu, nitko drugi mu ne bi mo- 
gao zapoviedati. Kad bi dobio taj naslov, ne bi se trebao bojati, 
da će ga podčiniti nekom drugom generalu na bilo kakvom mu 
drago novom mjestu. Samu pomisao na prostu mogućnost ta- 
kvog podčinjavanja ne može pođnieti njegov ponos. 

Smjesta je pisao Bonaparteu, neka mu dopusti, da nosi 
naslov vrhovnog zapovjednika. Ne boji se on, da bi ga Bona- 
parte mogao i izgrditi. Dugo je vremena u svakom svojem pismu 
ponavaljao tu molbu. 

Ta je djetinjarija dosadila prvome konzulu. On ne dopušta 
svojim častnicima, da nepozvani pišu neposredno njemu; sve 
molbe i izvješća moraju slati preko ministra rata; a to je po- 
gotovo moralo vrieđiti za ovu Muratovu nedopustivu molbu. 
Već za minule vojne opomenuli su Murata, da ima poštovati taj 
propis; sad ga je Bonaparte nanovo dao strogo opomenuti. Ali 
Murat ne popušta: kad ne smije kao general pisati prvome kon- 
zulu, pisat će mu kao šurjak. On ne shvaća, da Bonaparte ne 
trpi miešanja posebničkih, rodbinskih pitanja u službene poslo- 


ve. A Murat ne sluša njegove naloge; da ga kazni, posegnuo 
je za oružjem, protiv kojega se Murat ne može braniti: sa šut- 
njom. 

Lako je zamisliti, kako je to djelovalo na Murata, kojega 
je uzrujala svaka malenkost. Smjesta je njušio u tom neki pre- 
zir, nesklonost. Stao je kukati, moliti, prietiti, ali Bonaparte šuti 
i dalje, jer je upoznao, da je to najdjelotvornije sredstvo. 

Njiih se zato poslužio i kasnije; ali i pretjeravao je, tako 
da je Murata kao napuljskoga kralja dotle razjario, te ga je 
ovaj izdao. 

Kad se je Bonaparte oglušio, pokušao je Murat službenim 
putem polučiti svoj cilj. Ministru rata Berthieru izjavio je u 
pismu, da nikoga osim prvoga konzula ne može priznati svojim 
izravnim glavarom. Ministar mu je u odgovoru izdao nalog 
da pripremi sve za odlazak svoga zbora u Ženevu, a zatim u 
Italiju. Pismo je bilo naslovljeno: »Zamjeniku vrhovnog zapo- 
vjednika«. 

To je za Murata bio težak udarac. Ne samo što mu uzkra- 
ćuju naslov, za kojim toliko teži, nego ga podčinjuiu zapovjed- 
ništvu neodlučnoga, nesposobnoga Brunea. To je nepravda, koje 
ne može pregorjeti. 

Ali zapovied je zapovieđ, mora joj se pokoriti. Učinio je i 
to — protiv volje. Izdao je nalog za polazak put Ženeve. Sti- 
gavši u Ženevu dočekala ga .je zapovied, da usred zime preko 
Alpa nastavi hod u Milano. 

U Milanu je doznao, da je Bonaparte kao nekim čudom 
izmakao smrti kod atentata paklenim strojem. U isti mah je 
zaboravio sve nepravde i napisao prvome konzulu pismo puno 
strastvenih’ izjava o ljubavi i vjernosti. Ali u času kad ga je 
htio podpisati, padoše mu na um opet sve pritužbe, samo što 
se sada više ne usuđuje tražiti žuđeni naslov, nego se oboro 
na Brunea. Lih njemu ne može se i ne će podčiniti Kad mu 
ne mogu ili ne će dati samostalno zapovjedništvo, neka mu ba- 
rem dopuste, da se vrati \U Pariz. Vojničkim raziozima ne bi 
mogao ništa postići, stoga se laća čisto čovječanskih. Žena će 
mu naskoro postati majka: ne bi li u tako važnom trenutka 
smio biti uz nju? 

Čekajući na zamoljeno dopuštenje, — a on ne sumnja, da 
će ga dobiti, — mora se — hoćeš, ne ćeš — pokoriti Bruneu 

Izvana se prema njemu vlada posve izpravno. Mržnju čuva za 
kasnija sumnjičenja i klevete. Brune mu je upravo poslao za- 
zapoviedi iz Pariza. Napuljska je vojska na viest o obnovi nepri- 
jateljstva sa strane Austrijanaca ušla u južnu Toskanu. Murat 
je dobio nalog, da ju izbaci iz velike vojvodine. 

Murat je ozlojeđen do bjesnila. Tako važan nalog — a nije 
mu ga poslao osobno šurjak! Nego mu ga šalje preko toga 
smiešnoga Brunea! Opet piše i moli, da ga opozovu. Naprosto 
ne može služiti pod čovjekom, kojem se sav sviet smije radi 
nesposobnosti. 

Kojekakvim izlikama zavlači polazak: da mora n'~ovo raz- 
porediti svoje čete, da se još nisu odmorile. Postao je upravo 
nesnosan, svi oko njega trpe. Na stolu ministra rata gomilaju 
se pritužbe generala na zlovoljnoga zapovjednika. 

Na koncu je to dodijalo i Bonaparteu, uzastopce je poslao 
Muratu dva pisma. U pryom ga kratko i suhoparno poziva, 
da svoja pisma šalje svojem neposrednom zapovjedniku Bruneu. 
Ali da ne raztuži svoju sestru, kojoj se divi radi hrabrog drža- 
nja za vrieme atentata na nj, dopisao, je svojom rukom ovo: 
»Štetite si prijatelja i ne tražite previše!« Murata je spopao 
očaj. 

Na sreću iza nekoliko dana utješilo ga je druge pismo od 
šurjaka; ne toliko sadržajem nego oblikom. Vidi se. da je na 
nj djelovala Karolina, koja se trudi, da otupi ujedljivi učinaK 
muževih nespretnih pisama. Bonaparte ga pita, zašto kvari sebi 
najbolje godine u životu pritužbama i nečim, što je nalik na 
strah od progona. Zar mu težka i važna zadaća, koju mu ja 
rtetom povjerila vlada, nije dovoljan dokaz za povjerenje, koje 
uživa? O povratku u Pariz ne može biti govora. »Druge Vaša 
molbe mi se ne sviđaju. Vojnik mora ostati vjeran ženi, ali 
vidjeti ju smije tek onda, kad više nema posla«. 

Pomiri jivost toga pisma donekle ga je umirila. Odlučio ja 
prihvatiti se posla. 

General Miollis tražio je nekoliko puta žurno poihoć, jer ja 
u Firenzi imao preslabu posadu. Zaklinjao je Murata, da što 
prije dođe, jer bi ga napuljska vojska mogla svladati. Ovaj je 
napokon krenuo i pred zoru 18. siečnja stigao u Bolognu. 

Tek je sišao s konja, kad U mu javiše, da se u gradu na- 
lazi jedna sumnjiva osoba: general Levačev, izvanredni poslanik 

ruskoga cara na sicilijanskom dvoru, koji tvrdi, da napuljskom 
dvoru nosi odlikovanja, koja mu je podielio njegov gospodar, 
a stvarno zacielo zato, da nesposobnom vladaru posluži kao sa- 
vjetnik i da mu pomogne protiv Francuza. 

Murat je znao, da je Bonaparteova najvruća želja zbliženje 
s Rusijom, nešto, što su smatrali gotovo nemogućim. Stoga ce 
se sada graditi, kao da ništa ne sluti i Rusa primiti kao za- 
stupnika prijateljskog naroda, koji će možda danas sutra s 
Francuzkom sklopiti savez. Tim je dokazao, da ima dobar po- 
litički nos. Sutradan je Levačeva svečano primio u svojoj pa- 
lači. Rus se iznenadio i nije. stigao izmudriti, odakle i zašto 
toliko sumnjive srdačnosti. Murat mu uobće ne da vremena za 
razmišljanje. Levačev ga mora pratiti u kazalište na svečanu 
predstavu. Tamo su sve spretno spremili: vienci cvieća, svečana 
razsvjeta, ruske i francuzke zastave, zvukovi obiju narodnih 
himna. — Murat iznenada zagrli Rusa, obćinstvo oduševljeno 
plješče; Murat svečano izjavljuje, da su odsele njihove zemlje 
nerazrješivo povezane. 

Sutradan je Levačev primio poziv, da prati francuzku voj- 
sku do Firenze; i tako je Muratu uz bok u slavlju dojahao a 
glavni grad Toskane. Hoće li se još jače kompromitirati i s 
rrancuzkipi generalom poći protiv sicilijanske vojske, koju bi 
zapravo morao poduprieti protiv Francuza? Do toga nije došlo. 
Hrabri Miollis izgubio je nadu u traženu pomoć i sam navalio 
na sicilijansku vojsku, koja je prodrla već do Siene. Potukao 
ju je i natjerao u bieg na papinsko područje. 

Tim je prištedio posao Muratu, pa ovaj ima vremena; da 
se uredi na svojem novom mjestu. Najprije se je smjestio u 
palači Riccardi, gdje su dotle francuzki generali imali glavni 
stan. Ali ona mu. je bila preskromna, stoga je preselio u palaču 
Corsini na obali Arna i okružio se kraljevskim sjajem. 

Murat se je zapravo našao pred poteškoćama, koje dru- 
gom ne bi dale oka stisnuti. Ima nadzirati pokrajinu, koja se 
nalazi u očajnom stanju, a njom upravljaju trojica, koje svi 
mrze. Morao bi održati red i zajamčiti sigurnost svojoj vojsci 
usred glavnog, propalog i očajnog stanovničtva, među kojim se 
nalaze svi iz Rima i Napulja protjerani iakobinci. Ovi jakobinei 
očekuju, da će vojnici francuzke republike porušiti sva priesto- 
ija, a njili sa slavljem odvesti u domovinu. Ali on im mora po* 


kazati, da su minuli dani revolucije, a bude li potrebno, morat 
će ih silom primorati, da priznadu postojeći red. Istodobno mora 
prisiliti Napulj, da se pokori francuzkim zahtjevima, i voditi 
pregovore s Papom. 1 

Murat će sve to sprćtno riešiti, ali ne će smetnuti s uma ni 
vlastitih probitaka. 

Najprije je htio urediti napuljsko pitanje 21. siečnja pisao 
generalu de Damasu, vrhovnom zapovjedniku neprijateljske 
vojske: 

»Pokreti vojske, kojom Vi zapovieđate, gospodine generale, 
ponukali su me na moj podhvat protiv Toskane. Taj me je korak 
napuljskoga dvora iznenadio, jer mi je moja vlada naložila da 
Vašem dvoru priobćim, kako s mojim hodom na Anconu nije 
povezana druga nakana nego samo zauzeće toga grada. Danas 
sam doznao, da je Vaša vojska kod Siene poražena i prisiljena na 
uzmak. Stoga Vas molim, monsieur, javite mi. imate li i poslije 
moje današnje izjave neprijateljskih namjera protiv Francuzke. 
Moje će buduće držanje ovisiti o sadržaju Vašega odgovora«. 

Damas je u odgovoru zatražio primirje. Murat je to odbio 
Njemu lebdi pred očima pohod na Napulj: neprijateljska vozska 
je slaba, pa bi jeftino mogao doći do slave. Ali bez posebnog do- 
pušten ja. ne usuđuje se navaliti, a pogotovo jer ga je Levačev 
prije odlazka iz Firenze u ime cara zaklinjao, neka poštedi kra- 
ljevstvo Napulj. Zato je imao birati: ili ee ozlojediti ruski dvor 
ili će mirno gledati, kako napuljska vojska ulazi u Rim i u 
' krajeve papinske države u susjedstvu Toskane. N'je znao. što 
bi. Da zategne stvar poslao je nacrt primirja u Pariz; a isto- 
dobno se , na očigled javnosti stao pripremati za navalu, da 
zastraši Damasa. Ali tu se je našao pred' novom neprilikom: 
zapovied glasi, da s Papom mora postupati najsusretljivije, jer 
prvi konzul želi predobiti Pija VII. za predviđeni konkordat. Ako 
li pak navali na Damasa, morao bi rat prenieti na papinsko 
područje, gdje se je opet okupila napuljska vojska. 

Napisao je dakle oprezno pismo Svetome Otcu, u kojem ga 
s najvećim strahcpočitanjem uvjerava, da protiv Svete Stolice 
nema nikakvih neprijateljskih namjera, a zatim nadovezuje: 
»Podhvat napuljske vojske protiv Toskane i njez ; n boravak na 
rimskom tlu mogli bi me svakog trena prisiliti, da prođem kroz 
to područje, . ako se napuljski kralj ne požuri, da sklopi spora- 

zum s francuzkom republikom, odnosno privremeno sa mnom. 
Uostalom molim Vašu Svetost, da bude posve mirna u slučaju 
takvog prolaza bilo kroz Toskanu ili Romagnu. Moje čete imaju 
strogi nalog, da ne smiju dirati u tuđe viastničtvo, a ni u slo- 
bodno izpoviedanje vjere . . . 

Iz Pariza još nisu stigle zapovieđi. Damas je postao uzru- 
jan, pa je zamolio, da se sastanu. Murat je to s visoka odklonio. 
Napokon su došle upute od ministra vanjskih poslova Talley- 
randa. Poslali su mu teže uvjete s nalogom, da ih odmah uputi 
dalje neprijateljskom vrhovnom zapovjedniku, a osim toga neka 
ih »podkriepi« pohodom na Foligno, na papinsko područje. Ali 
s tim neka čeka, dok mu Brune pošalje pojačanja prema zapo- 
viedi iz Pariza, da mu osigura veze s Toskanom. 

To je opet ozlovoljilo Murata. Ovi ga nalozi iznova podsje- 
tiše, da je podčinjen generalu, kojega prezire. Smjesta je sjeo 
i pritužio se, da mu Brune još nije poslao obećanih 6.000 mo- 
maka. 

Murat je 13. veljače 1801. primio Talleyrandove upute, a 
u isto doba je Damasov glasnik donio uvjete za primirje, kako 
ih predlaže napuljski dvor. Murat je mjesto odgovora poslao 
uvjete francuzke vlade: izpražnjenje područja papinske države, 
zapljena englezkih i turskih brodova u napuljskim lukama, puš- 
tanje na slobodu francuzkih zarobljenika i podpuno pomilovanja 
svih političkih osuđenika i zatočenika. 

Ovi uvjeti sami po sebi nisu pretežki, ali ponizuju vladara 
Sicilije. Kraljev izvanredni izaslanik chevalier de Micherotut 
zaludu se trudi, da izhodi brisanje najtežih točaka: zaplje- 
nu savezničkih brodova i oslobođenje buntovnika. Murat ne po- 
pušta, nego navlas izdaje nalog, da vojska krene dalje. 

Kad Micheroux nije mogao ništa postići, podpisao je 18. 
veljače primirje u Folignu, da sprieči najgore. Progurao je samo 
jedno: odredba o zapljeni englezkih brodova ostat će tajna. 

To je slab uspjeh poslije toUko napora, a osim toga morao ga 
je skupo platiti: Murat mu je iznudio poldrug milijuna livra za 
blagajnu svoje vojske. 

Ali tim još nisu svršile patnje Napuljaca. Uslieđ jedne za- 
bune u parižkom ministarstvu vanjskih poslova držao je Bona- 
parte, da primirje iztiče 1, ožujka, i zapovjedio Muratu, neka * 
nastavi neprijateljstva, ako kralj obiju Sicilia do toga dana ne 

primi novi uvjet: zaposjeđnuće tarantskog zaljeva od jedne 
francuzke divizije. Tim je htio olakšati vezu s Egiptom. 

Murat je pobjesnio. Već je počeo izpražnjivati papinsko 
područje, a svoga je pobočnika Beaumonta poslao u Napulj, da 
nadzire zapljenu englezkih brodova. I eto sada da prekrši pri- 
mirje i svoje obveze. Poslao je prosvjed prvome konzulu i molio 
da izmieni zapovied. Čekajući na odgovor, obustavio je kretanje 
vojske i pobrinuo se, da novi francuzki zahtjevi ostanu tajna. 

Ali nešto je od toga doprlo u javnost. 4. ožujka stigao je 
Micheroux u Firenzu i zatražio razjašnjenje, jesu li istinite gla- 
sine, da će Francuzi zaposjesti tarantski zaljev. Međutim je 
Murat dobio nalog, da se ima pokoriti. U noti M:cherouxu od- 
kazao je primirje. Ah da otupi neugodni dojam toga preokreta, 
odgodio je početak neprijateljstava do 22. ožujka za slučaj, ako 
dotle Napulj ne pristane na zaposjedanje tarantskog zaljeva. 

Micheroux je žestoko prosvjedovao* napuljski dvor odlučno 
odbio, sav sviet se zgraža. Ali sve to ništa ne pomaže. 10. ožuj- 
ka najavio je Murat nastavak neprijateljstava. Ruski odprav- 
nik poslova i Micheroux bez uspjeha traže odgodu od nekoliko 
dana. 5000 Francuza zaposjele je Perugiu - — tada je Nupinj 
opet popustio. 

29. ožujka pođpisali su u Firenzi mir Micheroux i puno- 
moćnik francuzke republike građanin Alquier. A zašto ga nije 
podpisao Murat? Opet novo poniženje za nj. Dan prije podpisa 
pisao je sav gnjevan Berthieru: »Ne ću Vam pisati o političkim 
pitanjima, jer ste postupali sa mnom, kao da sam nesposoban 
diplomat; n^ka dakle građanin Alquier izviesti prvoga konzula 
o svim potankostima.« Murat je međutim još prije toga primio 
viest, koja mu je bila melem za njegove rane: Bonaparte mu 
je dopustio, da se naziva vrhovnim zapovjednikom. Samo što 
je ta milost stigla prekasno, tako da je preslab liek novim po- 
niženjima, koja ga snalaze iz dana u dan. 

Sad ga čeka nova zadaća: uređenje spora s Papom. I tu 
će kao i u slučaju s Napuljom u prvom redu štititi probitke 
svoje domovine i svojih četa, ali isto tako i svoje osobne. Ne- 
prispodobivom će spretnošću steći poštovanje i sklonost Sve- 
toga Otca, a istodobno će mu iznuditi sve do zadnjeg dukata, 
nastupit će kao odani sin crkve, a s njezinom će glavom postu- 
pati đrakonskom strogošću. On će mudro upozoriti Svetoga 


Otca, kako je bio neoprezan, što je vojsci neprijateljskoj Fran- 
cuzima dopustio boravak na svojim područjima, i zato će mu 
nametnuti ođkupninu, upravo nesnosnu za papinsku državu, 
koja je bila siromašna. 

Spomenuli smo, kako je Murat prije polazka na papinsko 
tlo iz opreznosti dao izjavu, da njegove mjere ne znače nepri- 
jateljstvo protiv Svetoga Otca. To je bio spretan šahovski po- 
tez: državni tajnik kardinal Consalvi poslao je stoga odmah u 
Firenzu jednog prelata, monsignora Caleppia, da se iskreno 
zahvali Muratu, a ujedno dozna, što dalje k^jii poduzeti. Murat 
je udario u svoje najzavodljivije žice i. na brzu ruku za se pre- 
dobio papinskoga izaslanika. Ovaj je u svojim izvješćima tako 
laskavo opisao vrhovnoga zapovjednika, te je Pio VU. bio uvje- 
ren, da ima posla s prijateljem, poslušnim sinom. 

Cim je doznao, da su u Folignu pođpisali primirje, poslao 
je dobroga Caleppia, da čestita Muratu i da pobjednika svečano 
pozove u Rim. 22. veljače stigao je Murat u Rim sa sjajnom 
pratnjom. Priredili su mu kneževski stan u palači Sciarra. 
Smjesta je uz neviđeni sjaj i oduševljene pozdrave stanovništva 
pošao, da se pokloni nasljedniku svetoga Petra. Vladao se tako 
ponizno, da je občarao i Papu i Consalvia, te ovi nisu mogli 
dosta nahvaliti njegovu prijaznost i uzorno držanje. 

Ali taj je sjajni dojam naskoro bio razoren. Caleppi je 
imao nalog, da s Muratom sklopi ugovor, u kojem će ovaj za- 
jamčiti nezavisnost Svete Stolice i nepovredivost njezinih pod- 
ručja. Caleppi je stigao u Rim zajedno s Muratom i donio taj 
ugovor. Ali kad ga je kardinal državni tajnik pročitao, težko 
se ozlovoljio. Jedna je točka ugovora zahtievala, da Sveti Otac 
zatvori svoje luke englezkim i turskim brodovima. Nemoguć 
zahtjev. Papa kao »pater communis et minister 
p a c i s« ne može se odreći podpune neutralnosti. Kardinal 
državni tajnik stvori tada junačku odluku i odveze se u palaču 
Sciarra. Murat ga je primio vrlo ljubazno uvjeravajući ga o 
svojem prijateljstvu i odanosti. Pažljivo je slušao jadikovke 
gosta, hinio najtopliji suosjećaj, a kad je kardinal svršio, klik- 
nuo je najbezazlenijim glasom: »Ali molim, kad taj ugovor 
Svetome Otcu i vama zadaje toliko jada, bacit ćemo ga u vatru 
i ne ćemo više o njem govoriti. Prelatu je pergament uzeo iz 
ruke i bacio ga u kamin. 

Pa tko ne bi vjerovao, da je takav čovjek najodaniji pri- 
staša crkve? Tri dana je Pio VII. obasipao Murata najizvan- 
rednijim dokazima svoje otčinske ljubavi. Trećeg dana pozvao 
ga je na svečanu večeru, za koje su Muratu donieli viest o miru 
u Lunevilleu. Svi se obradovaše, nitko ne sumnja, da će sada 
nastati dugo razdoblje sreće i blagostanja. Papa je dao svečano 
razsvietliti Vječni grad. 

Sutradan se Murat vratio u Firenzu, vrlo zadovoljan 
s uspjehom toga puta i čvrstom odlukom, da iz svega izvuče 
što više koristi. Pe^pa je na nj učinio dojam dobričine, od kojega 
može dobiti, štogod hoće. U svom pismu prvome konzulu ne 
taji svoga zadovoljstva. Uvjerava Bonapartea, da je kod Pape 
stekao »poštovanje i ugled. On je dobričina, a budemo li ga još 
trebali, mogu Vas uvjeriti, da će nam moći izvrstno poslužit..« 

Papa mu je dao na dar divan nakit bogato urešen diaman- 
tima. Kasnije je dobio novih darova: skupocjenu Svetu Obitelj 
od Raffaela i dvie posvećene krunice. Od Consalvia je đobm 
skupocjenu kutiju. 

Murat ne štedi liepim riečima i uvjeravanjem o odanosti 
papinskom dvoru, ali u isti mah strogo pazi, da Papa uzdržava 
čete, koje je bez ikakvog razloga ostavio na papinskom pod- 
ručju. Osim toga stoji papinsku blagajnu posada u Anconi na 
mjesec 22.000 franaka. 

Papinska se država nalazi u očajnom gospodarskom polo- 
žaju, ti tereti premašuju njezine snage. Papinski činovnici - 
vojnici već nekoliko mjeseci nisu dobili plaće. Papa je morao 
Consalviu dati nalog, da proda skupocjene kaleže. Consalvi ja- 
dikuje, Murat mu prijazno odgovara, ali papinska je blagajna 
morala plaćati sve do zadnjeg franka. 

Rim i Napulj plaćaju grdne svote, a vojska još uviek troi 
od biede. Murat toga i ne taji. Tuži se ministru Berthieru, da 
iz' zaposjednutih područja ne može ništa više izmuzti, jer su 
posve opustošena. »Ako mi ne pomognete, ne znam, kako ću 
povezati kraj s krajem«, pisao je 10. travnja 1801. 

To je stanje kod vojske postalo svima sumnjivim, a pogo- 
tovo generalu Dejeanu, glavaru gospodarskog ureda u mini- 
starstvu rata. Murafovi su obračuni zarriršeni. Morao mu je 
zaprietiti, da će mu oduzeti upravne poslove. Murat uvrieđen 
odbija ta sumnjičenja, ah nastavlja i dalje po starome. Papa 


tvrdi, da ne može više uzdržavati na svojem području francuzke 
čete, koje su zapravo nepotrebne. Murat će iz poštovanja prema 
Njegovoj Svetosti drage volje odstraniti vojsku, ah za to traži 
»odštetu« od 73.000 rimskih talira. 

Od iznosa, koje su Muratu platile vlade Toskane, Rima i 
Napulja, potrošio je on bez sumnje jedan dio za vojsku, ah isto 
tako nema sumnje, da je jedan dio — i to valjda veći! — ne- 
stao u posebničkoj blagajni hrabrog vrhovnog zapovjednika. 

Murat je opet u Firenzi, i to vrlo zadovoljan. Napokon su 
opozvah Brunea. Ah Bonaparte ne bi htio, da sviet mish, da 
mu je Murat razmekšao srdce svojim neprekidnim dosađiva- 
njem, stoga nije zapovjedništvo nad svim četama u Italiji po- 
vjerio Muratu, nego privremeno generalu Monceyu. Murat 
shvaća, da prvi konzul nije mogao drugčije ni postupati; au 
čvrsto se nada, da će naskoro nasliediti Monceya. 

Mir sklopljen u Lunevilleu dopustio je Bonaparteu, da Tos- 
kanu pretvori u novo kraljevstvo Etruriu. Kraljem će postati 
Ljudevit od Parme, zet španjolskoga kralja. Ah dok on ne za 
sjedne na priestolje, ne smije Murat ostaviti Firenze. Da ublaži 
gorčinu dugog razstanka dopustio je Bonaparte Karolini, da 
pođe u Firenzu s malim Achilleom, koji se je rodio 21. siečnji, 
a otac ga još nije vidio. 

Taj novi dokaz milosti utješio je malo Murata u težkim mu 
brigama. Stanovništvo Firenze je bilo uzbuđeno. Živci su mu 
napeti od muke pod velikim teretom, koji mora snositi za tu- 
đinsku posadu. Najsitniji povod mogao bi izazvati krvave su- 
kobe. A on mora vladati Toskanom, tim novopečenim kraljev- 
stvom Etruriom, jer se njegov vladar po milosti Francuzke 
nimalo ne žuri na priestolje. 

Muratu ne zadaju posla samo Toskanci, nego još više 
možda njegovi vojnici. 27. travnja imala se u Livornu ukrcati 
60. polubrigada, da zauzme otok Elbu. Ljudi su mislili, da će 
ih poslati u Egipat, pa ne će na brodove. Obaviestili su Mu- 
rata. On je smjesta došao u luku održao vatren govor, sam 
se stavio na čelo prvoj bojni i poveo ju k brodu. Ah vojnici se 
zaustavile, digoše viku i buku, ah na brodove se ne daju. Mu- 
rat planu, izvuče sablju i stade njom ploštimice lupati po bun- 
tovnicima Sve zaludu. Kad ništa nije mogao postići, poslao je 
vojnike u Firenzu, kolovođe dao ustriehti ih baciti u tamnica. 

rat jezdi kraj kraljevske kočije u sjajnoj zeleno-crveno-zlatnoj 
husarskoj odori. Svjetina zapravo kliče njemu: njegovoj je taš- 
tini bilo udovoljeno. 

Ali po uob.čajenom sliedu snašlo ga je iza ovog slavodobit- 
nog dana neočevikano razočaranje. Etrurski je vladarski par 
priredio svečanu gostbu, na koju su osim toskanskog visokog 
plemstva i najviših dostojanstvenika bili pozvani i svi fran- 
cuzki generali, koji su se nalazili u Firenzi. Za stolom je desno 
od kralja zapalo mjesto kraljicu, a lievo gospođu Murat. Vr- 
hovni zapovjednik čeka, da će mu kraljica ponuditi mjesto do 
sebe, ah ona se gradi, kao da ga ne pozna, i domahne monsigno- 
ru Caleppiu, papinskom izvanrednom poslaniku, da se smjesti 
kraj nje. Murat ne vjeruje svojim očima; sve to drži zabunom. 
Ali kralj i kraljica kao da ne znaju, o što su se ogriešili, a ostali 
gosti posjedaše bez reda. Muratovi častmci, povrieđeni tim po- 
stupkom, upiru pogled u svoga zapovjednika. Murat priguši 
gnjev i pozva ih migom, da sjednu; sam je sjeo među njih. Za 
gostbe je vladalo usiljeno razpoloženje i ledena šutnja. Fran- 
cuzki častmci ne dirnuše nijednog jela. Čim je gostba svršila, 
otišli su iz palače u prvu gostionu i naručili novi objed. 

* * 

Glavni stan vrhovnog zapovjednika vojske u Italiji nala- 
zio se u Milanu. Murat je sa ženom, sinom i svojim stožerom 
preselio onamo. Karolina je odlučila vratiti se u Pariz, jer je 
opet bila u drugom stanju. Murat je zamolio prvoga konzula, 
neka mu dopusti, da ženu ođprati i da se neko vrieme odmori, 
jer je u Italiji sve mirno, pa bi mogao otići u Pariz na mjesec 
dana, a možda i dva. Opet novo razočaranje: Bonaparte mu 
nije udovoljio želji. On kani cisaipinsku republiku pretvoriti u 
talijansku republiku. Consulta u Milanu ie na to pristala, ali 
izrazila želju, da proglašenju nove republike prisustvuje i nje- 
zin budući predsjednik, Bonaparte, Bonaparte je odlučio u Lyonu 
sazvati posebnu Consultu i tamo proglasiti talijansku republiku. 
Murat je dobio nalog, da požuri pristanak cisalpinskih zastup- 
nika i da ih nagovori, neka u prosincu pošalju izvanredno iza- 
slanstvo u Lycna. Tada će se tek smjeti vratiti u Pariz. Prije 
toga mu je samo dopustio, da svoju ženu ođprati do francuzke 
strane Mont Cenisa. 

Nesretni se Murat morade s francuzke granice vratiti u 
Milano. Nepotrebno je spomenuti, kano se je poslužio svom lu- 
kavošću i gotovo siloro,.da cisalpinske zastupnike nagovori na 
prihvat Consulte u Lyonu. Napokon mu je i to pošlo za rukom, 
sad je mogao krenuti na put. 

Sretno je opet stigao u Pariz. Taj je boravak htio izkori- 
stiti, da se okući, kako to dolikuje njegovu dostojanstvu. Sad 
je imao dosta novaca. Njegov posebnički tajnik građanin 
Ayme, postepeno mu je u Pariz dopremio sve svote, koje je 
»prištedio« opreznom upravom nad blagom, koje je ubrao u ime 
Francuzke. 

Murat, sin gostioničara, kupio je redom nekoliko knežev- 
skih imanja. Kupio je palaču Thelusson u Rue de Provence, 
koju je 1780. sagradio Ledoux. Ta je razkošna građevina više 
nalik na kraljevsku palaču nego plemićki stan: veliiie dvorane, 
koncertna dvorana, knjižnica, prostrana terasa urešena kipuvi- 
ma, s koje dvostruko stubište vodi u vrtove, a ovi se prostiru 
sve do Rue de la Victoire. Ciena: 500.000 franaka Osim toga 
treba imanje i u pokrajini. Kupio je imanje La Motte-Sainte- 
Heraye u Deux-Sevresu koje godišnje nosi 32.000 franaka. 
Ciena: 470.000 franaka. Kao veliki gospodin ne može biti bez 
ljetnikovca pred vratima grada: dogradio je i uredio imanje 
Villiers, koje je poslije povratka iz bitke pod Marengom naba- 
vio gotovo badava., Sad je uložio u nj 153.000 franaka Osim 
toga je još za 230.000 franaka kupio dvorac Neuilly. Ukupno 
dakle: 1,353.000 franaka. 

Sjetimo se, da je obitelj Murat na početku svoga obstanka 
imala svega 52.000 franaka. Nevjerojatno je, da je Murat od 
svoje generalske plaće u tako kratkom vremenu prštedio go- 
tovo podrug milijuna franaka. Bit će da je general Dejean imao 
pravo, kad je posumnjao u čistoću Muratovih poslova, a isto 
tako i čete, kojima je on zapoviedao u Italiji Samo što pri tom 
moramo uzeti u račun i — suvremene vojničke običaje . . . 

Kraj te nenadano probuđene ljubavi za dom i gospodar- 
stvo našao je Murat ipak vremena i za druge poslove. Taj mu 
je kratki boravak u Parizu slučajno dobro poslužio, da umiri 
svoju savjest u pogledu svoga braka. 

Prema zakonima, koji su tada vrieđili. sklopio je Murat 
samo građanski brak. Ali međutim je zapirio drugi vjetar. Fran- 

cuzka je sklopila konkordat, sada ima ministra za duhovna pi- 
tanja, Portalisa, a i papinskog legata, kardinala Caproru, koji 
je podpisao taj konkordat. Bonaparte je tada tražio da brak 
između njegova brata Louisa i Hortenze Beauharnais dobije i 
crkveni blagoslov. Portalisu je dao nalog, da sve pripremi za 
crkveno vjenčanje brata Louisa, a Portalis je papinskoga le- 
gata predložio, da ih vjenča; C&prora je pristao. 4. siečnja 1802. 
u 11 sati uvečer obavljeno je u palači prvoga konzula u Rue 
de la Victoire crkveno vjenčanje između Louisa i Hortenze. U 
jednoj su sobi uredili oltar. Nazočni su samo prijatelji prvoga 
konzula, ministar Portalis i rodbina bračnoga para, između 
ostalih Karolina i Murat. Kad je obred bio svršen, pošli su 
uzvanici na večeru, kad li Murat iznenada zaustavi kardinala: 
»Uzoritosti Karolina i ja vjenčani smo samo građanski, a ja 
bih od svega srdca želio, da to bude obavljeno i ' n faci« 
ecclesiae. Bolja nam se prilika nije mogla pružti: biste ’j 
htjeli blagosloviti naš brak?« Kardinal je drage volje pristao, 
konzuli Cambaceres i Lebrun i ministar Portalis ponudili se za 
svjedoke i za čas je Muratov brak postao zakonit i pred nebom. 
Poslije čestitanja sjeli su za stol, da se oknepe Jozefininim 
souperom. 

Pod konac siečnja morao je Murat krenuti u Italiju, da pri- 
sustvuje ustoličenju vlade u novoj talijanskoj republici. To je 
svečano obavljeno 14. veljače 1803 Smotra vojske, govori, kli- 
canje naroda — ništa nije izostalo, da polaska Muratu. 

Sad su podpuno osigurali mir i red Tako barem misli on 
i smatra svojom dužnošću, da posljednji put posjet: Rim i Na- 
pulj, kako bi učinio kraj svim svađama. Pozvao je Cacaulta, 
koji je sada poslanik u Rimu, da pripremi sve za posjet kod 
Svetoga Otca. Vječni grad se spremao, da šurjaka prvoga kon- 
zula primi još oduševljenije nego je to bilo prigodom prvog mu 
posjeta. Svečana gostba kod francuzkoga poslanika kazalištna 
predstava, gostba kod Consalvia u Montecavallu, gostba kod 
kneza Borghese a za posljednju yečer svečanost kod s'gnora 
Forlonia. Na putu između Milana i Rima plemstvo sprema srda- 
čan doček velikom generalu — kad li se sve razplinulo. Murata 
su pozvali u Pariz. 

Tajna lebdi nad tim nenadanim kratkim boravkom u Pa- 
rizu. O njem se šaputa koješta: da su mu povodom bile pri- 

tužbe divizije Soult i izvješće glavara gospodarskog ureda ge- 
nerala Dejeana; da je došlo do burne prepirke između prvoga 
konzula i Murata u nazočnosti rizničara Barbea Marboisa; da 
je Murat primio visoke novčane nagrade od osoba, koje je iza 
toga predložio za visoka mjesta u talijanskoj republici. Bilo 
što mu drago, Murat se je odhrvao toj oluji, jer krenuvši iz 
Pariza kao da nije izgubio povjerenje prvoga konzula. 

Smjesta je pošao u Rim. Tamo su ga doduše primili laska- 
vo, ali sve nije bilo onako kao nekoć. Papa mu je poklonio opet 
dragocjenost vriednu 3.0C0 piastera, ali nestalo je one prijašnje 

otčinske srdačnosti u susretu. 

U Napulju je dojam još lošiji. I tu je dobio nekoliko sku- 
pocjenih darova na dvoru, između ostaloga prekrasnu počastnu 
sablju urešenu diamantima, ali uglavnom su se svi držali hladno. 
Nikakvih primanja, nikakvih svečanosti. Jasno su mu poka- 
zali, da im je nepoželjan posjet pobjednika, koji je mnogo tra- 
žio, a postupao okrutno. Murat se ozlojeđen vratio o Milano. 

25. travnja rodila mu se druga kćerka Maria Letitia Joze- 
fina Anunciata. Zamolio je dopust, da vidi svoje novorođenče. 
25. svibnja je stigao u Pariz i ostao četiri mjeseca. Za vrieme 
toga dopusta opremio je palaču Thelusson i dvorac Neilly 
takvim kneževskim sjajem, kakvog nitko nije vidio poslije re- 
volucije?. . , 

Nova mu je sreća zavrtila mozgom, spopalo ga je vlasto- 

hijeplje, kojega se ne će okaniti do smrti. Kad te strasti nije 
mogao izkaliti na nekom narodu oborio se na svoju okolicu. 
Sam se proglasio glavom svoje obitelji, stvarao odluke, dielio 
zapoviedi. Od svoje braće Pierrea i Andrea je tražio, da kćerke 
pošalju na odgoj u Pariz, u zavod Mme. Campan; mali Pierre, 
Andreov sin, morao je doći u palaču Thelusson, da ga zajedno 
s Achilleom odgajaju njegovi učitelji. Po djecu je poslao u La 
Bastide svoga teklića Frangoisa. U istom je pismu starijem 
bratu Andreu dopustio, da najmlađu sestru Yvonneu uda za 
građanina Nocela: »Njegovu obitelj odavno cienim«. Na koncu 
se spomenuo i majke: »Reci mojoj dragoj majci, da ju ljubim 
od svega srdca i da bi moja sreća bila podpuna onda, kad bi ju 
ona vidjela i sa mnom doživjela.« 

U Milano se vratio s Karolinom. S njom je tamo proveo 
godinu dana. Bi li još više mogao željeti? Uz njega je žena, do- 


100 


. . ■ • ■ ■ 

bio je najljepše zapovjeđničtvo, vojska mu je jaka prokušana u 
borbi. Cielpm je poluotoku donio mir, sad bi ga mogao naći i 
za sebe. Ali on toga ne može. I dalje sam sebe muči, svuda vidi 
potežkoće, sam ih stvara, a što je najgore: nikoga ne piože 
trpiti nad sobom! 

Nova je republika dobila sada vođu, podpredsjednika Mel- 
zia, koji vlada mjesto pravoga predsjednika Bonapartea. Murat 
je samo zapoviedajući general francuzke vojske, on doduše ima 
pravo suodluke u pitanjima uprave u Italiji, ali Melzi je za- 
koniti i priznati glavar države. Toga Murat ne može podnieti; 
kad nije više gospodar, onda je sluga, a to poniženje smatra 
sramotom. Domalo je biesno zamrzio Melzia i snovao samo na 
tom, kako će ga ocrniti pred Bonaparteom. 

Svako njegovo pismo vrvi obtužbama: Melzi je nesposo- 
ban, nepouzdan, neodlučan. Kad bi barem Melzi susretao Mu- 
rata kao neko biće više vrste, prividno se njemu pokoravao i 
samo prividno zadržao vlast u ruci — ali Melzi toga ne čini. 
Zato dolazi do trvenja. Murat zaludu čeka, da će Melzi Karo- 
linu prvi pozvati. Na koncu morade Murat kao vrhovni zapo- 
vjednik prvi pozvati glavara vlade, a ovaj je tek onda uzvratio 
tu uljudnost. Smjesta je pisao prvome konzulu: »Napokon se 
prenula vlada i priiedila nam nešto nalik na ples, koji je tra- 
jao do polnoći. Pozvala je 80 gospođa, došlo ih je jedva 25, a 
od ovih većina nije znala plesati.« Ta to je nečuveno! Bonaparte 
ne odgovara, to su gluposti, za koje nema vremena. 

Murat stoga mienja taktiku. Možda se prvi konzul ne će 
oglušiti, ako se posluži drugim sredstvima. Javlja mu, da sva- 
kog dana raste nesklonost Talijana prema Francuzima; gdje- 
god mogu, bacaju im klipove pod noge; jakobinci otvoreno go- 
vore, kako će pozvati Engleze, da iz zemlje iztjeraju Francuze; 
onda kane dići revoluciju i na poluotoku proglasiti nezavisnu 
republiku. Melzi ne poduzima ništa protiv toga, jer je nespo- 
soban i slabić, a možda i izdajica. Tu ne preostaje drugo nego 
talijansku republiku sjediniti s Francuzkom. Murat nije napi- 
sao, što on pri tom snuje: da njega imenuju namjestnikom. Tek 
je nešto natuknuo. Liepo bi bilo, kad bi postao nešto nalik na 
podkralja, dok se ne nađe nešto bolje. Već je tada stvorio osno- 
vu, koja će mu skrhati vrat: da se ukine bezbroj državica u 
Italiji, da se sjedine svi narodi, koji govore talijanski, i da se 

stvori jedinstvena, jaka i slobodna Italija, koja bi u slučaju po- 
trebe bila Francuzkoj moćan saveznik. Smjesta je potražio do- 
dir s Melzievim neprijateljima; počeo je hvaliti i podupirati ta- 
lijanski nacionalni osjećaj, udario temelj velikom rodoljubnom 
pokretu i pripremio sve, da stvori povoljne predpostavke za 
svoju kandidaturu, kad bi sve to sazrelo. 

Pri tom moramo priznati, da se je Karolina poniela pamet- 
nije. Ona je doduše jednako častohlepna kao i njezin muž, ali 
sačuvala je prisutnost duha, nije izgubila smisla za stvarnost; 
uvidjela je, da su sve to samo maštarije, te nastojala, da muža 
od toga odvrati. Kad je vidjela, da joj to ne polazi za rukom, po- 
kušala je, da s glavarom vlade održi odnose barem u takvom 
obliku, koji bi unatoč svoj napetosti omogućio kasnije neki spo- 
razum. Murat je međutim ozlovoljen morao ustanoviti, da je 
doživio poraz i u ovom novom podhvatu protiv svoga suparnika. 
Zato je na koncu bez okhevanja posegnuo za najpođlijim oruž- 
jem, kojem je već odprije bio navikao: za denunciacijom. 

Rodoljub i pjesnik, satnik Cerom, spjevao je pjesmu, u 
kojoj je oštro napao Francuze, da su oni jedina zapreka Italiji 
na putu do slobode i jedinstva. Murat je na svoju odgovornost 
u častnikovu stanu dao zaplieniti sve rukopise i poslao ih prvo- 
me konzulu uz težke obtužbe, nabrojivši u pismu imena on.h 
osoba javnog života, kojima je pjesnik poslao taj letak: to su 
državni viećnik Cignogna, prefekt Bologne i general Teullie. 
Taj je osamljeni slučaj prikazao kao veliku urotu, a što je naj- 
gore, upleo je u nju i Melzia. 

Sad je dozlogrdilo i Melziu. U vrlo lojalnom i trieznom 
pismu zamolio je Bonapartea, neka ga razrieši dužnosti. Bu- 
dući da je Murat tu prekoračio granicu dopustivosti, primio je 
od prvoga konzula ovakav odgovor: »Ove Vam redke šaljem 
po tekliću, po kojem ćete mi odmah poslati odgovor, da se sla- 
žete s Melziem i da je u talijanskoj republici sve u redu.« Mu- 
rat je osjetio prietnju, koja se krije iza tih redaka, stao se ko- 
lebati. To je zapovied. Sto bi na nju odgovorio? 

Na sreću mu je pomogla Karolina. Ona se nije pačala u 
muževe zadjevice i spletke; ona je uzela stvar u ruke i njezinoj 
je spretnosti pošlo za rukom, da sprieči katastrofu. Ona očekuje 
porod trećeg djeteta. Eto pril’ke zbliženju: zamolila je Melzia, 
da kumuje djetetu, koje će se za par dana roditi. On je pristao 

i tako je došlo do zbliženja, koje su i on i Murat držali nemo- 
gućim. Do zbhženja bez njihova sudjelovanja u tom poslu. Lu- 
cien Charles Napoleon Murat rodio se 16. sv bnja 1803 Karo- 
liria mu je dodala još ime Frangcis, da polaska kumu. Tako je 
ona svojom ženskom spretnošću još jedanput razagnala tmaste 
olujne oblake, što su lebdili Muratu nad glavom. 

Ah Murata se preduboko kosnuo niz tih poniženja. Ne će 
više da ostane na mjestu, koje on smatra zapostavljanjem. Htio 
bi se vratiti u Francuzku. Ah ne zna, što b? poduzeo da ga opo- 
zovu iz Italije i da mu u Francuzkoj ponude mjesto, koje bi mo- 
gao prihvatiti uzevši u obzir čin. koji je postigao u Italiji. Svo- 
jim glupostima dospio je u nezgodan položaj, pa ne može od 
Bonapartea tražiti neku milost, Nema druge, neka Karolina po- 
kuša, ne bi li nešto izprosila. On bi htio dobiti zapovjedničtva 
prve divizije u Par : zu, jer to bi bilo mjesto, na kojem bi i sam 
mogao nešto poraditi za svoju budućnost. 

I tako morade Karolina, tek što se je oporavila od babinja, 
krenuti na put u Francuzku 

13. poglavlje 
GUVERNER PARIZA 

Karolina u prvi mah nije ni najspretnijim ulagivanjem 
mogla polučiti ono što je htjela. Ah zato nije popustila. (J 
prvom redu mora Murata izvući iz Italije. To je Karohna od- 
mah postigla; a to je glavno; sve drugo će riešiti samo vrieme 
i njezina okretnost. 

Čim je Murat stigao u Pariz, odlučio ie, da se dade iza- 
brati za zastupnika svoga zavičajnog kotara dok ne nađe nešto 
bolje. Izbori su razpisani za listopad 1803. On će kandidirati u 
Cahorsu, a uzput posjetiti svoje selo, obitelj i prijatelje. 

U ljubavi prema svojima nije se nikada pokolebao, ali dao 
joj je oduška samo izdaleka i u pismima. Nikada joj nije žrtvo- 
vao nekoliko dana, da bi ostavio Pariz, gdje je počivalo sve 
za čim je težio. Ali sad su se promienile prilike. 

Međutim ni sada nije otišao iz Pariza prije doK se nije do- 
bro osigurao. S Karolinom se je složio, da je njega dostojno 
samo jedno mjesto: vodstvo prve divizije spojeno sa zappvjeđ- 


ničtvom grada Pariza. U tom bi slučaju dobio vodstvo svih oru- 
žanih snaga u glavnom gradu i njegovoj okolici, bio bi ipso facto 
desna ruka vladi i prvome konzulu. Nažalost to mjesto nije slo- 
bodno, na njem sjedi Junot, Bonaparteov ljubimac i stari su- 
borac iz Toulona i iz onih tmurnih dana prije Vendemiairea. 
Njega ne može tako lako zbaciti sa sedla. Murat se zadovoljio 
neodređenim obećanjima i posao na put u La Bastide. 

Posjet proslavljenog vođe kcnjaničtva izazvao je u starom 
mu zavičaju neopisivo oduševljenje. 12. studenog izabrali su ga 
zastupnikom sa 162 od 164 glasa. Za nj znači ta pobjeda u za- 
vičaju više nego pobjede na ratištu; to ga je tako zamelo, te 
mu se pričinilo, da ga već čeka velika budućnost ravna buduć- 
nosti svoga vođe. U dnu duše zavidi Bonaparteu i tek što ne 
umišlja sebi, da je precienio Bonaparteov veleum, za kojim nje- 
gov ne zaostaje. Zašto ne bi Murat jednog dana mogao izgu- 
rati Bonapartea? Ta ga je misao bez prestanka progonila i za- 
vela na najgore gluposti. 

Kad je polučio taj sjajni izborni uspjeh, vratio se u Pariz 
i zajedno s Karolinom počeo plesti spletke. Oboje je bacilo oko 
na Junotovo mjesto. Dugo bi bili čekali, da sam Junot nije skri- 
vio svoj pad. U cielom nizu neopreznosti očitovaio se ludilo, 
koje će kasnije upropastiti toga hrabrog vojnika. Neki su po- 
stupci doveli u sumnju njegovo poštenje, tako da se je u Pa- 
rizu onemogućio. 

15. siečnja 1804. svrgnuli su Junota sa zapovjedništva u 
Parizu i za kaznu premjestili k jednoj udaljenoj diviziji. Murat 
je dobio njegovo mjesto. Bonaparte je htio mužu svoje sestre 
pružiti dokaz osobite sklonosti, stvorio je za nj novu dužnost: 
guvernera Pariza. Murat nosi sada naslov: guverner Pariza i 
zapovjednik prve vojničke divizije i narodne garde. 

Murat opet uživa najvišu milost. Na svojem je novom mje- 
stu neposredni izvršilac volje prvoga konzula i budni čuvar nje- 
gove osobe. Neposredno iz njegovih usta prima naloge, koji su 
potrebni za provedbu najvažnijih vladinih odluka, stalno je u 
najužem dodiru s Bonaparteom. Vlast mu je znatno porasla, a 
istodobno mu se pružila žuđena prilika, da se okruži svim mo- 
gućim sjajem, kojim se on sam opaja, da se šepiri pred svietom 
u kicoškim odorama; jednom riečju: da dade oduška svojoj 
strasti, koja je težila za vanjskim sjajem. 

Tim novim imenovanjem bitno se popravilo i njegovo ma- 
terialno stanje. Kao zapoviedajući general primao je 40.000 
franaka, kao zapovjednik grada 12.000, a k tome još kao gu- 
verner Pariza 60.000. Zajedno s onim, što je »uštedio« u Italiji, 
prihodi su mu sada tako visoki, da obitelj Murat više ne bi 
morale mučiti novčane brige. Ali on nije zadovoljan Doznao je, 
da prvi generali nadzornici kod pojedinih vrsta oružja dobivaju 
80.000 franaka. 24. siečnja prosvjeduje protiv te tobože nane- 
sene mu nepravde i traži razliku od 20.000 franaka. Ah Bona- 
parte o tom ne će ništa da čuje. 

Murat je sada do kraja uredio svoj dom u Parizu i na la- 
danju, tako te pružaju sliku neviđenog sjaja. Palača Thelusson 
je pravi vilinski dvorac: razkošna predvorja, dvorana zrcala, 
velike dvorane za primanja, posebničke odaje za Murata i Ka- 
rolinu. 38 soba za družinu i goste. Svuda skupocjeno pokućtvo 
i slike, divni gobelini, kipovi, sviećnjaci s tisućama svieća, 
aubussonski sagovi, obložene stiene, — a k tome još najbolji 
kuhar u Parizu. 

Dok Muratovi s najvećim sjajem kupe oko sebe goste, zimi 
u palači Thelusson, ljeti u dvorcu Neuiily, ne zaboravljaju na 
budućnost. Karolina preuzima vodstvo zajedničkih spletaka 
Zapravo sva ta velika razkcš nije sama sebi svrha, nego sred- 
stvo, koj : m se Karolina služi, da se bliže primakne svojim taj- 
nim i podlim ciljevima Ona je stekla velik utjecaj na svoga 
brata. Ali mjesto da taj utjecaj upotrebi u korist svoga brata, 
kojem i ona i njezin muž duguju sve, ona ga izkor šćuje samo 
za svoje svrhe, ne vodeći računa o bratovim probitcima. 

To je igra za budućnost. Pred Bonaparteom očito leži ve- 
lika budućnost, ali ne ovisi li ona o tisućama nepređviđivih slu- 
čajnosti? Tko bi njega mogao nadomjestiti, ako bi do toga 
došlo? Narod bi zastalno na njegovo mjesto pozvao muža, ko 
jem su junačka djela poprimila već oblik bajke: Murata. Dođe 
li pak Murat na vlast, tko će onda potezati sve niti te igre — 
ta ona, žena u svojoj pretežitosti ! Bude li trebalo ostvariti ta] 
san, trebat će i stranku, na koju bi se mogli osloniti. Karolina 
]e za to izabrala vojsku. 

Zato je osob’to susretljivo primala častnike, upravo ih ma- 
zila. Murat je u krugu svojih starih suboraca veseo drug, ne 
pozna ukočenosti. Karolina međutim pomno pozi na svaku rieč. 

Sve je kod nje proračunano. Ona zna, koliku moć krije u sebi 
njezina ljepota, kako može dražešću občaravati ljude, privezati 
ih uz sebe malim obećanjem, nježnim laskanjem. Ona se služi 
tim sredstvom ne bojeći se tih oporih vojnika, koji nisu navikli 
na proračunane spletke. Tim je sredstvima naskoro postigla to 
da se je oko nje i Murata okupilo nešto nalik na dvor, jato pri- 
jatelja, urotnika, u kojem su se osim njihovih obožavateljs 
našli i nezadovoljnici. To je Muratova stranka S vremenom su 
Karolinine osnove poprimile i čvršći oblik. 

Događaji u proljeću 1804. grozničavo su uzbudili Pariz i 
Francuzku. Zaredali su atentati i urote protiv prvoga konzula. 
Pichegrua su uhitili, a isto se v sprema Cađoudalu i drugovima. 
Poslije raznih neuspjelih atentata u prvim danima konzulata 
izazvale su te nove urote pravu bunu u zemlji; poduzeli su naj- 
oštrije mjere, da pohvataju urotnike Nad Parizom su progla- 
sili obsadno stanje, redarstvo i vojska upravo se natječu u 
lovu na zločince. 

Počeo je prvi čin drame. Redarstvo je uhvatilo Cadoudala 
i njegove ortake. Iz ; zkaza nekih urotnika proizlazi da se je 
Cadoudal potajno sastajao s jednim bourbonskim princom. koji 
je dolazio iz inozemstva, a sad ga je opet očekivao da zarobe. X 
ili ubija Bonapartea. Talleyrand i Fouche n^bajali su Bonapar- 
teu, da je taj tajinstveni princ mtko drugi nego vojvoda od 
Enghiena. Na njihov nagovor poslao je generala Ordenera u 
Ettenheim na bađensko područje i dao uhvat'ti vojvodu. 

Murat o svemu tome nije još ništa znao, kad li ga 19 
ožujka iznenada pozvaše u Malmaison. Bonaparte je u prvi mah 
htio vojvodu staviti pred vrhovno sudište; ali na Talleyrandov 
savjet odlučio je, da mu sudi poseban za to sastavljen vojmčk 
sud. Pozvao je Muraita i dao mu nalog, da izabere sudce međa 
pariškim generalima. U prvom redu treba odrediti izvjestitelja 
On je za to predložio pukovnika de Prevala, zapovjednika 3. k> 
rasirske pukovnije u Saint Germainu izvrstna castmka. 

Guvernera Pariza dovelo je to u veliku nepriliku. Što se 
je više uzpinjao u časti i sticao veći imetak, to je temeljitije iz- 
brisao trag svojem rodoljublju iz 1793. Danas je objeručke u 
palači Thelusson primao staro plemstvo. Kad bi sada pristao, 
da postane izvršilac osvetničkih težnja svoga šurjaka, ugrozio 
bi te sjajne odnose. Uostalom njemu se gadi, da ga uvuku u tu 

pustolovinu, u kojoj će, jedan vojvoda, koga uobće ne pozna, 
po svoj prilici biti ustrieljen. Stoga je nalog, prvoga konzula 
primio bez ikakvog oduševljenja. 

U Parizu je pozvao pukovnika Prevala i uputio ga, kakva 
ga zadaća čeka u parnici protiv vojvode od Enghiena. »Gospo- 
dine generale,« vilfnu Preval, »ja sam prije revolucije služio a 
pukovniji vojvode od Enghiena, moj otac i moj stric služili su 
u njoj dvadeset godina, ja ne mogu izvršiti toga naloga.« Mu- 
rat se u duši poveselio, što je na prvom koraku naišao ha odpor, 
sve je odgodio na sutradan. Ali najgore će još doći. 

20. ožujka u podne donesoše mu odredbu vlade, da iste 
večeri sazove vojničko povjerenstvo. Dakle ni vrhovno građan- 
sko sudište, ni veliki vojnički sud — još ove noći ima se voj- 
vodi od Enghiena izreći osuda prema propisima priekog suda. 

U Muratu se uzbunila duša. Hoće da ga upletu u tu prljav- 
stinu, u kojoj on ne želi preuzeti ni sporednu ulogu Uzbuđeno 
je viknuo: »Bonaparte bi mi htio umrljati prsluk! To mu ne će 
poći za rukom!« Obukao je svečanu odoru i odvezao se u Mal- 
maison. Znao je, da će se prieko sudište sastati i bez njega, ali 
htio je pri tom poštediti barem jednoga častnika koji mu je 
od svih najmiliji, svojega bivšeg pobočnika Colberta Stoga mu 
je poručio, da večeras nikako ne ostane u svojem stanu i da 
nikom ne rekne, gdje će se nalaziti, kako ga ne bi mogli naći. 

Razgovor s prvim konzulom u Malmaisonu svršio je nao- 
pako. Murat je izjavio, da je protivnik političkih osveta, i ustru- 
čavao se, da u to ulazi. Nalog neka izvrše oni, koji su drugog 
mišljenja. Ovaj je izravni neposluh razžestio Bonapartea: 
»Smjesta se odvezite u Pariz! Ne izvršite li moje zapoviedi, po- 
tjerat ću vas u brda vašega Quercya!« 

Murat je sav izvan sebe sjeo u kola. Na bojištu mu nema 
ravna u hlađnokrvnosti i neustrašivosti — ali kad mu netko 
pomrsi osobne račune, onda se nije kadar svladati. Prvi put se 
je usudio Bonaparteu licem u lice uzkratiti poslušnost; a kai 
je razmislio, kolika je to drzovitost, izgubio je vlast nad živci- 
ma. Cas je bio potišten, čas biesan. Kod kuće ga je dočekao 
glavar njegova stožera Cezar Berthier i mirnim ga glasom za- 
molio, da imenuje članove priekog suda. Tada planu Murat: 
»Što vam pada na um? Jesam li vam što govorio o nalozima, 
koje sam primio? Da sam ih htio izvršiti, imali biste ih odavno 

u rukama! Tko vam je uobće dao pravo, da iza mojih leđa 
naokolo njuškate?« 

Berthier je izjavio, da mu je brat, ministar rata, zapovje- 
dio, neka smjesta sastavi vojničko povjerenstvo, a ostalo će 
mu naložiti guverner, Čim se vrati. »Molim vas«, otrese se Mm 
rat, »recite svojem bratu, da sam bio kod prvoga konzula. Ja 
sam mu izjavio, da ne mogu i ne ću imenovati to povjeren- 
stvo.« 

Veliko uzbuđenje! Dojurio je i ministar rata, ali sve uta- 
man. Murat ostaje kod svoga, ne će. 

Berthieru ne preostaje drugo, nego izviest'ti prvoga kon- 
zula. Sav se je iznenadio, kad je Bonaparte samo u prvi čas bio 
razdražen; kad se je smirio, napisao je Muratu ovo pismo: »CJ 
prilogu se nalazi odredba glede vojvode od Enghiena. Generala 
Hulina imenovat ćete predsjednikom povjerenstva. Povjeren- 
stvo ćete najbolje sastaviti ovako: pozvat ćete pukovnika 1. ki- 
rasirske pukovnije, pukovnika 18 konjan:‘čke pukovnije, jed- 
noga od obojice pukovnika parižke garde pukovnika 4. lake 
konjaničke pukovnije, 18. i 96. pješačke pukovnije Za zastup- 
nika obtužbe imenujte pukovnijskog pobočnika oružničtva. Za- 
povjedniku oružničke eskadrone Jaquinu zapovjedite, da smje- 
sta pođe u Vincennes i sve pripremi za čuvanje dvorca Neka 
se dogovori sa zapovjednikom Vincennesa. Zatim ćete dati na- 
log jednom satniku, jednom poručniku i jednom doporučniku 
da s 20 oružnika na konju, s 20 oružnika pješaka i sa 60 vojnika 
raznih vrsta oružja iz posade krenu u Vincennes i izvrše osudu. 
Upozorite sudce, da još noćas moraju izreći osudu i naložite 
da tu osudu, bude li glasila na smrt, a to sigurno pređpostav- 
ijam, smjesta izvrše i osuđenika pokopaju u jednom od dvo- 
rišta tvrđave. Zapovjedio sam Savaryu, da odmah ode k Vama. 
On će sam izabrati častnike i momčad između svojih vojnika, 
sve će nadzirati.« * 

Uvečer u 7 sati stigao je Savarv. pobočnik prvoga konzula 
i zapovjednik oružničtva, u palaču Thelusson. U predsoblju se 
susreo s Talleyrandom, koji je upravo izišao iz sobe. Čuo je, 
kako se Murat nećka. pa je pošao uvjeriti ga, da su to mjere, 
koje odlučno zahtievaju državni interesi. Murata ie od uzruja- 
nosti spopala groznica, tako da je legao u postelju U tom je 
stanju u nazočnosti Karoline primio Bonaparteova izaslanika. 

Pročitao je pismo prvoga konzula. Ništa nije rekao. Savary 
u neprilici traži naloge, a Murat mu mušičavo odgovori: »Vi 
ste naloge primili od prvoga konzula. Od mene drugih ne tre- 
bate. Inače vam nemam što reći.« Savary pozdravi ' ode. 

Tada se Murat obrati Karolini: »Radije bih se pobio s Bo- 
naparteom i poginuo, ali toga naloga ne bih podpisao; vojvodu 
će svakako osuditi na smrt.« 

U tom času je došao njegov glavar stožera. Bio je upravo 
kod ministra, koji mu je priobćio naloge prvoga konzula. Sa- 
stavio je zapovied prema Bonaparteovim uputama, a sad je 
došao po Muratov pođpis. Murat još uviek ne će. Tada ga Ce- 
zar Berthier strpljivo opomenu, kako bi opasno bilo, kad bi se 
i sada još kratio. Što znači njegov podpis! Prvi konzul je od- 
redio sve pojedinosti za izvršenje osude, to je dakle puka bez- 
značajna formalnost. Napokon je Murat popustio i podpisao 
povelju, koju je sastavio njegov glavar stožera. 

Tekliće su razaslali na sve strane po častnike. Prvi je kon- 
zul naložio ministru rata, da častnike pošalje guverneru Pariza 
koji će im izdati zapoviedi. Murat ne će da ih primi, poručio 
im je, neka smjesta pođu u Vincennes, gdje će naći zapoviedi. 
Izuzetak je napravio samo s generalom Hulinom predsjedn 1 - 
kom povjerenstva. Hulin bi svakako htio znati, što ima radiji 
u Vincennesu. Tražio je barem pismenu zapovied, da može 
preuzeti predsjedničtvo povjerenstva. Murat ostaje nepristu- 
pačan. »Čim stignete u Vincennes, primit ćete tu zapovied za- 
jedno sa zaključkom vlade. Sada idite!« 

U 10 sati uvečer donio je Maret guverneru zaključak vlade, 
da se vojvoda od Enghiena stavi pod obtužbu. Murat ga je za- 
jedno s nalogom o sazivu pri'ekog suda po svojem pobočniku 
Brunetu poslao Hulinu. Brunetu je naložio, da u Vincennesu 
dočeka odluku, kako bi ga mogao izviestiti. Pobočnik se je vra- 
tio u zoru. Kad je Murat čuo, kako je sve tragično svršilo, bio 
je vrlo ganut, a Karolina, koja je ostala s njim, briznula je a 
plač. 

Kad su iza toga osudili na smrt Cadoudala i drugove, pro- 
svjedovao je guverner Pariza isto tako oštro. Pokušao je uvje- 
riti Bonapartea, kako bi mu više poslužilo na čast, a protivnike 
bi bio razoružao, da ih je pomilovao. Jozefina i Karolina podu- 
prle su njegove pokušaje, da izhođi barem pomilovanje za kneza 

Polignaca i markiza de Rivierea. Napokon mu je pošlo za ru- 
kom, te su potonjem smrtnu kaznu pretvorili u doživotnu tam- 
nicu. Ali s tim nije bio zadovoljan, za Rivierea se zauzimao i 
kasnije za vrieme carstva, dok 1810. nije postigao da su ga 
pustili na slobodu. Kasnije ćemo vidjeti, Kako je Riviere Muratu 
vratio milo za drago na svoj način. 

Kad je Muratu pošlo za rukom spasiti život Riviereu, htio 
je izhođiti milost i za Cadoudala. Pisao je prvome konzulu: 
»Georges Cadoudal je kriv; ali u građanskom ratu s pravnog 
gledišta nema zločina; tek konačni uspjeh ustanovljuje, tko 
je kriv ili nevin. Zločine revolucionarnog razdoblja treba pro- 
suđivati s političke, a ne s pravne strane. Vi sam 1 ’ pružate do- 
kaz za izpravncst te tvrdnje. Georges je bez sumnje kriv, ali on 
se je borio za stvar, koju je smatrao pravednom Kad ste po- 
milovali Polignaca i Rivierea, zašto ne biste pomilovali i Geor- 
gesa? On je pošten čovjek i čvrst značaj: ako ga pomilujete, 
uzet ću ga sebi za pobočnika i jamčiti za nj svojom glavom.« 

Taj korak služi Muratu na čast, ali zaludu: 25. srpnja 1804. 
smaknuli su Cadoudala. 

Bonaparte nije zamjerio Muratu, što je poduzeo taj pro- 
lazni gotovo buntovnički izpad, pa zato guverner Pariza nije 
nastradao, kad je bilo uzpostavljeno carstvo. Zadržao je svoje 
dotadanje mjesto i u kratkom je vremenu redom bio imenovan 
vođom 12. kohorte, velečastnikom legije časti, maršalom, veli- 
kim admiralom, carskim princem i senatorom. Car je svoga 
šurjaka obasipavao častima i prihodima — jer svaka je od tih 
novih časti ujedno i vrlo bogata nađarbina — , da ga u prvom 
redu nagradi za svakcvrstne usluge njemu samome * zemlji, ah 
još više ga je pri tom vodila želja, da Karolini pruži dokaz svoje 
ljubavi i zahvalnosti. Ona je jedina od ciele obitelji znala u njem 
izazvati uvjerenje, da ga razumije, da radi za nj i da se prila- 
gođuje njegovim željama. Radi nje je tako bogato nagrađivao 
Murata. A da to svi znadu, otvoreno je to iztaknuo u svojoj po- 
ruci senatu od 1. veljače 1805.: »Senatori, mi smo našega šur- 
jaka, maršala Murata, imenovali velikim admiralom carstva. 
Tim nismo htjeli nagraditi samo njega za zasluge, koje je ste- 
kao za Domovinu, i za odanost, koju nam je posvjedočio u svim 
položajima, nego smo tim htjeli dodati sjaju i dostojanstvu naše 

krune ono, što ih pripada, i zato smo uzvisili na kneževsku čast 
čovjeka, koji je s nama uzko povezan vezama krvi.« 

Murata nije nimalo povriedila ta tvrdnja, da lih svojim 
zaslugama ne bi nikada stekao toliko dokaza milosti. Njemu 
je izključivo stalo do toga, da se što brže popne do visokih 
časti. Iz njega se razvio strastven prldvorica, svagdje se gura 
napried i neograničenom revncšću posiže za svim. Kod svih 
svečanosti i priredaba prigodom proglašenja carstva postavio 
se uviek u prvi red, otvoreno i nametljivo je pokazivao svoju 
veliku radost, a sve to samo zato, da na sebe svme pogled 
svoga gospodaia. Da se je slučajno na dan krunitbe u Notre 
Dame mogao ušuljati građanin Landr:eux, da se je njegov bivši 
glavar eskadione kod razbojničkih husara pojavio u svili i bar- 
šunu s perjanicom na glavi noseći pred capicom njezinu carsku 
krunu na jastuku izvezenom zlatom 5 bilo bi mu se smučilo u 
duši. 

U danima, kad je Murat na obzorju opazio obrise velike 
budućnosti, znao je reći: »Ja ću biti sretan tek onda, kad ću 
godišnje moći potrošiti milijun, a da ne moram dirati u moju 
glavnicu«. Sad je eto i to dočekao! Svi njegovi prihodi iznose 
680 000 franaka. Osim toga je njegova žena iz carske poseb- 
n'čke blagajne izravne dobivala 200.000, i on je kao guverner 
Pariza znao još koješta zaraditi, bilo redovito ili neredovito, 
ponajviše davanjem u zakup koncesija za igračnice. Tako su 
prihodi obitelji Murat dosegli i podrug milijuna franaka. U to 
nisu uračunani mali darovi koje je car davao svojoj najmilijoj 
sestri, tako joj je na primjer 31. prosinca 1804. poslao na dar 
za Novu godinu 200 000 franaka. • 

Okanimo se starih uspomena! Novopečeni princ misli i go- 
vori onako, kako su mislili i govorili u doba silničtva. Izabrali 
su ga pečastnim pokroviteljem u njegovoj župi i smjesta je 
svake nedjelje dolazio na veliku misu u Notre Dame de Lorette; 
okružen velikom pratnjom sjeo uz zvukove vojničke glasbe na 
posebno sjedalo pod nebnicom. Svećenstvo ga je okadilo tamja- 
nom, osobno je dielio posvećeni kruh. 

Karolina je još okretnija, razvila je dalekosežniju djelat- 
nost. Ona je pronašla najbolji sustav, da se ulaska caru, i prio- 
nula svim silama, da ga posve osvoji. Što zapravo traži Na- 
poleon? On bi htio, da se oko njega okupe obitelj, visoki dosto- 

janstvenici, dvorska pratnja, koji će prožeti njegovim duhom 
biti spremni, da ga u svemu podpomognu, da ga podupru a 
dovršenju njegova djela. Jedina Karolina ga je pravo shvatila. 
Nevjerojatnom spretnošću znala je ona u njem izazvati osje- 
ćaj, da joj ništa drugo ne leži na srđcii nego dobrobit carstva. 
Napoleon želi, da se žene iz njegove obitelji kod svih velikih 
svečanosti nalaze u njegovoj blizini. Karolina je uviek na svom 
mjestu, uviek sa smieškom na ustima, bilo da joj taj dolazi 
od srdca ili da ga samo hini. Ona nije izostala ni od jednog 
plesa, ni od jednog primanja. Kad je car dielio orlove, došla 
je u svečanoj dvorskoj opravi gola vrata i ruku. Padao je snieg, 
studen je bila strašna, Jozefina i Hortenza su prozeble i po- 
bjegle; ona je jedina od svih žena izdržala do kraja obreda, a 
car ju je za to hrabro držanje nagradio smieškom i pohvalom. 
Eto takva je Karolina: nadčovječnom snagom volje uložila je 
sve, da poluči jedan cilj. da postane ljubimica svojem bratu. 

Jedan jedini put, prvoga dana carstva, nije se mogla svla- 
dati. Senat je u svom zaključku o uzpostavi carstva priznao 
Napoleonovoj braći pravo na naslov francuzkih prinčeva; se- 
stara nije ni spomenuo. Karolina umalo da nije pala u nesvje- 
sticu pri pomisli, da će tim žene Josepha, Lumena i Louisa 
postati princese. a ona će ostati maršali ca Murat. Uvečer toga 
dana došao je Cambaceres na čelu senata u Saint Cloud, da 
Bonspartea proglasi carem Francuza. B'la je priređena svečana 
gostba, kod koje su prvi put imala biti primienjsna pravila 
nove dvorske etikete. Prije polazka k stolu podsjetio je vrhovni 
dvorski maršal D'uroc redom sve uzvanike na nove propise. 
Karolina se zadovoljila 'tim, da je protiv toga prosvjedovala 
šutnjom, prigušivši u sebi svu muku. Ali kad je iznenada čula, 
kako Napoleon spominje Hortenzu, a naziva ju, »princesa 
Louisc* ostaviše ju snage, obliše ju suze. Ta je neugodna upa- 
dica pomutila razpoloženje ; ali car je ostao vedar i gradio se. 
kao da ništa nije opazio. 

Sutradan, kad se je sastala carska obitelj, Karolina je 
glasno prosvjedovala. Ovoga puta priskočile su joj u pomoć i 
sestre. Spočitnula je bratu, da je nepravedan, da daje povlastice 
svojim snahama, koje su tuđinke; ona se ne može pomiriti s tim 
poniženjem obitelj 1 ' Eonaparte. Braća joj dakako protuslove. Ta 
je razprava na koncu postala tako bučna, da su ih vani morali 

čuti komornici i pobočnici. Napokon se Napoleon razljutio: »Kad 
vas čovjek sluša, mogao bi pomisliti, da sam vam ukrao baštinu 
vašeg pokojnog kraljevskog gospodina otca!« Pozvao je Karo- 
linu na stranu i naložio joj, da šuti, a nato je gospođa Murat 
posegnula za posljednjim sredstvom, koje joj je još preostalo 
— pala je u nesviest. 

Ipak je progurala svoju želju. Sutradan, 20. svibnja, obje- 
lodanio je »Moniteur« ovu obaviest: »Francuzki prinčevi i prin- 
cese nose naslov carska visost. Isti naslov pripada i carevim 
sestrama«. 

Da su Karolina i Murat nastojali sebi osigurati carevu na- 
klonost samo takvim dvorskim smicalicama, ne bi im nitko ništa 
mogao prigovoriti. Ali oni pri tom samom ne ostaju. Nema 
sumnje, da ih je na to potaknuo njihov prijatelj Fouche. On je 
izumio novu metodu, kojom se obitelj Murat bez stida poslu- 
žila, samo da omili Napoleonu. Karolina je dakako brzo naučila, 
kako treba rukovati tom spravom, i sama se bacila na taj 
posao. 

Fouche je znao, da se je Napoleon zasitio Jozefine. Stoga 
je došao na zamisao, da caru privede ljubavnicu, ne bi li tako 
stekao neki tajni utjecaj na nj. U prvom je redu izabrao Mme. 
Recamier, ali pričinilo mu se zgodnijim, da Karolinu zamoli za 
pomoć. Ona je na to pristala i pozvala Mme. Recamier zajedno 
s Foucheom na doručak u Neuilly. Karolina je spretno obradila 
Mme. Recamier i gotovo ju navela na pristanak, da postane 
dvorska gospođa kod carice. Oboje je vrlo spretno natuknulo, 
kako bi tim mogla doći do znatnog utjecaja. Car ne će ostati 
nepristupačan prema njezinoj ljepoti; a kad bi joj pošlo za 
rukom, da u određivanju sudbine Francuzkoj preuzme prvu 
ulogu, bio bi to neizmjeran uspjeh. 

Mme. Recamier se prestrašila. Ali Karolina je toliko mu- 
dra, te vidi, da se ne smije prenagliti. Zadovoljila se tim, da 
je svojoj prijateljici ponudila ložu guvernera Pariza u Theatre- 
Frangais. Istodobno se pobrinula, da i car bude prisutan kod 
onih predstava, koje će posjetili liepa Julija. Muratova se loža 
nalazi nasuprot dvorskoj loži, a dvorski su dostojanstvenici od- 
mah opazili, kako Napoleon ne skida lornjete. kad promatra 
ložu, u kojoj sjedi glasovita ljepotica. Već su počeli šaputaf 

da će Mme. Recamier postati sretna suparnica carici. Ali do 
toga nije došlo. Mladoj se ženi nije svidjela ta igra. 

Čim je Karolina zaplovila tom strujom, spoznala je, da tim 
sredstvima može postići koješta. Primietila je, kako car pro- 
goni očima Mme. Duchatel, vrlo liepu mladu dvorsku gospođu. 
Smjesta se velikom revnošću bacila na posao, da se s njom 
sprijatelji i da ju domami u palaču Thelusson. Kako bi izklju- 
čila svaku sumnju, nagovorila je Murata, da hini strast za Mme. 
Duchatel. On je na to pristao, a da nije trenuo okom. Tako 
se car nesmetano mogao sastajati s dvorskom gospođom. Taj 
je odncšaj potrajao sve do careva odlazka na vojnu protiv 
Austrije. 

Poslije bitke kod Austerlitza poduzela je Karolina još 
uspješnije podhvate. Upriličila je sastanak cara sa svojom čita- 
čicom Eleonorom Denuelle de Plaigne visokom, vitkom, stasi- 
tom, vrlo liepom i vrlo cčijukavom djevoikom od osamnaest go- 
dina. Naskoro je između njih došlo do intimnih odnošaja. Ali 
sad se nisu sastajali u palači Thelusson. Napoleon nema mnogo 
slobodnog vremena, često puta je dugo odsutan. Stoga je Eleo- 
noru smjestio u tajne odaje Tuileria, koje su s carevom radnom 
sobom spajale tajne stube. Karolina pomno nadzire taj novi 
ljubavni odnošaj; mladu je damu puštala iz kuće samo uz po- 
sebno dopuštenje brata; uostalom Eleonorina je privrženost 
prema njoj iznad svake sumnje. U ožujku 1806. je Mme. de 
Plaigne zatrudnila. Nastanila se u Rue de la Victoire broj 29 
u kućici, koju je car za nju unajmio. 13. prosinca rodila je 
diete. Napoleona je viest o tom stigla u Pultusku. Kad su ga 
uvjeravali, da je diete posve nalik na nj, smatrao je on to pra- 
vom srećom. Dakle na njem ne leži krivnja za to. što mu Joze- 
fina nije rodila nijednog djeteta, premda su to drugi tvrdili. 
Odmah je za Mme. de Plaigne kupio kuću u Rue de la Victoire 
i odredio joj dohodak od 22.000 funta. Pomisao na razstavu 
braka pretvorila se sada u čvrstu odluku. 

Sve te usluge mora i nagraditi. 22. ožujka 1805. rodila je 
Karolina četvrto diete. Luizu Juliju Karolinu. Car joj se odužio: 
darovao joj je palaču de 1’ Elysee. Kupio ju je za nju za 950.000 
franaka. 


14. poglavlje 

RAT PROTIV AUSTRIJE 

U taboru pred Boulogneom nema mnogo konjaničtva, tamo 
nema za Murata posla. On se nalazi u Parizu, daleko od carskog 
glavnog stana, pa nema mira, kao i onda, kad je bio zapovjednik 
u Italiji 200 milja udaljen od Pariza. Boji se, da bi njegov go- 
spodar mogao na nj zaboraviti; stoga je zamolio, da ga pre- 
mjeste u njegovu okolicu. U kolovozu su mu to dopustili. Smje- 
sta se nastanio u jednom ljetnikovcu u dolini Liane nedaleko 
od carskog glavnog stana. S njim je došla i Karolina, zajedno 
su nastavili svoje spletke. 

Međutim je rat protiv Austrije postao neizbježiv! Murat je 
čvrsto odlučio da u niem ne će ierat 1 ’ sporednu ulogu. Karo- 
lina i Murat maze se što bolje znadu oko cara; čeka ih težka 
borba. 

Carica je sebi utuvila u glavu, da iz svoga zeta, mekušnog 
Louisa Bonapartea, mora stvoriti junaka. Svim silama se trsi 
da mu pribavi vrhovno zapovjeđmčtvo nad konjaničtvom, smieš 
na želja! Na sam glas, da se sprema to imenovanje, sklopila 
je obiteljska klika Bonaparteovića mir s Muratovićima i čvrsto 
se s njima združila protiv Beauharnaisovića, uz koje je pristar 
Louis ođkađ je za ženu dobio Hortenzu. Prešli su u navalu, a 
Karolina ih u toj igri vodi uobičajenom spretnošću. 

25. kolovoza povjerio je car iznenada Muratu tajnu zadaću 
tako da je duže vremena morao boraviti daleko od vojske i 
izvan Francuzke. Dobio je nalog, da izvidi pozornicu budućeg 
rata: Wurzburg, Bamberg, češku granicu, lievu obalu Dunava 
područje Inna i klance u Schwarzwalđu. Car je Muratu za taj 
golemi put dao rok od 17 dana. Najkasnije 11. rujna imao br 
se vratiti u Strassburg. 

Koliko je Muretu polaskalo to povjerenje, toliko se je srdio 
što mora otići, a da ne zna, kakvo će ga mjesto zapasti u 
velikoj vojsci. Na svu sreću ostala je Karolina blizu cara i po- 
dvostručila svoje napere, dok nije izvojevala podpunu pobjedu 
30. kolovoza odredio je car, da će maršal Murat biti »zamjenik 
cara i vrhovni zapovjednik za vrieme njegove odsutnosti«. To 
znači da će biti vrhovni zapovjednik nad velikom vojskom, dok 
se bude skupljala na Rajni i sve do careva dolazka. 31. kolo- 

zajednice, ponosni na svoju odoru, sve sama svojstva pravoga 
konjanika. Niži častnici nisu posve dobro podkovani u znanju i 
umieću, ali zato su pukovnici i generali po izbor častnici 

Predaleko bismo zašli, kad bismo natanko opisali sve vojne 
u kojima je sudjelovao Murat. Svrha nam je samo prikazati u 
njem vojnika i čovjeka u svim odlomcima njegova ratničkog 
života. 

Car mu je za početak vojne naložio, da sa svojim konja- 
ničtvom upadne u Njemačku preko Schwarzwalda, toga upravo 
klasičnog praga, kako bi zavarao neprijatelja, da širi lažne 
viesti, da plieni hianu, kako bi izazvao dojam, da je on pred- 
vodnica velike vojske, On je imao na sebe privući glavne snage 
austrijskih vojska. Međutim će velika vojska zaobići svoje ko- 
njaničtvo, doseći Dunav i preko njega prieći neprijatelju iza 
leđa. 

Murat je 25. rujna prešao preko Rajne i sjajno riešio svoju 
zadaću. Tada su tek nastale poteškoće. Sad je imao nadzirati 
neprijateljsko kretanje oko Ulma. Tu je lako moglo doći do 
bitke. Zato mu je car poslao kao pojačanje zbor maršala Neya, 
koji je podčinio njegovom zapoviedničtvu. 

To je za Neya poniženje, jer on zna, da je Murat nespo- 
soban strateg. Ali mora ga slušati, samo što to čini protiv volje 
Svaki Muratov nalog podvrgava kritičkom izpitivanju s unaprieđ 
stvorenom nakanom, da u njem nađe pogrješke. Na nesreću 
je među Muratovim zapoviedima bilo dosta takvih, kojima se 
s pravom moglo prigovoriti, da su nespretne. 

3. listopada poslao je Murat Neyu zapovied, da svoje pred- 
hodnice pošalje do Heiđenheima, to jest šest milja izpređ svoga 
zbora. Ney se ustručava i opravdava to u pismu: »Kad se na- 
lazimo pred neprijateljem, tada su predhodnice straže, kojima 
se osiguravaju divizije; ali u tom ih slučaju ne smijemo poslati 
dalje nego najviše na dvostruki domet topova. Kad je nepri- 
jatelj još daleko, onda znači izaslati predhodnice na udaljenost 
od šest milia isto što i izručiti ih neprijateljskom lakom konja- 
ničtvu; šaljemo ih u zarobljeništvo . . .« Murat je biesan 
što ga Ney podučava. On se poziva na vrhovno zapovjed 
ničtvo, koje mu je povjerio car, i traži od Neya, da ga 
posluša. Ney se protiv volje pokorio. Sutradan je primio 
nove naloge, iz kojih je naslućivao, da mu Murat želi one- 




mogućiti sudjelovanje u neizbježivoj bitci. Opet mu je pi- 
sao: »Vama će biti razumljiv veliki bol, koji mi je zadalo 
pismo Vaše Pre jasne Visosti. Dvie godine sam zapoviedao 
zborom, koji mi je car blagoizvolio povjeriti, a sada u času, 
kad bih htio opravdati povjerenje, koje je u mene položilo Nje- 
govo Veličanstvo, iznenada bivam lišen suđioničtva u bojnoj 
slavi, čemu sam se smio nadati zbog svoje revnosti u služb\ 
povjerenja svojih vojnika i napokon zbog nešto moga ratnog 
izkustva. Vaša Pre jasnost je vojnik; Vi se ne možete čuditi, 
što se gorko tužim. Ne trebam Vas podsjetiti na to, da sam 
se u svim ratovima častno borio, da sam dušom i tielom voj- 
nik. Ja nisam nikada tražio druge osim vojničke slave. Ah ba- 
rem to smijem reći, da sam se težko razočarao zato, što^bih 
sada bio lišen mogućnosti, da novim znatnim djelima đokažem 
caru, koji me je obasipao milostima, do koje bih mu se mjere 
htio odužiti zahvalnošću. — - Bilo kako mu drago, mi se nala- 
zimo u predvečerju bitke. Moje mi je mjesto sveto; nikada ne 
ću ni pomisliti, da ga ostavim, doklegod se smijem nadati, da 
ću krv moći proliti u službi Njegova Veličanstva. — Ja sain 
Vam, Prejasnosti, iskrenošću vojnika dao da zavirite u moje 
srdce, pa Vas molim istom iskrenošću, da vjerujete u moje 
osjećaje . . .« 

Je li Murat razumio, što se u tom pismu krije između reda- 
ka, — ono gađenje, kojim se pokorava glavaru, što je na to 
mjesto dospio samo zato, jer je carev rođak. On je razumio bol 
u tom pismu, a to je ganulo njegovo vojničko srdce. Smjesta 
mu je odgovorio: »Ja shvaćam Vaše osjećaje i suosjećam s Va- 
ma; na Vašem bih mjestu osjećao isto kao i Vi. Ja nisam tražio 
zapov jedni čtvo, koje mi je povjerilo Njegovo Veličanstvo, a kad 
sam Vam jutros poslao naloge, učinio sam to zato, da učinim 
kraj zbrci, koja vlada kod napredovanja obaju zborova, a ne 
zato, da u Vama pobudim osjećaj, kako sam ja ovlašten davati 
Vam zapovieđi.« 

Razmirica je časovito bila ublažena, ali iza nekoliko će dana 
planuti još žešće, jer Murat svojom tvrdoglavošću umalo što 
nije skrivio propast jedne od Neyevih divizija. 

6. listopada primio je Murat od cara zapovieđ, đa što brže 
prodre do Donauwortha i tamo zauzme most preko Dunava, ako 

nije obrana prejaka, inače neka pričeka zborove Soult i Ney 
te zajedno s njima most jurišem osvoji bilo pod koju cienu. 

Na čelu divizija Klein, Beaumont i Walther pojurio je 
Murat u noć po strašnom nevremenu. Murat za to ne mari. U 
deset sati je prispio u Donauworth, gdje je već našao diviziju 
Vandamme od zbora Soult. Ona je protjerala pukovniju Collo- 
redo, koja je branila grad. Ali Colloredo je razrušio most na 
Dunavu. Vandamme je u zoru poslao dvie bojne i jednu eska- 
dronu, da dvie milje uz rieku kod Munstera prieđu preko Du- 
nava i napadajem s leđa skrše odpor kod Donauwortha. 

Murat se srdi, što su ga prestigli. On je htio prvi stići na 
desnu obalu Dunava. Brže bolje poveo je u propnju diviziju 
Walther prema Munsteru, prešao preko mosta i još brže po- 
jurio niz rieku, da s leđa uništi austrijsku pukovniju. Ah nada 
ga je prevarila. Colloredo je pred težkom topovskom vatrom 
maršala Soulta uzmaknuo prema iztoku. Most su donekle po- 
pravili, a pukovnik Wathier nalazio se sa 150 konjanika već 
na desnoj obali. Šteta! Opet je zakasnio. 

Murat se sa šest već izmorenih pukovnija divizije Walther 
dade u potjeru za neprijateljem, da ga kazni, što je bio toliko 
bezobrazan i nije htio prihvatiti bitku. To je bila prava hajka 
a la Murat. Murat je kod Raina stigao na rieku Lech, ali i tu 
su / nrtrManci digli most u zrak. Murata to ne smeta. Našao 
je plitčinu, Wath*er je pregazio rieku, uzpeo se uz strmu obalu 
da s leđa pograbi branitelje mosta. Ali pred austrijskim poja- 
čanjima morao je uzmaknuti. 

Murat je sve to promatrao s lieve obale. Čim je opazio, 
da je Wathier ugrožen, bacio se s Waltherovim pukovnijama 
u rieku i s uobičajenim poletom raztjerao sve, što je našao na 
desnoj obali Lecha. Bez počinka je iza toga odjahao k svojem 
konjaničtvu kod Donauwortha. 

Cieli je taj postupak značajan za Murata. Nitko ga ne 
smije preteći, kad treba požnjeti lovorike slave. Munjevitom 
brzinom stvara odluke, smjesta ih provodi, zadojen strašću 
zaboravlja, da je vođa, i sam mlati oko sebe sabljom. Ali po 
svemu dokazuje, da je stvoren za konjaničkog vođu, strastven 
je u napadaju, s oduševljenjem srče u najgušću bojnu vrevu 
a svim žarom teži, da postigne svoj cilj. Murat je doduše pro- 

s ječali vrhovni zapovjedni*, ah kao vođa konjanika je nerad- 
masiv. 

♦ * 

/ * 

Mack još uviek čeka kod Ulma, da će Napoleon s glavnom 
vojskom navaliti iz Schwarzwalda. Kad je 7. listopada doznao 
da su francuzki sastavi kod Donauw6rtha prešli preko Punava 
i da mu ugrožavaju veze, ne vjeruje, da se tamo « 
francuzka vojska. Ipak je u taj kraj poslao jak lzvl ^ lckl ^ a 
pod generalom Auffenbergom s 12.000 vojnika i 10 P ■ 
Auffenberg je u zoru stigao u mjestance Wertmgen na neci 
Zraem jednu je satniju postavio kao predstraiu na desnu 
obalu rieke, a jednu bojnu pred selo Gottmanshoten po rug 

kilometra na visine onkraj rieke. _ 

Car je računao, da će Mack prodrieti na desnu obalu D - 
nava, stoga je iste noći zapovjedio Muratu, da sa svim raspo 
loživim konjaničtvom dopre do VVertingena kako bi sa strane 
Ulma spriečio svaku austrijsku navalu. Za pojačanje p 
mu ie ioš zbor Lannes. 

M lrat je krenuo s tri divizije i šest lakih topova. Do po- 
dneva nisu još naišli na neprijatelja, nitko i ne misli na bitku 
a i Auffenberg bezbrižno čeka. što će biti. Oko tn 5lt ' i p ™ ' 
podne iznenadila je jaku predhodnicn n prostoru pwdG*.- 
manshofenom puščana vatra. Ta je vatra : iznenadila i Au 
berga koji je sa svojim stožerom jos sjedio za stolom. Sve 
se uskomešalo i na vrat na nos pograbilo oružje. Kad je vod. 
predhodnice Treilhard vidio pred sobom tol ko pje 
ie skupio svoje ljude i obaviestio Murata. 

Murat je poveo svoje divizije u kasu. ali sam je u propnju 
pojurio napried i našao Treilharda na visini pred Gottmans- 
hofenom. Odavle je pregledao neprijateljske postave, oji s 

U Eto za Murata opet prave zgode. Logički bi bilo. da pr 
čeka na Lannesovo pješačtvo. Lannes mu je naime javio -da 
je grenadirska divizija Oudinot kod Munstera prešla na lievu 

obalu rieke i da kreće prema Wertmgenu. Kad bi te 3 000 _ Oud 
notovih grenadira s leđa ugrozilo Wertingen obračunao bi Mu- 
^Tnko s austrijskim četama. Ali takvi oprezni račun, nisu 
po ćudi Muratovoj konjaničkoj strasti. 

Murat je svoje konjanike poslao u navalu, ali naskoro je 
uvidio, da tako jako utvrđene postave ne će moći zauzeti s ćela. 
Stoga je odlučio zaob ći ih i poslao diviziju Klein, neka nešto 
južnije prieđe preko rieke i neprijatelja napadne s leđa. Zapo- 
vjedio joj je, da se požuri, jer bi danas htio izvojevati pobjedu. 
Ali Klein unatoč najveć’m naporima, nije mogao tako brzo 
stići, kako je to htio Murat. Razkvašeno tlo, napola porušen 
drveni most. A Murat ga ne može dočekati, biesan je, već kune. 

Napokon se na jugu na vrhu brežulika pojavi lanac sjai- 
nih kaciga. To je Klein! Sad je kucnuo odlučni čas! Brže bolje 
razpcredio je pukovnije, nahajkao ih u vatru, a kod sebe je 
zadržao 12. dragunsku pukovniju, da pričeka, gdje će nepri- 
jatelju zadati smrtni udarac. Na sve strane razplamsala se 
paklenska borba, nasrću, uzmicu, razilaze se, skupljaju, redaju 
se napadaji, pro tuna pada ji, juriši s jedne i druge strane, krvavo 
kreševo, svaki čas prsa o prsa. S leđa je upao u borbu Kleinov 
pukovnik Arrighi. Ali Austrijanci ne popuštaju, brane se očaj- 
no. Francuzi su već stali sumnjati u uspjeh. Murat je međutim 
najoštrijom pažnjom pratio Kleinove i Beaumontove juriše, a 
i kretanje neprijatelja. Cđjeđnom je u najoštrijem propnju po- 
veo svoje dragune i uz povik: »Živio car!« u tren oka očistio 
prvu uzvisinu. Neprijatelj je na vrat na nos potražio zaštitu a 
šumama. Na bojištu ostadoše samo francuzki konjanici i mrtvi 
i ranjeni Austrijanci. Da se nije spustio mrak, bili bi Francuzi 
razbili čitav neprijateljski zbor 

Ali i ovako su izvojevali sjajnu pobjedu. Murat je poslao 
caru zapl‘enjene zastave. Car međutim nije bio posve zadovo- 
ljan, jer je očekivao pođpuniiu pobjedu. 

Kod Wertmgena je Murat opet dokazao, da je izvrstan 
konjanički vođa. S malo je žrtava izvojevao pobjedu, koja ga 
je mogla skupo stajati, da je bio manje pronicav. Takvoj su 
bitci dorasle njegove sposobnosti, ali više se od njega ne može 
zahtievati. To je i sam potvrdio u nastavku ovih operacija. 

Razpolagao je izvanredno dobrim i brojnim konjaničtvom. 
mogao ie dakle izviđanjem na sve strane ustanoviti, što nepri- 
jatelj dalje kani poduzeti. Njegova je dužnost bila, da o tom 
obaviesti cara. Ali on toga nije učinio, tako te je Napoleon 
stvorio krivi zaključak, da Mack kani na rieci Tlleru pružit! 
ozbiljan odpor, kako bi mu vojska mogla izmaknuti prema 

jugu. Uslied toga je 10. listopada Muratu poslao zapovied, da 
pođe do Illera i da protjera sve neprijateljske čete, koje bi 
uzput zatekao. Kcnjaničtvo mu je pojačao zborovima Lannes 
i Ney. »Napredujte oprezno,« pisao mu je Berthier u carevo 
ime, »a navaljujte samo u zatvorenim skupljenim postrojbama.« 

Taj je dokaz povjerenja opet uzobiestio Murata. Ta osim 
svega konjaničtva nalaze se pod njegovim zapovjedničtvom dva 
zbora s 20.000 boraca — pred očima mu već lebdi pobjeda nad 
čitavom austrijskom vo jskom. Odmah je poslao zapovied Lan- 
nesu i Neyu, da se požure k njemu sa svim svojim četama, 
dapače i s onima s lieve obale rieke. Na dragoj bi obali rieke 
prema tome kao osiguranje ostala samo pješačka divizija Ba- 
raguey d’ Hilliers. 

Lannes je u tom času sjeverno od Dunava imao diviziju 
Gazan, a Ney cieli zbor i još dvie dragunske divizije. Obojica 
maršala se snebivaju nad tim Mura tovim nalogom Oni uobće 
do njega mnogo ne drže, a svaki od njih ima svoj'h posebnih 
razloga, da ga gotovo preziru; Murat je pogriešio, to će dovesti 
do najtežih zapleta. 

Ney i Lannes su uvjereni, da se neprijatelj nije odrekao 
napadaja na lievoj obali; stoga je nerazborito povući sve čete, 
koje se još nalaze sieverno od Dunava. Uostalom sjeverno od 
Dunava leže sva vozila francuzke vojske, zalihe streljiva i hra- 
ne, skladišta i prtljaga. Prodre li Mack u tom smjeru, otet 
će im sve, što trebaju za vođenje rata, to će biti prava kata- 
strofa. Obojica se zgražaju, kako je Murat mogao biti slieD 
pišu mu, da ga upozore na neizmjernu opasnost, mole ga, da 
opozove svoju zapovied. 

Murat ne popušta: car mu je naložio, da napreduje u skup- 
ljenim postrojbama, tega se mora strogo držati. Maršale je 
pozvao, da bez protuslovlja izvrše njegove naloge; jedino je pri- 
stao na to — da se ne pokaže posve nepristupačnim — da Ney 
ostavi na lievoj obali diviziju Dupont. koja će s divizijom Ba- 
raguey d’ Hilliers peći uporedo s predhodnicom uz rieku. Druge 
dvie divizije imaju smjesta prieći preko rieke i sjediniti se s 
Lannes ovim zborom. 

Ney to smatra, bezglavom naredbom. Brže bolje je od jahao 
u glavni stan k Muratu u Augsburg. Svim sredstvima svoje 
riečitosti pokušao mu je predočiti opasan položaj divizije Du- 

pont, koja će biti izložena navali od 50.000 Austrijanaca. Zalu- 
du. Murat mu je samo dobacio: »Vaše osnove ništa ne vriede, 
dragi moj maršale; ja stvaram uviek osnove tek onda, kad se 
nađem pred neprijateljem!« 

Iskreno, ali i strašno priznanje. Ney se sav biesan vratio 
kući i napisao Muratu pismo, u kojem ga je izazvao na dvoboj 
Njegov glavar glavnog stožera težkom ga je mukom odvratio 
od toga koraka. U pomoć je morao pozvati stožer i pobočnike. 
»Što bi rekao car, kad bi se dvojica njegovih maršala pobi'i 
na očigled neprijatelju?« Ney je popustio i sav očajan zapo- 
vjedio, da dvie od njegovih divizija prieđu preko Dunava. 

Uvečer je i Lannes stigao u glavni stan. I on ga je upo- 
zorio na težke posljedice, koje bi mogle snaći Duponta, a gubit- 
kom ratnog tvoriva i čitavu vojsku. Murat je ostao nepo- 
pustljiv. 

Lannes i Ney su posve izpravno prosudili položaj. 11. listo- 
pada krenuo je Mack na čelu 60.000 vojnika iz Ulma po lievoj 
obali Dunava, da se preko Nordlingena probije u Češku. Neda- 
leko od Haslacha namjerio se na Duponta. Da je Dupont bio 
plaši jivac, bilo bi propalo sve; ali on je smjesta, neustrašivo 
navalio i fcezprim jernem pcžrtvovnošću uz velike žrtve zadržao 
neprijatelja sa svoje 4.000 momaka, od kojih je polovicu izgu- 
bio. Mack se je vratio u Ulm. Uzput je dao zaposjesti uzvisine 
i most kod Elchingena i tim prekinuo vezu između Duponta i 
Murata. 

Viest o bitci kod Haslacha primio je Murat usred noći. 
Da je Murat bio plemenit značaj, bio bi priznao svoju pogrješku 
i na sebe preuzeo odgovornost, kolikogod ona bila težka. Ali 
on šalje caru izvješće u kojem ne priznaje svojih pogrješaka, 
nego baca sumnju na Neya, da je on svemu kriv. Svakako bi 
osim toga bila najprešnija mu dužnost, da poduzme sve mjere, 
kako bi uzpostavio vezu s lievom obalom ' spasio Duponta. Ali 
on za to ne haje, mirne duše čeka, da ga car svojim nalozima 
izvuče iz toga blata. Tim je pružio nepobitan dokaz, kako je 
podpuno nesposoban za odgovorno vodstvo čitave vojske. Za- 
ludu ga Lannes zaklinje u pismu, da veći dio vojske prebaci 
na lievu obalu, Murat je Lannesovo pismo uputio dalje caru. 
jedino je dodao, da generalove bojazni smatra pretjeranima. 

Car je na sreću položaj shvatio drugčije. Prema Muratovu 
izvješću povjerovao je, da je sve skrivio Ney svojom lakoumno- 
šću i taštinom, stoga ga je oštro ukorio i zapovjedio mu, da 
smjesta zauzme most kod Elchingena i uzvisine nad lievom oba- 
lom Dunava. Ney je težko povrieđen dao samo izviđiti područje. 
Uvečer je stigla nova zapovied od Berthiera: »Gospodine mar- 
šale, car Vam je zapovjedio, da zauzmete most i uzvisine kod 
Elchingena. Vi niste učinili ni jedno ni drugo. Zato Vam ovime 
ponavljam carevu zapovied!« Nato je Ney izdao zapovied za 
navalu. 

U zoru 14. listopada obukao je maršal svečanu odoru, ta- 
mnomođru, zlatom izvezenu dolamu, na kojoj se blistaju odli- 
kovanja, na glavi visoki generalski šešir s bielom perjanicom: 
naučit će Murata redu! U pratnji čitavog stožera od jahao je 
do mjesta, gdje se je Murat nalazio sa svojim stožerom i pro- 
matrao razvoj bitke. Sjahao je s konja, pristupio Muratu. uhva- 
tio ga za ruku, kao da će ga sa sobom odvući k mostu, da sam 
preuzme vodstvo jurišne nbstrojbe. i đouiknuo mu gromkim za- 
povjedničkim glasom: »Dođite sa mnom, prince. i stvorite 
osnovu na bojnome polju!« Murat mu se otme i bez rieči ode 
postrance. 

Uvečer je zbor Ney poslije ogorčenih borba zauzeo uzvisi- 
ne nad Elchingenom. 

* # 

V * 

* U idućoj noći pozvao je car k sebi Murata. U carski glavni 

stan stigle su ozbiljne viesti. Glavni dio Mackove vojske ostavio 
je Ulm i 15. dopro u prostor oko Albecka, Laneenaua i Neren- 
stettena, ugrozivši tim ne samo obkoljenu diviziju nesretnoga 
Duponta, nego i skladišta i vozila velike vojske. Dakle potrebno 
je što brže uništiti neprijatelja i spriečiti ga, da opustoši ne- 
zaštićene logore. Na Muratu je sada, da vojsku izvuče iz škrip- 
ca. Car zahtieva, da navaljuje, kakogod zna, ali samo da na- 
valjuje. pa bio neprijatelj ne znam kako jak. Najmanji gub’tak 
vremena mogao bi dovesti do katastrofe. »Napried,« završio je 
car, »i gledajte, da vam nitko ne umakne . . .!« 

Neprijatelju ne smije ostati toliko vremena, da izabere po- 
voljan prostor za navalu, stoga car šalje zapovied generalu Du- 

pontu, da smjesta napadne protivnika; Murat mu s konjanič- 
tvom dolazi u pomoć. 

Usred mrke noći pod pljuskom ledene kiše prešao je Murat 
kod Elchingena preko Dunava i sa svojim pukovnijama dopro 
pred Albeck. Za čudo ne čuje topovske grmljavine, što je s 
Dupontom? Ta primio je izričitu carevu zapovied. Murat se po- 
žurio i stigao u Dupontov glavni stan. Tu je doznao sve. Dupont 
se nije usudio navaliti, jer je u bitci 11. izgubio polovicu vojni- 
ka, a neprijatelj je barem petput jači od njega. Stoga je poku- 
šao zastrašiti Austrijance i pozvao ih, da polože oružje. Austri- 
janci su zatezali s odgovorom, da nadmudre Duponta. Oni su 
se pod okriljem svoga konjaničtva počeli povlačiti prema sje- 
veru. 

Smjesta za njima! Povedeni pregovori donieli su ipak neke 
koristi, točno su doznali, kolikim snagama razpolaže protivnik: 
22.000 vojnika, od toga 10.000 konjanika, i još 150 topova pod 
vodstvom nadvojvode Ferdinanda i generala poručnika Wer- 
necka. A Murat ima samo 7.000 boraca i gotovo nikakvog top- 
ničtva. To njega ne smeta. Napried! 

Borba je bila kratka, ali žestoka. Protivnikova zaštitnica 
se predala. 2.000 zarobljenika. 

Ne gubeći ni trena baca se Murat dalje u potjeru. U hajci 
kose bjegunce. Pred mrak moradoše stati. U selu Herbrechtin- 
genu utvrdili se pješaci i topničtvo, zasiplju ih vatrom. Juriš! 
Na nož su zauzeli selo. Murat je osobno na čelu draguna i gar- 
dijskih lovaca probio neprijateljske redove. Klanje je trajalo 
do ponoći. 

Austrijske su zalaznice uništene. 3.000 zarobljenika, nekoli- 
ko topova, množtvo vozila sa streljivom i prtljagom. To je 
uspjeh prvog dana: Muratova vještina u progonu neprijatelja 

Sutradan je strahovito nevrieme, ali o mirovanju ni govo- 
ra. Napried! Izvidnici su dostigli neprijatelja i ustanovili, da 
nadvojvoda i Werneck raznim putovima nastoje doseći Norđlin- 
gen, kako bi odanle krenuli u češku. 

Nordlingen! Ta i tamo leže golema skladišta hrane, stre- 
ljiva i raznog ratnog tvoriva. To ne smije nipošto pasti u šake 
Austrijancima! Murat šalje zapovied generalu Miletu, zapovjede 
niku logora, da najžumije naoruža sve vozare, skladištare i rad- 
nike i pod svaku cienu zadrži čelo Austrijanaca, a sam se kao 

striela odtisnu za neprijateljem. Pred mrak je poslije kratkog 
odpora razbio njegovu zalaznicu. Opet 1.000 zarobljenika. Nad- 
vojvoda Ferdinand pobjegao je jedva jedvice na konju jednoga 
od svojih pobočnika. 

Murat je sada dostigao austrijske glavne snage. Pozvao je 
VVernecka, da položi oružje. Ovaj je izgubio nadu, ali oklieva, 
zateže pregovorima, neugodna mu je pomisao predati se na otvo- 
renom polju, šalje izvidnike, ne bi li se mogao probiti južno od 
Norđlingena. I tu su im zakrčili put jaki konjanički odredi, koje 
je car u tu svrhu i poslao preko mosta kod Donauw6rtha. Wer- 
necku drugo ne preostade, predao se: 5 generala, 200 častnika, 
8.000 vojnika, 50 topova, 18 zastava. 

Još prije toga primio je Murat prvu čestitku od cara: »Ne 
dajte mu sada odahnuti, gonite neprijatelja, odrežite mu sve 
veze!« Murat računa: 15.000 zarobljenika, 1.000 mrtvih, nepri- 
jatelju je dakle ostalo još 5.000 do 6.000 momaka, a bježi gla- 
vom bez obzira. Pobjeda još nije podpuna. Progon se na- 
stavlja. 

Ponajprije šalje brigadu Fauconnet, da se dočepa prtljage 
i ratne blagajne austrijskoga zbora, koju je Werneck za vrieme 
pregovara o predaji nekako ipak prokriomčario prema Oettin- 
genu. I to je pošlo za rukom, sve im je palo u šake. 

Sad je još preostalo, da uhvate Ferdinanda i njegovih par 
tisuća konjanika. Nadvojvoda je iznemogao dospio u kliešta; 
jedina mogućnost, da im se otme, je bieg na prusko područje. 
Bez oklievanja je povriedio neutralnost Prusije i pobjegao u 
gradić Gunzenhausen. 

General Klein, koji ga je progonio, ne zna što bi. Stao je 
pred granicom. Po ratnim bi običajima smio progoniti protiv- 
nika, koji se nije ustručavao prieći na neutralno tlo. Ali tim 
bi mogao Pruse izazvati protiv cara. Tko zna, što snuju Prusi? 
Klein je svakako Ferdinanda -pozvao na predaju. Njegov se 
častnik vratio neobavljena posla, ali neposredno za njim došao 
je načelnik Gureenhausena u pratnji nekolicine austrijskih čast- 
nika i s visoka u ime kralja zabranio Kleinu, da povriedi pruske 
granice. Klein je načelnika poslao k Muratu, a sam je uz veliku 
buku dao pripremati navalu. Smjesta se pojavio glavom knez 
Schwartzenberg i s negodovanjem stao prigovarati, kako se 
francuzki general smije spremati, da stupi na neutralno po- 

dručje. »Izvrstno, kneže«, odvrati mu Klein, »poslužite mi do- 
brim primjerom i dođite natrag, a ja vam tada jamčim, da ne ću 
prekoračiti granice.« 

Tek što se Schvvartzenberg ozlojeđen vratio u svoj glavni 
stan, pojavio se u propnju pred granicom Murat: Dosta je tih 
sljeparija i nadmudrivanja! 

Sad je počela homerska hajka, koja je trajala dva dana, 
a svršila nedaleko od Fiirtha. Austrijancima su oteli još preo- 
stale topove i prtljagu. Nadvojvoda Ferdinand je ipak umaknuo 
s 1.000 ljudi. Ali sada i Murat treba odmora. Svoj je glavni 
stan smjestio u Nurnberg. 

Uspjeh tih pet dana je zavidan: 18 generala, 12.500 zaro- 
bljenika, 11 zastava, 128 topova i preko 15.000 vozila. A sve 
to sa 7.000 konjanika prvoga dana. i samo s 4.000 idućih dana 
Kroz 120 sati prevalili su bez prestanka u borbi i po najstraš- 
nijem vremenu preko 40 milja. Od one 22.000 momaka, koje su 
posle iz Ulma, umaklo ih je jedva 1.000, a ostali su zarobljeni 
poginuli ili ranjeni, nešto ih još luta i bludi po šumama. 

U 10. bulletinu piše car: »Čovjek se mora diviti, kad pro- 
matra put princa Murata od Albecka do Niimberga. Premda 
se je neprestano morao boriti, pošlo mu je za rukom đostić’ 
neprijatelja, koji . je bio od njega udaljen dva dana hoda...« 

.. ^ va ^ a ni .1 e pretjerana. U progonu je Murat nenadma- 
šiv. On ne mari za sustalost. nevrieme, broj i naoružanje pro- 
tivnika; njega vodi samo jedna misao: stići neprijatelja, ne dati 
mu da odahne, uništiti ga do posljednjeg čovjeka! Murat se 
kao vojnik proslavio, ali to još nije njegova najsjajnija po- 
bjeda. 


# 

Nakon 24 sata odmora daje Murat nalog za nastavak hoda 
prema Ingolstađtu. Sam je po nove zapoviedi odjurio k caru 
u Munchen. 

^ Poslije pada Ulma krenula je francuzka velika vojska put 
Beča. Car je opet zapovjedništvo nad cielim konjaništvom po- 
vjerio slavnom Muratu s nalogom, da pred velikom vojskom 
izvidi desnu obalu Dunava. 

Murat nije dugo izviđao, nego se bacio u potjeru za Ku- 
tuzovljevom vojskom. Kutuzov je prodro u Bavarsku, da sprie- 

Četama pod nadvojvodama Karlom i Johannom, koje su dozvali 
u pomoć iz Italije. 

13. studenog u 9 sati prije podne ušao je Murat na čelu 
zbora Lannes u Beč. Smjesta je naprieđ poslao generala Ber- 
tranda i svoga pobočnika Lanussea s 1. pukovnijom husara, da 
izvide položaj oko glasovitih mostova; hoće li ih još moći za- 
posjesti. 

Svi su mostovi drveni, a spajaju nekoliko otočića na rieci. 
Iza zadnjeg otočića nalazi se široki rukav rieke. I preko njega 
vodi drven, ali vrlo dugačak most. Kad su se pojavili francuzki 
husari, otvorili su Austrijanci vatru, ali Bertrand i Lanusse 
stadoše mahati šeširom u znak, da dolaze kao prijatelji. Austri- 
janci obustaviše vatru, a oni zamoliše, da ih odvedu zapovjed- 
niku mostobrana. 

U tom času stigoše na obalu Murat i Lannes na čelu gre- 
nadirske divizije Oudinot. Austrijske su se straže povukle iza 
glavnog rukava. Maršali pođoše preko mostova sve do zadnjeg 
otočića, a za njima grenadiri. Pod stupovima dugačkog mosta 
namještene su bačve s barutom, tako da ga svakog trena mogu 
dići u zrak, a iza mosta uperili su u njih topove. Sada ne smiju 
napraviti nikakvu glupost, ali ni gubiti vremena. 

Murat i Lannes pođu na most, kao da ih se sve to ništa 
ne trče, kao da bezazleno šeću, a za njima polako grenadiri. 

S austrijske strane dovikuje im jedan častnik, da stanu, inače 
će otvoriti vatru. Maršali kao da ga ne čuju, idu dalje i glasno 
prosvjeduju protiv toga neprijateljskog dočeka. Čemu prolie- 
vati krv, ta rat je tako reći dovršen, grof Gyulay je već u 
Schonbrunnu, da podpiše primirje s carem Francuza; još par 
sati, pa će biti mir. Ta bili bi ludi, da se sada još bez razloga 
među sobom kolju! 

Austrijski zapovjednik ne vjeruje u te rieči i vraća se, da 
dade otvoriti vatru. Maršali za njim, digoše galamu, žestoko ga 
grde, natežu se s njim. Nevjerojatan prizor. Uto se pojavi vođa 
austrijske vojske knez Auersperg, kojega je doveo general Ber- 
trand. Murat ga zagrli i izjavi mu, da je napokon kucnuo čas, 
kad ce sklopiti mir, zaspe ga bujicom rieči. Međutim su gre- 
nadiri stigli do obale i obkolili topnike. 0 odporu nema više 
ni govora. Auersperg zapravo ne zna, o čemu se radi, ah pri- 

staje, da sa svojom divizijom krene put Brna. Mostovi su pali 
u ruke Francuzima. 

Tu su. ratnu varku Muratu često puta spočitavali; neki su 
ju od njegovih kritičara nazvali dapače podlim vjerolomstvom. 
Ali ta je osuda nepravedna. Krivnja leži samo na austrijskom 
zapovjedniku. Služba osiguranja ima svoje stroge propise: Na 
svakog neprijateljskog vojnika, koji se približi, a ne nosi jasne 
znakove pregovarača, ima se otvoriti vatra. Knez Auersperg 
je zaslužio smrtnu kaznu, koju je kasnije nad njim izrekao 
austrijski ratni sud. 

Bilo kako mu drago, Murat je zaposjeo mostove i iste ve- 
čeri napredovao četiri milje. Glavno mu je sada, da što brze 
dostigne Kutuzova. 

Hoće li se on skloniti u Češku ili će brzim hodovima kre- 
nuti u Moravsku, da se tamo sjedini s vojskom Buxhoeveden. 
Murat tapa u mraku. Predpostavio je potonje i pošao prema 
Znaimu sa svim konjaničkim snagama, te s Lannesovim i Soul- 
tovim pješačtvom. 

U zoru 15. studenog nabasao je pred Hollabrunnom na Ku- 
tuzova. Ovaj se našao u težkom položaju. Otvorenoj bi bitci htio 
izbjeći, a nastavi li uzmicanje, mogao bi nastradati. Stoga odluci 
poslužiti se varkom. Na desno krilo postavio je u dobro utvr- 
đenim postavima svoj najbolji zbor pod Bagrationom s nalogom, 
da povede pregovore s Francuzima, a u slučaju prekida tih pre- 
govora, da se žrtvuje i što duže zadrži neprijatelja. 

Tek što se Murat pripremio za navalu, pojavio se austrijski 
pregovarač s priedlogom, da Rusima dopusti odlazak s bojnog 
polja; ako je Murat s tim sporazuman, obvezat će se, da ce 
smjesta nastupiti uzmak u Češku. Murat sav veseo podpisao 
je predloženi sporazum. Još nije pravo bilo riešeno to pitanje, 
kad li stiže ruski pregovarač s Kutuzovljevim priedlozima. je- 
mački car prema njegovim navodima želi sklopiti mir. Radi 
toga Kutuzov ne misli dalje ratovati; dopusti li mu Murat, vratit 
će se najkraćim putem u Rusiju. Murat ne vjeruje svojim uši- 
ma. Upravo pred njim hoće ruska vojska napustiti borbu, o 
jednom je on postao sudac velikim sudbinama: tri europska 
carstva sklapaju mir, a to je posljedak njegova prodora, koji 
sve nadmašuje! Ah tračak mu nepovjerenja nije dao mira. Pn- 

mir je mje htio sklopiti s Bagrationom, nego želi osobno prego- 
vara ti s Kutuzovom. 

Kutuzovu je drago, što mu je uspjela varka, pospješio je 
odlazak svoje vojske. Ah sam nema volje sastati se s Muratom, 
pa mu šalje careva pobočnika, generala WSntzingerodea. Nalo- 
žio mu je, da zavuče pregovore, a u najgorem slučaju neka 
podpiše primirje, kojega kasnije ne će priznati, jer da Wiintzin- 
gerode za to nije imao punomoći. 

Murat se dao namamiti u stupicu. U pobočnikove tvrdnje 
o pregovorima u Schonbrunnu i o prestanku borbe vjerovao je 
kao da sluša evanđelje. Ruski je general predložio primirje na 
temelju ovih uvjeta: Obje će vojske do ratifikacije ugovora 
ostati u sadašnjim postavima; poslije toga će. ruska vojska po- 
stepeno izprazniti austrijsko područje; ne dođe h do ratifikacije, 
nastavit će se borba tek nakon roka od četiri sata uz predhodnu 
obaviest. Murat je podpisao čvrsto uvjeren, da je napravio re- 
mek-djelo. Ugovor je smjesta poslao caru, a u popratnom pismu 
pripisao sebi slavu, što je postigao taj uspjeh. 

Car je bio kivan. Odmah je stao kazivati u pero oštro pismo 
Muratu: »Ne nalazim rieči, da Vam izrazim svoje nezadovolj- 
stvo. Jednostavno ne mogu razumjeti, kako ste se mogli dati ta- 
ko nasamariti. Vi ste zapovjednik moje predhodnice i drugo ni- 
šta! Kao takav niste imah pravo sklapati primirje bez moje za- 
poviedi. Lišavate me plodova moje pobjede. Pobočnik ruskoga 
cara, koji je podpisao taj ugovor, nema uobće prava nešto za- 
ključivati . . .« Istodobno mu šalje zapovied, da smjesta prekine 
primirje. 

Kad je Murat pročitao ovo pismo, bio je sav skršen. Sad 
je tek uvidio, kakvu je glupost napravio, zaokupile ga misli, 
kako bi ju popravio. Smjesta je tri divizije poslao u navalu. 
Rasplamsala se strahovita borba. Rusi se brane žilavo, ogorče- 
no, fanatički. Tek prije ponoći skršili su grenadiri njihov ođ- 
por: 1.500 zarobljenika i 12 topova. Ah Kutuzov je odmaglio. 

Zaludu ga progoni Murat. 19. studenog se Kutuzov sjedi- 
nio s vojskom Buxthoeveden i s austrijskim zborom Liechten- 
stein. To je svega bilo oko 100.000 vojnika uz jako topničtvo! 
Francuzka predhodnica ne smije ni pomisliti na borbu. Od 23, 
do 30. studenog vode okršaje samo predstraže. 1. prosinca sku- 

pio je Napoleon svoju veliku vojsku pred Austerlitzom, a su- 
tradan razvila se glasovita bitka, koja je dokrajčila tu vojnu. 

Car je toga dana smetnuo s uma Muratove gnehe a zablu- 
de. Trebao ga je u svojstvu hrabroga borca i povjerio mu vod- 
stvo lievoga krila velike vojske, gotovo cielo konjamctvo i zbor 
maršala Lannesa. 

u tom krvavom metežu nije se Muratu pružila prava pri- 
lika da zagrabi u borbu s čitavom svojom snagom. Neprestano 
su se vodile pojedinačne borbe. U jurišu ruskih draguna Murat 
samo što nije pao u zarobljeništvo. Sabljom u ruci sa svojom 
tjelesnom stražom probio je obruč. To ga je razbjesni o. j 
sta je sjajnim protujurišem uništio neprijateljsko konjamctv , 
prodro do pješaštva i po polovici probio rusku vojsku Iza toga 
-je potekao u pomoć zboru Lannes, koji su Rusi žestoko napali. 
Novim jurišima skršio je i tu protivnika. Na lievom je kmu 
bitka bila dobivena; a malo zatim izvojevao je car na desnom 
krilu glasovitim zahvatom odlučnu pobjedu. Murat je zarobio 
7.000 vojnika, oteo dvie zastave i 27 topova. 


15. poglavlje 

VELIKI VOJVODA OD CLEVEA I BERGA 

Mir sklopljen 1805. probudio je u Muratu staro častohlep- 
lje. Dotle je sanjao samo o tome, kako će se u sjeni cara uzpe i 
do časti. Sad se u njem prenula želja, da strese njegovo pokro- 
viteljstvo, da mu postane suparnikom vodeći svoju politiku i 
težeći za svojim ciljevima, dapače da nadmudruje svoga učitelja. 
Njegovi su mu uspjesi pomutili pamet. 

Car je htio, da njegov posinak Eugen Beauharnais sklopi 
brak s princesom Augustom, kćerkom bavarskog izbornog kne- 
za i budućeg kralja. Murat mu je stao prigovarati. Od jala jnu 
je bilo krivo, jer je Eugen od cara imao dobiti kao vjenčam 
dar podkraljevstvo Italiju. Ah poslužio se drugom izlikom, da 
dade oduška svojem nezadovoljstvu. U pismu caru odjednom 
su planuli ostatci staroga mu jakobinstva: »Kad su Vas Fran- 
cuzi posadili na priestolje, mislili su, da su u Vama našli narod- 
nog vođu, građanskog cara, kojega će naslov izdići iznad svih 
europskih vladara. Oni nisu htjeli uzkrisiti monarhiju Louisa 

XIV. sa svim porocima i zloupotrebama starih dvorova. A Vi 
se okružujete pripadnicima starog plemstva, napunili ste njima 
dvorane Tuileria. Taj sviet drži, da je opet stekao stara prava, 
osjeća se tamo kao u svojoj kući, a ne kao Vaš gost i štićenik. 
Oni smatraju Vaše stare suborece, a možda i Vas, uljezima i 
uzurpatorima. Sada kušate, da se Eugenovim brakom povežete 
s bavarskom kraljevskom kućom, ali tim pružate Europi samo 
dokaz, da mnogo držite do onoga, što nama posve nedostaje: 
visoko podrietlo! Tim se klanjate naslovima, kojih nemate, a 
u suprotnosti su s našima. Francuzkoj i vladarima Europe ste 
pokazali, da želite nastaviti staru dinastiju. A sami vladate, jer 
Francuzka nije htjela nikakve stare dinastije. Vladarske će ku- 
će Europe Vašu dinastiju uviek smatrati dinastijom skoroje- 
vića.« 

Kad je car pročitao to pismo, zacielo bi bio najradije oštro 
kaznio bezobraznika, ali za svađe nije imao vremena, pa ga je 
ukorio pismom, koje više odiše susreti jivošću nego li gnjevom: 
»Prince Muratu, ja poznam Vašu privrženost, priznajem u pu- 
noj mjeri Vašu hrabrost, s pouzdanjem Vas uviek gledam na 
čelu moga konjaništva. Ah tu se ne radi o vojničkom manevru, 
nego o političkoj odluci, koju sam zrelo promislio . . . Vama se 
taj brak ne sviđa; meni se sviđa; ja ga smatram velikim uspje- 
hom, isto tako važnim uspjehom kao što je bila pobjeda pod 
Austerlitzom . . .« 

Isti je Murat četiri mjeseca iza toga dokazao, da njegovo 
jakobinsko uvjerenje nije nipošto čvrsto: dao je privolu za brak 
svoje sinovke Antoinette Murat s princom Karlom od Hohen- 
zollern-S'gmaringena, pobočne loze pruske kraljevske kuće. 

Neka Murat mish što ga je volja, brak Eugena i Auguste 
bio je svršena stvar, a oar je zapovjedio, da barem jedna od 
njegovih sestara prisustvuje svatovima. Izabrao je Karolinu 
Njoj je to polaskalo. Krenula je u Miinchen u nadi, da će ju 
tamo zapasti uloga prvakinje. Međutim prvo je mjesto svuda 
zapalo princesu Augustu, carevu snahu i talijansku pođkraljicu. 
Karolinu je to poniženje slomilo. Gradila se bolestnom i htjela 
izostati od svečanosti. Ah izlike joj nisu pomogle: car je za- 
povjedio. I tako je princesa Murat, blieda od muke, morala pri- 
sustvovati svim priredbama na mjestu, koje joj pripada po za- 

konu, a pred domaćinima je morala pokazivati najprijaznije 
lice. 

Zamislite, u kakvom su se raspoloženju Muratovi poslije tih 
dvaju poraza vratili u Pariz. Tek to nije bio konac razočara- 
njima. Napoleon je u to doba za vladavinu vazalnih država u 
svojem carstvu uveo novi sustav, koji će mu zadati još dosta 
jada. Kad je Eugenu dao pođkraljevstvo Italiju, posadio je svo- 
ga brata Louisa na holandijski priestol, a sestri Elizi poklonio 
je kneževinu Luccu. Muratovi puni nade čekaju, što će njih 
zapasti; računaju, da će se i za njih naći neka kruna, ali car 
kao da je na njih zaboravio. 

Karolinin prijatelj, savjetnik i ortak Talleyrand tješi ju. 
Po carevu nalogu upravo izrađuje ustav za novu državu, koja 
će otupiti pruski žalac na donjoj Rajni. Ta će se država sasto- 
jati od vojvodina Berg i Cleve, a car će im imenovati vladara. 
Obje zemlje zajedno dosta su veliko područje. Zašto ne bi Mu- 
rat zatražio tu krunu? Karolina žestoko prosvjeduje: Muratu 
bi bilo izpod časti doći na čelo zemlji s 300.000 žitelja, kad je 
onaj posve nesposobni Louis netom dobio jednu od najstarijih 
kruna Eurpe. Talleyrand ju kori, što je tako tvrdoglava. Voj- 
vodine Berg i Cleve nisu na odmet; tamo ima neizmjernih ima- 
nja i divnih dvoraca; uz dobru volju i nešto spretnosti moći će 
izvući liepih prihoda, a tko bi znao, ne će li se danas sutra ta 
vojvodina povećati i pretvoriti u kraljevstvo. Sad je Muratovi- 
ma sinulo svietlo. Ako pravo uzmu: bolji je vrabac u ruci nego 
golub na krovu. 15. ožujka 1806. imenovao je car Murata voj- 
vodom od Clevea i Berga. Nešto kasnije dobio je naslov velikog 
vojvode. 

Tek je krenuo na put, da preuzme svoju državu, stiže mu 
žalostna viest: umrla mu je starica majka u 86. godini života. 
Za nj težak, bolan gubitak. Premda > ju je posljednjih godina 
riedko viđao, nikad nije prestao svoju staru majku upravo oba- 
sipavati znakovima nježne ljubavi, koja je ponekad nosila biljeg 
djetinjske ganutljivosti i bezazlenosti. U iskrenost Muratove 
ljubavi prema majci i djeci ne smijemo posumnjati. Pisma, koja 
je iz daleke Rusije pisao svojoj djeci, nježna su i ganutljiva 
kao i ona, koja je staroj »maman« slao iz Italije i Njemačke. 

Svoga puta nije mogao nikako prekinuti, ali zato je bratu 
poslao točne upute za majčin sprovod. Odredio je, da joj tielo 

balzamiraju i pokopaju u grobnici pred crkvom. Na grobnu 
ploču neka dadu uklesati dVa Petrarkina stiha, kojih se je još 
spominjao iz Italije: 

Non la conobbe ii mondo mentre l’obbe; 

Conobbir io ch’a pianger qui rimasi. 

25. ožujka 1806. ušao je Murat u Diisselđorf, glavni grad 
velike vojvodine u bieloj, zlatom obtočenoj odori, u svečanoj po- 
vorci, na čelu svoga stožera, kojem pripadaju najglasovitiji ko- 
njanici svieta. 

Murat najmanje mari za dobrobit svojih podanika. Samo 
dva razloga pobuđuju u njem zanimanje za tu državicu: da iz 
nje izmuze što više novaca i da ju zamieni za kraljevstvo ili, 
ako to ne bi bilo moguće, da ju tako proširi, te bi joj vladarom 
mogla biti okrunjena glava. 

Glavna mu je briga državni proračun. Car ga je uvjeravao, 
da može računati s prihodom od četiri milijuna. A Murat je 
sada ustanovio, da će moći skucati samo polovicu od toga. On 
se buni i piše caru, da ovdje trpi biedu. Car mu dolazi u susret 
i dopušta jnu, da zaplieni brojna imanja malteškoga, njemačko- 
ga i drugih redova. Ali to nije dovoljno za novoga velikoga voj- 
vodu. Murat je vodstvo riznice, vanjskih poslova, državnih ima- 
nja, pošta i carina povjerio starom prijatelju i pouzdaniku Aga- 
ru, budućem grofu od Mosbourga, a ujedno ga imenovao svojim 
zamjenikom u državnom vieću, ako bi izbivao iz zemlje. Agar 
je poštenjak, izvrstan organizator, koji je podigao blagostanje 
velike vojvodine. Ali mnogo ga truda stoji, da udovolji željama 
svoga gospodara. U tu je svrhu morao podržaviti crkvena ima - 
nja, uvesti biljegovni porez i carine na Rajni. Murat je poslije 
šest tjedana odputovao jz svoje države, a vratio se tek nakon 
tri mjeseca. Agar na svoju ruku sređuje novo gospodarstvo. 

Karolina žestoko prosvjeduje, ne bi htjela, da bude poko- 
pana u tom barbarskom kraju. Ali zato pušta maha najživahni- 
joj mašti. Strastvenije od Murata sanja o kraljevskoj kruni, a 
njezina okolica, sami mladi zaljubljeni momci, zavodi ju ua naj- 
gore nesmotrenosti. U tu spletkarsku igru zaplela je i velikoga 
vojvodu od Berga. Za svoga kratkog boravka u Diisseldorfu 

*Svieta nije poznavala, kad je na njem bila; dobro sam ga 
poznavao ja, koji ostajem, da ju oplakujem. 

stao je smovati, kako bi na račun Prusije stvorio westfalsko 
kraljevstvo; o tom je otvoreno poveo rieč sa svojim ministrima. 

U Parizu je to pričao na sva usta, tako da je berlinski dvor 
poslao u Pariz prosvjednu notu. Napoleon je Murata samo stro- 
go ukorio: »Nemojte biti tako usijane glave. Preporučujem 
Vam, da budete oprezniji i mirniji. Svaku vašu rieč odmah jav- 
ljaju u Berlin, Beč i Petrograd.« 

Murat je postao tako lakouman, te se ne boji radi grada 
W!esela izazvati spor s carem, koji je prema njemu postupao 
tako obzirno. Napoleon je htio u Wtesel, dakle na Muratovo 
područje, poslati svoju posadu, jer je želio postaviti francuzku 
mrtvu stražu na Rajni. U zamjenu za Wesel obećao mu je Dil- 
lenburg i Nassau. Murat ne će o tom ni da čuje. Oduzimanje 
Wesela smatra otimačinom i veli, da će grad braniti do posljed- 
nje kapi krvi. Napoleon je sav razđražen dao zapovieđ prefektu 
Ruhra, da zaposjeđne grad. Murat se nije usudio pružiti odpora, 
o kojem je toliko pričao. 

I kraj svih tih pakosti ne pada Murat u nemilost kod cara. 
Naprotiv ovaj mu za ljubav prema svojoj sestri dopušta, da 
svoj posjed proširi utjelovljenjem susjednih područja Hombur- 
ga, Neustadta, Wildenburga i Gimborna. Talleyrandu je naložio, 
da se pozabavi pitanjem, ne bi li velikoj vojvodini mogli utje- 
loviti još Essen i Werden radi bogatog im rudnog blaga. Pre- 
predeni ministar vanjskih poslova dojavio je to brže bolje po- 
tajno Karolini, a kad je to čuo Murat, sav se zagrijao. Čemu 
čekati cara, koji mu je odlučio dati tu blagoslovljenu zemlju, 
zašto ne bi sam posegnuo za njom? 

Smjesta je zaposjeo Essen. Gotovu činjenicu^ priobćio je 
Talleyrandu, jer je znao, da će to izazvati Prusiju na rat. Za- 
molio ga je, da to pitanje uredi. I nije (se prevario. Zapovjednik 
pruskih posada u W!estf alskoj, general Bliicher, upravo želi, 
da dođe do sukoba s Francuzkom, kako bi mogao osvetiti čast 
svoga kralja. 

Bliicher je pozvao Francuze, da izprazne grad, i krenuo * 
s vojskom protiv Essena. Murat je na brzu ruku poslao notu 
pruskom poslaniku i na nj svalio odgovornost za ozbiljne po- 
sljedice iz toga sukoba. Istodobno je zapovjedniku posade u 
Essenu zapovjedio, da grad izprazni samo ako ga na to prisile. 

4. travnja ušlo je u Essen nekoliko tisuća pruskih grenadira 
i husara, a francuzkom satniku ne preostade drugo nego da se 
sa šačicom svojih ljudi skloni u vojarnu. Murat smjesta piše 
caru, da je Bliicher luđak, podmeće mu kojekakve gluposti: 
kako je rekao, da će s par pruskih eskadrona osvojiti Pariz i 
Francuze naučiti pameti. Murat je očekivao zapovieđ, da Blii- 
chera iztjera, ali caru se ne da zagaziti u rat za volju liepim 
očima svoje sestre i pohlepi svoga šurjaka. Oštro ga je 
ukorio i opomenuo, da bude miran, te mu obećao, da će poku- 
šati, ne bi li se taj sukob dao izgladiti diplomatskim putem. 

Murat odmah okreće kabanicu. Pruskoga kralja nastoji uvje- 
riti, da je samo morao slušati careve zapoviedi i postupati pro- 
tiv svoje volje. Car uza sve to ne gubi strpljivosti, trudi se, da 
izpravi njegove pogrješke i ukloni posljedice njegove nesmotre- 
nosti. On zna, da je Murat nezahvalan, ali ipak ga je uveo u 
rajnski savez i dao mu počastno mjesto uz velikog vojvodu 1 od 
Badena. 

Karolina se međutim odriče smiešnog dvorskog kućanstva 
na obalama Rajne. Ona se kao prava kraljica razšepirila u £ly- 
seeu. Znala - je, kako je caru drago, kad članovi njegove obitelji 
razvijaju što veći sjaj, stoga se okružila upravo bajoslovnom 
razkošju. Nabavila je dvorsku haljinu za 15.000 franaka. Namje- 
stila bezbroj služinčadi. Njezine su kočije najljepše u Parizu, 
a svaka njezina svečanost stoji čitav imetak. U dnu duše za- 
nosi se drugim nadama: car nema djece, stoga je njezin tajni 
cilj, da sama jednog dana postane caricom Francuza. Oko nje 
su se okupili spletkari, koji i te kako računaju s tom moguć- 
nošću i probitcima, kojih bi se mogli dočepati. Ona se priprema 
za ulogu, koja bi ju mogla zapasti — barem kako se ona nada. 
U svojoj se palači okružila pravim dvorom, uvela još strožu 
etiketu ođone u Thuilerijama. Dvorske su joj gospođe: Mme. 
Beauharnais, žena senatora i caričina rođaka, barunica Lambert, 
gospođica de La Grange, gospođa Alfonza de Colbert i grofica 
Saint-Martin. Zatim ima čatačicu gospođu Michel, komornika go- 
spodina de Aligrea, konjušnika gospodina de Cambisa, tajnika 
gospodina de Longchampsa i tako dalje. Samo bi još trebala 
krunu, a dok čeka na čudo, koje će joj donieti francuzku krunu, 
ide u potragu za drugom: u Kasselu, u Napulju, u Madridu. Tko 
bi znao, što će donieti budućnost? . . . 

16. poglavlje 

NA VRHUNCU SLAVE 

Uto je Prusija naviestila rat. Čim je nadvojvoda od Berga 
nanjušio barut, pretvorio se opet samo u vojnika. Po carevu 
nalogu požurio se u 'VVfurzburg i preuzeo zapovjedništvo svega 
konjaništva, da zaštiti granice, dok se sakupi velika vojska. 

Konjaništvo je sastavljeno uglavnom kao i za vojne protiv 
Austrije, tek je nešto pojašano. Muratov glavar glavnog stožera 
je kao i prije general Belliard, hrabar, mudar, oprezan i proni- 
cav vojnik. Murat i Belliard se izvrstno upodpunjuju. Belliarđo- 
va promišljenost i razboritost i Muratova nasrtljivost i luda 
sršanost dobra su mješavina. A jedan drugoga cieni i voli. 

Murat će s tim uzornim divizijama izvojevati najsjajniju 
pobjedu: poslije bitke kod Jene progoneći će uništiti prusku 
vojsku. 

8. listopada prelazi Murat granicu. Zapovieda predhođni- 
com glavne vojske, kod koje se nalazi i sam car, a sastoji se 
od glavnog diela konjaništva, te zborova Bernadotte i Davout, 
a osim toga garde. 

Tlo je brdovito i puno gustih šuma, za težko konjaništvo 
neprikladno, stoga je ovo ostalo na repu vojske. U pređhođniei 
se nalazi samo lako konjaništvo: brigade Lasalle, Milhaud i 
V/athier. A osim njih ima Murat pod svojim zapovjedništvom 
i šitav zbor Bernadotte. 

Odmah prvog dana zametnula se bitka kod Saalburga, gdje 
su Prusi htjeli spriešiti prielaz preko Saale. Ali Murat ih je 
svladavši jurišem sve težke zapreke razpršio i dopro do pruskih 
i saskih predstraža na cielom prostoru. Samo nije znao, gdje 
se je skupila glavna snaga neprijateljske vojske. 

Sutradan nastaviše napredovanje. Pred Schleizom naišla je 
predhođnica na jak neprijateljski zbor pod generalom Tauen- 
zienom, koja je brojila 8.000 boraca. Murat je po starom obišaju 
ludo navalio i samo što nije težko nastradao. 

Žestoka bitka vodila se sve do mraka. Murat je, premda je 
bio primoran mienjati osnove, da zavara i nadmudri Tauentzie- 
je srtao na šelu konjanika u najveći metež, nekoliko je puta 
bio primoran mienjati osnove, da zavara i nadmudri Tauentzie- 
na, izmjenišnom srećom gonili su jedni druge u borbama prsa 

o prsa. Ali na koncu moradoše ipak prorieđeni neprijateljski 
sastavi izprazniti postave. 

Murat je zadovoljan s uspjehom poslao izvješće caru i oše- 
kivao, da će ga ovaj okititi pobjedniškim lovorikama. Ah car 
nije zaboravio na Muratove pogrješke kod progona Kutuzova, 
pa ga je unapried htio opomenuti, da ne zapadne iznova u njih. 
Stoga mu je odgovor pun priekora mjesto hvala. Već i dan prije 
toga, mjesto da mu šestita na majstorskom proboju preko Saale, 
spošitnuo mu je sporost, kojom mu je slao viesti o toku svojih 
pokreta. A danas je promatrao jedan dio borba sjeverno od 
Schleiza i s nezadovoljstvom ustanovio, da je zapovjednik pred- 
hođnice neoprezan. »General Rapp mi je podnio izvješće o sret- 
nom izhodu bitke. Meni se šinilo, da ste previše raztrgli konja- 
ništvo, tako da je uz Vas ostalo premalo. Vi imate šest pukov- 
nija; ja sam Vas upozorio, da ih barem šetiri zadržite za sebe. 
A jušer sam ih kod Vas vidio samo đvie.« 

Idućih dana šalje mu slišne prigovore. Murat je gotovo 
izgubio dodir s neprijateljem, koji se naglo povlaši. »Preplavite 
cielu ravnicu pred Leipzigom Vašim konjaništvom«, piše mu 
car. »Nemojte slati samo nekoliko izvidnika . . .« Tek 13. listo- 
pada znadu, da je neprijatelj glavne snage usredotošio između 
Wieimara i Erfurta. Car baca smjesta sve svoje divizije prema 
Jeni, a Muratu, koji se s cielim lakim konjaništvom, te Beau- 
montovim i Sahucovim dragunima nalazi deset milja sjever- 
nije, šalje ovu žurnu zapovieđ: »Napokon je raztrgana koprena; 
neprijatelj se pošinje povJašiti prema Magdeburgu. Požurite se 
što brže možete sa zborom Bernadotte u Dornburg, mjestance 
između Jene i Naumburga. Doprite do njega u prvom redu sa 
svojim dragunima i konjaništvom ... Ja ću u dva sata popodne 
biti u Jeni ... Ne dogodi li se ništa osobito, dođite i Vi noćas 
u Jenu.« 

Murat je tu poruku primio u šetiri sata. Smjesta je izdao 
zapovieđ šitavom konjaništvu, da koncentriški pođe napried pre- 
ma Dornburgu. Sad je odmah krenuo u Jenu i stigao usred 
noći. Toga je dana prevalio preko 70 kilometara. 

Ujutro se nalazi uz cara. Odlušna je bitka pošela, a ko- 
njaništvo još nije stiglo. Divizije predhodnice nisu još mogle 
doseći Dornburg. A ostale, što su se nalazile iza leđa vojske, 

pojavile su se tek u tri sata popodne sjeverno od rieke. U to 
je doba već pala odluka. 

Murat međutim nije ostao skrštenih ruku. Srtao je u naj- 
žešće kreševo, sudjelovao redom u svim jurišima. Samom svo- 
jom pojavom razpalio je vojnike, elektrizirao ih. Čim je doznao, 
da je konjaništvo doseglo visoravan, u propnju je odjurio k nje- 
mu i povukao ga u bojnu vrevu. 

Pruska se vojska već nalazi na uzmaku. Hajka kirasira i 
dragima pretvorila je taj uzmak u divlji bieg. Odpor saskog 
zbora na lievom krelu slomila je jurišnim .valovima dragunska 
brigada generala Picarda. Nešto sjevernije su đ’Hautpoulovi 
kirasiri i dragunske brigade Fenerolz i Prive natjerali u bezgla- 
vi bieg još nenačeti Riichelov zbor. U taj metež nasrnuo je Mu- 
rat sa svojim konjanicima i upriličio pravi pokolj. Noću su uz 
neprekidne borbe istodobno s bjeguncima ušli u Weimar. 

Muratovo umieće nije u bitci kod Jene došlo do punog izra- 
žaja, ali zato poslije nje. 

* * 

* 

Pruske su vojske doživjele težak poraz, ali nisu bile uništene. 
Sad je kucnuo Muratov čas. Car mu je zapovjedio, da dovrši 
zatonrčko djelo, a Murat se na taj posao bacio revnostnim ža- 
rom. 23 dana nije sebi priuštio počinka. Njegovi su konjanici 
izmrcvarili konje, samo da im izpod sablje ne umaknu nepri- 
jateljske povorke. Redom su ih prisiljavali, da polože oružje. 
Pri tom su se iztakli tolikim poletom, hrabrošću i uvjerenjem 
u pobjedu, da je neprijatelj ukočen od strave gotovo uviek po- 
pustio, odrekao se odpora, dapače i pred mnogo slabijim sna- 
gama. Murat je kroz ta tri tjedna bezprekidnih progona zaro- 
bio preko 50.000 vojnika, oteo nekoliko stotina topova i svu silu 
zastava. Osvajao je tvrđave, a ni najjači ga neprijateljski zbo- 
rovi nisu bili kadri zaustaviti. 

Car je stalno za konjaničtvom slao barem jedan zbor, da 
mu priskoči u pomoć, ali Murat nije nikada čekao na podporu 
pješačtva i topničtva. Na to ga je tek posljednjeg dana primo- 
rao Blucher, koji se s preko 20.000 boraca zatvorio u Liibeck. 

U poviesti nema primjera za progon proveden tolikim po- 
letom; nijedan nije polučio tolikog uspjeha. S pravom se može 
reći, da je Murat uništio prusku vojsku. 

14. listopada uvečer su Francuzi i Prusi jednako posve iz- 
crpljeni tako reći popadali po zemlji i zapali u san. Ali pred 
zoru su pobieđeni nastavili uzmak prema Magđeburgu. Murat 
je tek ujutro primio zapovied za progon, krenuo je u osam 
sati: izpred njega divizije Lasalle i Milhaut, iza njega Klein, 
Beaumont, Sahuc i još dvie divizije kirasira, a na kraju Ney. 

Bez odmora su projahali šest milja, stigli pred Erfurt, ob- 
kolili ga i pozvali na predaju. Pruski je zapovjednik odbio poziv, 
ali drugog je jutra bez borbe položio oružje. Muratu se predalo 
5 generala, 8.000 vojnka, 5.000 ranjenika iz bitke pod Jenom, 
9 zastava i golemo množtvo topova, streljiva i zaliha. Bez po- 
činka su nastaviti potjeru i opet prevalili osam milja. Sutradan 
su dotjerali do 48 kilometara. 

18. listopada razdielio je konjaničtvo u tri skupine; sam je 
ostao kod srednje skupine. 19. uvečer stigao je pred Magde- 
burg. Zapovjednik je uzkratio predaju. Murat je ostavio Neyu 
brigu, da s njim obračuna, a on je 20. krenuo prema Berlinu, 
skrenuo postrance, da neprijatelju sprieči uzmak u glavni mu 
grad. Ostatci su se pruske vojske nekako skupili i spremali na 
uzmak u Iztočnu Prusiju. Trebalo ih je prestići i spriečiti im 
prielaz preko Odre kod Stettina. 

Od 22. do 25. napreduje Murat najoštrijim kasom. Obišao 
je Berlin, gdje je ostavio težko konjaničtvo, jer mu je previše 
zaostajalo, a sam i dalje prema sjeveroiztoku poveo svoje dvie 
lake konjaničke brigade i divizije Grouchy i Beaumont. 

26. izjutra izaslao je Lasalle četiri izviđničke skupine. One 
su se vratile noću, prevalile: 79, 109, 113 i 137 kilometara, a 
sve doniele istu viest: jak neprijateljski sklop svih vrsta oružja 
primiče se Prenzlauu. Istog je dana Lasalle uzput uz pomoć 
Grouchya kod Zehdenicka uništio Hohenloheovu bočnu zaštit- 
nicu: 6.000 konjanika. Njezin zapovjednik, general Schimmel- 
pfennig hrabro je poginuo. 

27. izjutra krenu Murat prema Prenzlauu. (Poslije podne 
oko četiri čuo je jaku topovsku grmljavinu s lievog boka, kamo 
je kao osiguranje poslao generala Milhauda. Murat je smjesta 
s Grouchyevim dragunima pojurio na iztok. Milhaud je doista 
naišao na predhodnice Hojienloheove vojske i pokušao ih uza- 
stopnim navalama zadržati. 

Murat je dao izv.'diti pređprostor. Prusi su jako zaposjeli 
sva sela, te se činilo, da se pruska vojska kani ovdje zaustaviti 
preko noći. Murat je pokušao zauzeti selo Wichmannsdorf, ali 
do mraka mu to nije pošlo za rukom. Nato je pred selom zau- 
stavio dragune, jer još nije stvorio prave odluke. 

Ujutro je od Lasallea iz Prenzlaua stigla žurna poruka, 
zatražio je pomoć, jer se Hohenlohe nije zaustavio, kako su 
predpostavili, nego nastavio put svu noć. Njegove prethodnice 
stigle su već pred grad. Prođe li pruska vojska kroz Prenzlau, 
doseći će sutradan Stettin. A prieđe li preko Odre, izmakla 
im je. 

Murat smjesta skače na konja i s Grouchyem i Beaumontom 
polazi u potjeru. Pred Prenzlau je stigao u času, kad je Hohen- 
loheova predhođnica već prošla kroz grad, a glavna- snaga 
upravo se sprema, da u nj uđe. U tili čas stvorio je Murat 
osnovu. Grouchya je poslao preko rieke, da suzbije predhođni- 
cu, zatim okrene i s iztoka prodre u grad; Lasalleu je zapo- 
vjedio, da navali na neprijateljsku glavnu snagu i provali u 
grad sa zapada. Obojica su izvršili zapovieđi sjajnim poletom 
i žestinom. Gotovo u isti čas razvalili su Grouchyevi obkopari 
iztočna vrata grada, a Lasalle je zauzeo zapadna vrata. 

Hohenlohe nije znao, da je neprijatelj slab, stoga je kole- 
bao: bi li se borio ili okrenuo prema sjeveru. Uto se javio ge- 
neral Belliard, kojega je Murat poslao, da ga pozove na pre- 
daju. Hohenlohe bi htio dobiti vremena, pa počinje pregovarati. 
Murat je njegovog pregovarača primio vrlo prijazno, obasuo 
ga bujicom rieči i usred svoga stožera pokazao mu maršala 
Lannesa: »Gledajte, ja sam vas obkolio sa stotinu tisuća mo- 
maka; ako se ne predate, dat ću vas sasjeći sve do jednoga!« 
Zapravo se Lannesov zbor nalazio još daleko, tek je maršal, 
kad je čuo topovsku grmljavinu, ođjahao napried, da vidi, što 
je to. Ali Murat je pobiedio varkom, Hohenlohe se prepao i po- 
ložio oružje. Muratov je plien: 16.000 pješaka, 15.000 konjani- 
ka, 60 topova, 45 zastava. A Murat je imao samo — 4.000 
konjanika . . . 

U času mimohoda zarobljene vojske pred pobjednikom sti- 
gla je iz Potsdama od Berthiera viest: »Car se nada, da ćete 
zarobiti kneza Hohenlohea, a nekoliko dana iza toga i sav nje- 

gov zbor s ostatkom pruskog topništva i prtljage!« Berthierov 
je pobočnik odmah mogao ponieti odgovor. 

Lasalle nije dočekao konac mimohoda, nego je smjesta, 
pohrlio put Stettina. Uzput je prisilio na predaju šest pruskih 
konjaničkih pukovnija i tri bojne pješaka, koji su umaMi Grou- 
chyu. Sutradan se predao Stettin. 600 Lasalleovih husara za- 
robilo je 1.000 momaka i 160 topova. Divizija Victor zaposjela 
je utvrde i onemogućila prilaz preko Odre posljednjoj još po- 
stojećoj pruskoj vojsci poslije bitke kod Jene i Auerstedta. To 
je bila Blucherova vojska, koja je brojila svega 22.000 boraca. 

Iz viesti, koje je primio Murat, nesumnjivo proizlazi, da 
Bliicher kani doseći Stralsund i odanle odploviti u Iztočnu Pru- 
si ju. Nova hajka! Murat juri, uzput u Anklamu zarobi ju je 
3.500 Prusa, utrkuje se, tko će prije stići u Demmin. Bliicher 
je zakasnio, smjesta je skrenuo na zapad. Probija se, krivuda 
kao progonjena divljač, jer s juga dolaze u pomoć francuzkom 
konjaničtvu zborovi Bernadotte i Soult. Na danskoj je granici 
Bliicher dospio u škripac. Preostaje mu samo jedno: zatvoriti 
se u slobodni ,grad Liibeck, koji je jako utvrđen, pun težkih 
topova, a okružen močvarama — kao stvoren za upornu obranu. 

Murat je preuzeo zapovjedništvo nad svim snagama i 7. 
studenog izdao zapoVied za glavnu navalu. Poslije nekoliko uza- 
stopnih ogorčenih juriša na vrata razvile su ,se krvave ulične 
borbe, u kojima su poginule 4.000 Francuza i Prusa. Bliicher 
je s ostatkom vojske pobjegao u Travemiinde. Francuzki ko- 
njanici dali su se za njim u potjeru. Sutradan se predao napo- 
kon i Bliicher. Imao je još svega 10.000 pješaka i 4.000 konja- 
nika. 

»Sire«, piše Murat caru, »borba je dovršena, jer nema više 
boraca. Žurim se, da javim Vašem Veličanstvu: jutros se je 
zbor generala Bliichera predao trima našim zborovima, koji su 
se sastali u Liibecku. Još danas ću poslati izvješće o predaji, 
te izvješća kneza Ponte-Corva, maršala Soulta i konjaništva. 
Očekujem naloge Vašega Veličanstva za nastavak pokreta . . .« 

Pruske vojske nije više bilo. 

17. poglavlje 
BORBA O KRUNU 

Veliki vojvoda od Berga odmorio se osam dana u Berlinu, 
to mu je sva nagrada za tri tjedna hajke i borbe od jednog 
kraja Prusije do drugoga. Već ga čekaju sedlo i nove pusto- 
lovine. Sada treba riešiti rusko pitanje. Bennigsen je stigao na 
Vislu i predhodnice izturio preko Varšave do Sochazewa. Zimska 
je vojna neizbježiva. Murat je opet dobio zapovjedništvo nad 
konjaništvom. Krenuo je u ( Posen, da preuzme svoje divizije. 

Prodro je u staro poljačko područje i iznenadio se, kad ga 
je pučanstvo oduševljeno dočekalo. Poljaci vole hrabre vojnike, 
sjajne odore i .vjnoičke parade. Murat će im to priuštiti u punoj 
mjeri. Viest o njegovim najnovijim junaštvima po Prusiji do- 
prla je u najzabitnije krajeve, prenoseći se od usta do usta 
poprimila je oblik bajke. Sad se je glavom pojavio veliki junak 
na konju, u odori kao kraljević iz tisuću i jedne noći, potvrdio 
sve te legende i dao im novog zamaha. Murat je vještak u uprili- 
čivanju pelivanskih priredaba: pojavio se nalik na boga rata, 

a gomila mu se divi i kliče mu. 

Za potlačeni poljački narod je Napoleonov pohod protiv car- 
skih vojska samo predigra vruće žuđenom oslobođenju. Murat 
ni na čas ne sumnja, da će Rusi biti pobieđeni. Kad car pokle- 
kne zašto ne bi Francuzka opet uzpostavila stari priestol Polj- 
ske ? Uobičajenom se istrastvenošću zauzeo za želje naroda, koji 
ga slavi, i smatra njegove nade posve razumljivima i napola 
ostvarenima. Ali još nešto: kraljevstvo ne može ostati bez kra- 
lja, zašto dakle ne bi svoju veliku vojvodinu zamienio za krunu, 
do koje može tako udobno doći? Tek što mu se ta misao rodila 
u glavi, već je njim posve ovladala. Sad mu je pred očima samo 
jedan cilj: da što prije uđe u Varšavu, glavni grad svoje buduće 
države. Jedva je i pomišljao na tegobe nove, težke vojne. Izne- 
nada je zasniežilo, riekama plovi led, ali za to on ne mari, jer 
ga jače privlači novi cilj. 

23. studenog stigao je u Klađovu, glavni stan Davouta, koji 
nije sudjelovao u progonu Prusa. On će s njegovim konjanič- 
tvom poći u predhodnicu. 24. je s 32.000 vojnika krenuo prema 
Varšavi. Bennigsen ima samo 55.000 boraca i s punim pravom 
drži, da se ne bi iriogao uspješno oduprieti. Stoga je odlučio 

izprazniti područje Visle i poći iza Nareva, gdje će pričekati 
Buxthoevedena, koji dolazi s 40.000 vojnika, te zapovjedio uz- 
mak prema Varšavi. Murat je pisao caru: »Rusi nam se poslije 
gorkih jzkustava kod Austerlitza ne usuđuju suprotstaviti.« Ali 
domalo će vidjeti, da se je prevario. 

27. studenog dopro je general Milhaud do predgrađa Var- 
šave i javio velikome vojvodi, da su se Rusi povukli preko Vi- 
sle i zaustavili u predgrađu Pragi, a za sobom porušili sve mo- 
stove. To je očiti znak, da se odriču svake obrane grada. Su- 
tradan je Murat na čelu svoje Vojske krenuo, da uđe u glavni 
grad Poljske. Vrieme, koje je dotle bilo odurno, iznenada se 
razvedrilo. Od suhe stiMeni smrzlo se blato na cestama, tako 
da je nepregledno množtvo svieta pošlo u susret Francuzima 
jednu milju izpred grada. I takt) je veliki vojvoda ujahao u 
Varšavu dočekan neopisivim oduševljenjem. Prate ga najelitnije 
pukovnije svih vrsta oružja. A on s konja odzdravlja s prijaz- 
nim smieškom. Odjeven je tako, da bi svatko drugi u toj maš- 
karadi izpao smiešan: Na ramenima mu dugačak zelen ogrtač, 
obšiven zlatnim gajtanima, obrubljen i podstavljen žutim krz- 
nom, biele hlače, visoke čizme, o pojasu turska sablja, na glavi 
baret od kunovine s perjanicom od crnog nojevog perja, koja je 
stalaja 27.000 ,franaka, a iz nje se izvinuo visok ( struk biel'og 
čapljinog perja pričvišćen kopčom od diamanata; oprema na 
glavi konja i stremeni od suhoga ,zlata. Poljake je tim sjajem 
zasliepio, a žene občarao krupnim stasom, markantnim crtama 
lica, nakovrčanom kosom f zalistcima, zavodljivom pojavom vi- 
soko na sedlu. Uz burne poklike, pljesak i odobravanje prolazio 
je ulicama. Još sav omamljen tom burom oduševljenja primio 
je u kraljevskom đvbru izaslanstvo poljačkog plemstva. Kad je 
slušao njihove govore i pozdrave, još mu je jače zakucalo srđce. 
Ta mole ga, da on bude zagovornikom naroda pred carem, da 
mu on podastre njihovu jednodušnu molbu: Uzpostavu slobodne 
Poljske pod kraljem iz careve obitelji! Kraljem!! Murat je 
zadrhtao kod te rieči: On, on .će glavom postati kralj) Poljske! 

Uvečer je sav grad svečano razsvietljen, građani se upravo 
trgaju, da barem jednog francuzkog vojnika dovedu k sebi u 
kuću kao gosta. A Murat sjedi sam u palači Raczynski i piše 
caru. Opisuje ,mu oduševljeni doček, radost Poljaka kod same 
pomisli, da će napokon stresti tuđinski jaram, a na koncu iznosi 

molbu, te> ju mu je |podnielo plemstvo u ime cieloga poljačkoga 
naroda. »Uzpostavu nezavisne države pod kraljem, kojega c 

odrediti , Vaše Veličanstvo.« H t 

Napoleon i ne ,misli uspostaviti poljacko kraljevstvo, dok 
mu Poljaci ne pomognu oružjem. Osim toga ni po čemu se ne 
bi moglo zaključiti, da će izabrati upravo Murata, bude h uzpo- 
stavkf Sobieskov priestol. Carev je odgovor djelovao na Murata 

kao pljusak hladne vode: 

»Poljaci, koji su tako oprezni i traže toliko jamstva, prije 
nego će stvoriti odluku, sebičnjaci su i ništa ne poduzimlju iz 
rodoljubnog oduševljenja. Ja sam stekao bogatog izkustva u 
vođenju ljudi, moja se veličina ne temelji na praznim poklicima 
nekoliko tisuća vikača. O njima ovisi, hoće li s oduševljenjem 
izkoristiti povoljnu priliku trenutka. Nije na mem, da ucimm 
prvi korak; neka se oni svim snagama žrtvuju za svoju slobodu 
i obvežu, 'da će sami podupirati svoga novog kralja; tada cu 
ja već znati, što ću učiniti . . . Recite im jasno, da ja ne moram 
naokolo prosjačiti za priestole, na, koje ću posaditi moje rođake. 

Imam ja dosta priestola za moju obitelj.« 

Međutim se Murat već poskrbio, kako ce osvojiti srdce 
svoga budućeg naroda. Priređivao je svečanosti i dao ih sebi 
priređivati. Pokazivao se svjetini, plemstvo je poticao, da uz- 
vraje u svojim zahtjevima, nastojeći tako, da steče nad njim 

jak Miirat čeka sada u Varšavi, kako će se sve to dalje razviti. 
Ali da mu to ne dosadi, htio bi iz visokog družtva izabrati za 
ljubavcu jednu Jiepu Poljakinju. Već .drugog dana Preselio je 
iz palače Raczynski u gradski dvorac grofova Potockih. Palaca 
Raczynskih postala mu je neudobna zato, jer mu se je 
neobično svidjela nova domaćica, dražestna grofica Potocla. Kao 
neki začin .budućoj kruni bila bi naklonost te neprispodobivo 
liepe žene, koja je osim toga nosila jedno od najstarijih pol jac- 
kih imena. Tražeći, kako bi najlakše stigao do svoga cilja, smi- 
slio je, da će izazvati najbolji dojam, ako -se povuče u samoću; 
stoga je dva dana ostao u prizemnim odajama, koje su za nj 
spremili Tek onda je najavio grofici svoj posjet i s velikom 
se bukom uzpeo na prvi kat, s cielim jatom pobočnika nahrupio 
u grofičin salon. Stvorio je pravu bojnu osnovu. Najprije ce 
ju zasliepiti dostojanstvenim i sjajnim nastupom, a onda obasuti 

bujicom rieči i omamiti. Tek je sjeo, razvezao je jezik, nikome 
nije 4ao doći do rieči. A o čemu da govori ? O svojim junačkim 
djelima! O jurišima, grmljavini topova, o pregaženim konjani- 
cima, sasječenim neprijateljima. Jedva je dospio opisati strašne 
borbe protiv Bluchera u .Liibecku, kad li je zagrmio svojim 
lošim cahorskim naglaskom: »Ulice su plivale u krvi, gomile 
mrtvaca su bile tako visoke, da .su ,se (konji propinjali od stra- 
ha ...! « Nije ni primietio, kako su djelovale njegove rieči. 
Pomalo će i grcfičini rođaci , morat krenuti u borbu. Te su 
strahovite slike izazvale u njoj gađenje. ,Protiv volje je slušala 
Murata, k 0 ji se pred njom već posve onemogućio. Ali Murat 
je čvrsto uvjeren, da ju je .osvojio. Poslije jednog sata rekao 
joj je na razstanku: »Do skorog viđenja, grofice, sada moram 
otići. Proučit ću zemljovid Poljske i .položaj ruskih postava.« 

Stan .mu se zapravo ne nalazi u prizemlju, nego u dielu 
kuće, koji je nalik na polukat, a sastoji se od više manjih sku- 
pocjeno uređenih soba. Zimi je to najuđobniji dio palače, jer se 
dade najlakše grijati. Muratu se odmah .pričinio nalik na ta'jne 
odaje u Tuilerijama. U njima će dakle liepa grofica Potocka 
postat; njegova. Ali .kako da ju .namami k sebi? Najjednostav- 
nije bi bilo, da joj ključ pošalje po svojem tajniku Janvieru. 

Nesretnom je tajniku jasno, da ga ,je zapala nezahvalna 
dužnost. Dao se najaviti i pokušao, da se iz te neprilike izko- 
prca, što bolje bude znao. 

»Madame.« rekao je, »njegova visost ne bi vam htjela do- 
sađivati svečanim primanjima, ,pa se nada, da ćete ga vi jednom 
zgodom počastiti i doći na čaj k njemu u njegove dražestne 
odaje.« Na te .je rieči ustao, položio ključ na, stolić za ogledalo 
i pošao k vratima. Ali grofica ga zaustavi: »Recite princu, da 
će mu moja svekrva zastalno biti zahvalha na toj pažnji i rado 
se poslužiti (lijegovom ponudom, a ja ću joj odmah poslati ključ, 
koji ste htjeli .ovdje ostaviti.« 

Za Murata je to gorka pouka, ali ona ga još nije razoru- 
žala. Naprotiv, izkoristio je svaku priliku, da se približi grofici, 
a n J°j' je ta žilava nameti jivost dodijala, pogotovo jer su ju 
privlačile sanjarske oči i vitki stas jednoga od njegovih poboč- 
nika, dvadesetitrigodišnjeg zapovjednika eskadrone de Flahau- 
ta. Na koncu nije ni tajila, da su joj neugodni pokušaji velikoga 
vojvode. 

Jedna nesreća riedko kada snalazi čovjeka sama. Upravo 
kad je njegova mužkaračka taština doživjela tako težak poraz, 
razorilo mu je novo carevo pismo svu zgradu njegovih snova. 
»Ja ću Poljsku proglasiti nezavisnom tek onda, kad budem 
točno znao, da Poljaci doista žele uzčuvati tu nezavisnost, a da 
to žele i mogu, dokazat će mi tim, što će naoružati 30 do 40.000 
vojnika; ali i plemstvo mora posegnuti za oružjem i dokazati, 
da je spremno račun platiti svojom osobom.« Poljaci bi među- 
tim htjeli najprije se dočepati nezavisnosti. Oni se boje, da bi 
ih snašla strahovita osveta, ako bi se jednog dana Prusi i Rusi 
kao gospodari vratili u buntovničku zemlju. 

Ta je dvostruka nesreća Murata slomila i tjelesno i du- 
ševno. Ljuta groznica bacila ga u postelju. 13. prosinca su do- 
vršili popravke na mostu prema Pragi, borba se nastavila, ali 
Murat nije kadar preuzeti zapovjedništvo. To ga težko muči. 
On zna, kako car ne trpi, da mu jedan od najvažnijih vojsko- 
vođa na dan bitke leži bolestan. Čim je skupio nešto snage, uz- 
peo se onako slab i bolan na konja, da stigne vojsku. 

Vrieme je odurno, snieg kopni, zemlja je pusta, Rusi su na 
uzmaku sve uništili i sa sobom odvukli ne samo stoku nego i 
nesretne seljake. Murata opet trese groznica, drhćući i cvoko- 
tajući zubima jaše uz cara. 25. prosinca sukobili su se na sreću 
s neprijateljskim konjanicima pred Strzegocinom. Ta mu viest 
uzburka krv. Ostavlja cara, u propnju odjuri na čelo gardij- 
skim lovcima, navali na Ruse i svojski ih smlati. Uvečer je pi- 
sao caru: »Danas sam se izvrstno oporavio, znatno mi je bolje 
nego jutros.« 

Ali sutradan ga opet spopade groznica. Po strašnoj sniež- 
noj mećavi vuče se prema Golyminu, gdje su Lasalle i Davout 
dostigli 50.000 Rusa. Generalima je poručio, da rade na svoju 
ruku, on je samo diviziju Klein poslao u pomoć lakom konja- 
ničtvu. Krvava je borba potrajala čitav dan, uvečer su Rusi 
izpraznili Golymin. Bi li ih progonili? Noć je crna kao smola, 
kiša curi kao iz kabla, a pada i razkvašen snieg, zemlja se sva 
pretvorila u gadnu kaljužu. Augereau i Murat odlučiše priče- 
kati do osvita. (Prespavali su na slami u nekoj staji. 

Ujutro nastaviše progon, ali bez poleta i zanosa. Nitko 
nema prave volje. Pješaci gaze po blatu, jedva se miču s mjesta, 
topništvo je zagrezlo. Strašna potištenost je spopala vojsku. 

Murat zaludu se trsi, da izpuni svoju dužnost. 30. prosinca od- 
riče se utrke, jer se ne može više držati na konju. Zapovjed- 
niČtvo je predao Nansoutyu i odvezao se natrag u Varšavu. 

# # 

» 

Car je odlučio vojsci priuštiti zasluženi odmor i odredio, da 
še pripreme zimovališta. Ali 17. siečnja nanovo ih uzbuni 
Bennigsenova navala protiv rieke Passarge. Sva se velika voj- 
ska latila oružja. Bennigsen u strahu, da bi ga mogli odrezati 
od glavnog uporišta, prekida borbu i uzmiče prema Konigs- 
bergu. Car polazi za njim u potjeru. Murat je opet preuzeo za- 
povjedniČtvo nad konjanicima, svakog dana pobjeđuje u bitka- 
ma s dielovima neprijateljskih zalaznica. Pritisla je ciča studen. 

6. veljače dolazi do ozbiljnog sukoba, u kojem Murat sa 
svojom ludom hajkom malo što nije doživio težak poraz. Ruske 
zalaznice zauzele su gotovo neosvojive postave. Murat ih je 
neko vrieme promatrao i odlučio poći na juriš. Znao je, da se 
izlaže krvavom porazu, ali znao je i to, da je car prestigao zbor 
Soult, koji je pošao u pomoć konjaničtvu, pa kad čuje buku 
bitke, dojahat će napried i promatrati borbu. Murat ne mari ni 
za što, kad mu se pruža prilika, da pred očima svoga učitelja 
izvede jedno od onih konjaničkih čuda, kojima on čuva tajnu. 

U juriš je poslao čelnu brigadu pod vodstvom Augusta de 
Colberta, jednoga od najboljih generala lakog konjaničtva. Col- 
bert nije oklievao ni časka, premda je znao, što ga čeka. Ruska f 
je vatra pokosila gotovo polovicu obiju njegovih pukovnija, raz- 
tepla ih, a s boka su ih još pregazili ruski kirasiri. Colbert je u 
neopisivom neredu morao uzmaknuti. 

Murat je smjesta bacio u borbu prvu Kleinovu dragunsku 
brigadu. I nju je snašla ista kob. Položaj je strahovit. Nesretne 
četiri pukovnije ne mogu se izbaviti iz toga pakla, nanovo se 
postrojiti, uzkomešale se u tom krvavom vrtlogu, a ruski ih 
naboji rešeta ju kao pljevu. 

Murat je jednim pogledom shvatio očajan položaj. Nagon- 
ski je na sreću izabrao jedino pametno rješenje. Zadržao je 
drugu brigadu, koja je već pošla u pomoć* prvoj, odjurio 
k d’Hautpoulovim kirasirima, doviknuo im po staroj navici 
gromkim glasom: »Napried! Za mnom!« Prva pukovnija odsr- 

lja u propnju za njim. Čim su to opazili drugi, promienilo se sve. 
Husari, lovci, draguni stadoše oduševljeno klicati: »Za prin- 
com! Živio car!« Ostatci onih četiriju pukovnija okupiše se oko 
kirasira i poput bujice opustošiše polje. Za par časaka izgubio 
se trag neprijatelju. 

Iste su večeri nastavili progon. Konjanici su ruske zalaz- 
nice stigli pred Eylauom, izbacili ih iz grada i s groblja. U 11 
sati nastao je mir. Nasuprot francuzkim predvodnicama kriese 
se tisuće tabcrskih vatra. Bennigsen dakle ne kani dalje uzmi- 
cati. Sjutra će doći do velike bitke, koju car želi. 

Dan je svanuo nad zaleđenom ravnicom. Gusti mlazovi 
sniega probijaju od vremena do vremena duboko' spuštene 
tmaste oblake. Piava pozornica za tužnu tragediju — a to je 
i bila bitka pod Eylauom. Topničtvo je s obje strane, gotovo 
800 topova, otvorilo strahovitu vatru. Domalo je plamen oba- 
vio Eylau, Serpallen i Rothenen. Car se nalazi na eylauskom 
groblju, odakle može pregledati gotovo cielo bojište. Murat 
sjedi na konju kraj njega. Oko njih gusta kiša taneta. Davout 
navaljuje na rusko lievo krilo i napreduje. 

Car je upravo protiv neprijateljskog središta poslao zbor 
Augereau i diviziju Saint-Hilaire, kad li provali strahovita 
sniežna vijavica. Vjetar šiba snieg Augereauovim vojnicima u 
lice, zasljepljuje ih. Pukovnije se ne mogu snaći, nagonski se 
miču na lievo. Uslied toga je nastala pukotina između njiho- 
vog desnog i Saint-Hilaireovog lievog krila. Ruski topovi ih za- 
suli vatrom, konjanici navalili kao divlji. Za četvrt sata izgi- 
nula je gctcvo polovica zbora. Augereau je težko ranjen. Rusi 
prodiru u pukotinu. Uto se car obrati Muratu: »Što je, zar ćeš 
čekati, da nas ovi divljaci poubijaju?« 

Murat je shvatio: ako ne žrtvuje konjaničtvo, raztrgat će 
Rusi vojsku u dva diela, izgubit će bitku. Bilo pod koju cienu 
mora suzbiti nasrtaj 60 ruskih bojna na Eylau. U tili čas se 
našao pred konjaničtvom. Imao je svega 96 eskadrona s 12.000 
jahača. Murat se pridigao na stremenu, izvukao sablju i viknuo 
strašnim glasom kao bog rata: »Naprieđ! Živio car!« 

24 pukovnije nagreble su u luđačkom propnju preko polja. 
Strahovit prizor. Zemlja tutnji pod kopitima, sablje svjetlucaju 
u mutnom svietlu, a iz 12.000 grla ori se poklik »Živio car!« 

Rusi su iznenađeni, ne dospievaju više postrojiti se u če- 
tvorine. Prvi val te snažne gomile konjanika probio je prve 
redove, pregazio ih, odbio se o druge. Drugi val draguna i ki- 
rasira proširio je pukotinu, smlatio druge redove. Murat je po- 
jurio na treće, koji su zaposjeli rub šume, a iza njih se sakrila 
sva pričuva ruskog tcpničtva. Pred vatrom četrdeset topova 
skrenuli su francuzki jahači lievo i desno, da izmaknu zatornoj 
vatri, i povukli se prema prvim redovima. 

Ruski su se pješaci nešto oporavili od prvih udaraca i hlad- 
nokrvno otvorili vatru u nesređenu gomilu francuzkih konja- 
nika, koji su tako dospjeli između dvie vatre. Car je uočio 
opasnost i poslao im u pomoć Bessieresa s grenadirima i lov- 
cima. Bessieres je triput probio rusko središte. Zahvaljujući 
tom zahvatu mogao je Murat opet skupiti svoje pukovnije i raz- 
pršiti preostale neprijateljske skupine. Ostatci vojske, koja je 
sa 60.000 pošla u navalu, uzmakli su na polaznu crtu. 

Konjaničtvo je odigralo svoju ulogu. Od 10.000 poginulih 
Francuza odpalo je na nj 3.275 ljudi. Hrabri d’Hautpoul je 
smrtno ranjen, general Dahlmann, zapovjednik lovaca i mame- 
luka mrtav, pojedine pukovnije izgubile su polovicu ljudstva. 

Spustila se noć. Iznemogli vojnici legli su na počinak po 
sniegu, a između njih je ledeno bojište pokrilo 30.000 mrtvih i 
ranjenih s obje strane. Posljedak toga krvoprolića je sumnjiva 
pobjeda, jer obje su strane zadržale svoje postave. 

Do zore je nestalo ruske vojske. Murat ju je oprezno pra- 
tio do prostora izpred bedema Konigsberga i tu naišao na žilav 
odpor. Murat je zamolio cara, da obustavi borbu. Vojnici se 
bore protiv volje. Predstraže se bratime s kozacima, piju s nji- 
ma vodku. Konji nemaju hrane, na stotine crkavaju. 

Car je uvidio potrebu, da mora srediti svoju vojsku, zapo- 
vjedio uzmak, a pukovnije su se pjevajući vratile u zimovališta 
na lievu obalu Passarge. 

* # 

25. svibnja pregledao je Murat sve konjaničke postrojbe 
i ustanovio, da su u sjajnom stanju. 9. lipnja je s njima pre- 
plivao rieku Alte i pošao za Rusima, koji su uzmicali. Kod Heils- 
berga su se zaustavili i spremili za bitku. Car ne želi zagaziti 

u borbu na tako neprikladnom tlu. Htio bi prisiliti Ruse, da 
sami izprazne utvrđene postave. Stoga je zapovjedio Murata, 
da čarkanjima i okršajima zabavi neprijatelja, ne bi U ga za- 
varao, da se priprema glavna navala s ove strane. Istodobno je 
Davouta s 30.000 momaka poslao uz lievu obalu AUe, da iza 
Heilsberga neprijatelju presieče veze ,s Konigsbergom. 

Murat je poveo napried diviziju Lasalle, diviziju Latour- 
Maubourg i novu diviziju Espagne, a podupire ga zbor Soult. 
Pred utvrđenim postavima kao da ga je spopala neka vrtogla- 
vica. Smetnuvši s uma careve zapoviedi mislio je samo na slavu, 
koju će požnjeti, ako sa svojih 9.000 konjanika zauzme Heils- 
berg, koji je branilo 80.000 Rusa, a iza njih topništvo u utvrđe- 
nim postavima. 

Bez osnove, bez smjernica, bez uputa izdao je zapovied: 
»Napried!« Poput vihora projurio je izpred kirasira i ne zausta- 
vivši se kod zapovjednika im generala Espagnea samo kratko 
doviknuo: »Napried!« Isto je tako potjerao u borbu Latour- 
Maubourgove dragune, a kod divizije Lasalle zaletio se tako, da 
je tek pukovniku Deryu, svojem bivšem pobočniku, dospio vik- 
nuti: »Dođi za mnom s tvojom pukovnijom!« 

Lasalle je izvan sebe. Ta je navala, prava ludost, upravo 
zločin, jer nade u uspjeh nema nikakve. Ali sama Murata ne 
smije pustiti u sigurnu smrt. Mora mu pomoli. Sa svojih pet 
pukovnija srnuo je u vatru. 

Kirasiri, draguni, lovci i husari izpadose pred ruske po- 
stave. 400 topova zasuše ih tučom. U tili čas se osamnaest pu- 
kovnija pretvorilo u uzkomešano klubko. Sad je Bennigsen na- 
hajkao na njih svojih 15.000 konjanika. Ali Francuzi u tom di- 
vovskom hrvanju odolievaju silnoj premoći. 

Murat kao da traži mjesto najžešće borbe, srlja u kreševo 
s oduševljenjem, prezirući smrt. Pod njim se srušio pogođen 
konj, jedva se izpod njega izvukao, pri tom izgubio jednu čizmu 
I bez nje je skočio na drugog konja, kad li se na bielu zlatom 
izvezenu odoru obori roj ruskih draguna. Obkoljen je, ne pre- 
ostaje mu drugo nego da, pogine ili bude zarobljen. Iznenada 
se stadoše rušiti neprijatelji: jedan konjanik ih je kosio snaž- 
nim udarcima sablje i spasio ga. Bio je to Lasalle, koji nije htio 
dopustiti, da mu zatuku vrhovnoga zapovjednika. 

Murat mu do viknu: «Hvala!« i novim se poletom baci u 
gungulu. Malo zatim opazi, da Lasalleu prieti smrtna opasnost. 
Poteče mu u pomoć, sretno ga otme neprijatelju, baci mu se 
oko vrata i radostno izlane: »Sad smo izravnali račune, dragi 
generale!« I već ga je nestalo u najgušćoj vrevi. 

Čim je car čuo bojnu buku, naslutio je, da je Murat opet 
napravio glupost, požurio se na bojište. To klanje mora pre- 
stati. U borbu je bacio dvie divizije, kako bi Muratu i Soultu 
omogućio, da se odmaknu od neprijatelja. ( Pređ mrak su preki- 
nuli borbu. Murat je svojom neposlušnošću skrivio smrt od 
7.000 hrabrih vojnika. Car je kivan, grdi Murata, da sve praši. 

Sjutradan nast^više Rusi uzmak. Car je pošao za njima, 
a Murata poslao na Konigsberg. Upravo kad je Ruse izbacio 
iz predgrađa i htio navaliti na grad, dobio je zapovied od cara, 
da što prije dođe k njemu pođ Friedland. Unatoč najvećoj žurbi 
stigao je na bojište, kad je ruska vojska bila posve poražena. 

Dobio je nalog, da pođe za njom u potjeru. Gonio ju je, da 
joj je ponestalo sape. Međutim ipak je stigla spaliti mostove 
na Pregelu. Lasalle se s pređhodnicom jzaustavio : korito je rieke 
duboko, a na drugoj obali stoje 2.000 ko-zaka. Uto se pred 
njima stvori Murat, u propnju odjuri napried i najbližoj pu- 
kovniji doviknu: »Napried, lovci, udrite po tom skotu!« I ne 
ogledavši se, ide li tko za njim, podbode konja i baci se u vodu. 
Ciela se divizija povede za njegovim primjerom. Tren za tim 
očistili su obalu od neprijatelja. To je pravi vođa pređhodnice, 
Murat! 

19. lipnja stigao je pred Tilsit i upravo spremao juriš na 
kozake, koji su štitili uzmak Rusa, kad li se pojaviše prego- 
varači, koji su u ime cara zatražili primirje. 

Rat je svršen, sad će pasti odluka i o Poljskoj. Murat se 
opet nada, da će postati (kralj. Stoga je došao k Napoleonu, da 
ga odprati do ruskoga para i uzput svlada zadnji njegov ođpor 
u tom pitanju. A obukao je odoru, koja podsjeća na njegovu 
buduću zemlju: czapka s bielom perjanicom, bogato izvezena 
pekeša, a preko nje remen, o kojem Visi sablja Stjepana Batho- 
ria, poljačkog kralja iz 16. vieka. Ovu mu je sablju dao na dar 
Poniatowski. Car ; ga ošinu pogledom: »Izvolite obući svoju ge- 
neralsku odoru! Ovako ste nalik na Franconia!« 

Te mu je rieči uz podrugljiv smieh dobacio pred svim mar- 
šalima. Muratu je ,pri duši, kao da ga je lupio šakom po licu. 
Od toga je časa ljuto zamrzio Napoleona. Pred Francuzima se 
nije usudio ,dati oduška tom novom osjećaju, ali zato je cara 
ocrnio pred najgorim mu neprijateljima. Na svim priredbama 
i svečanostima u povodu pregovora o miru stalno se vrtio oko 
pruskoga kralja i kraljice. Žalio ih je, kudio cara, što je tako 
tvrda srdca, kleo se, da sam nije nikada, želio rata, nego uviek 
od njega odvraćao. A jednog dana, kad je kraljica zaplakala, 
zaboravio se toliko, te je izvalio: »čitav taj car je hulja!« 

Već je snovao, kako će mu se osvetiti. 

- • 

18 . poglavlje 

JOŠ NAVIŠE 

Dok je Murat .napeo sve sile, da si u Poljskoj osigura mi- 
lostinju — krunu, igrala je Karolina po svome običaju u Parizu 
mnogo spretnije i opreznije. Uz pomoć Talleyranda, Fouchea i 
drugih dostojanstvenika, carstva pokušala je pred carem u pra- 
vom svietlu prikazati zasluge velikoga vođe konjaništva. Njoj 
su naime pred očima lebdili visi ciljevi nego Muratu. ^ 

Zahvaljujući svojem čvršćem značaju i jačim umnim spo- 
sobnostima, znala je, da, ona gospodari nad mužem. Njoj nije 
dala mira potajna želja, da ju u vladanju nad Francuzkom za- 
padne velika uloga, nikako se nije mogla otresti nade, da će 
jednog dana postati caricom Francuza. Ta ovaj se san lako 
mogao ostvariti! Jedan naboj, jedna granata, bolest, i carski 
bi se priestol izpraznio! Napoleon nije imao izravnih potomaka, 
nasljedstvo nije bilo uređeno, dakle treba se pobrinuti, da za- 
padne Murata. Karolina nije tu brigu htjela povjeriti nikome. 

Senat je doduše stvorio zaključak, kojim je uredio buduć- 
nost carstva u slučaju .careve smrti. Prema njemu bi kruna 
prešla na Josepha, zatim na Louisa, pa na njegova sina, i 
napokon na Jercmea. Ali te neznatne muževe nije nitko sma- 
trao kadrima, da preuzmu tako golemu baštinu. Kad Napoleon 
nije imao sina, smio je za tom krunom posegnuti samo jedan 
od njegovih slavnih suboraca. Francuzi navikli na ratnu slg,vu 
prignuli bi glavu samo pred mužem, koji bi u tom bio ravan 

caru, ili barem nalik na nj. Muratova je vojnička slava dosegla 
najveću visinu, a njegov brak s Napoleonovom sestrom milje- 
nicom učinio bi njegovo nasljedstvo prividno zakonitim .Da- 
kako, nisu smjeli računati, da će sve samo po sebi poći kao po 
loju. U prvom je redu .na to valjalo pripraviti dvor, zatim u 
vojsci naći oslona, kako bi u odlučnom času mogli suzbiti svaki 
slučajni protuučinak. 

Međutim poput Karoline nije se htjela pokoriti zaključku 
senata još jedna žena viša od nje. Jozefina je željela, da krunu 
dobije njezin sin Eugen, i marljivo radila na tome. Između tih 
dviju žena morao je izbiti sukob. 

Pred javnošću su carica i velika vojvodkinja bile dobre 
prijateljice. Osobito je Karolina pred caricom vješto hinila 
srdačno poštovanje, ali to dakako nije imalo ^nikakve veze s nje- 
zinim pravim osjećajima. Ona je susretala caricu najiskreni- 
jom odanošću, a brojne svečanosti, koje je priređivala u Ely- 
seeu, kao da su bile namienjene samo carici. Sve je to bilo 
samo prividno. Karolina je ljubaznošću i laskanjem zapravo 
obasipala one goste, koji će joj jednog dana moći pomoći, da 
Murata posadi na priestol. 

U toj borbi nije prezala ni pred kakvim sredstvom, da sve 
karte skupi u /svojoj ruci. Ponajprije je htjela osigurati pomoć 
guvernera Pariza. To je tada bio Junot, strastven obožavatelj 
cara, ali slab značaj, razvratan i nećudoredan čovjek. Karolina 
mu je bez »muke postala ljubovcom ,i čvrsto ga sapela uz sebe. 

Lako je pred njim hinila žarku ljubav, ali to nije bilo do- 
voljno. Htjela ga je tako sputati, da u odlučnom trenutku ne 
će rilrko ircći ostaviti ju ra cjedilu. Priliepila se uz njega, 
pratila ga, u kazalište, na njegovo imanje Raincy, gdje je s njim 
jahala i išla u lov, s njim se pojavljivala na svim svečanostima. 
Svake večeri ga je pozivala fk sebi u Elysee i zadržala ga do 
jutra. Svu noć je njegova kočija čekala u dvorištu Elyseea, a 
prolaznici u sitne sate Znali ,su zavidno (govoriti, da je guver- 
neru Parizu žlica pala u med . . . 

Osim toga je poduzimala sve, da oko sebe okupi častnike 
stožera, parižke posade, garde i ostalih pukovnija. Pozivala 
ih na sve svoje priredbe, s njima, se zabavljala, susretala ih 
osobito prijazno, a pred svakim se pojedincem gradila, kao da 
upravo njega želi odlikovati iznad svih drugih. 


Sve bi /te spletke obitelji Murat možda i bile urodile uspje- 
hom-, da tu urotu nije nanjušio i treći obješenjak, koji je u 
prepredenosti bio dorastao Karolini. 

Sava/ry je u Prusiji i Poljskoj bio carev pobočnik, stalno 
u njegovoj blizini. On je savjestno vršio svoju službu kao voj- 
l nik, ali bio bi prije izskočio iz kože nego se odrekao doušničtva, 
koje mu je uvrieženo u krvi. Ta je strastvena, zabava vukla ko- 
riefei još iz vremena konzulata, kad ise je kao glavar oružničtva 
u obilnoj mjeri mogao podavati tome poroku. I na ratištu su 
mu vlastiti ljudi morali dojavljivati sve, što se događa u Par 
rizu, pa je tako točno bio upućen u Karolinin odnošaj s Juno- 
tom. Tako mu se pružila sjajna prilika, da se osveti Muratu, 
kojega je zamrzio radi njegova držanja u aferi vojvode od 
Bnghiena. 

19. srpnja 1807. upravo kad je ,car poslije pođpisa tilsit- 
skoga mira s Muratom htio sjesti u kočiju, da se vrati u Pa- 
riz, odao mu Je Savary tajnu o toj sablazni. Car je biesan, bie- „ 
sam je i Murat. koji se zakleo, da će Junotu odrezati ‘uši. kad 
stigne u Pariz. Savary je polučio svoju svrhu! 

Odmah po povratku u Pariz, 29. srpnja, pozvao je car se- 
stru i žestoko ju izgrdio. Okaljala je ime ^Bonaparte, a tim i 
njega, cara. Takva sramota ne može ostati nekažnjena! Karo- 
lina je očekivala takvu buru i dobro pripremila obranu. Odlučno 
je prosvjedovala. Sve šuto podle klevete. Kad bi bila tako iiizko 
pala, ne bi postupala tako 1 glupo, da bi to doznao' sav sviet. Ona 
se je noću sastajala s Junotom, ali samo radi dobrobiti države. 
Poslije krvoprolića kod Eylaua — pričala je ona — pojavilo se 
u pariškim predgrađima opasno vrenje; bojali su se nemira ; 
a ona se dogovarala s guvernerom Pariza, što bi trebalo podu- 
zeti, da se uzčuva ,ređ. To i ništa drugo bilo je razlogom njiho- 
vim tajnim sastancima; drugi cilj osim sigurtiosti države nije 
im lebdio pred očima. A sad joj eto Ovako nagrađuju njezinu 
revnost! 

Car dakako nije ,mogao vjerovati u tu smušenti bajku. Ali 
šuteći se gradio, da vjeruje, samo da ne mora kazniti svoju 
sestru. U duši mu je odluka čvrsta, nad Junotom je već izrekao 
osudu. Murat je Otvoreno pokazao, da sebi ne da nabiti fogove. 
Izazvao je Junota na dvobc/j . Junot pak, koji je znao, gdje je 
izvor ,toj kaši, izazvao je Savarya. Dva senzacionalna dvoboja; 

činilo ( se, da će doći do neviđene sablazni. Ali car je odlučio sve 
to zabašuriti. Pozvao je pred sebp Murata i Junota, te im na- 
tuknuo, da je po njegovu uvjerenju njegova sestra nevina; u 
najgorem slučaju može spočitnuti ( Junotu, da je postupao vrlo 
lakoumno. Svojim starim drugovima iz Italije, svojim najbo- 
ljim častnicima zabranio je dvoboj. Primorao ih je, da mu na 
poštenu ,rieč obećaju, da se ne će pobiti. Obojica su popustila i 
stvar je zaspala. 

Ali Junota je car odlučio premjestiti iz Pariza; tek da to 
ne smatrahu nemilošću, povjerio mu je zapovjedničtvo nad voj- 
skom, koja je imala provaliti u Portugal. Tako je Karolina bez 
svoje krivnje dala povoda prvoj velikoj carevoj pogrješci. Radi 
nje je izgubio Portugal, a Junot položio oružje pred Englezima; 
to je urodilo kobnim posljedicama za istanje u Španjolskoj. 

Je li Karolina ikada slutila, daje ona i nehotice zadala prvi 
težki udarac zgradi carske moći? 

* 

. 

Ta kobna upadica nije međutim dovela do neizlječivog raz- 
dora u obitelji Murat. Jedina joj, je posljedica, da u buduće 
Mutat nije ddviše pazio, kad je varao svoju ženu. Neprikriveno 
je vodio .svoje ljubavne odnošaje, a pri tom je znalo doći i do 
neugođhih prizora. Jednog je dana na krabuljnom plesu u Ely- 
seeu Karolina dala bez ustručavanja iztjerati na ulicu dražestnu 
gospođicu Guillebeau, jer ,je s pravom posumnjala, da je ona 
istodobno ljubavnica njezinog muža, a i njezinog — Karolini- 
nog — ljubavnika. Ali to su bile sitnice, koje nisu nimalo’ pri°- 
čile bračne drugove, da budu jedna duša i jedno srdce, kad se 
je radilo o ciljevima zajedničkog im častohleplja. 

Ne mogu se Utješiti, što nisu dotjerali dalje nego do vla- 
davine u neznatnoj njemačkoj velikoj vojvodini, zato su, da se 
odštete, Elysee pretvorili u palaču sjajniju od samih Tuileria. 
Karolina. je proširila svoj dvor, uvrstila u nj monsignora Bar- 
rala, nadbiskupa Pariza i dva dvorska kapelana; osim konjuš- 
nika gospodina de Cambisa još jednoga, generala Exelmansa, 
te nadkonjUšnika, grofa Westerholta. Uzela, je i dvorskog me- 
štra, M. Pressaca. Za/ svoje je kćeri namjestila odgojiteljicu go- 
spođu de Roquemont i uz nju dvie pomoćnice: gospođu de Pa- 
raviccini i gospođu de Mirebelle. Sav 'dvor uz dvorske gospođe 

i drugu pratnju mora strogo paziti na pravila etikete. Neiz- 
mjerne svote gutaju samo svečanosti, koje se bez prekida nižu 
u Elyseeu: plesovi, koncerti, igrokazi, baleti. , 

A car mora sve više povećavati posjede veliko'ga vojvode 
od Berga i Clevea. Pad Jtonac 1807. porasli su za 362.000 žite- 
lja; priklopio im je Huissen, Malburg i Zevenaar, stare opatije 
Easen, Elten i Werden, grofovije Mark, Tecklenburg i Lingen, 
te pruski dio kneževine Miinster. 

15. rujna 1807. odluči car preseliti u Fontainebleau, a s njim 
ima poći cieli dvor. Obitelji Murat pružila se divna prilika, da 
svoje takmace nadkrile sjajem. Počeli su to već u Parizu, a sad 
će bez muke polučiti svoj cilj. Svu razkoš iz Elyseea preniet će 
u Fontainebleau. Svečanosti su sjajne kao i u Parizu, drže se iste 
stroge etikete. Svakog dana daju veliku gostbu, na koju redom 
pozivaju goste iz palače Fontainebleau i visoke dostojanstve- 
nike, koji su na proputovanju. Sve vrvi od služinčadi u crveno- 
zlatnim livrejama, a došljak se nehotice pita, nije li ušao na kriva 
vrata, nije li pozvan k samome caru? 

Karolina sva odsieva u najjarkijim bojama. Pomažu joj 
njezini čari, zamamljiva pikanterija njezinog bića, te lako pri- 
vlači k sebi visoke ličnosti, koje mogu utjecati na cara u korist 
Murata. Maret i Fouche leže joj pred nogama. Talleyrandu se 
ulaguje, mazi ga. Toliko ga je omamila, da ju kuje u zviezđe 
najslađim riečima. Jednog dana ipak ga je prekorila, kako joj 
je loše poslužio, kad je njezinoga brata, cara, nagovorio, da 
Muratu ne da kraljevsko priestolje. Ministar je iznenađen od- 
vratio : »Vaš je kneževski muž tako sjajan junak, da ga čovjek 
sjajnijeg ne može zamisliti. Nitko ne zna kao on pojahati na 
neprispodobivi juriš. Ali to nedostaje za vladanje kraljevstvom!« 
»A nisam li ja još tu?« kliknula je Karolina. Tim je odkrila 
svoje najtajnije zamisli. Postane li Murat jednog dana kralj, 
pustit će ga, da nastupa kao kralj i da se na svoj način naužije 
života. Ali ona će sama vladati! Ona još ne zna, kako se pri 
tom vara i do kako strašnih razmirica će dovesti ta zabluda! 

Usred svih tih spletaka našla je velika vojvodkinja, dosta 
vremena i za zabave druge vrste. Pustolovina s Junotom poškak- 
ljala joj je grlo, pa je lako za nj našla zamjenu. U Fontaine- 
bleauu je istodobno postala ljubavnicom zavodniku Metternichu, 
austrijskom poslaniku, i pobočniku svoga muža, la Vauguyonu. 

Dakako, sada je bila oprezna u svojim zabavama. Tako se je 
uporedo brinula za svoju muratsku kućnu politiku i za svoje 
posebničke naslade. Ali uz to je i dalje sačuvala izvanredni utje- 
caj na svoga brata Napoleona, koji je stekla za vrieme konzu- 
lata. On je o njoj rekao: »U cieloj mojoj obitelji Karolina je 
najviše nalik na mene.« I pogodio je, ali između njih je bilo i 
neđoglednih razlika. 

Car je Muratu opet povjerio vrlo važnu zadaću, tako te je 
bio uvjeren, da uživa najviše carevo povjerenje. Ah to je imao 
zahvaliti samo Karolini. 

Murat je odlučio posjetiti svoje države, u kojima nije bio 
poslije sklapanja mira. Dan pred odlazak pošao je kasno po- 
podne u Tuilerie, da pozdravi cara. Izmienili su nekoliko bezzna- 
čajnih rečenica, Murat se vratio u Elysee. Poslije večere mu 
uručiše povjerljivo i žurno pismo ministra rata Clarkea. Otvo- 
rio ga je, pročitao i ostao kao ukopan: »Monsigneur, čast mi je 
Vašoj' Carskoj Visosti priobćiti, da Vas je Njegovo Veličanstvo 
Car imenovalo svojim zamjenikom u zapovjedništvu nad svim 
oružanim snagama u Španjolskoj. Njegovo Veličanstvo očekuje, 
da će Vaša Carska Visost još noćas krenuti iz (Pariza i poći u 
glavni stan u Bayonne. Njegovo Veličanstvo želi, da Vaša Vi- 
sost stigne onamo 26., najkasnije 27. veljače. Njegovo Veli- 
čanstvo odredilo je Vašoj Visosti za glavara glavnog stožera 
generala Belliarda; šaljem mu zapovied, da u tu svrhu pođe u 
Bayonne. Pobočniku Bailly de Monthyonu naložio sam, da 
smjesta krene u Bayonne i tamo privremeno do njegova dolazka 
preuzme njegovu dužnost. General Lariboisiere imenovan je 
glavnim zapovjednikom topničtva. Naskoro ću imat čast Vašoj 
Visosti javiti, kojega će častnika Njegovo Veličanstvo imeno- 
vati zapovjednikom obkoparskih postrojba, a isto tako i činov- 
nika vojničke uprave, koji će preuzeti dužnost generala obskrb- 
nika. 

» 

Njegovo Veličanstvo želi, da pod zapovjedničtvo Vaše Vi- 
sosti stupe i svaki dan šalju izvješća: maršal Moncey, glavni 
zapovjednik sigurnostnog zbora na morskoj obali s glavnim 
stanom u Burgosu, general Dupont, glavni zapovjednik sigur- 
nostnog zbora Gironde s glavnim stanom u Valladolidu, te ge- 
neral Duhesme, zapovjednik pričuvne divizije u zapadnim Pire- 
nejama s glavnim stanom u |Pamploni. Upravo im šaljem po- 

trebne naloge. Vaša će Carska Visost nadalje zapoviedati onim 
dielovima carske garde, koji se nalaze u Bordeauxu , oni su pri 
mili zapovied, da u Bayonne prispiju između 1. i 3. ožujka.^ 

Vaša Carska Visost je ovlaštena u nepredviđenim slučaje- 
vima izdati sve naredbe i zapoviedi, koje su potrebne za uzcu- 
vanje reda i sigurnosti oružanih snaga. Zapovjednik 11. divizije, 
njezin obskrbnik i zapovjednici topničtva i obkopara u toj di- 
viziji bit će podčinjeni zapoviedi Vaše Visosti za svaku slučajnu 
potrebu. Do prispieća izvješća o brojnom stanju tih zborova i 
divizije neka izvoli Vaša Visost upoznati se s njihovom jakošću 
iz priloženog obćeg pregleda, čast mi je . . .« . 

Ta kategorička i zagonetna zapovied je za Murata bila 
neugodno iznenađenje. Što je zapravo svrha toj tajanstvenosti? 
Zašto ga postavljaju na čelo vojsci, a ne vele mu, hoće li se bo- 
riti i protiv koga? Ta popodne je govorio s carem — zašto mu 
o tom nije ništa spomenuo? Znao je, da su u siečnju sastavi 
skupljeni na granici savezničke španjolske dobili zapovied, da 
prieđu tu granicu. Ali zašto? Kao razlog su naveli bojazan, da 
bi se Englezi mogli izkrcati na andaluzijskoj obali, kako bi pri- 
silili Španjolsku, da se okrene protiv Francuzke, i kako bi fran- 
cuzkoj vojsci u Portugalu dospjeli iza leđa. Ali svi su mislili, da 
je to samo izlika. Svi znadu, da u Španjolskoj vlada anarhija. 
Car očito želi u Španjolskoj opet uzpostaviti red, kako bi onkraj 
francuzke granice imao saveznika, na kojega će se moći oslo- 
niti. Ali ako je to tako, kojoj će strani franeuzka vojska po- 
moći do prevlasti? Starome kralju Karlu i njegovom milostniku 
Godoyu ? Ili Ferdinandu cd Asturije, vjerojatnom baštiniku kru- 
ne, kojemu je Godoy krvni neprijatelj, ali za kojim stoji sav 
narod? 

Sve su to pitanja, na koja Murat ne nalazi odgovora. Si- 
gurna je samo careva zapovied, a u carevu zapovied ne smije 
dirati. Zato je spremio kovčege i usred noći krenuo na put. Dva 
dana iza toga donio je »Journal de L’ Empire« viest o njegovu 
odlazku u veliku vojvodinu na Rajni i dodao: »Dozna jemo, da 
će Njegova Carska Visost zaposjesti grofovije Mark, Tecklen- 
burg i Lingen kao odštetu za one gradove, koje je odstupio 
Francuzkoj.« 

Sve je zavijeno koprenom najdublje tajne. 

19. poglavlje 

PUSTOLOVINA U ŠPANJOLSKOJ 

Na putu u Bayonne razbija Murat glavu, da odkrije tajnu, 
zašto ga car šalje u Španjolsku. I stalno se vraća na isti odgo- 
vor: htio bi tamo uzpostaviti red, osigurati sebi jakog savez- 
nika i u tu svrhu odstraniti Gođoya, kojega mrzi i prezire sav 
narod. 

Ali čemu šalje onamo vojsku od 80.000 vojnika? Možda 
kani obsjedati Gibraltar? Možda dapače vojsku prebaciti u 
Afriku, da Englezima zatvori put u Sredozemno more? Možda 
želi pomoći Junotu, ako bi Englezi na nj navalili u Portugalu? 
Ali zašto nije njemu, svojem zamjeniku, dao nikakvih uputa ili 
savjeta ? 

Pred Bayonneom ga stiže carev glasnik i preda mu viest, 
koja ga je još više smutila: »Pišite smjesta glavnom zapovjed- 
niku Navarre, da morate zaposjesti tvrđavu Pamplonu. Ja do- 
duše živim u miru sa španjolskim kraljem; ali budući da naši 
zajednički interesi iziskuju, da moja vojska uđe u Španjolsku, 
mora ona sebi osigurati zaleđe. Osim tvrđave Pamplone važna 
je i tvrđava San Sebastian. I nju ćete zaposjesti, a isto tako i 
sve ostale tvrđave između Vallađoliđa, Pamplone i francuzke 
granice. S dvorom ne stupajte u vezu, dok Vam toga ne nalo- 
žim. Najvažnije je zasada, da zaposjednete Pamplonu.« 

Svakako čudan postupak : zaposjesti gradove savezničke 
zemlje, u slučaju potrebe i silom, a izbjegavati vezu s vladom 
te zemlje! To znači, postupati s njom kao s pravim neprijate- 
ljem, to znači osim toga, vođu francuzke vojske dovesti u ne- 
zgodan položaj, ako bi nešto učinio, što bi bilo na štetu cilja, o 
kojem ništa ne zna. 

Murat je u Bayonne stigao 2'6. veljače prije podne i smjesta 
tražio, da mu podnesu izvješće. Prvu je novost doznao od ge- 
nerala de Monthyona, da je zapovied za zaposjednuće tvrđava, 
koju su njemu netom poslali, maršal Moncey dobio još prije tri 
tjedna; utvrde Pamplone i Figuieresa su već zaposjeli na pre- 
varu protiv volje glavnoga zapovjednika u Navarri. Duhesme je 
u Kataloniji dopro do Barcelone i valjda već zauzeo utvrde 
Monjuicha. Car je dakle bez njega ratne podhvate dao provesti 
po njegovim podčinjenim geneialima i izvrgnuo ga mogućnosti 

sukoba, kojima bi bio s nešto odlučnosti i spretnosti mogao iz- 
bieći 

Naskoro su i nadošle posljedice toga postupka. Moncey 
javlja iz Burgosa, Dupont iz Valladolida, da se među pučan- 
stvom opaža neprijateljsko razpoloženje. Dotle su naime Špa- 
njolci vjerovali, da Francuzi dolaze samo zato, kako bi ucimb 
kraj silničtvu »kneza mira«, pa su s oduševljenjem primili fran- 
cuzku vojsku. Ali zaposjednuće Pamplone i Figuieresa izazvalo 
je jednodušno ogorčenje. Duhesme javlja iz Barcelone, da je za- 
posiednuće Monjuicha iznudio samo prietnjama; ali odtada je 
položaj postao neodrživ. Vojnike mu napadaju na ulici, pucaju 
na njih s prozora i krovova; ne smije ih puštati iz vojarna i 

Murat se nada, da će caru moći otvoriti oči. Opisuje mu 
prilike u Španjolskoj u najmutnijim bojama, tuži se na potez- 
koće, od kojih je najgore to, što uobće ne zna, zašto je tamo 
Da sprieči još gore, piše Monceyu, Dupontu i Duhesmu, isto 
im priznaje i savjetuje: »Imam nalog, da Vam dadem upute za 
nepredviđene slučajeve; a to mi je težko, jer ne znam sto car 
hoće! Ali i sami ćete znati, da Vam prva briga mora biti sigur- 
nost Vaših četa i da se u slučaju potrebe morate poslužiti sva- 
kim razpoloživim sredstvom, kako biste ju zajamčili, lzcrpivsi 
prije toga sve dokaze o prijateljstvu, slozi i dobrim odnosima 
između obiju vlada i svalivši odgovornost za sve događaje i. 
posljedice iz njih na španjolske zapovjednike . . .« , 

Zatim ih je obaviestio o mogućnosti zaposje^nuca tvrđave 
u San Sebastianu. Guverneru pokrajine Guipuzcoa, vojvodi od 
Mahona, pisao je, da San Sebastian treba za svoje bolestmke i 
skladišta svojih pukovnija. Vojvoda od Mahona imao je premalo 
vojske, da mu se odupre, pa je napokon pristao. Ah tražio je, 
neka se Francuzi obvežu, da će izprazniti tvrđavu, ako na nje- 
gov korak ne bi pristala njegova vlada. »Meni se taj zah jev 
pričinio djetinjarijom, stoga sam bez okolišanja na nj pristao,« 

pisao je Murat caru. . . „ 

Malo-pomalo stvarao je Murat sebi svoje mis jenje o ^ 

revim nakanama. Vjerojatno želi i u Španjolskoj maknutl l ^ cu 
Bourbon, kao što je to učinio u Napulju i Portugalu, a namje- 
rS postaviti princa iz svoje kuće. Kojega? Sva su njegova 
braća već smještena, izuzevši nepoželjnoga Luciena. Nije - 

njemu, Muratu, povjerio vodstvo francuzke vojske u Španjol- 
skoj zato, jer je njega izabrao za tu krunu? Jednim mahom vi- 
dio je cielu tu pustolovinu u posve novom svietlu, a kako je 
njegova navika želje smatrati odmah stvarnošću, to mu se i 
tajna njegova poslanja iznenada pričinila logičkom i neminov- 
nom. Car ne bi htio Španjolcima narinuti novoga vladara; nego 
ih navesti na to, da ga sami zatraže! Zato ne smije nikako doći 
do krvoprolića. Dakle budi oprezan i umjeren! Muratova je 
osnova gotova. 

Kad je primio zapovieđ, da svoj glavni stan prenese u 
Vittoriju, bilo mu je drago. 9. ožujka stupio je na Španjolsko* tlo 
s ugodnim čuvstvom, da prvi put stupa na tlo svojeg budućeg 
kraljevstva. Liepo su ga dočekali. Njegova stasita pojava, sjajne 
odore, sav sjaj oko njega svidili su se narodu, koji voli razkoš. 
Zastalno ga je poslao car, kako bi nagovorio slaboga Karla IV., 
da svrgne Gođoya, »kneza mira«. U svakom selu, u svakom 
gradu isti prizor: činovnici i odličnici pozdravljaju ga, žele mu 
dobrodošlicu i mole ga, neka cara uvjeri o njihovoj najvećoj 
odanosti. 

U Vittoriji su prilike napete. Generali, koji su dugo proma- 
trah pučanstvo, ne vjeruju mu; sumnjivo im je držanje sve- 
ćenstva i redovnika; obtužuju ih, da potajno huškaju protiv 
Francuza. Murat je primio izaslanike svećenstva i vjerskih re- 
dova; govorio je s njima vrlo prijazno, izrazio ufanje, da će 
promicati dobre odnose između svojih župljana i njegovih voj- 
nika; a završio je ovako: »Ja znam, da je vaš utjecaj kod na- 
roda velik, zato bih vas htio opomenuti: pojavi li se i najmanji 
nemir, upamtite, vi ćete mi za to odgovarai!« 

Ali carevo držanje počinje uzrujavati Murata. Danomice 
dobiva od njega barem jedno pismo. Svako je pismo puno za- 
poviedi o kretanju četa, o putu, koji moraju prevaliti, o nastan- 
bama, o podjeli predhođnica i tako dalje _ ah ni u jednom ni 
rieči o pravoj svrsi toga podhvata. Doista, ako je car odlučio, 
da ga pod svaku cienu ponizi, onda ne može đrugčije ni po- 
stupati. , , 

Murat se u Vittoriji još nije pravo ni smjestio, kad Ii stiže 
nalog, da seh u Burgos. U taj je grad stigao dočekan slavljem, 
dovezao se u biskupovoj kočiji, koju su mu poslali nekoliko mi- 
lja u susret. 

Ali što dalje napreduje, to neugodnije viesti stizavaju. Na- 
rod še obćenito drži mirno prema Francuzima, ali dvor ne taji 
više straha pred njima i počinje pripremati protiv njih nepri- 
jazne mjere. »Knez mira« naložio je generalu Solanu, koji se je 
nalazio u Portugalu kao podpora Junotu, da smjesta žurnim ho- 
dovima s cielim zborom krene u Badajoz, odakle bi lako mogao 
stići u Madrid. Šire se i druge čudne glasine: kastilske čete 
premjestili su bliže glavnom gradu; iz Segovije su onamo pre- 
vezli 80 topova. Murat osjeća, kako iz dana u dan sve jače raste 
nepovjerenje i neprijateljsko razpoloženje. Uza sve to nastav- 
1 ja' svoju zadaću s najvećim oprezom i unatoč klipovima, koje 
mu bacaju pod noge, nije napravio ni najmanje pogrješke. Sve 
ga iznova kriepi sviest, da radi za sebe. 

Međutim je zbor Solano doista krenuo iz Portugala. Mogao 
bi ugroziti sigurnost franeuzke vojske. Murat smjesta šalje 
svoga pobočnika La Vauguyona u Madrid k francuzkom pokli- 
saru de Beauharnaisu s nalogom, (3a ovaj zatraži razjašnjenje, 
zašto je Solano upućen u Badajoz. Solano bi mogao zaposjesti 
klanac Somo-Sierru i odrezati mu put u Madrid. Da ga preteče, 
zapovjedio je generalu Grouchyu, da sa svojom konjaničkom di- 
vizijom zatvori klanac. 

16. ožujka prenosi Murat po nalogu iz Pariza glavm stan 
u Mirandu. 17. je doznao, da je »knez mira« odlučio s kraljev- 
skom obitelju pobjeći u Cadiz i odanle odploviti u Ameriku. 
Time je za zapovjednika franeuzke vojske nastao nepredviđen 
slučaj. Bi li pošao za njima u potjeru? Učini li to, morao bi se 
sukobiti sa Solanom, došlo bi do bitke. Hi bi pustio, da mu 
umakne Karlo IV.? Sad je kucnuo čas, kad bi morao govoriti u 
ime cara, a ne zna, na koju bi se vladu obratio. 

Na sreću je stigla povoljnija viest: nerazpolozenje u na- 
rodu ponukalo je kralja, da se odreče biega iz kraljevstva. Pro- 
glasom izdanim u Aranjuezu obaviestio je svoje podanike, da 
ostaje kod njih, i pozvao ih, da prijateljski prime francuzku 
vojsku, jer je ona ušla u Španjolsku, kako bi spriečila izkrca- 

nje Engleza. ‘ 

Još nije pravo ni popustila ta napetost, kad li udari grom 

iz vedra neba. Kad je Murat 19. ožujka stigao u Castillejo, do- 
znao je iz pisma od de Beauharnaisa, da je u Aranjuezu buk- 
nula revolucija. Kralj se odrekao priestola u korist svoga sina 

Ferdinanda; »knez mira« je težko ranjen i zarobljen. U Madridu 
su rođaci i prijatelji silnika pobjegli u francuzko poklisarstvo. 
jer ih je svjetina htjela poubijati. Ali zato im je opljačkala i 
zapalila kuće. Sav grad se pomamio od veselja, što je napokon 
srušen taj nečovjek, kojega je mrzio sav narod. 

Zamislite sada Muratov položaj. Našao se s vojskom usred 
naroda, koji je spopalo strastveno rodoljubno oduševljenje. 
S njim ne živi ni u miru ni u ratu, a kad je htio stupiti u vezu 
s vladarom, ovoga je nestalo ; došao je njegov sin, koji nije 
ništa poduzeo, da sprieči otčev pad. Što bi car htio, da učini u 
toj zbrci? Bi li Murat priznao novoga kralja ili se držao, kao da 
se nije ništa dogodilo? 

Osim toga je bilo poznato,- da je poklisar Beauharnais, pro- 
sječan čovjek, koji je sebi mnogo umišljao, jer je bio u rodu 
s caricom, kobno utjecao na posljednje događaje. On je bio 
prijatelj i savjetnik princu od Asturije, tako te je ovaj iz nje- 
govih izjava zaključio, da on odobrava prevrat. Kad su bun- 
tovnici zapalili palaču Gođoy, vikali su : »Živio francuzki pokli- 
sar! Živio car Napoleon!« Kao da je car htio tu revoluciju i zato 
poslao francuzku vojsku u Španjolsku, da ju štiti. 

Murat podnosi Napoleonu izvješće o novom stanju i dodaje 
ovo : »Europa će dakako reći, da je Francuzka izazvala ovu re- 
voluciju, jer prema svemu se čini, da su čekali na dolazak Vaših 
vojska, a onda tek počeli, i da ju je podupirao francuzki pokli- 
sar. Sire, ja stojim na čelu Vaših vojska, zastupam Vaše Veli- 
čanstvo, stoga nitko u Europi ne će vjerovati, da ja. ne znam 
ništa o Vašim osnovama. Dođe li u Madridu do nemira, budu li 
padale glave, bez obzira na to — čije, što će tada reći sviet? 
Kako će o tom suditi sadašnji, a kako budući naraštaj? . . . 
Oprostite, Sire, što sam iztresao dušu. To je samo izljev oda- 
nosti prema Vašoj osobi i slavi. U svojoj privrženosti Vašem 
Veličanstvu bolno osjećam, što prvi put u životu ne znam, kako 
bih u tako kritičnom položaju prikladno poslužio Vašem Veli- 
čanstvu . . .« 

Međutim je Beauharnaisu poručio, da mora osuditi njegovo 
osobno držanje, koje je posve oprečno vjerojatnim nakanama 
cara. 

Napoleon dugo ne odgovara. Francuzka je vojska prema 
njegovim posljednjim nalozima 23. ožujka ušla u Madrid. Mu- 

rat je dakle silom prilika stigao u glavni grad zemlje, a da nije 
znao, koga car smatra njezinim vladarom. Oklievao je, jer se 
je bojao, da ne učini nešto protiv volje svoga gospodara. Izgu- 
bio je volju za sve. Zatvorio se među četiri zida i ni skim nije 

htio govoriti. . 

Prilike su postajale sve zamršenije. 21. ožujka doveli su 
mu u glavni stan u E1 Molaru, 45 kilometara pred Madridom, 
nekog čudnog zaprašenog čovjeka, koji je htio s njim govoriti. 
To je bio španjolski častnik, koji mu je preodjeven donio poruku 
od bivšega dvora. Poruku je napisala bivša kraljica od Etrurije, 
kći Karla IV., koja je pobjegla k svome otcu, kad su joj oteli 
sve, što je imala. Zamolila je Murata, podsjećajući ga na staro 
prijateljstvo, da dođe u pomoć njezinim roditeljima, jer im ži- 
votu prieti opasnost. 

Opet nova neprilika! Što da učini? Murat je izmudrio 
spretno rješenje, koje bi moglo biti od koristi i za cara i za 
budućeg španjolskog kralja. Ako životu svrgnutog vladarskog 
para zbilja prieti opasnost, zašto ne potraže utočišta kod fran- 
cuzke vojske? Car će onda, i ne priznavši novoga vladara, imati 
staroga u svojim rukama kao taoca; — bude li htio izkoristiti 
taj položaj i Španjolskoj dati novog kralja, naći će spremnoga 
njega, Murata, da zasjedne na priestol. 

Taj je odgovor poslao u Aranjuez po generalu^ de 
Monthyonu i dao mu nalog, da ga izviesti o stanju bivšega 
dvora i o namjerama Karla IV. Zatim je izdao zapovied za ula- 
zak u Madrid, a sam je 22. pošao u Chamartin, predgrađe 

Madrida. _ 

Tu ga je posjetio vojvoda E1 Parque, kojega je poslao I er- 

dihand, da ga obaviesti o svom dolazku na priestol i uvjeri, 
kako će mu biti »neizmjerno drago, da se s njim upozna«. Mu- 
rat je liepo primio Ferdinanđova izaslanika, ali na pismo novoga 
kralja nije odgovorio. 

Sutradan, kad je na čelu vojske htio uci u glavm grad, 
javiše mu, da će u isto doba dovesti u Madrid okovana Godoya, 
kako bi mu sudili. Pri tom će neminovno doći do provale mrž- 
nje prema zarobljeniku, a tome ne smije biti svjedokom fran- 
cuzka vojska. 

Smjesta je Murat naložio Beauharnaisu, da svakako spneei 
dolazak Godoya toga dana u Madrid. Ali jer se mje pouzdavao 

u odlučnost i dobru volju poklisara, poslao je istodobno pismo 
i grofu Negretteu, namjestniku Kastilije, i zamolio "ga, da na 
svoju odgovornost odgodi prievoz Godoya. 

Njegova je odrješitost djelovala: Godoya su zadržali na 
pola puta. Murat je tada ušao u Madrid. Svjetina ga je primila 
iznenađeno ali prijazno. Murat se smjestio u palači »kneza 
mira«. 

: # 

Murat zna, da neizvjestnosti još nije kraj. Našao se usred 
naroda, kojem ne zna reći, zašto je došao, pred sobom nema 
vlade, s kojom bi zakonito mogao pregovarati. A što onda, ako 
se taj narod digne protiv Francuza? Najmanja bi sitnica ta 
bačvu baruta mogla dići u zrak. Ostao je bez uputa, stoga se u 
postupcima povodi za vlastitim probitcima, a slučajno su ti pro- 
bitci bih istovjetni s tajnim ciljevima carevim, to jest da se kuća 
Bourbon odstrani iz Španjolske. 

Istog dana uvečer stigao je iz Aranjueza general de 
Monthyon, koji je potresnim riečima prikazao tužno stanje 
svrgnute kraljevske kuće. Karlo IV. je uvjeren, da je revo- 
lucija djelo njegova sina. Njemu su zaprietili smrću, ako se ne 
odreče priestola. Velikoga vojvodu od Berga zaklinju, da im 
pomogne, jer životu im trajno prieti opasnost. Monthyon drži, 
da bi kod tih bezpomoćnih staraca mogli postići sve, što hoće. 

Murat je smjesta spoznao, da je Karlo IV. kukavica, a iz 
toga bi mogao izvući mnogo koristi. Odreknuće su od njega 
iznudili silom, dakle zakonski ne vriedi. Kralj bi ga sada mo- 
rao opozvati, a onda se nanovo odreći krune, ali u korist cara. 
Još iste noći poslao je Monthyona natrag u Aranjuez, utuvio 
mu u glavu ulogu i dao mu nacrt za pismo Napoleonu. Za 
osobnu sigurnost vladarskoga para preuzeo je on odgovornost. 

Murat je odmah pisao caru: »Držim, da će, biti najbolje, 
ako nagovorim kralja, neka prosvjeduje protiv događaja u Ara- 
njuezu, i izjavi, da je radio pod silu. Jza toga neka se odreče 
priestolja u korist Vašega Veličanstva, a Vi onda razpolažite 
njim, u čiju korist želite.« 

Pred zoru je Monthyon donio kraljev odgovor: sve je odu- 
ševljeno prihvatio. Odmah će poslati pismo, koje smjesta mogu 
objelodaniti. 

Međutim se položaj u Madridu još više zaoštrio. Murat se 
nije htio sastati s novim kraljem, dok ne bude objelodanjen 
prosvjed staroga kralja. Ali sutradan mu javiše, da Ferdinand 
dolazi u Madrid, a narod jedva čeka, da ga oduševljeno primi. 
Brže bolje je zamolio Beauharnaisa, neka poradi na tom, da se 
ulazak u Madrid odgodi. Ali zakasnio je. Beauharnais ne samo 
* što je službeno odobrio ulazak u glavni grad, nego je pošao u 
susret Ferdinandu, da ga prati kroz grad usred slavlja. Svje- 
tina je već nagrnula na ulice: nasilne mjere protiv tih rodoljub- 
nih manifestacija izazvale bi bunu. ^ ' v 

Murat kipi od biesa. Njega uobće nisu ništa pitah. (Pokušao 
je nemoguće: spriečiti provalu oduševljenja na ulici. Zabranio 
je zvonjavu, vojskom dao zaposjesti ulice, kao da se boji, da 
bi mogli navaliti na nj. Madrid izgleda kao da se nalazi u obsad- 
nom stanju. Narod se uznemirio. Ne usuđuje se prosvjedovati 
protiv vojske, ali osjeća, da su mu dirnuli u slobodu i povriedili 
najsvetije osjećaje. Njegovo se razpoloženje okrenulo protiv 
Francuza. Još teže se dojmilo naroda, kad je uvečer doznao, da 
Murat ne može priznati novoga kralja, dok ne dobije izričite 

upute od cara. 

Tako su Francuzi već drugog dana svoga boravka u Ma- 
dridu pokazali nesklonost prema vladaru, kojega je Španjolska 
podpuno slobodno sama izabrala. Od toga časa stala je rasti 

mržnja u narodu. - .... 

Uvečer je Murata umirio dolazak kraljice od Etrurije, koja 
mu je đoniela dva pisma od otca. Jedno je namienjeno vehkome 
vojvodi od Berga: U njem se Karlo IV. stavlja pod njegovu 
zaštitu, a buduću svoju sudbinu stavlja u ruke Napoleonu. 
drugom opozivi je svoje odreknuće. Nadnevak mu je 21. ožujka 
1808., kako ne bi tko mislio, da ga je sastavio pod pritiskom 

francuzkoga generala. v .. 

Igra se nastavlja. Car je sve odobrio. U pismu od 30. ožujka 
naložio je Muratu, da stari dvor prevede iz Aranjueza u Eseo- 
rial i da pred, svakom opasnošću osigura život starom kraljev- 
skom paru i Godoyu. Dok ne stignu drugi nalozi, imadu i on i 
Beauharnais jedinim zakonitim španjolskim kraljem smatrati 

Murat misli samo na jedno : kako bi se dočepao krune, koju 
mu duguje sudbina. Car je često puta govorio, da bi sam htio 

doći u Madrid. Murat bi ga sada htio nagovoriti, da što prije 
dođe, jer si umišlja, da bi se tada oživotvorili njegovi sni. 29. 
ožujka mu je pisao: »Nanovo ponavljam, da Vaše Veličanstvo 
može sa Španjolskom raditi, što Vas je volja . . . Španjolska Vas 
obožava!« 

Bezobraznije nije mogao lagati. Murat prikazuje u svojim 
dnevnim izvješćima položaj u najružičastijim bojama: Španjolci 
pomalo ostavljaju Ferdinanda; igrarija je odstraniti sadašnju 
dinastiju ; najbolje će biti, da se to što prije učini. Madrid voli 
Francuze, a čim se on pojavi u javnosti, sve mu kliče. Car se 
smije toj bezazlenosti. Ah ništa ne pođuzimlje, da uzdrma po- 
vjerenje svojem zamjeniku u njegovu zviezđu, jer to koristi 
samo njegovim osnovama. 

U stvari je sve drugčije. Ferdinand se ne osjeća dosta ja- 
kim, stoga vrlo prijazno susreće Francuze, ah izpođ vode radi 
protiv njih. Preko svećenika i redovnika razpiruje u narodu 
mržnju protiv nametnika i računa, da će omraženu vojsku uni- 
štiti narodnim ustankom, kad za to kucne čas. 

Murat laže, ah u svojim posebničkim pismima ne krije za- 
brinutost. Otvoreno priznaje, da će susretljivost Španjolaca 
prestati, čim se uvjere, kako nije došao u Madrid, da sruši Go- 
doya. Tada će provahti mržnja i Bog zna, što će se dogoditi. 
Njegovo mu redarstvo ne taji, da neprijateljsko razpoloženje 
u narodu uzimlje sve jačeg maha, pojedini slučajevi pružaju o 
tom nesumnjiv dokaz. Već 1. travnja napah su kamenjem i 
bodežima francuzke vojnike i častnike na uhci. Sva je posada 
morala posegnuti za oružjem, da uzpostavi red. 

Murat je odmah pozvao k sebi kraljeva brata i namjestni- 
ka Kastilije, te im otvoreno rekao: »Eto vam prvih posljedica 
vašega rada! Pazite, što će vas još snaći! Lako je narod na- 
brkati na bunu, ah onda je njim težko upravljati. Nipošto ne 
ću trpjeti, da moji vojnici budu nekažnjeno vrieđani. Upozorujem 
vas, da ću se poslužiti silom, budu h na moje vojnike bacah 
kamenje ih ih obasipah psovkama. Gospodine namjestniče, po- 
đuzmite sve, da mir ne bude narušen. Vi ste mi za to odgo- 
vorni!« 

Međutim zadaju Muratu muke careve dnevne zapovieđi. Car 
bi se htio poslužiti »knezom mira«, kako bi nagovorio Karla 
IV., da se prilagodi njegovoj politici; stoga nalaže Muratu, da 

oslobodi uhićenika i da mu ga pošalje u Bayonne. U slučaju 
potrebe neka upotrebi i silu. Godoya bi mogao pustiti na slo- 
bodu samo Ferdinand, kojega on nije htio priznati, pa kako bi 
sada od njega mogao tražiti ovakvu uslugu. Uostalom Ferdi- 
nand zna, da ga narod voli samo zato, jer je i on mrzio staroga 
milostnika, stoga ne ce ni. da slusa Beauharnaisa, premda se 
ovaj vrlo spretno zalaže za Godoya; isto je tako prošao i nje- 
gov' stari učitelj i pouzdanik, kanonik Escoiquiz, koga je Murat 
zamolio, da se zauzme za tu stvar. 

Savjetnici su mladoga kralja uvjereni, da ih Francuzi žele 
namamiti u stupicu, stoga su nagovarali kralja, da ode na jug 
i pozove narod na oružje. Položaj postaje iz dana u dan teži, 
dugo ne će potrajati, pa ce jedna stranka prieći u navalu. Fer- 
dinand je plašljiv i neodlučan. Nema dakle druge nego da Murat 
pokuša sreću. 

U najvećoj tajnosti i bez careve privole počeo je pripremati 
pravi državni udar. Dupontov zbor obkolit će Madrid, iza toga 
će proglasiti obsadno stanje, Karla IV. uz velik sjaj prevezti u 
Escorial, članove vlade i prvake Ferdinandovih pristaša poza- 
tvarati, a cortese primorati, da novoga kralja proglase svrgnu- 
tim. 

7. travnja htio je provesti tu osnovu. Sve je već bilo pri- 
premljeno. Murat je spremio i proglas, iz kojega će sva Špan- 
njolska doznati, kakve je odluke stvorio carev zamjenik. 

Iznenada, 6. uvečer, propalo je sve. S novim nalozima stigao 
je carev izaslanik: Savary. 

Zamislite susret ove dvojice, koji se međusobno mrze kao 
psi. Murat, maršal i carski princ, Napoleonov šurjak i njegov 
zamjenik u Španjolskoj, morao bi zapravq posve s visoka po- 
stupati sa Savaryem, koji je obični general i carev pobočnik. 
Ali ovoga puta je carevom voljom pri provedbi njegovih naloga 
Savary uzvišen nad Murata. On je s poštovanjem i gotovo po- 
nizno podnio velikome vojvodi svoje punomoći i naloge. Murat 
morade progutati žuč i popustiti. 

Ovi su nalozi razorili sve njegove osnove. Morao je proglas 
baciti u vatru. Napoleon je naložio, da ciela kraljevska obitelj 
zajedno s »knezom mira« krene u Bayonne, gdje će s njima 
riešiti pitanje španjolske krune. 

Najteže će biti Ferdinanda nagovoriti, da ostavi Madrid, 
ali tu je brigu preuzeo na se Savary. Pošao je u kraljevski dvor 
i pokušao liepim riečima, obećanjima, prietnjama, a na koncu 
je opomenuo Ferdinanda, da će ga car priznati španjolskim kra- 
ljem, ako prisegne, da revolucija u Aranjezu nije bila uperena 
protiv Francuzke. 

Poslije dugog natezanja i zaklinjanja sa strane svojih pri- 
jatelja Ferdinand je napokon popustio i pod Savaryevom prat- 
njom pošao u Burgos. Sa sobom je poveo vojvodu od Infan- 
tada, kraljeva brata te nekoliko visokih dostojanstvenika i sa- 
vjetnika. Murat je ostao praznih ruku. 

Ferdinand je prije odlazka iz Madrida vladarske poslove 
prenio na juntu od osam članova pod predsjedništvom svoga 
brata, infanta don Antonija. Zapravo su vladala dvojica žarkih 
domoljuba: ministar rata general O’ Farrill i ministar riznice 
Azanza. 

Murat vidi, da je dospio u težak položaj. Staroga kralja 
i kraljicu nagovorit će lako na odlazak u Francuzku, ali zato 
će biti muke s ostalim članovima kraljevske obitelji, a pogotovo 
s Godoyem. Odlazak Ferdinanda izazvao je već pravu buru u- 
Madridu, a u Burgosu i Toledu dapače nemire. Zapovjednik 
grada Madrida Grouchy 'javio mu je, da u grad neprestano do- 
laze seljaci iz okolice, kod kojih su pod odjećom našli skrive- 
nog oružja. Njegovo je mišljenje, da je uzbuđenost u narodu, 
koji sav mrzi Francuze, dosegla vrhunac, tako te bi i najmanja 
upadica mogla izazvati bunu. Stoga valja postupati vrlo oprezno. 

Car je međutim stvorio svoje odluke i ide svojim putem, 
ne trpi, da mu se tko pača u njegove poslove. 10. travnja je 
pisao Muratu: »Izbije U u Madridu buna, ugušite ju topovima 
i krivce strogo kaznite.« Ali Murat se tome protivi: ne bi rado 
na svoje buduće podanike pucao iz topova; tko sprema plebiscit, 
taj se mora latiti nježnijih sredstava. U svakom svojem pismu 
uvjerava cara, da je razpoloženje u Madridu dobro i da je narod 
zreo za promjenu dinastije. S druge strane se trudi, da narod 
predobije za se. Priređuje borbe š bikovima i vatromete, da 
se ulaska širokim slojevima građanstva, a aristokrate pozivlje 
na plesove. Narod ide na te zabave, ali ne će da prieđe u njegov 
tabor. U Mirandi su ubili dva francuizka vojnika, u Madridu 
jednoga satnika, . a ubojicu nisu mogli naći. Murat je biesan, 

opomenuo je generala O’ Farrilla, da će bez milosrđa spaliti 
svaku kuću, u kojoj bude ubijen jedan francuzki vojnik. 18. 
travnja ubili su u Burgosu jednog grenadira, a do odmazde ipak 
nije došlo. 

16. travnja predao je Murat junti prosvjed Karla IV. protiv 
iznuđenog odreknuća i upozorio ju, da car priznaje samo sta- 
roga kralja kao vladara u Španjolskoj. Junta se tobože buni, 
ali ipak popušta pod francuzkim pritiskom. Tako je isto pod 
prietnjom sile dopustila Muratu, da Gođoya izvadi iz tamnice 
i pošalje u Bayonne. 

Čim je građanstvo doznalo,' da je stari milostnik pušten na 
slobodu, planulo je nezadovoljstvo. Atmosfera je za Francuze 
postala upravo nesnosna. 22. travnja je izbilo na javu, da će 
službeno vladino glasilo »Gazette« đonieti proglas, koji će na- 
viestiti, da Napoleon odklanja Ferdinanda. Svjetina je provalila 
u tiskaru i sve porazbijala. Murat nije još ni sada htio pose- 
gnuti za nasilnim mjerama. 

Nemir raste. Usred Madrida napadaju na vojnike i častni- 
ke. Nekoliko ih je nastradalo životom. Grad su poplavili rukom 
pisani letci, koji pozivlju narod na ustanak i traže smrt Murata 
i francuzkih geneiala. Francuzke odrede dočekuju zviždanjem, 
govornici na ulici javno pozivlju građane na oružje. Nema sum- 
nje, nalaze se na pragu strašnih događaja. 

2. svibnja planuo je u Madridu prevrat. To je zloglasni Dos 
de Mayo, koji i danas još u Španjolskoj spominju s užasom. 

Olujna sparina slegla se na grad već 1. svibnja. Sviet se 
okuplja u sve većim gomilama. Naoružani seljaci nahrupili su 
u grad. Govornici na ulici otvoreno propoviedaju bunu i klanje. 

Predvečer je groznica još jače uzela maha. Pronio se glas, 
da će Francuzi odvući u Bayenne infanta don Franciska, naj- 
mlađeg sina Karla IV., petnaestgodišnjeg mladića. Na Puerti 
del Sol zgrnulo se množtvo svieta, samo što nije- došlo do po- 
kolja Francuza. 

Sutradan lude glasine niču kao gljive: unatoč prosvjedu 
Junte otet će infanta don Franciska iz dvora i silom odvesti; 
Francuzi će poklati sve stanovnike Madrida. Pred dvorom se 
strčala svjetina, viče, prieti, kipi od biesa i mržnje. Ne — nika- 
da ne će dopustiti, da im oduzmu mladoga infanta! 

Murat uza sve to još nije izgubio nade. Na brzu ruku ra- 
čuna, s kolikim brojem vojske razpolaže. Kad okupi sve, imat 
će 30.000 vojnika — dakle nema razloga, da se boji. 

Ali kad je do njega doprla upravo zaglušna vika, uznemirio 
se. Izdao je Grouchyu zapovied, da vojska bude spremna. Napo- 
kon je u kraljevski dvor poslao pobočnika de Lagrangea, da po- 
zdravi kraljicu od Etrurije, koja je toga jutra htjela krenuti u 
Bayonne, da posjeti svoje roditelje. 

Tek što je otišao Lagrange, počela je tragedija. |Pred dvo- 
rom se digla divljačka galama, a neposredno zatim otvorila se 
paklenska puščana vatra. Događaji se sada nižu munjevitom 
brzinom, viesti samo đolieću. Nema sumnje: buknula je revo- 
lucija! 

Langrangea su napali i izmlatili. Bili bi ga ubili, da ga nisu 
spasili gardijski grenadiri. Grouchy nije primio zapoviedi, jer 
su pobočnika, koji mu ih je nosio, ustrielili na ulici. U gradu su 
poubijali sve Francuze, koje su zatekli same. 

Sada više ne oklievaui Murat. Gardijski mornari neka topo- 
vima očiste prilaze k dvoru, pobočnici u pratnji chevaulegera 
neka raznesu zapoviedi. Madridske pukovnije neka zaposjednu 
Retiro i Prado, da u grad mogu ući čete, koje se nalaze izvan 
njega. Ne smiju izgubiti ni časka, svuda u gradu vrije. 

Ustanak treba ugušiti svom okrutnošću. U svjetinu pred 
dvorom sasuli su nekoliko karteča, a onda jurišem očistili trg. 
Murat je skočio na konja i s ostatkom svoga stožera u propnju 
pojurio k vratima San Vincente, gdje gardijski lovci i mame- 
luci nestrpljivo čekaju, da srnu u borbu. Ali o navali ne može 
još biti govora. Najprije moraju stići divizije Musnier i Morlot. 
Ta protiv njih je ustao sav Madrid, 400.000 ljudi, ako računa- 
ju, koliko je množtvo seljaka u posljednjim danima došlo u 
grad. Ne smiju gubiti vremena. Već se pogovara, da su bolni- 
čari poubijali u bolnici bolestne Francuze. Taj gnusni zločin mo- 
raju krvavo osvetiti. 

Oko podneva prodiru francuzke pukovnije s raznih točaka 
prema Puerti del Sol, središtu odpora. Murat se uzpeo na bre- 
žuljak San Vicente, odakle može pratiti razvoj podhvata. 

Častnici donose viesti o napredovanju pojedinih skupina. 
General Dausmenil je navalio na Puertu del Sol, dva su mu 
konja ustrielili, on je ranjen. Iz samostana Santa Maria de 

Atocha pucali su redovnici na mameluke, jednoga su usmrtili, 
a mameluci su im za odmazdu svima odsjekli glavu. Divizija 
Gobert je na juriš zauzela Puertu del Sol, brigada Lefranc arse- 
nal, iz kojega su buntovnici izvukli topove, zatim bolnicu, u kojoj 
su postrieljali sve bolničare. Očistili su ulice i trgove, ali na 
Francuze još pucaju s krovova i prozora. Provalili su u nekoliko 
kuća i poklali sve stanovnike. 

Oko pet sati zavladala je u gradu grobna tišina, koju tu 
i tamo razdiru pojedini hitci. Ministri O’ Farrill i Azanza obi- 
laze u pratnji francuzkih častnika glavne ulice i zaklinju svoje 
sunarodnjake, da se okane svakog odpora. Murat je opet došao 
u grad i iz glavnog stana smjesta pisao junti : »Bog mi je svje- 
dok, da su me samo strahote posljednjih atentata ponukale, te 
sam se poslužio silom. Što je veća snaga, kojom razpolažem, to 
duže sam oklievao, prije nego sam za njom posegnuo. Strplji- 
vošću, radi koje bih sam sebe morao ukoriti, da nije izvirala 
iz najplemenitijih pobuda, podnio sam množtvo buntovničkih 
izazova, koje je trebalo mnogo ranije ugušiti. Ali sada mora 
biti kraj svakom milosrđu. Mir mora biti uzpostavljen, inače 
bi stanovnici Madrida morah snositi sve posljedice bune. Svaka 
strka mora prestati, inače će vojska smjesta pucati. Ja sam 
dosad vjerovao Vašim riečima; sad je kucnuo čas, da oprav- 
date moje povjerenje i to tako, da izpunite težke dužnosti, koje 
Vam nameću prilike . . .« 

Smjesta je imenovao prieko sudište, koje ima osuditi na 
smrt svakog buntovnika zatečenog s oružjem u ruci. Osudu 
mora smjesta izvršiti. Prve su noći ustrielili šestdesetak bun- 
tovnika. Hitci odjekuju mrakom, a zaplašenom pučanstvu ste- 
glo se srdce. Još jače je zamrzilo tuđince, kad je doznalo, da 
osuđenicima nisu pružili ni vjerskih utjeha, čega inače nisu u 
Španjolskoj uzkratili ni najgorem zločincu. Toga kobnog dana 
rodio se španjolski narodni ustanak. 

Čudnovato je pri tom, da je don Antonio, koji bi među 
Španjolskim dostojanstvenicima morao najteže osuditi krvopro- 
liće od 2. svibnja, u njem naprotiv nalazio neku zadovoljštinu. 
Taj predsjednik junte i princ kraljevske krvi rekao je ovo o 
ugušivanju bune: »Nas je ono, što se je dogodilo, oduševilo; 
nitkp nam više ne će moći pričati, da se vojska može uništiti 
uz ppmoć seljaka, koji su naoružani samo toljagama i noževi- 

ma. Napokon su uvidjeli, da bojna redovite vojske može raz- 
tjerati njih 10.000.« 

Uostalom tom je žalostnom princu dosadilo vladanje. Go- 
tovo krišom je ostavio Madrid i pošao za inf antom don Francis- 
kom, koji je iste večeri krenuo u Bayonne. Samo ministru mor- 
narice, don Francisku Gil y Lemosu, pisao je prije biega ovo: 
»Stavljam na znanje junti, da sam po kraljevu nalogu ođputo- 
vao u Bayonne. Nalažem joj, da poslove vodi i dalje, kao da 
se ja nalazim u njezinoj sredini. Bog neka ju čuva! Do viđenja 
u dolini Josafat. Antonio Pascual.« 

Murat je bio uvjeren, da je slomio odpor španjolskoga na- 
roda. Za ođrješitost, kojom je ukrotio buntovnike; zaslužio je 
carevu pohvalu, zato je stalno očekivao, da će mu prvi teklić 
đonieti nagradu. Stoga je bez okolišanja svoj glavni stan prenio 
u kraljevski dvor, dao se proglasiti predsjednikom junte, vladao 
se kao pravi vladar Španjolske i na svoju ruku objavio, da 
preuzima vrhovno zapovjedništvo nad vojskom u Španjolskoj. 
Nitko protiv toga ne prosvjeduje. Junta se pokorava njegovim 
željama, a vodstvo građanskih i vojničkih oblasti dolazi u pu- 
nom broju, da ga uvjeri o svojoj pođpunoj odanosti. 

5. svibnja razorilo mu je međutim carevo pismo sve njegove 
divne kule u zraku: Španjolsku je krunu dobio Joseph Bona- 
parte. I Murat će postati kralj, ali ne u Španjolskoj, stavljen 
je pred izbor, hoće li Portugal ili Napulj, ali brzo se mora od- 
lučiti*/ »Odgovorite mi žurno, što držite o tom, sve mora biti 
gotovo u jednom danu.« 

Strahovit udarac: Murat je sav slomljen, težko uvrieđen, 
htio bi odgoditi odluku, ne će li možda stići druga zapovied, 
ah pismo traži žuran odgovor. Nema druge, hinbeno odgovara, 
kako su ga od radosti i zahvalnosti obhli »potoci suza«, i prima 
napuljsku krunu. 

Sada ne mish na drugo, nego kako bi ponukao cara, da 
opozove Josephovo imenovanje. U Madrid je upravo stigao novi 
francuzki poklisar, de Laforet, vrlo darovit muz, kojega je Na- 
poleon visoko cienio, da zamieni nesposobnoga Beauharnaisa. 
On je.Josephov izbor smatrao pogrješnim, jer Joseph je preslab, 
neodlučan i bez ugleda, a da bi se mogao održati na tako uz- 
kclebanom priestolu. Murat mu se na oko čini prikladnijim, jer 
uživa glas čvrste šake, a i vanjštinom mora osvojiti. Murat je 

pogodio Laloretove misli, stoga se bacio svim žarom na posao, 
da ga dovabi u svoju mrežu. Napokon ga je naveo’ na to, da 
je u pismu ministru vanjskih poslova izrazio bojazan glede v 
Josephova dolazka na priestol, a iznio mišljenje, kako bi Murat 
bio sposobniji i prikladniji za to mjesto. 

Car je odmah poslao odlučan odgovor, ali u pismu gospo- 
dinu de Champagnyu: »(Pišite gospodinu Laforetu, kako naža- 
lost morađoh ustanoviti, da je moj poklisar slabić: On je trebao 
otvoriti oči velikome vojvodi od Berga, nataknuti mu brnjicu 
na gubicu, a kad tamo on s njim puše u isti rog. On bi morao 
biti protuteža, a ne pomagati mu, da se dade zavesti na ludo- 
rije! ... Uz velikoga vojvodu ne pristaje nitko, ne može nitko 
ni pristajati. Španjolski se narod osjeća poniženim, a nakon 
posljednjih događaja kipi od mržnje; iz čistog poštovanja pre- 
ma sebi podnio bi prije koga mu drago, samo ne velikoga voj- 
vodu, koji mu je u jednom danu pogazio ponos i uništio mu 
sve nade.« 

To je smrtni udarac. Murata je spopala groznica, legao je 
u postelju. Noću ga zabolio trbuh, već je mislio, da su ga otro- 
vali, urlikao je, da su ga čuli i na kraj palače. Kad su prestali 
grčevi u želudcu, bio je sav skršen, nikoga nije puštao ni blizu, 
činilo se, da će poludjeti ili umrieti. 

Uto buknu ustanak po svoj Španjolskoj, kao da su upravo 
čekali na tu bolest. Murat ne mari ni za što. Odvezao se u Flo- 
ridu, na imanje vojvode od Albe. Smatra se izgubljenim, o Špa- 
njolskoj ne će ništa ni da čuje. 

Na sreću je uz njega bio Belliard. Njega je jedinoga osim 
Laforeta bolestnik puštao k sebi. Vjerni glavar stožera poduzeo 
je sve, da skrši ustanak, a Murat je podpisivao sve, što mu 
je on predložio. Veliki vojvoda čezne samo za jednim: da se 
rieši svake brige i da ode, a pogotovo nije htio dočekati novoga 
kralja. 31. svibnja zamolio je cara, da mu pošalje zamjenika. 

Do 5. lipnja se oporavio i vratio u Madrid, da još jedanput 
preuzme ulogu vrhovnoga zapovjednika. Od Napoleona je pri- 
mio podrugljiv odgovor, u kojem mu je savjetovao, neka ne bude 
tako osjetljiv, te mu preporučio, neka se lieči »sredstvima za 
povraćanje i znojenjem«. Opet se razbolio, ali još teže. Grčevi 
su se opet pojavili, stao je žestoko povraćati. 7. lipnja dao se 

prevezti u ljetnikovac Chamartin, jednu milju sjeverno od Ma- 
drida. 

Sad ga je uhvatio strah, da će umrieti u toj nesretnoj 
zemlji, daleko od žene »djece. Stanje mu je vrlo loše, gotovo 
nikoga ne pušta k sebi, stenje i proklinje svoj udes, a đ doga- 
đajima u Španjolskoj ne smiju ni pisnuti. 15. svibnja stigao mu 
je napokon zamjenik, kojega je imenovao car. I to upravo — 
Savary ... 

On o tom jedva vodi računa. Neka Savary i Belliard razbi- 
jaju glavu, kako će izići na kraj s tom Španjolskom. Ali još 
nije dobio od cara dopuštenje, da ostavi Španjolsku. Čeka sav 
iznemogao, sjedi od jutra do mraka pognute glave i jadikuje 
prijateljima, kako car hoće da ga uništi, zato ga ne pušta iz 
toga podneblja, koje ga ubija. 

29. uvečer stiglo je pismo, u kojem mu Napoleon dopušta 
povratak. Smjesta je sjeo u kočiju i krenuo u Madrid, ali nije 
mogao pođnieti strašnog drndanja. Unatoč tome nastavlja put 
i to u nosiljci, koju naizmjence nose pojedini rojevi njegovih 
baskijskih lovaca. 

Karolina ga od 26. lipnja čeka u Bayonneu. 

i . . 

20. poglavlje 

NAPULJSKI KRALJ I CAR 

Murat i ne čeka, da se oporavi, njemu se žuri, ali i ne mari 
za ugovor, koji uređuje pitanje prienosa napuljske krune. Po- 
misao na to kraljevstvo, koje je dobio u neku ruku kao utješnu 
nagradu, upravo mu para srdce. Krenuo je onamo kao čovjek, 
k°ji j e P^o u nemilost. A sklapanje ugovora povjerio je na- 
puljskom ministru vanjskih poslova, koji je došao po upute. 

Taj ministar, neki markiz de Gallo, našao se u težkom po- 
ložaju. U Bayonneu se još nalazio njegov dotadašnji kralj, a 
novi još nije prispio, stoga je još uviek više naginjao starome 
kralju. A Joseph je u svojoj bezsavjestnosti izkoristio stanje 
u Bayonneu i veselo praznio napuljsku državnu blagajnu. Do 
15. je rujna živio od svojih bivših kraljevskih prihoda, premda 
je njegov nasljednik na njih imao pravo već od 1. kolovoza. 

15. srpnja su de Champagny i markiz de Gallo podpisab 
ugovor, a da Murata uobće ništa nisu pitali. On ga je morao 
samo podpisati. Gorko mu bijaše pri duši, kad je pročitao neke 
točke: Navalni i obranbeni savez s fran«uzkim carstvom, u ratu 
18.500 momaka pomoćnih četa za Francuzku, a osim toga 18 
ratnih brodova, bezuvjetni pristup kontinentalnoj blokadi i od- 
stup svih francuzkih posjeda zajedno s pokućtvom caru uz 
rentu od -500.000 franaka. Ali odsele je Murat: »Joachim Na- 
poleon, po Božjoj milosti i državnom ustavu kralj obiju Sicilija« 
— to mu je uzdarje. 

Muratu se ne žuri u novo kraljevstvo. Kad bi smio, vladao 
bi njim iz Pariza, kao ono feergom i Cleveom. U Napulju su 1. 
kolovoza svečano proslavili Muratov nastup vlade, a novi kralj 
se dalje liečio u Cauteretsu, premda je već bio zdrav. 4. kolo- 
voza stigao je u Pariz. 

Car ge začudio, kad ga je još našao u Parizu. Zapovjedio 
mu je, da smjesta odputuje. 22. kolovoza je pošao. Ah putovao 
je sporo. U Milanu je morao posjetiti Eugena, talijanskoga pod- 
kralja, premda ga nije trpio. U Rimu ga |Papa nije htio primiti, 
jer ga još nije priznao kraljem obiju Sicilija. 6. rujna stigao je 
napokon u Napulj. 

Bio je nezadovoljan. U Napulj nije dojahao u odori ure- 
šenoj draguljima s perjanicom na klobuku kao ono u Varšavi, 
nego u skromnoj ratnoj odori, samo s jednim pobočnikom. Ali 
kad su ga oduševljeno dočekali, brzo se razvedrio. 

Napuljcima se lako razigra srdce. Njihov je novi vladar 
slavan junak, stoga su ga pozdravili prirođenom pretjeranošću. 
Novi kralj sav razdragan promatra čopore odrpanih lazzarona, 
koji ga susreću nehinjenim zanosom. Na trgu di Foria poklonili 
su mu se pod slavolukom zastupnici oblasti. U crkvi Spirito 
Santo slušao je zahvalnicu, koju je odpjevao kardinal Firao. 
Napokon je stigao pred svoju palaču na trgu Mercatello, gdje 
se je kočio Napoleonov kip na konju, a njegova je Karolina bila 
prikazana kao Junona. 

S terase pred palačom pruža mu se slika, kakve nema 
nigdje na svietu: sav napuljski zaljev, Vezuv, biele kućice sela 
i Posilipo posipan divnim cviećem. O narodu je stekao dojam, 
da je temperamentan, djetinjast, njim će lako vladati. Kad pro^ 
misli, možda nije mnogo izgubio tim, što je; otišao iz vječno ne- 

mirne Španjolske. Odjednom se zaljubio u to novo kraljevstvo, 
koje je prije prezirao. Odlučio je postati dobar kralj i usrećiti 
svoje podanike. Nije ni slutio, da će to biti mučan posao. 

Počelo' je s novčanim poteškoćama. Blagajne su prazne, 
država ima 500 milijuna duga. Josephov ministar riznice otišao 
je u Španjolsku i poveo sa sobom sve činovnike. Vojnici i či- 
novnici odavno nisu primili mazde i plaće. U zemlji vlada stra- 
šan nered. Razbojničtvo je uzelo maha, prihod od carina jednak 
je gotovo ništici radi kontinentalne blokade. I na području voj- 
ske ima poteškoća, a za njih je kralj najosjetljiviji. Prave voj- 
ske i nema. Joseph je u Španjolsku odveo kraljevsku gardu i 
sve donekle sposobne pukovnije. 

Murat se nada, da će mu zahvaljujući izkustvu i odlučnosti 
poći za rukom brzo riešiti pitanje vojske. Ah riznička pitanja 
su druga stvar. On je tu neznalica, a stanje je upravo očajno. 
Stoga je zovnuo u pomoć prijatelja Agara, koji je međutim po- 
stao grof od Mosbourga, i imenovao ga ministrom riznice. Ta 
kako da se održi bez novaca? 

Karolina je stigla 25. rujna. I nju su primili jednako odu- 
ševljeno kao i muža joj. Osvojila je narod svojom ljepotom i 
đražešću, otmjenim i dostojanstvenim držanjem. Ah naskoro se 
ugasio smiešak na kraljičinim obrazima. Od nezdravog podneb- 
lja dobila je groznicu, morala je leći i odkazati sve svečanosti, 
koje su pripremah njoj u čast. Iznenada je sve zamrzila. 

Malo-pomalo se ipak snašla u novoj okolici. Svoje je odaje 
napunila prekrasnim pokućtvom, koje je dopremila iz Elyseea. 
Ona je potajno izpraznila tamo sve dvorane, premda je to bra- 
nio bayonneski ugovor. Car je šutke prešao preko toga. 

Kraljevskom je paru od prvog dana pošlo za rukom obča- 
rati napuljski narod i steći njegovu ljubav. To potvrđuje i fran- 
cuzki poslanik d’ Aubusson u svojem pismu gospodinu de Cham- 
pagnyu. 

Ah odmah moramo spomenuti ovo: Murat je za prvi mah 
i zaslužio ljubav svoga naroda. On bi ga bio i usrećio, da je bio 
slobodan i nezavisan vladar i da se je zadovoljio područjem, 
koje mu je pripalo bayonneskim ugovorom, da ga nije zavela 
pohlepa za vlašću nad cielom Italijom. Nažalost Murat se ni- 
kada nije znao obuzdati. 

Napuljsko su kraljevstvo dotle uviek samo pljačkali i tla- 
čili. U njem je mašio prvoga kralja, koji je štitio probitke zem- 
lje. Uz pomoć svoga prijatelja Agara poduzeo je Sve, da sredi 
razrovane prilike. Za vrieme svoje vladavine, premda je bila 
puna žalostnih događaja, našao je uviek sredstava, da nije mo- 
rao povisiti poreze. Uveo je Napoleonov zakonik, urednu upra- 
vu, sudove, obnovio ceste, uredio pomorstvo, u nezdravim kra- 
jevima stvorio zdrave uvjete za život, odstranio posljednje tra- 
gove feudalnog gospodarstva, podigao školstvo i uništio raz- 
bojničke čopore u Abruzzima i Kalabriji. 

Karolina je marljivo pomagala mužu. U prvom se redu 
pobrinula za vrlo zapušten odgoj djevojaka iz boljih obitelji. 
U tu svrhu je utemeljila velike zavode u Napulju i Aversu. Živo 
se zanimala za izkopine u Pompejima i Herkulanu. 

Murat je nažalost sa svojim nemirnim duhom sve pokva- 
rio. On se nije mogao zadovoljiti samo tim, da bude upućen u 
tok rada unutar kraljevskog upravnog stroja, nego je htio ući 
u trag svakoj rieči i misli svojih podanika. Htio je prodrieti u 
tajne svake pojedine kuće, da odkrije i najmanju sjenu nepri- 
jateljstva. Osumnjičio je sav narod, da se svuda tajno roti pro- 
tiv njegova života i vlasti. Svoje je redarstvo smatrao nedo- 
raslim takvom sustavnom uhodarenju, premda mu je na čelu 
stajao izkusan muž, bivši narodni zastupnik Saliceti. Murat je 
uz pomoć redarstvenog prefekta Mighelle uveo sustav đouš- 
ničtva. Prestala je nepovredivost kućnog praga, listovne tajne; 
otvarali su dapače i pisma diplomata, a ne samo običnih gra- 
đana. A tim su zatrovali sav javni život kao i život pojedinaca, 
osobito u višim slojevima. Taj vječiti strah, koji je pritisnuo 
svu državu, ubio je svaku ljubav i zahvalnost, koju bi inače 
bila s pravom zaslužila Muratova vladavina. 

Najteža je međutim zapreka preporodu napuljskog kraljev- 
stva počivala u tome, što ono nije bilo slobodna država, nego 
vazalna tvorevina. 

* # I 

Kad je naime car stvarao kraljevstva Holandiju, Westfal- 
sku, Španjolsku i Napulj, koja su poput obruča okružila Fran- 
cuzku, htio je povećati svoje carstvo i pojačati ga za borbu 
protiv Englezke. Sam nije mogao vladati tim udaljenim drža- 

vama, stoga im je za vladare nametnuo svoje rođake, jer je 
znao, da će oni njega slušati i podupirati. 

Pri tom nije ni pomislio, da tim državama prizna pravo na 
vlastiti razvitak, na samostalnu, od cara nezavisnu politiku. 
Njihovi su vladari kraljevi samo po imenu; zapravo su upra- 
vitelji pokrajina, koje su predaleko i prevelike, da se pretvore 
u francuzke đepartemente. Svoju su vlast dobili po njegovoj 
milosti, zato i zahtieva od njih, da ostanu najuže povezani s nje- 
govim sustavom. 

Murat je ozbiljno shvatio svoju dužnost: htio je biti dobar 
kralj i usrećiti narod. Njegova je želja bila iskrena i opravdana, 
ali neprovediva. U tom leži prava tragika njegove sudbine. Ta 
će drama trajati preko šest godina, a epilog će joj biti Mura- 
tovo izdajstvo i pad. 

Murat se smjesta dao na posao. Uvjeren je, da će od svoga 
kraljevstva stvoriti moćnu državu - s vlastitom vojskom i mor- 
naricom, samostalnom vanjskom politikom, tako te će s vre- 
menom postati ravnopravna svim drugim državama. A kojim 
će putem udariti? Ponajprije mora osvojiti Siciliju, kojom još 
vlada bivši napuljski kralj. Tada će njegovo kraljevstvo 1 biti 
dvaput veće prostorom i žiteljstvom, dakle već važan činbenik. 
A što onda? Zašto mu ne bi pošlo za rukom, da oko sebe okupi 
sve narode talijanskog jezika i krvi, pa tako stvori novu, moćnu 
državu na jugu Europe ? Zašto ne bi stanovništvo te države 
njega sebi izabralo vođom? 

Za ostvarenje te zamisli trebat će dugo vremena. U prvom 
redu mora u cara pobuditi osjećaj, da u Napulju ima vjernog 
i odanog privrženika. Najbolje će biti izazvati kod njega mišlje- 
nje, da je krunu primio protiv volje, samo iz uslužnosti prema 
njegovoj osobi i stvari. Stoga su izprva Muratova pisma puna 
izjava odanosti i ljubavi: »Sire, vrlo sam nesretan, što moram 
ziviti tako daleko od Vas . . . Mislite li, Sire, da mi je kraljev- 
stvo, koje ste mi dali, milije od Vašeg slavnog imena? Nije! 
Rado bih žrtvovao i život i svu svoju budućnost, kad bih mogao 
još više uzvisiti velikoga muža, mojega učitelja, mojega jedi- 
hoga, moje sve! To je, Sire, iskrena izpovied moga srdca . . . 
Sire, uslišite mi molbu! Osjećam, da' Vas moram vidjeti. Do- 
pustite mi barem to, da Vam osobno izrazim svoju vjernost! 

\ 

Sire, kad biste znali, kako daleko od Vas trpim, ne biste se 
oglušili mojim molbama.« 

Čudnovato je u ovim izljevima duše, da su oni unatoč sic* 
ženosti, suprotnostima i nemiru u Muratovu duhu, djelomično 
iskreni. Njega doista boli, osjeća se osamljenim, što je razstav- 
ljen od para. Ali kad bi mu car pisao, da dođe, odbio bi to sav 
ogorčen. 

Ali car ga pozna u dušu i ne da se prevariti. Domalo mu 
je okrutnom jasnoćom pokazao, da je on gospodar nad kraljev- 
stvom obiju Sicilija, da je njemu više stalo do probitaka Fran- 
cuzke nego do dobrobiti njegova naroda. Tražio je novaca, voj- 
. nika, brodova. Zapovjedio je, da Napulj otvori granice fran- 
cuzkim proizvodima, ali nije dopustio, da Napulj svoju robu 
izvozi u Francuzku. Napokon mu je nametnuo dužnost, da 
strogo provodi kontinentalnu blokadu, a to je bio težak tere.t 
za zemlju vezanu uglavnom uz promet na moru. 

19. listopada 1808. poslao mu je nalog, da o svim događa- 
jima u napuljskoj vojsci ne šalje izvješća njemu, nego fran- 
cuzkom ministru rata. Ta jasnije nije mogao pokazati novom 
napuljskom kralju, da ga smatra običnim carskim namjestni- 
kom. Istodobno se osvrnuo na jednu hvastavu dnevnu zapovied, 
u kojoj je Murat čestitao svojoj vojsci, kad je Capri oslobodila 
od Engleza, premda je pri tom glavni teret pao na francuzke 
postrojbe, koje su se nalazile na napuljskom području. Car mu 
je od rieči do rieči pisao ovako: »To je smiešno! Capri su 
zauzele moje čete. To sam morao doznati od svoga ministra 
rata, kojem ste Vi bili dužni poslati izvješće. Čuvajte se, da 
ne biste u tom pogledu učinili nešto, što bi moglo povriediti 
mene ili francuzku vojsku! . . .« Na koncu je spomenuo Mura- 
tove odredbe, kojima je pomilovao razne osobe, koje je osudio 
Joseph: »Te su odredbe bezsmislene. Zar nemate drugog posla, 
nego poništavati mjere Vašega pređšastnika? Zašto zovete na- 
trag prognanike, zašto vraćate imetak ljudima, koji su se 
s oružjem u ruci rotili protiv mene? Opozovite tu odredbu, jer 
ne ću trpjeti, da u Vašim državama uživaju zaštitu ljudi, koji 
kuju urote protiv moje vojske . . . To su žrtve lažnoj popular- 
nosti! A ta se najlakše gubi naopakim postupcima. Smiešno je 
ukinuti zapljenu posjeda, da od toga mogu živjeti emigranti u 
Siciliji. Vi kao dar ste izgubili glavu! Osim toga Vas moram 

upozoriti, da me neizmjerno vrieđa, kad u Vašim naredbama 
neprestano nalazim napadaje na Vašeg kraljevskog predšastni- 
ka. On je od korova očistio polje, na kojem Vi sada žanjete. Vi 
mu dugujete vječitu hvalu. Žao mi je, kad moram gledati, kako 
ne znate, što dugujete meni i što Vam nedostaje svake pri- 
stojnosti . . .« 

Murata su ozlojedili ovi priekori. Ali to još nije sve. Car je 
po mnogim sitnim znakovima prozreo napuljskoga kralja i nje- 
gove težnje za samostalnošću, te odlučio, da ih sprieči. Samo 
što je toi učinio bezobzirno i surovo, tako da je još jače ozlo- 
jedio Murata. 

Država se nalazila u vrlo nepovoljnom novčanom položaju, 
kojem nije bio kriv Murat. Stoga je po savjetu grofa Mos- 
bourga propisao najveću štednju u svim granama uprave, a 
osim toga odredio konverziju državnog duga s 5 na 3 posto 
i odpis petine duga. Tim se ogriešio o bayonneski ugovor, koji 
mu je nametnuo poštivanje ustava i jamstvo za državni dug. 
Smjesta je stigla carska zapovied, da u visinu od 5 posto ne 
smijje dirati. Iz ostalih naloga proizlazi, da car želi ostati neogra- 
ničen' gospodar u kraljevstvu: zabranio je ukidanje zapljene na 
imanja napuljskih emigranata, inače će ih sebi prisvojiti Fran- 
cuzka; naložio je, da smjesta stupi u krepost ustav, da se pri- 
mieni Code Napoleon, pa i u pitanju bračne razstave,. protiv 
čega su se pobunili svi Napuljci. 

Surovije nije mogao pokazati, da je sva kraljevska vlast 
samo cimer, dok napuljski kralj u svojoj državi nema prava 
odluke. Murat nije kralj ni puna tri mjeseca, kad je vrlo 
oprezno pisao caru: »Sire, ja sam se pred Vama našao u polo- 
žaju čovjeka, koga za nevolju trpe, ali promatraju s nepovje- 
renjem; to je stanje neodrživo ... Ja sam često puta molio 
Vaše Veličanstvo, đa mi izda zapovied; međutim ili nisam dobio 
odgovora ili je taj odgovor glasio, da činim, što me je volja . . . 
Sire, uz tu cienu ne želim ovdje dalje vladati; radije bih saču- 
vao Vaše prijateljstvo i naklonost, te za to žrtvovao i krunu, 
mjesto da zadržim krunu i đa se otuđim Vašem Veličanstvu. 
Ja sam navikao na Vašu milost i radije bih se odrekao života, 
nego da budem lišen te milosti. To bi bila preskupa žrtva . . .« 

Sve je to liepo i dobro, ali tko bi doslovce vjerovao u te 
tvrdnje o ođabosti, mogao bi i nastradati. Više treba paziti na 

događaje, koji se zbivaju pod plaštem tih uvjeravanja o ljubavi 
i poštovanju. 

Bračni par Murat nije nikada bio zadovoljan s tom mu 
narinutom krunom. Nikada nije prestao tražiti oslona u odurnoj 
nadi, da bi jeđhog dana moglo nestati cara. Murat još uviek 
sanja o tome, da će nositi carsku krunu. Te je želje podkriepio 
Napoleonov odlazak u Španjolsku. 

I Fouche je uvjeren, da car srce u svoju propast. Ta pošao 
je u borbu protiv cielog naroda, koji je protiv njega ustao na 
oružje. Fouche računa s dvie mogućnosti: ili će car u Španjol- 
skoj poginuti ili će se odanle vratiti tako oslabljen, da će ga 
lako moći srušiti. Nasljedstvo je, praktički govoreći, otvoreno. 
Fouche želi, da nasljednik bude Murat, nipošto zbog osobite 
ljubavi prema osobi napuljskoga kralja, nego jer je računao, da 
će preko svoje prijateljice Karoline sam moći vladati u Fran- 
(juzkoj. U Talleyrandu je našao spremnog saveznika. To je zbli- 
ženje ove dvojice dotle zavađenih spletkara moralo dakako 
udariti u oči i dvoru. 

Glavni tajnik redarstva, Saulnier, koji mrzi svoga ministra, 
ušao je slučajno u trag osnovi te dvojice ortaka. Brže bolje je 
sve javio gospođi Letitiji. Glavni upravitelj pošta, Lavalette, 
upućen u stvar, obavieštio je prinlca Eugena, talijanskoga pođ- 
kralja. Madame Mere priobćila je sinu svoju sumnju, a Eugen 
je dao pohvatati pisma između Fouchea i Murata. U jednom od 
ovih pisama poziva Fouche napuljskoga kralja, da bude spre- 
man, kako bi na prvu viest mogao pohrliti u Pariz, gdje će ga 
proglasiti carem. Eugen je to pismo poslao caru. Ovaj je predao 
zapovjedništvo nad vojskom Soultu, odrekao se uništenja En- 
gleza, premda ih je imao u šakama i požurio se u [Pariz. Nitko 
nije ništa znao, kad je pet dana kasnije pred Tuilerijama skočio 
iz kola. 

Što bi bilo, da je car imao slobodne ruke? Na dvie strane 
čeka ga borba s moćnim neprijateljima: rat protiv Austrije je 
neizbježiv,. a borba u Španjolskoj kao da će se protegnuti u 
vječnost. Najprije je bies izkalio na Talleyranđu, pred svim 
ministrima i visokim dostojanstvenicima obasuo ga je bujicom 
pogrda i oduzeo mu čast vrhovnog komornika. Muratu je u 
znak prezira vratio red obiju Sicilija i uzkratio mu zapovjed- 
ništvo nad konjaništvom, koje je napuljski kralj zamolio. Mu- 

rat je zadržao krunu, jer carstvo proživljuje težka vremena, 
ali carev gnjev protiv njega ne će nikada više posve ugasiti. 

Izbjegavši toj opasnosti, morao bi Murat zapravo uložiti 
sve, da izbriše porazni dojam, koji je izazvao svojim postupkom. 
Ali on ništa ne poduzimlje. Naprotiv kao da ga je propast nada 
u carsku krunu odtrgla od domovine i bacila u zaborav svu 
prošlost. Napuljski narod, na koji je netom još gledao s visoka, 
pričinio mu se iznenada izabranim narodom. Sad bi htio vladati 
ne samo za Napuljce, nego i s njima, a svi su mu Francuzi po- 
stali sumnjivi, izuzevši jedino vjernoga mu Mosbourga. To je 
novo stajalište izazvalo tragičke napetosti između njega i kra- 
ljice. 

U prvo doba vladavine bili su odnosi između njih donekle 
nježni, ah Murat ljubomorno čuva svoju moć, a Karolina je tako 
častohlepna, da se je u tom utopio i posljednji ostatak toplih 
osjećaja. Njegovu su taštinu povrieđili već bayonneskim ugo- 
vorom, jer je njegovoj ženi priznao poseban položaj odredbom, 
da osim Karoline nijedna žena ne može baštiniti napuljski prie- 
stol. Murat je tu odredbu smatrao nepravednom, jer je Karo- 
lini priznala čast, koje nije zaslužila. A još se više razljutio, 
kad mu je pisao car: »Kraj žene, kakva je Vaša, možete mirne 
duše ostaviti' kraljevstvo i doći ovamo, da zapoviedate mojim 
konjaništvom, bude li potrebno ; ona je posve sposobna, da vodi 
namjestničtvo.« Murat ne može nikako toga pođnieti, da su ga 
uz ženu ođgurnuli na drugo mjesto. U prvim danima vladavine, 
kad još nije točno upućen u sve, znao je kod važnih odluka po- 
tražiti kod nje savjeta, ali čim mu se vlast učvrstila, pokušao 
je ženu izključiti. Karolina pak, koja je bila častohlepna barem 
koliko i muž joj, nije se dala odrinuti. Tako je dugo čeznula 
za tim kraljevstvom, ono joj je sve, htjela bi ga uzčuvati sinu. 
Ona zna, da je to carev dar, da im ga preko noći može oduzeti, 
a ujedno vidi, kako njezin muž, koji uobće nije prepametan, 
podcjenjuje tu opasnost i smatra se kraljem po milosti Božjoj. 
Drhtala je pri pomisli, da bi radi jedne od! njegovih gluposti 
mogla sve izgubiti. Kad je stigla u Napulj, još omamljena mi- 
loŠću svoga brata i s tisuću zračnih kula u glavi, nadala še, da 
će sudjelovati kod odluka vlade; kad joj se ta nada izjalovila, 
vjerovala je, da će barem savjetom i preporukama steći neki 
utjecaj. I te se je nade morala odreći. 

Kad, je u početku 1809. opazila promjenu u Muratovoj po- 
litici u prilog Napuljcima, a protiv Francuza, nastojala je upo- 
zoriti ga, kakvoj se opasnosti izlaže. Ali kralju nije stalo do 
njezinih savjeta, srdi se, što se žena mieša u vladarske poslove, 
i odluči je onemogućiti prirođenom surovošću. Izričito je novi- 
nama zabranio spominjati kraljičino ime.' Neka padne u zabo- 
rav. Njezine se preporuke imaju baciti u koš. Ona ne smije 
više prisustvovati javnim priredbama. Jednom riečju: kraljici 
Napulja mora se zatrti trag!, 

Karolina je odlučila braniti se. Otvoreno to ne smije, po- 
kušat će dakle prirođenim joj sredstvima spletkarenja. Počela 
je oko sebe okupljati francuzku stranku, kako bi spriečila kra- 
ljevo nastojanje, da se oslobodi izpod careva skrbništva. Murat 
je naskoro odkrio tu urotu, još jače je planuo, zapodjela se 
otvorena borba. Stao je prietiti, zapoviedati: u buduće smije 
kraljica primati samo u ponedjeljak. Inače se ne smije sastati 
ni s kim, pa ni sa ženama izvana. Nadziru ju po kraljevu na- 
logu, i on< sam ju uhodi: Karolina je u svojim odajama gotovo 
kao u zatvoru. 

U prvi čas misli, da je to samo provala njegove zlovolje, 
ali onda je opazila, kako se obruč oko nje iz dana u dan sve 
više steže. ,Izprva se srdila, a, onda je podlegla očaju. Caru se 
ne usuđuje pisati, jer zna, da joj pregledavaju pisma. Stoga je 
zamolila francuzkoga poslanika d’ Ormessona, da u svojim iz- 
vješćima spomene njezino nesnosno stanje polurobstva. »Kralj 
želi,« pisao je d’ Ormesson gospodinu de Champagnyu, »da kra- 
ljica bude iz dana u dan sve više osamljena. Ona je već toliko 
ograničena u svojoj slobodi, da k doručku ne smije pozvati ni- 
koga. Dane provodi posve sama čitajući, svirajući i baveći se 
ručnim radom. Čini se, kralja je spopao bolestan strah, da bi 
feviet o njem mogao misliti, kako je o nekom ovisan, u prvom 
redu o svojoj ženi. .Često puta ponavlja rečenicu^ da nije ni o 
kome ovisan, a pri tom cilja i na druge, ne samo na kraljicu. 
Iznese li kraljica ministrima bilo stvarne bili osobne preporuke, 
smjesta ih odklanjaju.« 

Karolina se napokon ponadala, da bi uz pomoć posrednika 
mogla steći nešto utjecaja na muža, i nije se skanjivala obnoviti 
odhošaje sa svojim bivšim ljubavnikom, liepim La Vauguyo- 
nom, koji je međutim postao general pukovnik u gardi napulj- 

skoga kralja. Ali La Vauguyon riije bio dorastao toj zfcdaći, 
nego je svojim nespretnostima otvorio Muratu oči, te ovaj nije 
više mogao sumnjati ;u svojti bračnu nesreću. Murat je La 
Vauguoyona lišio »čina i prognao iz zemlje. Karolina je zapala 
u još teži položaj. Kraljeva je ljubomomost — više nego lju- 
bomornost muza - — dosegla, vrhunac. 

U lipnju 1809. navališe Englezi na Napulj, ,izkoristivši 
borbe velike vojske u Austriji. Mornarica a 18.000 vojnika usi- 
drila se pred Napuljiem. Narod se /uzkomešao. Vojska je presla- 
ba za odjpor. Murat Se prestrašio, htio bi s, djecom pobjeći u 
Gaetu, ali Karolina :se tome ogorčeno; ,uzprotivila. Ona je jedina 
ostala hladnokrvna i hrabra. Nekoliko je topovskih naboja palo 
na obalu u gradu i izazvalo neopisivu stravu. Karolina se u ko- 
lima provezla po obali i sa smieškom pozdravila svjetinu. Ta je 
neustrašivost i naravnost oduševila mn’bžtvo, ohrabrila ga, kli- 
čući ju je odpratilo. Murat je zabranio, da »Moniteur« donese 
viest o tom junaštvu. »Kraljica ovdje ne znači ništa; o njoj se 
ne smije pisati, samo o meni.« 

Na viest o pobjedi kod Wiagrama udaljili su se Englezi. 

Međutim je opet došlo do zbliženjja između Napoleona i 
Murata, ali samo površnog, uslieđ vanjskih okolnosti. Odred- 
bom od 17. švjbnja .1809. (sjedinio je car Rim s Francuzkom. 
Malo zatim dao je uhititi i odvesti Papu. Rim je postao slobodhi 
carski grad, ia posada podpada pod .Muratovo j zapovjedničtvo. 
Murat je sav oduševljen primio taj dokaz povjerenja, pogotovo 
jer ga Papa još nije priznao mpuljskim kraljem, čim je nesta- 
lo englezke mornarice, pohrlio je u Rim, gdje je našao Napo- 
leonovo pismo, u kojem jmu dopušta, da dođe u Pariz, a car je 
svojom rukom još dopisao ovo: ,»Ja ću čitav siečanj biti u Pa- 
rizu; kad dođete, vidjet ćete, đa sam <za napuljskoga kralja 
ostao isti onaj, koji sam bio za Murata.« 

Murat uvjeren, da mu tse Vratila sreća, na vrat na nos kreće 
u Pariz, a, odmah za njim dolazi i Karolina. 

Taj poziv nije bio izljev neke nove naklonosti cara prema 
Muratu. Pozvao, ga je lih zato, da prisustvuje velikom obitelj- 
skom vieću, koiie je imalo odobriti carevu razstavu braka. Mu- 
ratovi još uviek mrze Jozefinu, ne osjećaju prema njoj ni 
trunka sućuti, te slavodobitno doživljuju dramatski prizor, u 
kojem je carica pala u nesviest, kad je doznala svoj: udes. Ne- 

sreća je njihove neprijateljice djelovala na njih kao neko čudo, 
opet ih je zbližila. Murat je iza toga sam odputovao u svoj za- 
vičaj; do povratka je jedno drugom svakog dana pisalo pisma, 
koja su odisala nepomućenom srđačnošću. Kao da su posve za- 
boravili na nedavnu prošlost. 

Napoleon je sazvao svoju obitelj i radi toga, da čuje njezine 
savjete o izboru buduće carice. 29. siečnja 1810. sastalo se d ! ru- 
go obiteljsko vieće. Napoleon je sve svečano pozvao, da dadu 
svoje mišljenje o princesama, koje bi mogao zaprositi, ali pri 
tom da misle samo na dobrobit carstva. Na izboru su tri prin- 
cese: jedna austrijska nadvojvodkinja, jedna ruska velika voj- 
vođkinja i jedna saska princesa. Nazočni su se odmah razkolili 
u tri stranke. Na čelo onoj, koja se zauzela za rusku veliku 
vojvodkinju, stupio je Murat. On je prvi uzeo rieč i vatreno 
ustao protiv veze s Austrijom: Austrija već osamnaest godina 
svojom mržnjom progoni revoluciju; brkk ne će otupiti te 
mržnje, nego ju još pojačati, a austrijska će vlada tada moći 
još djelotvornije povesti borbu protiv ljudi i ideja revolucije; 
ona će pođuprieti emigrante i chouane, a iztisnuti novo plem- 
stvo, koje je stvorio car . . . Murat se toliko zagrijao, da je 
posegnuo za rječitošću iz doba »Husaia Zvjerokradica« i stao 
sipati sve svoje gotovo zaboravljeno blago jakobinskih dosko- 
čica. Ah čuvao se kazati, zašto zapravo odklanja austrijski 
brak: Bivša napuljska kraljica je također austrijska princesa, 
ona sada vlada nad Sicilijom, koju on traži za sebe. Postane 
li pak Austrija po braku i careva saveznica, mogla bi ga nago- 
voriti, da zabrani svaki podhvat protiv Sicilije. 

Napoleon je zaključio viećanje, a da nije rekao ni rieči. 
On 1 je već odavno odlučio, da će uzeti za ženu nađvojvođkinju 
Mariju Lujzu. Murat je sav biesan radi svoga neuspjeha su- 
tradan odputovao u Napulj. 

Karolina je još ostala u |Parizu. Upravo sada je uživala 
najveću carevu milost. Car joj kani dati posebno mjesto izpređ 
svih princesa svojte obitelji: imenovati ju vrhovnim dvorskim 
meštrom kod carice. Tim bi postala visoki dostojanstvenik car- 
stva i dospjela izpred španjolske i holanđijske kraljice. Karo- 
lina bi to vrlo rado prihvatila, ali boji se Muratove ljubomor- 
, nos ti, a morala bi ostaviti djecu, jer bi trajno bila vezana uz 
dvor. Zato je odklonila, ali mužu je pisala ovo: »Ne zamjeri: 

mene ovdje maze više nego Ti u Napulju, a neprestano mi go- 
vore, da me vole. Na Tebe se ne ću tužiti, ali kad se vratim, 
vjerojatno ćeš me tako maziti, da ne ću više čeznuti za Pari- 
zom. Ne srdi se odmah zbog te male šale! . . .« Međutim rado 
je pristala, kad su ju zamolili, da na čelu dvorske pratnje pođe 
u susret novoj carici do Braunaua. 

Murat od jeda nad svojim neuspjehom, a od Ijubomornosti 
nad uspjehom svoje žene, prkosi i ne odgovara. Ona ga i dalje 
nagovara, kuša ga dovesti k pameti. On se je zakleo, da ne će 
doći na dvorske svečanosti, a ona ga zaklinje, da se predomisli. 
Ta cara je već razsrdi'o tvrdoglavošću, kojom se je zalagao za 
rusku veliku vojvodkinju; ako li ne dođe na svatbu, nastradat 
će. Neka misli na budućnost svoje djece. 

Murat je napokon popustio i došao. Ah iz te »velikoduš- 
nosti« htio bi izvući odmah i koristi. Utuvio je sebi u glavu, 
da se ne će vratiti, dok mu car ne dopusti, da osvoji Siciliju 
uz podporu francuzke vojske u Napulju. Najvećom tvrdogla- 
vošću tražio je, da ga primi car. Car je dugo ostao nepristu- 
pačan. Napokon je došlo do sastanka. Taj je bio buran. Napo- 
leon je Muratu spočitnuo nezahvalnost, neposlušnost, a ptenaj- 
više okrutnost prema svojoj ženi; obtužio ga je s izdajstva, a 
pošao je tako daleko, da mu je doviknuo: »Gospodine maršale 
Muratu, ja ću vas dati prikratiti za glavu!« A kad je iztresao 
srdce, primirio se i stao govoriti o starim vremenima, koja su 
' zajedno preživjeli ... Na koncu je pristao i na podhvat protiv 
Sicilije, ah samo pod uvjetom, da unapried bude osiguran 
uspjeh. 

Murat se požurio u Napulj sav sretan, što će proširiti svoju 
moć, jer je čvrsto vjerovao u uspjeh osvajalačkog pohoda. Ah 
carev napadaj težko ga je uvriedio, jaz je između njih dvojice 
postao još dublji. 

Uza sve to imao je taj posljednji boravak u Parizu i jednu 
dobru stranu: Murat i Karolina su se još jednom zbližih. Karo- 
lina je iz zahvalnosti zaboravila na sve. Kako je najbolje znala, 
ukrotila je brata, a muža mudro vodila. Učinila mu je i drago- • 
cjenu uslugu u času, kad je za pohod na Sicihju trebao' mnogo 
novaca: postigla je, da su Napulju brisah dug od 11 milijuna. 

Murat se svim žarom bacio na pripremanje osvajalačkog 
podhvata. Njegovi francuzki ministri nisu nimalo oduševljeni. 

Ministar rata Daure, vrlo darovit i izvanredno marljiv muž, 
smatra sigurnim neuspjehom podhvat u onom obliku, kako ga 
je zasnovao kralj. Mosbourg s užasom gleda na troškove, koje 
će progutati taj pohod. 

Murat ne haje ništa za sve te opomene. On prikuplja voj- 
sku, u drugoj polovici svibnja polazi k njoj i čeka na povoljan 
vjetar, da izda zapovieđ za ukrcavanje. 

Uto iznenada stiže pismo od francuzkoga ministra rata 
Clarkea, koji mu po carevu nalogu zabranjuje, da išta poduzme, 
ako nije osigulan uspjeh; glavni je preduvjet, da jednim udar- 
cem prebaci barem 15.000 vojnika na sicilijansku obalu. Murat 
je razočarah. Ta tko je ikada pošao u rat s uspjehom u džepu? 
Napuljski kralj u tim novim nalozima nazrieva carevu osvetu 
radi njegova odpora protiv alustrijskoga braka. Osim toga je 
Napoleon poslao u Napulj jednog častnika, da mu podnese iz- 
vješće o obranbenom stanju kraljevstva. To je još više razgnje- 
vilo Murata. 

Smjesta je pisao caru, da ga opozove, Napulj utjelovi Fran- 
cuzkoj, a njemu opet povjeri zapovjedništvo nad konjaništvom. 
Istodobno je uvrieđen prosvjedovao protiv toga, što mu u drža- 
vu šalje jednog častnika iz velikog glavnog stožera, da ga nad- 
zire. Car se nasmijao tome pismu, pokazao ga Karolini i rekao : 
j»Kako se je razsrdio. Smiešan čudak, srdi se radi svake sitnice. 
Ta to su bezazlene stvari, badava se srdi.« 

Unatoč tomu Murat sfe ne odriče svoje osnove. 17. rujna 
zapirio je povoljan vjetar. Murat je dao zapovieđ, da se vojska 
ukrca. Sve je svršilo s neuspjehom, jer zapovjednik francuzkih 
četa, general Grenier, nije dopustio, da se ukrcaju đvie divizije. 
Znao je, kako glasi careva zapovieđ, a vidio je, da je pobjeda 
izključena. 

Murat je kivan i uvjeren, da mu je tu kašu svario car, kako 
bi ga osramotio u očima njegova naroda. Da sa sebe opere 
ljagu, izdao je vojsci dnevn'u zapovieđ, u kojoj je naglasio, da 
je najtočnije izvršio samo careve naloge. Car Uobće nije kanio 
osvojiti Siciliju, nego samo uznemiriti Engleze. Podhvat je samo 
odgođen. Te su laži razgnjevile cara. Smjesta mu je poslao naj- 
stroži ukor. Ali nije ga sam napisho, nego za to dao nalog svo- 
jem ministru Clarkeu. To je za Murata dvostruko poniženje, 
još je jače zamrzio cara. 

A k tome se pridružio novi, ozbiljniji sukob s> Karolinom. 
Kad se je ona 5. kolovoza vratila u Napulj, nije našla muža, 
jer on je boravio u Kalabriji. Mislila je, da je sada kucnuo' nje- 
zin čas. 

Za boravka u Parizu zalagala se kod brata bez počinka za 
svoga muža. Kad su joj brata Louisa svrgnuli s priestolja, a 
Holandiju ujedinili s carstvom, grdno se prepala, da bi to moglo 
snaći i napuljsko kraljevstvo. Navalila je na brata, što je spret- 
nije znala, i napokon dobila obećanje, da u Napulj ne će dirati, 
ali pod uvjetom, da se kralj u buduće podvrgne carevoj politici, 
da promiče francuzku trgovinu i da bez njegove privole ne 
stvara nikakve odluke. Mur;at je pratio njezino nastojanje i 
shvatio, koliku mu je uslugu učinila žena. Stoga ju je obilno 
obasipao dokazima svoje zahvalnosti. 

Stigavši u Napulj izkoristila je Karolina kraljevu odsut- 
nost i stala se miešati u državničke poslove. Pri tom je postu- 
pala lukavo, sama nije izdavala naredbe, nego spretno biranom 
dosjetljivošću djelovala ha njegove odluke. »Ti moraš dakako 
raditi ono, što Ti smatraš izpravnim, ali čini se . . .« dobro sred- 
stvo, koje je polaskalo kralju. Kroz tri tjedna polazilo joj je 
za rukom sve, što je god htjela. Ali od uspjeha se uzobiestila, 
mislila, da je svemoćna- i zabrazdila. Muratov uztuk je surov. 

Kako je uviek naginjao demokratizmu, izdao je naredbu, 
da se veleposjedi razdlele između starih posjednika i obćina, u 
kojima leže. To je dakako izazvalo bunu među plemstvom, koje 
bi tim bilo izgubilo velik dio prihoda. Digli su galamu, kako ih 
pljačkaju i bacaju u biedu, te uvjerili kraljicu, da je njihov 
prosvjed opravdan. Ona je nato odlučila izhoditi opoziv te na- 
redbe. Ali ovoga puta nije svoju molbu izkitila kojekakvim do- 
sjetkama, nego je otvoreno spočitnula Muratu, da je njegova 
mjera nepravedna, da upropašćuje najbolje podanike, da će 
njom ozlovoljiti cara i ponukati ga, da Napulj utjelovi carstvu; 
stoga ju svakako mora opozvati. 

Kad je Murat primio to pismo, bio je već razdražen i ne- 
strpljiv od dugog čekanja i straha, da mu ne će uspjeti podhvat. 
U njem se probudilo staro nepovjerenje, otvorile mu se oči: iza 
svih tobožnjih usluga njegove žene krije se samo* fanatička 
želja, da ga izgura iz vlade. Stoga je izčupao iz srdca svu ljubav 
posljednjih četiriju mjeseci i napisao kraljici pismo, u kojem 

joj je najsurovijim riečima spočitnuo najgore nakane i obtužio 
ju, da se je protiv njega urotila s njegovim protivnicima, prem- 
da je na to nije ništa primoralo. 

Poslije neuspjeha u Siciliji i Napoleonova ukora produbio 
se još jace jaz između njega i Karoline. U studenom se još više 
ozlojedio, kad je car u Napulj poslao poklisara baruna Duranta 
de Mareuila. Po njegovu mišljenju taj okretni diplomat nije na 
njegov dvor došao kao zastupnik Francuzke, nego kao uhoda. 
Stoga je s njim postupao kao s protivnikom, nije ga puštao na 
dvor i spriečio svaki sastanak između njega i kraljice. 

Iznenada je došlo do nove bure, kad je doznao, da je car 
Karolini ponudio kumstvo kod svoga sina. Zato bi morala poći 
u Pariz, a on toga nikako ne će, jer bi mogla svome bratu ka- 
zati, kako je s njom zlo postupao. Da to onemogući, poslužio 
se izlikom: pometnućem, koje je imala prije sedam mjeseci. 
Mjesto toga je sam odputovao u Francuzku, premda nije bio 
ni pozvan. 

Političke prilike dovele su do novog zbliženja između cara 
i napuljskoga kralja. Prvi razgovor nije bio buran, žestoko su 
se porječkali. Na dvoru su već šaputali, da su se posvadili, da 
je car kralju zabranio odlazak iz Pariza, da se Murat ne će više 
vratiti u Napulj. Ali sve se to preko noći okrenulo. 

Početak je svibnja 1811., rat je s Rusijom neizbježiv. Na- 
poleon je odmah udario u blaže žice. Spomenuo se, kako mu 
je gorko bilo pod Wagramom bez velikoga vođe konjaničtva, 
koji bi* pravim zahvatom svojih konjaničkih gomila uzmak 
Austrijanaca bio pretvorio u divlji bieg. Pođe li na neizmjerne 
ravnice Rusije, trebat će konjaničtvo jače n'o ikada prije. Zato 
mora osigurati sebi Muratovu pomoć. 

24. svibnja razgovarali su posljednji put. Car je bio vrlo 
umjeren, a Murat se zaklinjao, da mu je vjeran i poslušan. 
Kralj se vratio u Napulj; ali mržnja je i dalje tinjala pod pe- 
pelom. 

[Promjena u carevu razpoloženju ga je iznenadila. Ali kad 
je shvatio razlog tome, odlučio je careve neprilike izkoristiti, 
da strese njegov jaram, koji mu je postao nesnosan. Pri tom 
će ga pomagati njegov zloduh, napuljski redarstveni prefekt 
Maghella. . 

Maghella je rodom iz Genove, a Francuz je postao silom 
prilika. On je kralja svega opleo svojim mrežama. Rođen je 
spletkar, a u svojoj mržnji protiv Francuzke skovao je golemu 
osnovu: pokidat će sve okove, kojima su talijanske države pri- 
kovane uz carstvo i sjediniti ih u jedan, slobodan i nezavisan 
narod. U uzkim vezama stoji s tajnim družtvima u sjevernoj 
Italiji, svoje doušnike ima u Milanu, Firenzi i Rimu, pregovarao 
je dapače s Englezima na Siciliji, a Murata kani progurati na- 
pried kao prvoborca za oslobođenje Italije. Najveća su zapreka 
ostvarenju te osnove francuzki generali, ministri i visoki dosto- 
janstvenici oko kralja. Stoga najprije mora njih odstraniti. 

Međutim je ministar rata Daure, koji je poslije Salicetieve 
smrti bio i ministar redarstva, Karolinu obaviestio o Maghelli- 
nom rovarenju. Odkad je La Vauguyon pao u nemilost, izabrala 
je za ljubavnika Daurea i u njem našla vjerna saveznika. 

Karolina je sva u strahu ostavila svoje odaje, u kojima 
je bila zatočena, i zaklinjala svoga muža, da se odreče te osno- 
ve, jer je predvidjela njezine strašne posljedice. Plakala je, opo- 
minjala, dapače zaprietila Muratu, da će pobjeći u Pariz. Sve 
zaludu. Naprotiv: Murat se pobojao, da bi kraljica uz pomoć 
velikog utjecaja na svoje zemljake mogla osujetiti njegov pod- 
hvat. Stoga ju je poslao u Castellamare, okružio stražama, koje 
nikoga ne smiju puštati k njoj. 

Sve je pripremljeno za veliki udarac, koji je zasnovao 
Maghella. 14. lipnja 1811. izišla je kraljevska odredba, da svi 
»stranci«, koji .su namješteni u napuljskom kraljevstvu, moraju 
do 1. kolovoza primiti napuljsko državljanstvo, inače će biti 
protjerani. 

Francuze je, posve razumljivo, strašno ogorčila ta mjera. 
Svi najvjerniji među Muratovim suradnicima digli su oštre pro- 
svjede, ali Murat ostaje nepokolebiv. 

Kad je car dočuo za tu pdredbu, sav je planuo od biesa i 
smjesta izdao carsku naredbu: »Savezno s Našom naredbom 
od 30. ožujka 1806., prema kojoj je kraljevstvo obiju Sicilija 
sastavni dio Našega carstva, i s obzirom na činjenicu, što je 
vladar te države Francuz i visoki dostojanstvenik, a i na to, 
što je on na priestolje dospio i na njem se uzdržao naporom 
Naših naroda, odlučili smo i proglasu jemo: I. — Svi su fran- 

cuzki građani ujedno i građani obiju Sicilija. II. — Odredba 
kralja te zemlje od 14. lipnja ne može na njih biti primienjena.« 


i Kad je Murat pročitao tu naredbu, spopalo ga je bjesnilo. 
Trgnuo je kuburu i htio si prostrieliti glavu; u isti tren ga je 
zatresla groznica, sav je bio skršen. Pobjegao je u Capodimonte 
i deset dana nije puštao k sebi ni žive duše. 

20. srpnja ostavilo ga je napokon ludilo, te je izdao odred- 
bu, kojom je ukinuo svoju odredbu od 14. lipnja. Ali taj uzmak 
nije umirio cara. Za nj je Murat ostao buntovnik, stoga je 
s njim tako i postupao. Zaredale su nove mjere. Naziv »Fran- 
cuzka vojska u Napulju« pretvoren je u »Zaštitni zbor u južn'oj 
Italiji«, a njegov zapovjednik, general Grenier, nije podčinjen 
napuljskome kralju. U Parizu su uhitili Muratova tajnog dopis 
nika Aymea, koji je za nj uzput vršio službu uhode u Fran- 
cuzkoj. Kod njega su našli vrlo kompromitira jućih pisama, iz- 
među ostalog čitavo dopisivanje o uroti Fouchea i Talleyranda 
s Muratom, kojoj je cilj bio Muratovo proglašenje carem Fran- 
cuza. 

Murata je na tu viest iznova pograbila groznica. Držao je, 
da je sve propalo. To je Maghella izkoristio, da mu zada novi 
udarac. On se zakleo, da će uništiti kraljicu. Dočepao se neko- 
liko pisama Daurea i Karoline. Nježni izrazi, kojima se u njima 
služi Karolina, bjelodano dokazuju, da je bila ministrova Iju- 
bovca. Maghella je ta pisma pokazao kralju. 

Murat navali rta svoju ženu, grdi ju, psuje, htio ju je ubiti. 
U tom ga je spriečio odgojitelj njegove djece Baudus, bacio mu 
sje pred noge i zaklinjao ga, da se umiri, da ne počini nešto, 
čega nikada ne bi mogao popraviti. Karolina nije ni na tren 
izgubila glavu: poricala je, tvrdila, da je nedužna, da su to 
samo spletke njezinih neprijatelja, koji bi nju htjeli uništiti. 
Murat je napokon izišao, a da nije rekao ni rieči. Samo je 
Daurea poslao u Francuzku. 

Sad je došao još smrtni udarac: pismo od Berthiera, koje 
je ovaj pisao po carevu nalogu: 

»Ovo će pismo razžalostiti Vaše Veličanstvo. Car mi je 
poslije doručka rekao ovo: ,Ne mogu razumjeti postupak ljudi, 
koje ljubim, kojima sam ja stvorio sreću. Oni kao # da su ludi. 
Na primjer napuljski kralj: on drži u Parizu uhode i plaća 
čovjeka, kojem nije ništa stalo do moga carstva . . . Muči danju 

i neću kraljicu, progoni ju neprestanim nepovjerenjem. A on ie 
uobće kralj samo zato, jer je ona moja sestra! . . . Posada u 
Gaeti s nepovjerenjem susreće moje čete. Pišite mu, da je to 
uvreda, koje ne mogu trpjeti. Ja želim, da tamo bude francuzka 
posada . . .’ Napuljsko kraljevstvo će propasti, ne bude li se 
čvrsto vezalo uz carstvo, kojem je ono dio. Car je osvojio Na- 
pulj; Vi morate vladati tim kraljevstvom, Sire, kao da ste mu 
samo pođkralj! . . Vi poznajete cara i znate točno, da je on i 
premudar i premoćan, tako te se Vi s njim ne možete ogledati, 
Vi bez njega niste ništa! ... 

Okanite se Sire, toga sustava nepovjerenja, nemojte više 
mučiti kraljicu, budite Francuz, a ne Napuljae, vladajte u Na- 
pulju na dobrobit Francuzke, kako to želi car! Inače bi jednog 
dana senat mogao donieti odluku, koja bi Vašem Veličanstvu 
oduzela krunu . . . Kad bi Vas car htio maknuti s priestola tre- 
bao In reći samo jednu rieč . . . Služite se svojim podanicima, 
svojim prihodima i svim svojim sredstvima u slavu carstva i 
uz podporu carske volje, činite kao kralj isto ono, što ste činili 
kao vojnik . . . Težko mi je bilo pisati ovo pismo, ali bio bih 
sretan kad bi ono nešto pridonielo tome, da Vašem Veličan- 
stvu prištedi tugu. Vaše Veličanstvo može lako izpravno po- 
stupati: ostanite u Napulju samo Francuz! Osigurajte dakle 
sreću kraljici i Vašoj djeci, Sire, učvrstite za njih krunu, koju 
nosite. Sadržaj će ovoga pisma Vašem Veličanstvu pružiti do- 
voljan dokaz, kako sam Vam odan i kako računam na Vašu 
dobrotu i prijateljstvo . . .« 

Ovo je pismo razpršilo sve Muratove snove o nezavisnosti; 
ponizilo ga je na ulogu sluge. Bez žene ne bi bio ništa, bez nje- 
zine pomoći izgubljen. Sav očajan odluči, da se opet približi 
kraljici, da ju zamoli, neka pođe u Pariz, neka za nj izprosi 
oprošten je i spasi mu krunu. Kraljica je pristala. 17. rujna 
krenula je u Francuzku. 

Ona je spasila Murata. Nema sumnje, Karolina nije kod 
brala uložila svoj trud iz neke ljubavi prema mužu; surovost, 
kojom je on postupao prema njoj, pokidala je i posljednje veze 
među njima. Ona je radila lih u svoju korist. Izvanredno spret- 
nim nastupom razoružala je Napoleona, a promišljenim i uvjer- 
ljivim pismima navela je kralja, da je u svemu popustio. Morao 
je pristati na uvjete, koji su bili težki i ponizili ga: Maghellu ^ 

je morao poslati u Francuzku, odpustiti ministra unutarnjih 
poslova Zurloa, Maghellina ortaka, a Gaetu predati Grenieru. 

Car je poslije toga Muratova poraza opet postao blag. Na 
domaku su ratu protiv Rusije, opet treba Murata na čelu ko- 
njaničtva. Ali on ne će da mu sam. ponudi to zapovjedničtvo, 
nego želi, da ga zaprosi kralj u znak, kako mu se posve pod- 
činio. 

Karolina je preporučila mužu, da to učini. (Pomisao, da će 
voditi 15 divizija konjaničtva, toliko je oduševila Murata, te 
je gotovo popustio. Ali mučila ga je još jedna bojazan: ne će 
li Napoleori izkoristiti njegovu odsutnost u Napulju i oduzeti 
mu krunu? Napokon je odlučio i 22. ožujka 1812. pisao caru: 
»Sire, pozovite svojega starog Murata! Zar biste mogli bez 
njega poći u susret novim opasnostima? Zovnite me, inače ću 
umrieti!« 

Tako je Murat opet postao Francuz i vrhovni zapovjednik 
carskog konjaničtva. 

21. poglavlje 
VOJNA U RUSIJI 

,12. svibnja polazi kralj iz Napulja. Namjestničtvo je pre- 
dao kraljici. Učinio je to sa strahom pred njezinom kritikom 
i poduzetrfim duhom. On je doduše ograničio njezinu vlast, ali 
Karolinu smatra sposobnom, da vodi vlastitu politiku. Samo 
kad se je spomenuo veličajnog zapovjedničtva, koje će mu biti 
povjereno, smetnuo je s uma sve bojazni i brige. 

S carem se sastao u Danzigu. Na tom prvom sastanku 
došlo je do žestokih prepiraka, obtužaba i spočitavanja. Murat 
se uvriedio, što su mu zabranili doći u Dresden, gdje su se 
skupili svi drugi vladari. Natuknuli su mu, da bi njegova na- 
zočnost mogla biti neugodna austrijskome caru. On je kralj, a 
postupaju s njim kao da je neki sobar! Sav uzbuđen stao je 
prietiti, da će se radije odreći priestola, na kojem mora igrati 
ulogu običnog prefekta. Cara je nato ostavila strpljivost.- Zar 
je tako visoko uzdigao Murata, da sada mora slušati njegove 
javne uvrede, trpjeti njegove buntovničke spletke? Toliku ne- 
zahvalnost mora kazniti! Ali naskoro se umirio; ta Murat mu 

je učinio neizmjernu uslugu tim, što je preuzeo ovo zapovjed- 
ništvo, za koje car ne može drugoga naći. Spretno je pokucao 
na Muratovc vojničko srdce, podsjetio na zajedničko vojevanje, 
na brzi uzpon, pri čem mu je on pomogao. Postao je prijazan 
i zamolio ga, da opet bude stari konjanički častnik iz godine 
1804., koji je poznavao samo jedno: domoljublje i slavu oružja. 
Murat je ganut do suza položio oružje. Stao ga uvjeravati o 
svojoj iskrenoj odanosti; zaboravio je sve nesuglasice. Neka 
ga samo pusti, da udari na neprijatelja, pa će dokazati, da je 
ostao stari Murat. 

Za večerom je car pričao Berthieru, Durocu, Caulaincourtu 
i Bessieresu, kako se je smijao, kad je smotao napuljskoga 
kralja: »Ja sam bio s njim čas strog čas srdačan. Tako naime 
treba postupati s tim talijanskim Pantaleoneom. Pravo uzevši 
on je dobričina. Mene ipak voli više nego svoje lazzarone. Kad 
vidi mene, onda je moj, ali kao svi bezznačajni ljudi, takav je 
i on: kad mene nema, onda je svačiji, tko mu se samo znade 
ulaskati . . .« 

Murat je sa svojim vjernim Belliardom kao glavarom sto- 
žera stupio na čelo tako golemoj konjaničkoj vojsci, da je sviet 
još nije vidio: 4 zbora — Nansouty, Montbrun, Grouchy i La- 
tour-Maubourg, — a ukupno 48 pukovnija, 78 topova i 50.000 
konja. Murat je ponosan. Istina, tu će neizmjernu gomilu riedko 
kada povesti u boj u jednom sklopu, ali sama pomisao na tu 
mogućnost zavrtjela je mozgom čovjeku, kojem sva vojnička 
sposobnost počiva u tome, da je tim mnoštvom konjanika i ko- 
nja znade vitlati kao što drugi vitla težkim željeznim batom. 

24. lipnja prešao je preko Njemena. Dok se je velika voj- 
ska skupljala, prodirao je on prema Vilnu. Na putu nisu našli 
gotovo ništa: roj kozaka, nekoliko odreda konjaničtva. Nepri- 
jatelj izbjegava borbu, razpršuje se, izčezava. Neprijateljska 
ih taktika umara, mrvi: pojavljuje se, izaziva na juriš, nestaje, 
a na uzmaku uništava sve, što bi protivniku moglo biti od ko- 
risti: gradove, sela, hranu. 

Tako se francuzkim vojnicima život pretvorio u pravu mu- 
ku. Konjaništvo nema mira ni danju ni noću. Ono jedino nepo- 
sredno progoni neprijatelja, a ima nalog, da ne izgubi s njim 
dodira. To mu polazi za rukom samo uz najveće napore. Po' 
carevu nalogu mora i najmanja izviđnička skupina imati jakost 

barem jedne brigade, da budu osigurani francuzki konjanici od 
napadaja kozačkih čopora. Radi neizmjernosti prostora nema 
nikad kraja izviđničkim podhvatima. Nesretni konji pasu samo 
napola zrelu raž, a umara ih nesnosna žega. Sve više ginu. 

Murat je stao gubiti živce. Kakav je to rat, u kojem se 
neprijatelj pojavljuje samo zato, da opet odmah izčezne. Već 
je požalio sve, što je obećao caru, s čežnjom u duši misli na 
čarobni napuljski zaljev. Pred Vilnom su mu doveli- ruskog 
pregovarača, kneza Balahova, koji je donio careve uvjete, pod 
kojima bi Rusija bila voljna pregovarati. Na razstanku mu reče 
Murat: »Bilo bi mi drago, da se naši carevi sporazume i da 
svrši taj rat, koji je počeo protiv moje volje.« Već mu je sve 
dodijalo, u svakoj prilici traži, da se dokrajči ta vojna. 

28. lipnja ušlo je konjaništvo u Vilno i bilo svjedokom 
neizmjernom požaru, koji su Rusi podmetnuli na uzmaku. Va- 
tra je razorila skladišta, u kojima su Rusi za svoju vojsku na- 
spremili zaliha za tri mjeseca. To je za Francuze bio nenado- 
knadiv gubitak. Murat ne haje za to, nego samo javlja, da je 
neprijatelj razorio drveni most na rieci. Stoga je obustavio 
napredovanje i dao razapeti šatore. 

Kad je stigao car, planuo je, jer je računao, da će svoju 
vojsku obskrbiti hranom, koja je sada propala u plamenu. On 
je još jutros osobno dao nalog generalu Montbrunu, da neopa- 
ženo upadne^ u Vilno i um'šti rusku zalaznicu prije nego ova 
stigne razoriti skladišta. Kako je Montbrun smio napraviti tako 
strašnu pogrješku? 

Svemu je zapravo kriv Murat, koji se razljutio, što je car 
bez njegova znanja izdao zapovieđ jednome od njegovim častni- 
ka. Ta samo on smije prvi stići u Vilno. Montbrunu je dao na- 
log, da zaostane iza zbora Nansouty, laku je brigadu Bruyere 
poslao na izviđanje, a sam je polako krenuo put Vilna. Kad 
je došao u grad, proždirao je plamen suše. 

Car ni pet ni šest u propnju odjuri u konjanički tabor i 
upravo prostački izgrdi Montbruna. Težko je uvrieđio toga po- 
slije Lasalleove 'smrti najboljeg konjanika velike vojake. Murat 
je međutim dojahao uz bok caru, ali je šutio. Montbrun se 
htio opravdati, car mu nije dao do rieči. Dobacio je Muratu 
pogled, kojim ga je zamolio, da ga izbavi iz toga škripca. Mu- 
rat je ostao niem, držao se, kao da ga se to ništa ne tiče. Toga 

Montbrun nije mogao pregorjeti. Bacio je sablju od sebe, podbo 
konja i zatvorio se u svoj šator. Car je probliedio, polako ođja- 
hao. Uvečer je pozvao na odgovornost Murata. Montbrun se me- 
đutim primirio i još iste večeri na čelu svojih divizija prešao 
preko rieke po popravljenom mostu. 

Poslije podne razbjesnila se strahovita olujina, kakve nisu 
pamtili ni najstariji vojnici. U podne je još bila nesnosna vru- 
ćina, a sad se spustio leden pljusak, temperatura je naglo pala. 
Sva se zemlja pretvorila u nepreglednu močvaru. Kola, topovi 
i konji propadaju u kalu i blatu. Dva dana i'đvie noći nebo je 
upravo rigalo mlazove vode. Vojnike je spopao nečuven očaj. 

Vođe su zabrinuti; posljedice te katastrofe mogle bi biti 
strašne. Redom šalju izvješća o očajnom stanju. 2. srpnja jav- 
lja Sebastiani: »Konji crkavaju od iznemoglosti. Vojnici jedu 
samo meso. Nevrieme ih je posve izmorilo . . .« 3. srpnja piše 
Murat caru: »Konjaništvo se nalazi u žalostnom stanju, konji 
padaju od slabosti . . .« General Sorbier, zapovjednik gardij- 
skog topništva, izriče mišljenje svih svojih drugova: »Samo 
bezuman čovjek mogao se je usuditi poći na takav podhvat . . « 
A vojna traje jedva tjedan dana! 4. srpnja napokon se razve- 
drilo nebo. Tužni posljedak je 10.000 crknutih konja. Loš po- 
četak! 

A neprijatelja ne mogu pograbiti za grkljan. Dani prolaze 
u toj bezprekidnoj i posve uzaludnoj hajci za kozacima. Kozaci 
neprestano uzmiču, ali izkorišćuju svaku' i najmanju neprijate- 
ljevu pogrješku. To su izkusili mnogi francuzki generali na svo- 
jim leđima. 

21. srpnja dopro je Murat do Polocka. Konjaništvo je već 
izgubilo četvrtinu svojih efektivnih snaga, a da još nije ušlo 
ni u jednu ozbiljnu bitku. Ali ono se mora odreći mirovanja 
nastaviti potjeru prema Vitebsku. 

25. srpnja pružila se napokon kod Ostrovna Muratu prilika, 
da pokaže što zna. Prvi put mu se oprla neprijateljska zalaz- 
nica. Najprije je uništio tri ruske pukovnije gardijskih konja- 
nika, a onda u izvanredno žestokoj borbi prisilio na uzmak zbor 
Ostermann, koji je brojio 10.000 vojnika. Murat se borio mla- 
denačkim žarom, srčano, prezirući smrt, kao za najboljih dana 
prve vojne u Italiji. 

Sutradan se još jedanput sukobio s Ostermannom. Ponovno 
je pružio dokaz o svojim sjajnim sposobnostima, spasivši naj- 
prije lievo, zatim desno francuzko krilo, gdje su se već stali 
kolebati redovi pješaka. Rusi su uz znatne gubitke morali opet 
uzmaknuti. Ali ti su ga uspjesi zasliepili, tako te sutradan pred 
Vitebskom umalo nije skrivio težak poraz. 

Ovoga puta se ruska vojska sva zaustavila na zaravanku 
iznad grada. Činilo se, da će doći do bitke. Štiti ju jaka zalaz- 
nica, gotovo 20.000 momaka, a od toga 5.000 konjanika. Ruski 
su postavi gotovo neosvojivi, brani ih strm klanac, kroz koji 
vodi samo uzak prolaz. Murat je napried poslao konjanike, a za 
njima će doći pješaci. Ali to je Muratu bila pretežka kušnja za 
strpljivost. Nije mogao dočekati pješake, nego je 16. lovačku 
pukovniju bacio u borbu protiv ruskih gardijskih ulana. Ulani 
su sa svih strana nahrupili na lovce, razpršili ih, potjerali na- 
trag u klanac, a sami prodrli do podnožja brežuljka, s kojega 
je car promatrao borbu svoje predhodnice. Pričuva lovaca jedva 
je stigla suzbiti ruske ulane. 

Murat je sav protrnuo, kad je opazio taj okršaj. Konjanika 
nema pri ruci — ne mari on ,za to, ići će i drugčije. Na čelu 
svoga stožera i osobne pratnje, u svemu sa 60 konjanika, na- 
srnuo je poput vihora na pobjedonosne ulane. A Rusi, premda 
su bili trideset puta jači, dali se u bieg. 

Međutim se sav zbor princa Eugena razvio na zaravanku. 
Neprijatelj je zalaznice povukao. Murat bi najvolio smjesta na- 
valiti, jer se bčji, da će mu opet pobjeći taj nedokučivi nepri- 
jatelj. Ali car ne da. Prije nego zametne bitku htio bi skupiti 
sve svoje oružane snage, a za to bi trebao 24 sata. »Sutra će 
nam sinuti sunce od Austerlitza!« rekao je Muratu. A sutradan 
se izgubila neprijateljska vojska. 

Trebalo bi uzpostaviti dodir, a nitko ne zna, kamo je od- 
makla. Nigdje ni traga stražama, obhodnjama, sav kraj kao 
izumro. Traže na sve strane. Napokon je jedna izvidnička sku- 
pina javila, da je na pomolu nekoliko kozačkih čopora. Murat 
zagrebe za njimg sa svim svojim divizijama. Šest milja su pre- 
valili u toj hajci, tlo je pjeskovito, konji propadaju, sunce prži 
bez milosrđa. Kozaci se iznenada zaustaviše, htjeli bi se pobiti, 
a francuzki husari ne mogu navaliti, jer su im konji posve izne- 
mogli. Kozaci su ih u tili čas raztepli. 

Car je stigao do pređhodnica. Vidio je, da konjanici pješače, 
jer su im konji uništeni, a od nekih su pukovnija ostali samo 
ostatci. Odakle ti gubitci, ta još nisu bili u ozbiljnoj bitci? 
Uvečer je u dvorištu biednog dvorca pod šatorom okupio svoje 
generale. O stanju konjaničtva nije pitao Murata, jer mu ne 
vjeruje, nego Belliarda, o kojem je znao, da 'je razborit i iskren. 

Belliarđ je bez oklievanja odgovorio: »Sire, nastavimo li 
ovako još šest dana, ostat ćete uobće bez konjaničtva!« 

Rekao je istinu. Konjaničtvo je na rubu propasti, a tome 
je kriv njegov vođa. Taj je hrabri jahač strah i trepet nepri- 
• jatelja, ali on ne zna šteđiti konje. Ne mari za njihovu njegu; 
goni ih, dok se izcrpljeni ne sruše. U toj vojni vodi tridesetak 
pukovnija, a postupa ,s njima, kao da ih je pet ili šest. Nitko 
ne smije odpočinuti, nitko sjahati; svi moraju bez prestanka 
biti spremni za borbu. Tako ih tjera gotovo do ponoći, a da 
nesretni konji ne dobivaju ni kapi vode, hrana im je nekoliko 
stručaka trave, koju uzput odgriznu. Zatim noće, većinom bez 
tople hrane. Vojnici jedu meso uginulih konja, tek tu i tamo 
nešto ražene kaše, a konji pasu, što slučajno nađu. Posljedak 
je toga, da među vojnicima hara griža, a konji crkavaju tisu- 
ćama. 

Reći ćete, da je Murat uspješno upriličio i bržih i opasnijih 
potjera, a nije uništio svoje pukovnije. Nije tako, njegovi gu- 
bitci su uviek bili nerazmjerno veliki. On je uviek uginulog 
konja nadomjestio austrijskim i pruskim konjima, kojih je na 
stotine pohvatao i oteo. A ovdje mu Rusi nisu ostavili ni ciglo 
kljuse. Zato nije mogao -začepiti rupe, što su nastala u njego- 
vim redovima. 

U trideset je dana hoda izgubio više konja nego u deset 
bitaka. Broj im je spao izpođ polovice. Zar su tako jadna stada 
mogla biti sposobna za borbu? 

Napoleon je odlučio stati u Vitebsku, da se vojska odmori. 
Slabo se je odmarala, jer su ju neprestano uznemirivali kozaci 
i nanosili joj težke gubitke. 

14. kolovoza kreće vojska/ prema Smolensku. Kod Krasnoga 
stigoše Murat i Ney diviziju Nevjero vski. Iza žestoke borbe 
prisiliše ju na uzmak. I dalje se zalieću na nju, ali ne postiza- 
va jli odlučnog uspjeha; Nevjero vski ima gubitaka, ali u redu 
odmiče i dosiže Smolensk. 

16. kolovoza dolaze predhodntice pred Smolensk. Oko njega 
se usredotočila sva ruska vojska. Noću je ostatak velike vojske 
prispio do predgrađa. U zoru javljaju izvidnice, da je glavna 
snaga Rusa ostavila Smolensk i da uzmiče prema Moskvi. Opet 
su Rusi izmakli bitci. 

Murata je gotovo smrvila ta viest. Dakle nema konca toj 
hajci? Zamrzio je taj rat, koji ga iz dana u dan sve dalje oda- 
lečuje od njegova kraljevstva. Kraljičine poruke dolaze sve 
rjeđe, to ga uznemiruje, boji se, da će ga izgurati. Hoće li još 
nekoliko tisuća vriednih vojnika žrtvovati pred Smolenskom, u 
kojem je Barklay de Tolly ostavio 30.000 momaka, za, volju 
tom pohodu u bezkonačnost? Murat je rekao caru: »Neprijatelj 
se ne će tući, a progoniti ga ne možemo do kraja svieta. Sire, 
vrieme je, da stanemo.« 

Car ga je izgrdio. Murat se jako uzrujao i otišao. Po Napo- 
leonovu nalogu dao je iz 60 topova otvoriti vatru na iztočni dio 
grada, ali Rusi isu s druge obale sasuli pravu tuču na francuzke 
ftopnike iz težkih topova. Murat kao da ne haje za tu paklensku 
vatru, polako seta iza bitnice. »Sire,« reče mu Belliard, »za- 
klonite se, čemu da ovdje poginete bez koristi i neslavno.« 
Murat samo odmahnu rukom. »Moskva . . . Moskva . . .,« nepre- 
stano je ponavljao. Odjednom se oko njega nađoše svi njegovi 
pobočnici, izlažući se smrti kao i on. »Gospodo,« upozori ih on, 
»nema smisla, da ovdje ostajete. Ta vidite, da neprijatelju slu- 
žite kao cilj.« Častnici se razidoše, ali Murat ostade usred va- 
tre. Samo Belliard ga nije poslušao. »Sire,« kazao mu je, »kad 
je Vaše Veličanstvo danas odlučilo umrieti, dopustite mi, da i 
jatfco učinim zajedno 9 Vama.« 

Tek sada se je udaljio Murat sav uzbuđen i očajan. 

Svu je noć gorio grad, a kad je svanulo, ustanovili su, da 
su ruske zalaznice izpraznile Smolensk. Car je u 10 sati na 
konju ušao u grad; pratili su ga Berthier, Murat, Davout, Ney, 
Caulaincourt i Lobau. Polako su jahali između zadimljenih ru- 
ševina. Pred tvrđavom je car neko vrieme promatrao sliku tih 
pustošenja. Činilo se, da oklieva. Sva pratnja napeto gleda, što 
mu se odigrava na licu; ta o njegovoj odluci ovisi sudbina 
vojske. Tada reče Napoleon: »Napried! Moramo dalje u Mos- 
kvu!« 

Ta je odluka izazvala živahne prigovore. Svi generali osim 
Davouta uvjeravaju, da ne mogu dalje voditi vojsku. Smanjila 
se za polovicu, a posve je iznemogla. Moraju se zaustaviti i 
prezimiti između Dvine i Dnjepra. U proljeće, kad se oporavi, 
moći će dalje poći. »Ne!« presieče ih car. »U Moskvi ćemo pod- 
pisati mir!« 

Murat daje oduška svom nezadovoljstvu bez dlake na jezi- 
ku. Od jučer ga trese groznica. Odjednom ga ostavi sviest; 
moradoše ga odnieti u postelju. 

U tri sata došao je jedan pobočnik: car želi s ,njim govoriti. 
»Recite Njegovom Veličanstvu,« odgovori Murat, »da svojim 
riecima od jutros nemam što dodati. Njegovo Veličanstvo može 
razpolagati mojim životom, ali ne m!ože me prisiliti, da pro- 
mfenim mišljenje.« 

Međutim sutradan je opet sjeo na konja i pošao u pomoć 
zboru Ney, koji se uhvatio u koštac s ruskim zalaznicama, 
jakim 30.000 vojnika, na visoravni kod Valutine. Taj bi ođpor 
mogao slomiti, kad bi samo stigao Junot, koji je dobio zapo> 
vied, da ugrozi lievi bok Rusa. Ali Junota nema, a Neyovi vo ju- 
nici padaju kao snoplje. 

Napokon je Murat izgubio strpljivost, s dvojicom pofaoč-' 
nika pošao je kroz šume, da traži Junotov zbor. Našao ga je, 
kako se odmara ni milju pred .ruskim redovima, »što rađ : š 
ovdje?« doviknuo je Junotu, »zašto ne navaljuješ?« — »Moje 
konjaništvo ne valja ništa, ne može napasti Ruse. A nisam 
dobio ni izričite zapoviedi za navalu.« — »Pusti ti mene, već 
ću ja razpaliti tvoje Westfalce.« 

U propnju se stvorio pred Hammersteinovom brigadom. 
»Hrabri Westfalci, za mnom!« Konjanici, koji su dotle oklie- 
vali, pojuriše za Muratom i pregaziše ruske strielce, potjeraše 
ih do zalaznica. 

Murat se vrati k Junotu: »Domlati ih -do kraja! Uberi tamo 
lovorike i maršalsku palicu!« 

Ali Junot se ne miče. Divizija Guđin je pod noć izgubila 
polovicu ljudi. Poginuo je i sam hrabri Guđin, kojem je topov- 
sko tane ođkinulo obje noge. 

Te je noći Murat u drvenom dvorcu pisao svojoj kćerkici 
Letitiji ovo tugaljivo pismo: »Danas mi je imendan. Vi ćete svi 
biti na okupu. Žao mi je, što ne mogu biti kod svoje drage 

djece, slušati njihove čestitke i primiti liepo cvieće, koje bi 
mi bila doniela moja draga Leti ti ja. Ja bih joj bio vratio ruže, 
da sebi splete vienac za ljepušnu glavicu, ali ona ne treba vien- 
ca, jer je tako milovidna ... Ja sam nad Tvojim pismom prolio 
mnogo suza, ali te su mi suze godile . . .« 

Pred Valutinom je Ney imao toliko gubitaka, da ne može 
više u predhodnicu. Mjesto njega je car poslao zbor Davout. 
Napuljski kralj i Davout su zakleti neprijatelji. Davout ga mrzi 
još iz Egipta, a osim toga ga prezire zbog njegova načina borbe. 
Davout je oprezan, spretan, on računa kad se bori, a Murat 
nasrtljiv i ne trpi pomno izrađenih osnova. Davout ne će izvrši- 
vati Muratovih naloga. 

Murat zna, da mu je Davout neprijatelj, a zna i to, da car, 
ovoga visoko cieni radi njegovih sposobnosti. Jasno je spoznao, 
da je dospib u nezgodan položaj. Stoga ne šalje Davoutu nalo- 
ga, jer bi moralp doći do sukoba. 

Murat je na tom posljednjem ■ odsjeku puta prema Moskvi 
do kraja uništio svoje konjaništvo. Tvrdoglavo je ostao kod 
svoje metode: u potjeru za Rusima šalje laku diviziju, kratka 
čarkanja, juriš na kozačke rojeve, ovih nestaje iza čvrstih po- 
stava iza dubokog klanca ili na rubu goleme šume, a u njima 
i dio 30.000 Rusa. Smjesta spremaju navalu pješaštva, juriš 
konjaništva, kad li iznenada iza oblaka novih kozačkih rojeva 
izčezava prva neprijateljska vrsta, da dvie do tri milje dalje 
ponovi istu igru. Takvom ratovanju nije doraslo konjaništvo, 
'iza njega ostaju putevi posijani crknutim konjima. 

Davout napreduje sport, s prezirom prati Muratove po- 
krete. On želi svojih pet divizija očuvati za odlučnu bitku. 

27. kolovoza, kad je ruska zalaznica Francuze zadržala na 
rieci Ozmi, nije jedan Davoutov zapovjednik bitnice na Mura- 
tov nalog htio otvoriti vatru, pozivajući se na Davoutovu za- 
pbvied. Sutradan nije pred Vjazmom i sam Davout htio poslati 
u borbu jednu diviziju, jer je Muratovu osnovu smatrao preo- 
pasnom. Murat je smjesta Davouta tužio samom caru i izjavio, 
da u ovakvim prilikama ne može dalje zapoviedati predhodni- 
com. Davout se je u ovom slučaju prenaglih, car mu je oduzeo 
diviziju i podčinio ju izravno vodstvu napuljskoga kralja. Da- 
vout se pokorio, ali je pred Berthierom Murata nazvao luđakom. 

Premda je car Muratu pružio zadovoljštinu, htio je ovaj 
Davouta izazvati na dvoboj. Belliard je to jedva jeđvice sprie- 
čio, opomenuvši ga, da bi tim primjerom loše djelovao na svu 
vojsku. Murat je grčevito zaplakao., 

5. rujna našla je predhođnica svu rusku vojsku iza Koloče, 
pritoka Moskve, u bojnom poredku. Dakle konačno će doći do 
te dugo žuđene bitke! 

» * ■ 

Za opis bitke na Moskvi trebali bismo cielu knjigu. Mi se 
moramo ograničiti samo na prikaz uloge, koja je Murata zapala 
u toj krvavoj borbi. Murat i Ney izvojevali su naime uz skupu 
cienu pobjedu na Moskvi: 

Od ranog jutra tumara na konju izpred strjeljačkih po- 
stava, da pregleda bojište i ustanovi mjesto, gdje će ubaciti 
svoje konjaništvo. Bezbrižno se izlaže neprijateljskoj vatri, na 
šeširu mu perjanica, o ramenu krzneni ogrtač jarkih boja. Ko- 
zaci ga odmah prepoznaše, jer ga već smatraju vilenjakom i 
po čuvenju. Oduševljeni njegovom neustrašivošću, dojuriše u 
divljem propnju izvodeći prave majstorije gromko mu doviku- 
jući: »Hura! Hura!... Murat!« Ali ostaju podaleko, bilo od 
straha ili od udivl jenja. Murat , ih promatra, to ga zabavlja, 
smješka im se, pozdravlja ih prutićem. Neobičan čovjek, koji 
na bojištu izazivlje poštovanje i kod prijatelja i kod neprija- 
telja! 

Započela je topovska grmljavina; zagruvalo je odjednom 
600 topova. Murat oštro promatra razvoj bitke, svakog trena 
spreman, da iztrese bujicu svojih pukovnija. Davout navaljuje 
na lievo neprijateljsko krilo. Iznenada dcjaše carev pobočnik: 
Davout je ranjen, neka ga zamieni napuljski kralj. Murat se kao 
lud baca u kreševo. Upravo je stigao, kad je divizija Razout 
stala uzmicati pred ruskim protunapadajem. Skočio je s konja, 
izvukao sablju i poveo diviziju na novi juriš. U tren oka zauzela 
je tri reda utvrda. 

Murat smjesta skače na konja, odjezdi k zboru Latour- 
Maubourg i šalje ga, da očisti bojište. Juriš je sjajno uspio, lievo 
je rusko krilo potisnuto, bitka je — čini se — dobivena. Fran- 
cuzi su zauzeli sav prvi red ruskih postava osim jedne točke: 

selo Sjemenovskoje, koje leži između velike utvrde i postava, 
koje je zauzela divizija Razout. 

Murat i Ney pregledaše položaj. Na desnom i lievom krilu 
već uzmiču ruska vozila sa streljivom i prtljagom. Padom Sje- 
menovskoga slomili bi neprijateljsku vojsku. Ali njihove su di- 
vizije izcrpljene težkim borbama, a trebali bi svježih četa. Murat 
šalje BeUiarda k caru i traži, da mu povjeri mladu gardu. 

Belliard se vraća. Car je bio mrk i potišten. Poručio mu je: 
»Neprijatelj još nije dosta uzkomešan. Trebam jasniju sliku na 
mojoj šahovskoj dasci, onda ću tek dati pričuve.« 

Rusi su izkoristili taj kratki prekid i iznova navalili. Murat 
nema više vremena, da se vrati k svojim četama. Ostao je sam, 
ruski kirasiri će ga pomesti. Ne preostaje mu drugo: skače s ko- 
nja i zaklanja se u utvrde, koje je netom osvojio. 

Ney je stigao k svojim divizijama i zaustavio protunavalu. 
Murat se opet vinuo u sedlo i poveo na juriš konjanički zbor 
Nansouty. Rusi su se dali u bieg. Sad je car mjesto mlade garde 
poslao u boj glasovitu diviziju Friant. Murat je najprije potje- 
rao nanovo u navalu Latour-Mauburga, a onda ubacio diviziju 
Friant protiv Sjemenovskoga. Ona je poslije ogorčene borbe 
osvojila selo, pri čem je sam Friant dopao težkih rana. 

Kutuzov je uvidio, da će izgubiti bitku, ako natrag ne 
osvoji to prvorazredno uporište. Iz 100 topova dao je otvoriti 
vatru na selo skupio sve pričuve i udario na prorieđene Frian- 
tove pukovnije. Murat se nalazi među njima, šali se s vojnicima, 
bori se s neprispodobivom neustrasivoscu. Od ostataka divizije 
Friant sastavio je dvie skupine, da suzbije glavni udarac Rusa. 
U unakrstnoj vatri tih nenadmašivih boraca razbio se ruski val. 
Rusi su u neredu nagnuli u bieg. 

U tom bi trenutku i najmanja svježa jedinica mogla osi- 
gurati pobjedu. Murat šalje k caru i zaklinje ga, da mu sada 
dade gardu. Car oklieva'. »Dođe li sutra do nove bitke, s čim 
ću se tući?« rekao je. 

Murat ne posrće, odjuri na lievo krilo, gdje od ranog jutra 
nepomično stoji pod najžešćom topničkom vatrom konjanički 
zbor Montbrun. Montbrun je poginuo, zbor je pretrpio težke gu- 
bitke. Po carevu nalogu preuzeo je zapovjedništvo Auguste de 
Caulaincourt. 

Na tom su krilu Rusi proturiavalom oteli veliku utvrdu, a 
rusko topničtvo opustošilo je francuzke redove. Murat je stvo- 
rio smionu odluku i konjaništvo poslao na juriš protiv utvrde. 
Poslije nekoliko juriša prodrli su kirasiri u utvrdu. Pri tom je 
Caulaincourt našao junačku smrt. 

Noću su Rusi počeli uzmicati, jer im je lievi bok ugrozio 
zbor |Poniatowski. Premda su Francuzi toga dana imali straho- 
vitih gubitaka: 12 generala je palo, 37 ih je ranjeno, preko 
20.000 vojnika onesposobljeno za borbu, — želi Murat upodpu- 
niti pobjedu progonom neprijatelja. U 10 sati uvečer pošao je u 
carev šator i zatražio gardijsko konjaništvo, koje toga dana 
nije ušlo u borbu. Car je to odklonio. 

Nešto kasnije, poslije 15 sati borbe, u kojoj se je bezobzir- 
no žrtvovao, našao je još vremena, da svojoj kćerci napiše pi- 
samce: »Dražestna moja, dobra Letitijo, nama ide dobro; Va- 
šem se otcu nije ništa dogodilo. Zahvalite se Bogu. On će milo- 
stivo uslišiti molitve i zahvale tako čistih srdca kao što su 
Vaša. Poljubi mjesto mene moju Luizu, i mamu. Mnogo nježnih 
poljubaca Tebi!« 

Drugog su jutra nastavili progon, ali nema više poleta. 
Vojska je izmorena,- zemlja je opustošena, vojnici su gladni, po- 
derani, demoralizirani. Konji crkavaju na stotine. 

Rusi uzmiču u redu. U Majoisku opet pružaju ozbiljan ođ- 
por. Murat je tu svojom neopreznošću skrivio težke gubitke. 

14. rujna uzpelo se konjaništvo na uzvisine, s kojih je ugle- 
dalo Moskvu. Od veselja nije bilo kraja klicanju. Nijednoga nije 
bilo među njima, koji ne bi bio želio, da svrši rat, a pogotovo 
Murat. Predhodnica je sva u čudu projahala kroz sveti grad, 
koji je bio posve pust, i zauzela postave na cesti prema Rjazanu. 
dvie milje pred bedemima, nasuprot ruskoj zalaznici. 

Poslije nekoliko dana odmora u Moskvi morade Murat na- 
trag k pređhođnici. Svoj je glavni stan smjestio u Vinkovu, ne- 
posredno pred ruskim pređstražama. 

Tu je počeo sada čudan život za ratnike. Pređstraže obiju 
vojska sklopile su neku vrstu primirja; sporazumjele se, da ne 
će napadati bez predhodne opomene. I Murat je znao odjahati 
k stražama, da se porazgovori s ruskim častnicima. Kad je opa- 
zio, da su Rusi postavili stražu na uštrb Francuza, zapov'^dio 

im je dapače, da ju premjeste, a oni su ga smjesta poslušali. Ali 
konji crkavaju i dalje, jer nemaju hrane. 

Muratu je sve to dosadilo. Neprestano šalje pritužbe: Po- 
stavi, koje su mu odredili, upravo su nemogući, jer mu iza leđa 
stoji klanac, kroz koji ne bi mogao u redu uzmaknuti, ako bi 
došlo do ozbiljnog napadaja. Za ljude i konje ne može namak- 
nuti potrebne hrane. Ali car i ne odgovara na ta izvješća o ka- 
tastrofalnom položaju. 

Murat piše sav srdit Karolini, da će tražiti od cara, neka 
ga pusti u Napulj. Kraljica vjeruje, da je kadar napraviti takvu 
glupost, stoga mu to nastoji izbiti iz glave. Ali Murat nema 
smisla za njezine savjete, jer u njima nazrieva Karolininu želju, 
da ga odvrati od povratka u kraljevstvo, a to ga još više raz- 
dražuje. 

Jednog dana su se opravdale njegove bojazni radi opasnosti 
postava. 17. listopada je nekoliko njegovih konjušara zabunom 
odlutalo preko utanačene granice, a kozaci su ih zarobili. Murat 
je protiv toga oštro prosvjedovao kod zapovjednika ruskih pređ- 
straža i zaprietio mu, da će primirje smatrati prekršenim, ako 
se prije mraka ne vrate njegovi ljudi u francuzke postave. Nisu 
se vratili ni svu noć. 

Rusi su međutim ozbiljno shvatih kraljevu prietnju i u 
osvit dana navalili s 55.000 vojnika. Iznenadili su Sebastianijev 
konjanički zbor i oteli mu sve topove, a Platovljevi kozaci zašli 
su za leđa Francuzima i zaposjeli klanac, kroz koji bi pređhod- 
nica morala uzmaknuti prema Moskvi. 

Murata je probudilo gruvanje topova, napola obučen sko- 
čio je na konja i u propnju stigao k Nansoutyu, koji se je na- 
lazio desno od Sebastianija. Smjesta je poveo u borbu jednu bri- 
gadu i pregazio rusko konjaničtvo. Uto su prispjeli i kirasiri, 
koji su probili redove pješaka. Murat navaljuje kao biesan re- 
dom možda deset puta, ali njegove snage broje jedva 15.000 
momaka. Ne preostaje mu drugo nego uzmaknuti. Na svu sreću 
Latour-Maubourg je Platova izbacio iz klanca i tako omogućio 
Muratu, da se u redu odmakne od neprijatelja. Ali izgubio je 
1.500 konjanika i 36 topova. Gotovo bi se moglo reći, da pravog 
konjaništva više i nema. 

• « 

* 

To je bila posljednja borba, U kojoj je Murat sudjelovao 
u toj vojni. U većini pukovnija spao je broj boraca na stotinjak; 
za nj nije dostojno, da zapovieda tim ostatcima. Zapovjedničtvo 
je predao Latour-Maubourgu, a on je ostao u carevoj okolici. 

Poslije izpražn jenja Moskve i krvave bitke oko Malojaro- 
slaveca prisustvovao je zajedno s Berthierom, Davoutom, Euge- 
nom i Bessieresom ratnom vieću, koje je car sazvao u jednoj 
trošnoj kolibi kraj sela Gorodinije. Razpravljali su, bi li napre- 
dovali dalje prema Kalugi ili se vratili u Smolensk istim putem, 
kojim su došli. 

Murat goropadno predlaže, da pođu napried prema Ka- 
lugi. On će s preostalim konjanicima prokrčiti put vojsci. Nje- 
govog priedloga nisu prihvatili. Car je odlučio, da uzmaknu pre- 
ma Možajsku. 

Sada je počela jezovita drama uzmaka. Murat je đoigrao 
svoju ulogu, konjanictva vise nema. 9. studenog nabrojili su u 
Smolensku svega još 4.400 konja, 26. imali su samo još 1.800 
konja. To je bilo na Berezini. 

Murat se vozi u carevim kolima. Riešio se svake brige i 
usred najveće nevolje ostao dobre volje, posljednji kicoš, koji se 
je pomno brinuo za odoru. Ni užasna studen, koja je pokosila 
na tisuće ljudi, nije ga mogla skršiti. 

AH 5. prosinca prošla ga je dobra volja. Car je u Smorgonu 
pozvao k sebi sve zborne zapovjednike i obaviestio ih, da se naj- 
kraćim putem vraća u (Pariz, kako bi onamo stigao prije nego 
viest o katastrofi dospije u Njemačku i do Rajne. Murata je 
imenovao svojim zamjenikom i vrhovnim zapovjednikom, a 
Berthiera njegovim glavarom glavnog stožera. 

Težak udarac za Murata! Napoleon će se dakle vratiti u 
svoj glavni grad, a on, koji već nekohko mjeseci ne misli na 
drugo, nego na svoj povratak u Napulj, mora preuzeti strašnu 
odgovornost, da zapovieda ostatcima ostataka vojske, koja se 
razpada. Pokušao je prosvjedovati, dokazivati, kako nije sposo- 
ban za vrhovnog zapovjednika, kako nema pojma o upravi — 
sve uzalud. Car nije odustao od svoje odluke. 

S tom se odlukom ne slažu ni ostaH generah. Ta za njih je 
to poniženje, a ujedno i opasno, da im u tako katastrofalnom 
položaju zapovieda smušenjak Muratova kova. Davout se teš- 
kom mukom uzpregao, radi stege je pred Napoleonom šutio — , 

ali u njegovoj odsutnosti dao je ođuška svome srđcu. Eugen je 
zamolio cara, da ga ne ostavi pod vođom, koji ga mrzi i to javno 
pokazuje. Berthier je zaklinjao cara, da ga povede sa sobom. 
Sve uzalud. Car je uvečer u deset sati krenuo na put. Murat je 
ostao sav očajan. 

Čudnim stjecajem prilika upravo je idućeg dana studen, 
koja je i bez toga bila ljuta, postala nesnosna. Toplomjer je pao 
izpod 30 stupanja. Ljudi uniiru kao muhe. Nema druge nego 
izmaknuti napadajima Rusa i što prije stići u Vilno, a tamo će 
po carevoj zapoviedi preustrojiti vojsku i oprieti se. Moralni 
slom je podpun. 

9. prosinca stigoše u Vilno. Murat izjavljuje, da je nemo- 
guć svaki odpor. Izdaje zapovied, da se uzmak nastavi do Kovna. 
Ovdje je ustanovio, da se ostatci velike vojske nalaze u razsapu, 
smjesta je nastavio put i označio Gumbinnen kao sabiralište. 
U Gumbinnenu je sazvao zapovjednike zborova i odredio im po- 
stave na Visli. Glavni stan će prenieti u Konigsberg. Sada više 
nije mogao pritajiti svoga nezadovoljstva, da olakša srđce stao 
je biesno psovati: »Nemoguće je dalje služiti tome luđaku! 
Sreća je ostavila njegove zastave! Njemu i njegovim ugovori- 
ma ne vjeruje više nijedan europski vladar. Zašto nisam prihva- 
tio englezke priedloge? Još danas bih bio velik kralj, kao što 
su to austrijski car i pruski kralj!« 

Tu ga oštro prekide Davout: »Pruski kralj i austrijski car 
vladari su po milosti Božjoj, po baštinjenom pravu i predaji; a 
vi ste to samo po milosti Napoleonovoj i po svojoj francuzkoj 
krvi, i moći ćete to ostati samo uz Napoleona i uz Francuzku! 
Vas zasljepljuje crna nezahvalnost; ja ću caru javiti, što ste 
ovdje rekli.« 

Berthier je Clarkeu poslao šifriranu viest, koja se samo 
djelomice dade "odgonetnuti, ali smisao joj je jasan: Napuljski 
kralj je na bojištu izvrstan, kad ima izpuniti naloge vrhovnog 
zapovjednika. Ali sam je naskroz nesposoban kao vrhovni zapo- 
vjednik. Trebalo bi ga smjesta zamieniti drugim. 

16. prosinca zaklinje Murat cara, neka zapovjedničtvo pre- 
nese na princa Eugena, jer njemu je nemoguće ostati dalje na 
tom mjestu; ako za dva tjedna ne stigne odgovor, odputovat će 
u Napulj. Iz Konigsberga je ponovio molbu. 7. siečnja piše iz 
Elbinga, da ima žuticu i da će zapovjedničtvo predati podkralju, 

budu li ga bolest ili što drugo primorali ostaviti vojsku. 17. sieč- 
nja u Posenu izjavljuje, da je bolestan i ostavlja glavni stan. V 
Car na viest o njegovu biegu samo što nije pobjesnio. »Ne 
ću Vam spominjati,« smjesta mu je pisao, »kako sam nezado- 
voljan bio s Vašim postupkom poslije, mojega odlazka od voj- 
ske; taj je postupak bio u suprotnosti s Vašim dužnostima. 
Izvor je tome u slabosti V ašeg značaja. Vi ste dobar vojnik, dok 
ste na rat stu, ali inače ste ništica i bezznačajnik . . . Nadam 
se, da ne spadate među one, koji misle, da je lav mrtav. Mislite 
li tako, onda se varate. Naslov kralja zavrtio Vam je mozgom. 
Ako ga želite sačuvati, vladajte se dobro!« 

Ovo pismo nije Murata toliko ni razsrdilo. Ali zato viest, 
koja je istog dana iz’sla u »Moniteuru« : »Napuljski kralj se 

razbolio, ostavio zapovjedničtvo vojske i predao ga podkralju. 
Ovaj je bolje navikao rješavanju velikih upravnih pitanja. On 
uživa carevo povjerenje.« Tako je i javnost doznala, da se je 
napuljski kralj ponio nedostojno. 

22 . poglavlje 

NIZBRDO 

U to je doba britanska vlada poslala na Siciliju lorda Willia- 
ma Bentincka sa s:?im diplomatskim i vojničkim punomoćima za 
rješavanje talijanskih pitanja.^ 

Bentinck je u Francuzkoj bio nepoznat, ali zato je, premda 
mu je bilo tek trideset godina, u Englezkoj već uživao velik 
ugled, jer je najvećom bezobzirnošću u Indiji ugušio sepojski 
ustanak. On je izvanredno inteligentan, a ne preza ni pred čim. 
Stoga je vrlo opasan napuljskom kraljevstvu. 

Tek što je prispio u Palermo, odgurnuo je bez ikakvog ob- 
zira slaboga kralja Ferđirfhnđa i u svoje ruke uzeo političko,’ 
diplomatsko i vojničko vodstvo vlade. Kao neumoljiv protivnik 
revolucije i njezinih sljedbenika čvrsto je odlučio, da ne će prije 
mirovati, dok nć obori Murata i ne vrati priestolje obiju Siei- 
11 j a njegovim zakonitim baštinicima. Počeo je pripremati pod- 
hvat protiv obala Apulije. >- ■ 

Karolina je u siečnju 1813. doznala za tu opasnost. Ona bi 
zastalno bila neustrašivo zagazila u borbu, ali oklievala je, jer 

je poznavala svoga muža. Iz njegovih je pisama slutila, đa će 
se jednog dana iznenada pojaviti u Napulju. A osim toga je 
bila uvjerena, da bi bilo kakvim vojničkim podhvatima protiv 
Engleza izazvala nezadovoljstvo kod cara s obzirom na njegovo 
trenutačno stanovište u tom pitanju. To ju je priečilo, da nešto 
poduzme. 

Kako mu drago postupala, .morala bi se Zamjeriti ili jed- 
nome ili drugome, jer njih dvojica nisu nikada bila nesložnija. 
Napoleon je 10. siečnja od nje zatražio, da u Ankonu pošalje 
1.000 konjanika, tri bojne pješaka i jednu bitnicu. Ona je na to, 
da ne uvriedi ni jednoga ni drugoga, poslala samo 500 konja- 
nika. 

Gotovo istodobno primila je od Murata viest, da je ostavio 
veliku vojsku i da će pod konac mjeseca stici kuci. Dakle nje- 
zinom je mužu nedostajalo i hrabrosti i mudrosti, da izdrži na 
tom častnom mjestu, koje mu je povjerio car. Potištena i puna 
crnih slutnja pošla je Karolina s djecom u susret Muratu. Sa- 
stali su se u Caserti. Čim se je razplinulo prvo veselo uzbuđenje 
susreta, opazila je kraljica, da mu je nešto krivo. Već u prvom 
razgovoru padale su oštre rieci i međusobna spocitavanja. Mu- 
rat je vrlo loše volje, mršav, još grozničav, na licu mu tragovi 
žutice. On još ne sluti, kako će mu car surovo izraziti svoje ne- 
zadovoljstvo, ali nada se, da će moći razmlačiti porazan dojam, 
koji je izazvao svojim biegom, stoga jos iste večeri piše caru 
između ostaloga i ovo: »Nadam se, da će mi malo mira i sreće, 
a to mi je vrlo potrebno, naskoro vratiti zdravlje. Žalim, što sam 
ga izgubio, jer me je to spriečilo, da dalje služim Vašem Veli- 
čanstvu.« 

4. veljače je stigao u Napulj burno dočekan od naroda. 
Grof Mier, austrijski poklisar, opisuje Metternichu oduševlje- 
nje naroda tom prilikom i dodaje ovo: »Te manifestacije vjer- 
nosti nisu bile izvještačene. Nepristran gledalac morao je vidjeti, 
da su bile pošteno mišljene . . . Ali stalno je svakako, da se je 
vratio nezadovoljan, a kako ne zna zavezati jezika, nije svoga 
nezadovoljstva mogao zatajiti ni pred onom nekolicinom ljudi, 
koji su poslije njegova povratka bili kod njega.« 

Murat je legao u postelju. Djelomice su tome bile krive 
posljedice od tegoba na uzmaku. Ali teže ga muči nemir, nepre- 

stano vrludanje između ljubavi i mržnje, te neizvjestnost, kojim 
bi pravcem sada udario. 

Ali kad je u »Moniteuru« pročitao viest o svome ođlazku 
od vojske, spopao ga je strah. Tada mu žena još nije pokazala 
pismo, koje joj je Napoleon pisao istoga dana, kad je »Moni- 
teur« donio tu viest: »Napuljski je kralj ostavio vojsku. On je 
na bojištu hrabar, ali čim nema pred sobom neprijatelja, veća 
je kukavica nego žena ili redovnik! On nema u sebi ni truna 
moralne snage.« 

Viest u »Moniteuru« izazvala je u Muratu najgore slutnje 
Već vidi, da ga se car odrekao; čim bude sklopljen mir, 'oduzet 
će mu krunu. Napoleonova pobjeda znači za nj poraz; stoga 
mu je i sama pomisao na takvu pobjedu mrzka; on je uobće ne 
želi. Ta tko bi uostalom mogao vjerovati, da bi Francuzka pos- 
lije strahovite katastrofe U Rusiji mogla biti tako jaka, te bi se 
bila kadra oduprieti ujedinjenoj Europi? Zašto bi se i dalje sva- 
kog dana dao vrieđati, ponizivati i koriti od muža, koji ide u 
susret svojoj sigurnoj propasti? Ne bi li bilo politički mudrije, 
da potraži jamstva kod budućih pobjednika? Neizvjestnost ga 
muči, to više, što je izvan bojišta utjelovljena neodlučnost. Malo 
pomalo je u svojem grozničavom nemiru stvorio osnovu, koja 
je ništa drugo nego izražaj njegove neodlučnosti : s carem ne će 
posve prekinuti, jer možda bi on svojim veleumom kao nekim 
čudom mogao ipak sve spasiti, ali s druge će strane poduzeti 
sve, da se ulaska Austriji i Englezkoj, kako bi u najgorem slu- 
čaju prešao k njima. Sjedit će na dvie stolice. 

Čim se je oporavio, prihvatio se posla, da utre put svojoj 
budućoj politici. Najteže će mu biti s Francuzkom, zapravo s ba- 
runom Durantom, carevim poklisarom. Durant je savršen di- 
plomat. On vreba, njuška, promatra, ođkriva i najmanju po- 
grješku napuljske vlade, doznaje sve, a točno je upućen u ca- 
reve želje. On ima nalog — Murat u to vjeruje, — da u slu- 
čaju prvog odpora carevim zapoviedima zatraži putnicu. Sama 
njegova nazočnost je za Murata prava muka. Stoga mu se kloni 
s puta; ne prima ga, a na njegove opetovane upite glede oda- 
šiljanja vojske u sjevernu Italiju odgovara šutnjom. Ide i da- 
lje : kraljici zabranjuje svaki sastanak s Durantom, tu zabranu 
proširuje dapače i na razne pripadnike dvora i vlade, od kojih 
bi poklisar mogao nešto izpipati. U isto doba se Murat potajno 

dogovara s austrijskim poklisarom, grofom Mierom, i govori mu 
o svom nerazpoloženju radi Napoleonova postupka s njim, te o 
svojoj želji, da s carem Franjom održi mir. 

Karolina je, premda ograničena u slobodi, lako spoznala, da 
joj muž kani poći opasnim putem. Zaklinjala ga je, neka dobro 
promisli, što radi. Ali Murat ne sluša više svoje žene; čvršće no 
ikada odlučio je, da će dalje sam krojiti zajedničku im sudbinu. 

Jedini car bi ga mogao vratiti s te nizbrdice. Kad bi on još 
jedanput pokušao djelovati na Mpratovo vojničko srdce, možda 
bi u njem mogao izčarati još jednu od onih miena, kojima je 
obilovao Muratov život. Ali car više ne vjeruje u Muratovu is- 
krenost; odkađ je ostavio veliku vojsku, smatra ga izdajicom. 
Zato šuti, razdražuje Murata tom šutnjom,, jer ovaj to drži naj- 
gorom uvredom. , - 

U ožujku odluči kralj izravno izpitati nakane Austrije pre- 
ma svojoj osobi. Ta on ima pravo podržavati prijateljske odnose 
s državom, koja će u skorom ratu vjerojatno ostati neutralna! 
Zašto ne bi i napuljski kralj ostao neutralan? Htio je znati, što 
će na to reći austrijska vlada. Stoga je bez znanja kraljice i 
svoga ministra vanjskih poslova, vojvode Galla, poslao u Beč 
jednog od svojih pobočnika, kneza Cariatija, da Metternicha 
upozna sa svojim osnovama: obvezao se, da će u nedalekom ratu 
ostati neutralan, a za uzvrat je tražio utanačenje, koje bi mu 
zajamčilo priestolje. < 

Mettemich je bio zadovoljan, ali se pritajio. Pohvalio je kra- 
ljeve osnove, ali odklonio je pregovore s poslanikom, koji nije 
imao potrebnih punomoći. Čim ih Cariati pribavi, smjesta će 
povesti službene pregovore, koji će bez sumnje uroditi povolj- 
nim posljedkom za obje vlade. 

Upravo u te dane zbio se događaj, koji ga je iznenadio. 
26. veljače je jedna englezka bojna zaposjela otok Ponzu, za- 
robila napuljsku posadu i pripremila se za obranu na tom otoku, 
koji leži neposredno nasuprot Gaeti. Zapovjednik bojne, pod- 
pukovnik Coffin, pozvao je ratnog povjerenika Ponze, gospo- 
dina Gosseta i priobćio mu, da će ga pustiti u Napulj pod jed- 
nim uvjetom: neka poluslužbeno upozori napuljskoga kralja, da 
bi Englezka bila sretna, kad bi s njim sklopila sporazum na za- 
dovoljstvo obaju naroda. 

Tako se Murat našao pred mogućnošću, da se sporazumi i 
s Englezkom i s Austrijom, protiv kojih bi se morao boriti, kad 
bi ostao vjeran caru. Još je oklievao, ali ne iz ljubavi prema 
svojem šurjaku, nego od straha, da bi se ovome iznova mogla 
vratiti sreća. 

Ipak je odlučio još jedanput pokušati sreću kod Napoleona. 
31. ožujka izjavio je francuzkom poklisaru ovo: »Ja imam pod 
oružjem 30.000 vojnika, još malo pa će ih biti 40.000. Moja je 
vojska danas jedini činbenik sigurnosti u Italiji. Ja znam, da 
sam sve, što jesam, postao po caru, i da je moja sudbina neraz- 
dvojivo povezana s njegovom. I krunu sam dobio od njega. Tu 
bih krunu htio sačuvati. Preostaje mi dakle samo jedan put. 
Italija je ugrožena . . . Ako car rekne samo jednu rieč, ja ću 
braniti Italiju. Branit ću ju za nj, za njegov sustav. Meni će 
to biti više nego na slavu i korist, kad očuvam moje kraljev- 
stvo, a istodobno osiguram i francuzku moć u Italiji. Bude li car 
smatrao, da je potrebna moja nazočnost kod velike vojske, neka 
me samo zovne, ja cu pohrliti k njoj. Ali neka ne zatvori preda 
mnom srdce i neka me susreće s poštovanjem, bez kojega mu ne 
bih mogao služiti. Kad za nj moram staviti na kocku život, htio 
bih barem vidjeti, da sa mnom pravedno postupa.« 

Durant je kraljeve priedloge poslao u Pariz. Preporučio je, 
da mu povoljno odgovore, a ujedno upozorio, da bi Murat u slu- 
čaju odklona mogao poći kobnim putem. 

Do 12. travnja nije od, cara stigao nikakav odgovor. 

Tada mu je Murat pisao sam. Podsjetio je cara na žrtve, 
koje je pridonio, kad je radi njega ostavio Napulj i stotinu puta 
za nj izložio život na ruskim bojištima. Za njegovu požrtvovnost 
nagradio ga je viešću u »Moniteuru«. Unatoč tome spreman je 
boriti se uz cara ili svim svojim snagama braniti Italiju. Ali 
prije toga mora znati, kako o njem misli car i o tom dobiti čistu 
i bistru izjavu. 

Car više ne, vjeruje u Muratovu iskrenost. Znao je, kako 
je Cariati u Beču radio protiv Francuzke. Muratove izjave o 
vjernosti smatra samo izljevom nesigurnosti i varkom, da za- 
magli svoje veleizđajničke korake. Nije mu odgovorio. Mjesto 
toga je napuljska vlada primila dopis od ministra rata Clarkea, 
koji je u ime cara i na temelju bayonneskog ugovora zahtievao, 
da pošalje šest bojna u sjevernu Italiju. 


Nato je Murat poslao knezu Cariatiju u Beč vjerodajnicu, 
a u sporazumu sa svojim ministrom redarstva, vojvodom od 
Campochiara. uputio je potajno Giuseppea Cerculija u Ponzu 
k pcdpukcvniku Ccffinu. Cerculi je zastupniku lorda Bentihćka 
izjavio, da je Murat voljan pristati na sve, kako bi zadržao 
krunu, jedino želi čuti priedloge britanske vlade. Coffin ga je 
primio vrlo prijazno i obećao mu, da će izviestiti lorda Ben- 
tincka. 

Tako je Murat u svibnju 1813. počeo onu dvoličnu igru, 
koju je igrao sve do smrti. Pred carem je službeno još uviek 
saveznik i prirepina Francuzke. A Englezima i Austrijancima 
je izjavio, đa će ostati neutralan, a to ne znači ništa drugo nego 
izdajstvo. Kad je zauzeo to stanovište, točno je pratio sve do- 
gađaje i zbivanja, da ustanovi, kojoj će se strani prikloniti sre- 
ća; svakog je trena spreman, da se priključi jačoj stranci. 

16. svibnja je doznao, da je u M'lano stigao princ Eugen 
i preuzeo zapovjeđničtvo nad svim oružanim snagama u sjever- 
noj Italiji. To je dakle Napoleonov odgovor, novo poniženje. Kad 
je osim toga od Clarkea primio nalog, da princu Eugenu po- 
šalje pomoćnu vojsku od 15.000 Napuljaca pod vodstvom fran- 
cuzkog generala, upravo je pobjesnio. 

Murat je čvrsto odlučio, da se ne će pokoriti tome nalogu, 
ali to se sam nije usudio reći francuzkome poklisaru. Stoga se 
poslužio srdačnim odnosima između svoje žene i Duranta, te 
ju zamolio, da mu to na spretan način priobći. Uzalud ga je 
Karolina zaklinjala, đa se okani otvorene bune; on je traž'o, da 
izvrši taj nalog. Durant se zapanjio, navalio na nju, da ga 
dozove k pameti. Ona mu je rekla, da toga ne može. jer stoji 
pod nadzorom, na državne poslove ne može utjecati. U najbo- 
ljem se slučaju nada, da će moći nagovoriti muža, neka se otvo- 
reno ne pobuni protiv Francuzke. 

Međutim je Murat dobio viest, da je lord Bentinck stigao 
na otok Ponzu. Smjesta je k njemu poslao novog tajnog glasni- 
ka, Felixa Nicolasa s ovim prieđlozima: Ako se Englezka obve- 
Že, đa će Muratu zajamčiti krunu, on je spreman s njom sklopiti 
ugovor i s 40.000 vojnika poći protiv princa Eugena. Ovoga 
puta je jasno izrekao, da je voljan počiniti i izdajstvo. 

Ali Bentinck ga duboko prezire, a kolikogod je htio poslu- 
žiti se njim kap sredstvom za postignuće svrha, čvrsto je ođlu- 

čio, da ga uništi. Lord mu je odgovorio surovo: da Murata ne 
može uobće priznati napuljskim kraljem; ako li misli pošteno 
i zbilja želi postati saveznikom Englezke, onda će on, Bentinck, 
rado se zauzeti, da dobije primjerenu odštetu, ali ponajprije 
mora Murat priznati Ferdinandova prava na Napulj ; osim toga 
mora Gaetu izručiti englezkoj vladi. 

Murat nije odbio te sramotne priedloge, ali nije prekinuo 
ni pregovore. 5. lipnja poslao je opet Nicolasa u (Ponzu s ovim 
diktatorskim odgovorom: Kralj se sprema sklopiti sporazum s 
Austrijom, a prije toga ne može sklopiti savez s Englezkom. 
Međutim moh lorda, da svojoj vladi podnese njegove vrlo ra- 
zumne priedloge. Bentinck mu je poručio, da žali, ali se boji, 
da bi njegovo oklievanje moglo za njega uroditi najnesretnijim 
posljedicama. 

Položaj mu postaje sve teži. 18. lipnja priobćio je Durant 
po Carevu nalogu vojvodi Gallu, da će morat zatražiti putnice, 
ako najkasnije do 10. srpnja napuljska divizija ne krene na 
sjever. Murat je na to napisao dva odgovora, jedan Clarkeu. a 
drugi Eugenu: Prekrši li Austrija neutralnost, udarit će na nju 
sa svim svojim snagama, ali samo za svoj račun, a pod vrhovno 
zapovjeđničtvo podkralja ne će poslati ni ciglog vojnika. Ta 
ograda, koja onemogućuje jedinstveno vodstvo oružanih snaga 
u sjevernoj Italiji, najbolji je dokaz, da Muratu nedostaje dobre 
volje. 

Istodobno je poduzeo neke mjere, koje su znak, da kani 
naskoro ući u rat: poreze, dospjele za srpanj; i kolovoz, dao je 
ubrati već u lipnju, svim je činovnicima odbio 10% od plaće 
i skupio vojsku od 30.000 momaka, ali tako, da se nije moglo 
pogoditi, protiv koga će krenuti. 

Car je, doznavši za to, to sramotno držanje htio ožigosati 
javno pred svom Francuzkom, te je u »Moniteuru« dao pretis- 
kati jedan članak iz »Morning Chroniclea« o Muratovim prego- 
vorima s lordom Bentinckom, koji je završio ovom rečenicom: 
»Bilo bi zanimljivo, kad bi sada i drugi francuzki maršal, koji 
je dospio na priestol, pristupio u redove naših prijatelja i savez- 
nika.« 

Murata peče ta uvreda. Ne može pođnieti pomisli, da bi 
ga Francuzi mogli smatrati izdajicom. Od te se sumnje mora 
oprati. 4. je srpnja pisao neposredno caru i ponudio mu pomoć 


217 


u ratu protiv Austrije, ali opet pod istim uvjetom: da ostane 
podpuno nezavisan od Eugena. 

Caru ne ide u račun takva ponuda. On zna, da Murat ne 
će biti pouzdan, ako se ne bude nalazio u njegovoj blizini. Cara 
čeka divovska borba protiv ciele Europe, i to s vojskom novaka 
pod vodstvom generala, koji su se zasitili ratovanja. Težkom je 
mukom opet skupio veliko konjanictvo. Ako li Murat pošteno 
misli, ako li mu doista želi pomoći, onda neka to ne bude u 
Italiji, nego u Njemačkoj, na čelu toga konjaničtva. 

Samo jednoga ne bi htio Napoleon: Murata moliti, da mu 
pomogne. Stoga je nagovorio Fouchea i Neya, neka mu pišu i 
probude u njem stari vojnički duh. Velika vojska ne želi drugo, 
nego da ju na put pobjede povede Muratova perjanica, a prezre- 
la bi ga, kad se ne bi javio u tim najtežim časovima, jer bi 
morala misliti, da ga je strah za osobnu sigurnost. 

Muratu su oba pisma uzburkala dušu. Dozvala su mu u 
pamet svu vojničku prošlost. Pošao je kraljici, razgovarao 
s njom u četiri oka nekoliko sati. Karolina ga je uvjeravala, da 
mu je jedina dužnost u vlastitom probitku samo pristanak. Mu- 
rat je pristao. 

Ali Murat ne može biti vjeran do kraja. Durant ga je upo- 
zorio, da mora izručiti putnice austrijskom poklisaru, kad kani 
poći u rat protiv njegovog vladara. Murat toga ne će, nego 
nalaže svoj ; m pouzdanicima, ministru redarstva vojvodi od Cam- 
pochiara i vrhovnom konjušniku vojvodi od Rocca-Romane, da’ 
ostanu u tajnim vezama s grofom Mierom, a pruzi li im se 
zgoda, neka nastave pregovore i s lordom Bentinckom. 

2. kolovoza kreće u Dresden. 3. kolovoza stigla je u Napulj 
šifrirana viest od Cariatija, koji u ime austrijske vlade trazi 
točan odgovor na ova pitanja: obećaje li napuljski kralj, da će 
u ratu ostati neutralan? Bi li bio spreman stupiti kao saveznik u 
novu koaliciju? Cariati je još dodao jednu Mettemichovu na- 
pomenu: što god odluči napuljski kralj, on se može nadati, da 
će sačuvati sebi krunu samo onda, ako se uzko poveže s Austri- 
jom ... 

Bi li bio Murat krenuo na put, da je ova viest stigla 24 
sata ranije? 

# ♦ 

Murat je došao u Dresden 14. kolovoza. Car se upravo 
spremao na put u Bautzen, kamo je premjestio svoj glavni stan. 
Pozvao je napuljskcga kralja, da ga prati u njegovoj kočiji. 

Murat je bio zle volje, bez oduševljenja, a i većina generala 
oko njega isto tako nerazpoložena. Vojska je izmorena, čekaju 
je neizmjerne zadaće, tako da ne vjeruje u uspjeh. Mišljenja 
je, da ta nova žrtva nema smisla. Takvo razpoloženje mora do- 
vesti do katastrofe. 

Murat je odmah osjetio tu potištenost. U carevoj je okolici 
odkrio nepouzđanje. Možda će mu poći za rukom, da caru otvori 
oči i da ga nagovori na sklapanje mira. 27. kolovoza uvečer 
pošao je s Berthierom i Caulaincourtom k caru. Sva trojica ga 
zaklinjahu, da prestane ratovati. Tri sata su s njim govorili — 
uzalud. Car ih je šuteći slušao, a onda ih odpustio. Već su pošli, 
kad li se Murat nečemu dosjeti. »Sire,« rekao je, »iz Pariza je 
upravo stigao general Belliard. Vi poznajete njegovu vjernost 
i iskrenost. Pitajte njega, kakvo je razpoloženje u Parizu.« — 
»Dobro, zovnite Belliarđa.« 

Car je legao na vojničku postelju. Belliard je jasno prika- 
zao ogorčenje u Francuzkoj radi golemih gubitaka i završio 
ovako: »Sire, ako sklopite mir, izpregnut će vam konje i u 
slavlju vas provezti ulicama.« Car ga naglo prekide: »Dosta, 
gospodine Belliardu, idite spavati.« 

Murat je nestrpljivo čekao, kako će svršiti taj razgovor 
Kad je napokon izišao Belliard i rekao, da ni on nije ništa po- 
stigao, viknuo je Murat kivno: »Ta to je neman! Žrtvovat će 
vojsku i svu Francuzku! Sve će nas upropastiti!« 

Ta je izjava značajna za Muratov način mišljenja na po- 
četku te vojne, pred Napoleonom je prikrivao svoje nezado- 
voljstvo, ali pred generalima ga je psovao na sva usta. I u 
pismima ga je žestoko napadao. 

p m su međutim zagrpvali prvi topovi, uzkipila je u Muratu 
vojnička krv, nanovo se pretvorio u neodoljivog vođu konjanika. 
U bitci pod Dresđenom je na čelu konjaničtva, upravo divljački 
nasrnuo na. austrijsko pješačtvo, koje je pregazio i raztjerao. 
Istodobno je razpršio protivničko konjaničtvo, prije nego je do- 
spjelo navaliti. Murat je gotovo u isti mah svuda, čas kod dra- 
gima, čas kod kirasira. Neustrašivo se baca u najžešće kreševo, 
zanosi borce, nekoliko je juriša poveo osobno. Dva sata je bez 

prestanka napadao i ne misleći, da štedi sebe i svoje. Uništio 
je lievo austrijsko krilo: 12.000 zarobljenika, 30 zaplienjenih 
topova. Sutradan goni dalje neprijatelja, koji naglo uzmiče, i 
hvata još 6.000. Car mu je izrazio najtoplije priznanje. 

Ali iza sjajne slike ratnika krije se druga slika, kojoj su 
crte razcerene od častohleplja i bezsavjestnosti. Đok Murat iz- 
pred kulisa stavlja na kocku svoj život do posljednjeg daha 
za Francuzku, iza njih i dalje spletkari s njezinim neprijate- 
ljima. 

Nakon Vandamesova poraza pod Kulmom i Macđonaldova 
na rieci Katzbachu, odlučio je car poći niz Elbu i pobiti se 
s Bliicherovom i Bernadctteovom vojskom. Murata je s pet zbo- 
rova poslao, da zakrči put Schwartzenbergu. 

6. listopada potjerao je kralj neprijateljske predhođnice sve 
do Waldkirchena. Ali sutradan je u glavni stan prispio glasnik 
od kneza Cariatija, chevalier Chinina, i donio priedloge austrij- 
skoga cara: ovaj se obvezao, da će mu zajamčiti napuljsku 
krunu; ako caru okrene leđa i protiv njega prieđe u koaliciju. 

Murat nema toliko osjećaja poštenja i časti, da s prezirom 
odbije ovako podmukle pregovore s neprijateljem, protiv kojega 
se bori. Smjesta je Chininu poslao k ženi u Napulj. Karolinu 
je upozorio, da je carev položaj očajan, stoga neka što prije 
nešto utanači s austrijskim poklisarom i poduzme sve potrebne 
mjere, da im osigura posjed napuljske krune. 

Kad je Chinina otišao, bacio se Murat opet u borbu. 10. 
listopada uništio je kod Borne zbor Wittgenstein. Pred češkom 
vojskom, koja je brojila 80.000 vojnika, morade se povući prema 
Leipzigu. 14. listopada upleo se kod Lieberwolkwitza u žesto- 
ku borbu. Osobno se iztaknuo legendarnom hrabrošću, sam je 
vodio sve navale i čitav dan odolievao triput jačem protivniku, 
ali zadržao je postave. 

16. listopada, na prvi dan strašne bitke pod Leipzigom, 
stvarao je prava čuda. Zbor Latour-Maubourg prodro je na 
300 metara pred brežuljak, na kojem se nalazio ruski car. Uto 
se car obratio knezu Cariatiju, koji se nije stidio ostati u nje- 
govoj okolici, i rekao mu: »Doista, naš saveznik znade gotovo 
i predobro zakrabuljiti svoju dvoličnu igru.« 

17. listopada pregazio je Murat redom rusko, austrijsko i 
prusko konjaništvo. To je bilo njegovo posljednje djelo. 

Na strašnom uzmaku poslije bitke pratio je cara. Ali duhom 
se prenio u Napulj, jer mu je važnije, da bude tamo. Znao je, 
da je Eugen pred premoćnim neprijateljem morao uzmaknuti 
sa Soče do Adige. Spremaju se veliki događaji. Je li Karolina 
poslušala njegove upute, koje joj je donio Chinina? Grize ga 
neizvjestnost. Sad više ne sumnja, da je Napoleon izgubljen, pa 
ne bi htiđ, da i njega povuče sa sobom u ponor. 

24. listopada zatražio je u Erfurtu cara, neka ga odpusti 
pod izlikom, da mora braniti svoje kraljevstvo. Car ga je žesto- 
ko izgrdio, što ga u najtežim časovima ostavlja na cjedilu, ali 
odpustio ga je. 

Iste večeri je Murat krenuo u Napulj. 

Njegova zabrinutost, što će učiniti Karolina, bila je izlišna. 
Karolina je i sama shvatila, da je odzvonilo carstvu. U svojoj 
sebičnosti, kojoj je uviek podliegala, smetnula je s uma sve, za 
što se je dotle upravo strastveno borila. Već je unapried odbila 
molbe baruna Duranta, da pošalje pojačanja princu Eugenu. 
A kad je stigao Chinina, smjesta je pozvala grofa Miera i izja- 
vila mu, da je u sporazumu s kraljem kao regentica spremna 
s Austrijom pregovarati o savezu. Zamolila ga je, da o tom 
izradi spomenicu. 

Kad je prispio Murat, već je sve za izdajstvo bilo zrelo. 

23. poglavlje 
IZDAJSTVO 

Murat je još jednim udarcem mogao popraviti sve svoje 
griehe: zajedno je s princem Eugenom mogao skupiti 100.000 
vojnika i poći na Beč. U prvi mah tu ne bi naišli na ođpor. Tim 
bi bio prisilio Austrijance, da znatan dio vojske povuku iz 
Njemačke, i odteretio cara. Da se s podkraljem nije nikako 
mogao pogoditi u pitanju vrhovnog zapovjedništva nad tom 
vojskom, mogao je ovoga ostaviti, neka brani sjevernu Italiju, 
a sam s polovicom vojske proći kroz Švicarsku i neprija- 
telju zaći za leđa. Ali Murat nije kadar stvarati velike odluke 
— osim u vlastitom probitku ili za volju nekim maštarijama. 
Uvjeren je, da je car poražen, stoga se priklonio budućim po- 
bjednicima. 

Murat međutim nije ostao dosljedan ni u svojim odlukama. 
Promjena njegova mišljenja nije odmah urodila prekidom 
s Francuzkom. Iz Milana je pisao caru i pokušao se nabaciti 
sumnjom na najvjernijega mu i najnesebičnijega vojskovođu. 
Obtužio je princa Eugena, da je bez odpora uzmaknuo pred 
Austrijancima i da zajedno sa svojim tastom, bavarskim kra- 
ljem, kani izdati cara. »Govori se, da se bavarski kralj trudi, 
kako bi podkralju osigurao jednu talijansku kneževinu. To isto 
čujem i iz Miinchena. Ostavljam Vašem Veličanstvu, da izprav- 
no ocieni tu viest.« U istom otrovnom pismu uvjerava cara o 
svjoj vjernosti i traži žuran odgovor na svoju ponudu o pomo- 
ći? »Ja moram točno biti upućen u Vaše nakane. Molim Vaše 
Veličanstvo, da me što prije obaviestite. Sada više ne smijete 
zatezati s odlukama i izbjegavati odgovoru. Ništa više ne želim, 
nego pomoći Vam, ali prije toga moram znati, kako ću to naj- 
bolje moći učiniti.« 

I za čudo, prvi put je car povjerovao u Muratovu iskrenost 
i pisao Eugenu, da će mu u pomoć doći barem 30.000 Napuljaca. 

Murat je krenuo preko Firenze i Rima. Tamo je slomio 
svu nadu Francuzima, uvjerivši ih najjačim dokazima, da je 
car izgubljen. 

4. studenog dolazi u Napulj i smjesta se sastaje s kraljicom. 
Sad su opet posve složni. Karolina je dosele stajala u oporbi 
prema svojem mužu i htjela ga pošto poto privezati uz cara, 
ali to je ona činila samo iz sebičnosti i jer je sliepo vjerovala 
u nepokolebivost carske moći. A sada, kad se je carstvo stalo 
lomiti na sve strane, ostavila ga je udesu kao lađu, koja tone. 
Mislila je samo na to, kako će sačuvati napuljski priestol, i 
sama je svoga muža nagovarala, da izda domovinu i cara. Dok 
je Murat nesiguran i kolebav, ona odlučno i bezobzirno dosljed- 
no pristupa provedbi toga sramotnog djela. Ona je austrijskom 
poklisaru, grofu Mieru, obećala podporu, ona će sa svojom vo- 
ljom prodrieti: samo ne smije povriediti kraljeve taštine i pri- 
kazati mu stvar, kao da je on glavni činbenik, a ne njegova 
žena. 

Murat je pristao na savez s Austrijom, ali on bi sve to htio 
urediti na svoj način, bez velike. buke i tako, da ne pokida sve 
niti s Francuzkom. 8. studenog je od 10 sati uvečer do 4 sata 
ujutro pregovarao s grofom Mierom, ali ne u kraljevskoj palači, 

nego u posebničkom stanu vrhovnog dvorskog maršala. On je 
odlučio skupiti 80.000 vojnika i s njima poći u sjevernu Italiju. 
Kako ne bi izazvao sumnju kod princa Eugena, izjavit će, da 
mora braniti granice svoga kraljevstva. Ali čim austrijska voj- 
ska stigne do Adige, sjedinit će se s njom i uništiti pođkraljevu 
vojsku. Za tu će uslugu tražiti mastnu nagradu: priključak svih 
rimskih država svojem kraljevstvu kao odštetu za odstup Si- 
cilije. 

Mier nije pokazao, da su ga iznenadili ti pretjerani zahtjevi. 
On nije sumnjao, da će ih vlasti odbiti, ali njemu je bilo glavno, 
da napuljskoga kralja predobije za saveznike i posve odciepi od 
Napoleona. Ostalo će kasnije urediti. Stoga je samo izrazio svo- 
ju zabrinutost nad tim, kako će Murat postupati s carskim gra 
danskim i vojničkim oblastima, kad bude prolazio kroz francuz- 
ke departemente. Murat je već imao pri ruci odgovor: »Ja eu 
na francuzko tlo stupiti kao prijatelj i u toj ulozi uztrajati, do- 
kle budem mogao. Dugo to ne će biti moguće! Svakako ću na- 
stojati, da što brže napredujem, kako bi mi bile slobodne ruke. 
Sa svojim četama ću prodrieti do Poa, a tamo ću se sastati 
s austrijskom vojskom; tako se barem nadam.« 

Na koncu je zamolio Mier, da osobno odnese njegove prieđ- 
loge vladi u Beč; za vrieme njegove odsutnosti moći će poslove 
poklisarstva voditi jedan poklisarski savjetnik. 

Kad je to uredio, došla je opet na red Englezka. Htio je 
i s njom nastaviti pregovore, ali znajući, da je lord Bentinck 
nepristupačniji, nije pred njim mogao otvoriti karte kao pred 
Mierom. Poslao je Chininu u Palermo, da oprezno pokuša po- 
stići obustavu neprijateljstava i sklapanje trgovačkog ugovor? 
s Englezima. 

Unatoč svim mjerama opreznosti ušli su doušnici francuz- 
kog poklisara Duranta u trag tim tajnim pregovorima. 9. stu- 
denog javlja Durant francuzkom ministru vanjsk'h poslova, da 
ne će moći obratiti Murata, jer ga ovaj ne pušta ni blizu k sebi. 
Na koncu je zatražio dopust, jer nije htio postati svjedokom 
tom nečuvenom izdajstvu. 

Napuljski kralj naoružava vojsku. U roku od deset dana 
skupio je 65.000 vojnika i odlučio, veći dio te vojske povesti u 
sjevernu Italiju prije nego stigne odgovor od Metternicha. Ali 
i dalje nastavlja dvoličnu igru. Pred carom i dalje hini vjernost, 

moli ga, da proglasi slobodu i nedjeljivost Italije, jer bi na tom 
temelju mogao dići na noge sav narod protiv Austrije. 

Slučajno je u isto doba primio iz Bologne viest, koja ga je 
usrećila, a poslao mu ju je njegov bivši pobočnik i Karolinin 
ljubavnik La Vauguyon, kojega je Savary protjerao iz Fran- 
cuzke. Već radi toga mu je Murat oprostio sve i dapače mu 
obećao, da će mu priznati prijašnji čin. U Bologni ga je Fouche 
pozvao na objed i rekao mu, da je sada kucnuo' cas za ostvarenje 
talijanske nezavisnosti, a napuljski bi kralj bio jedini, koji bi 
to mogao provesti. Ali neka se sada požuri i digne ustanak, jer 
je narod jednodušan. Tim bi sebi utro put do najviše slave. Sve 
je to La Vauguyon javio Muratu. 

Murat se sav raztapa od veselja. Smjesta šalje generala 
Colettu k bivšem ministru redarstva. Ali ovaj nije Fouchea više 
našao u Bologni. 

Murat još pokunjene glave žali taj neuspjeh, kad li Fouche 
javlja pismom, da će naskoro stići u Napulj. Murat gotovo ne 
vjeruje svojim očima: ne dolazi on kao njegov prijatelj, nego 
po carevu nalogu. Car za čudo nije našao boljeg glasnika, da 
opomene Murata, neka ne skreće s pravog puta i neka svim 
silama brani sjevernu Italiju. Foucheu je naložio, da ga izpita, 
osokoli, ako snuje nešto dobro; u protivnom slučaju neka se 
vrati u Torino i sačeka nove upute. 

Fouche je stigao u Napulj 30. studenog. Našle se dvie ple- 
menite duše kao stvorene, da se ortače na tom klizavom tlu. 
I Fouche igra dvoličnu igru kao i Murat. Caru jamči, da je 
Murat pošten, da je vojska već krenula na sjever u pomoć princu 
Eugenu; ako je pak napuljski kralj doista poveo pregovore 
s Englezima, učinio je to samo zato, da ih zavara, kako ne bi 
navalili na njegove obale, dok mu se glavni dio vojske nalazi 
izvan zemlje! Muratu pak savjetuje, da ne gubi vremena s pro- 
glašenjem nezavisnosti, da svu vojsku baci protiv podkralja. 
Kad je u kralju i kraljici podjario luđačko častohleplje vratio 
se preko Rima i Firenze sijući svuda sjeme nemira i razstroj- 
stva. 

21. studenog krenula je Muratova vojska na sjever, ušla 
u Rim kao prijatelj, obskrbila se oružjem, zalihama i novcem 
na račun naroda, protiv kojega će na koncu okrenuti puške. 

S te strane zasada ne priete Muratu nikakve neprilike, ali 
zato je naišao na poteškoće kod Engleza. Bentinck je Chinini na 
pristojan način pokazao vrata. A po generalu Manhesu, kojega 
je Murat poslao s novim priedlozima, poručio mu je ovo: on 
smatra talijansko pitanje riešenim, tako te je posve nebitno uz 
koju će stranu pristati napuljski kralj. On ne može vjerovati 
vladaru, koji se želi približiti saveznicima samo zato, jer je uni- 
štena velika vojska; uostalom Italija je previše pretrpjela pod 
vlašću Francuza, tako da ona ne bi više htjela priznati vlada- 
rem člana iz obitelji Bonaparte. 

Murat ne smije sada nastaviti pohod na sjever, kad ga s le- 
đa trajno ugrožavaju Englezi, Pričekat će dakle u Napulju, dok 
se vrati Mier. Podpiše li Austrija saveznički ugovor s njim, a 
u to ne sumnja, onda Englezka ne će više moći s rnjim postu- 
pati kao s neprijateljem. 

Francuzima je međutim postalo jasno, da im napuljska voj- 
ska nije prijatelj. Austrijski zbor generala Nugenta potjerao je 
zalaznicu francuzko-talijanskih oružanih snaga prema Ravenni. 
Francuzki zapovjednik u Anconi general Barbou preslab je, da 
priteče u pomoć pukovniku Scottiju, koji zapovieđa tom zalaz- 
nicom. Stoga je zamolio generala d’Ambrosija, zapovjednika na- 
puljske divizije, koja se utaborila nedaleko od Ancone, da poša- 
lje pomoć francuzkoj zalaznici. D’Ambrosio mu je odgovorio, da 
bez osobnog naloga napuljskoga kralja ne smije nijedan napulj- 
ski odred poći u borbu. Isti su odgovor primili i francuzki gene- 
rali u Bologni i Ferrari od drugih' napuljskih divizija. 

Malo je zatim došla na vidjelo Muratova dvolična igra. Svo- 
je je postrojbe doveo tik pred austrijske predstraže, a da s nji- 
ma nije izmienio ni ciglog hitca. 15. prosinca priobćio je fran- 
cuzkom zapovjedniku, da od toga dana preuzima upravu u svim 
područjima, koja su zaposjele njegove čete; građanske i voj- 
ničke oblasti na tim područjima nemaju se više pokoravati pod- 
kraljevim naredbama. Francuzi u Toskani i rimskim državama 
bili su ogorčeni, jer svi znadu, da princ Eugen uživa carevo 
povjerenje, dok s druge strane car sumnja u Muratovu vjernost. 

Napuljska je vojska zaposjela crtu Firenza — Bologna — 
Rimini. Položaj nije mogao biti zamršeniji. Istodobno stoji pred 
postavima princa Eugena i pred vojskom austrijskog generala 
Nugenta. Ugrožava i jedne i druge, a ne upušta se u borbu ni 

s jednima ni s drugima. Čeka, na kojoj će strani upecati mastni- 
ju ribu. Ali Francuzi jasno osjećaju, da kod napuljskih generala 
i vojnika prema njima prevladava neprijateljsko razpoloženje. 

# # 

# 

Beč bi htio, da Murat što prije uđe u borbu. Tim bi princa 
Eugena ugrozio s boka i s leđa. Stoga je davno prije nego je 
Mier stigao s Muratovim priedlozima Metternich odlučio kralja 
staviti pred alternativu: ili će smjesta sklopiti sa saveznicima 
obranbeni savez ili će ga smatrati neprijateljem i lišiti ga kra- 
ljevstva. Metternichov punomoćnik, general grof Neipperg, do- 
plovio je u Napulj pod kraj prosinca i bez okolišanja zahtievaa 
od Murata, da stvori odluku. 

Kralj je dospio u još teži položaj, jer se na pozornici pojavio 
i treći, koji mu ne želi dobro. Čim je lord Bentinck đočuo, da je 
stigao Neipperg, poslao mu je svoga tajnika Grahama. Ovaj 
hladni i nepristupačni Englez nije došao, da podupre Neipperga, 
kako bi što prije predobio Murata, nego samo zato, da mu otežča 
taj pokušaj. To mu je naložio Bentinck, premda je pri tom po- 
stupao protiv uputa svoga ministra, lorda Castelreagha, koji ga 
je opunomoćio, da Muratu za njegovu vojničku pomoć zajamči 
posjed priestola. Ali Bentinck bi htio srušiti Murata, na napulj- 
sko priestolje opet posaditi Bourbone, Siciliju prigrabiti za En- 
gleze i tamo postati podkralj. Sve bi to propalo, kad bi Murat 
otvoreno prešao na stranu saveznika i tim sebi sačuvao krunu. 

Murat je odlučio izdati cara, a na to ga potiče i Karolina. 
Ali ostatak osjećaja stida ne da mu zagriznuti u to blato. U 
očima Francuza izpao bi u tom slučaju kao odmetnik, a on bi 
htio proizvesti dojam, kao da ga je u neprijateljske redove na- 
tjerala Napoleonova pakost. 3. siečnja pisao je caru: »Sire, 
osvanuo je najbolniji dan u mojem životu, napali su me naj- 
mučniji osjećaji. Stavljen sam pred izbor. S jedne strane vidim, 
da bih neizbježno izgubio državu, obitelj, pa možda i moju slavu. 
S druge strane našao sam se pred obvezama, koje stoje' u pro- 
timbi s neograničenom odanošću Vašem Veličanstvu i s mojom 
nepokolebivom vjernošću Francuzkoj.« 

Iza toga liepog uvoda dolazi gola stvarnost. Jedan mu je 
austrijski punomoćnik donio ugovor, koji mu zajamčuje kra- 

ljevstvo, ako s Austrijom sklopi savez. Ne pristane li car na 
njegove ranije priedloge i ne uzpostavi li kraljevstvo Italiju pod 
Muratom, morat će pođpisati ugovor s neprijateljem. »Sire,« 
veli na koncu, »bojim se, da će me sada neumoljiva nužda pri- 
morati, te ću stupiti u odnose, koji se prividno kose s Vašim 
probitcima, ali jednog bi dana ipak mogli biti od koristi za Vaše 
Veličanstvo i Francuzku, jer bih po njima stekao stanovit utje- 
caj na pregovore o miru, ipak se usuđujem posegnuti za nadom, 
da ćete moj postupak ocieniti mirno, nepristrano i s gledišta 
državnih interesa, te priznati, da sam učinio sve, što sam mogao, 
kako bih spriečio ovu nesreću.« 

Murat još ne podpisuje utanačenje, koje mu je predložio 
Neipperg, svakog dana nalazi novu izliku, da odgodi pođpisi- 
vanje, ali nipošto zato, sto bi očekivao, da će od Napoleona stići 
pristanak. Ne, nego on smatra ponuđenu cienu prenizkom i nada 
se, da će svoju pomoć moći skuplje unovčiti. Ali za to mora 
sačekati povratak grofa Miera. 

Mier se vratio u Napulj 11. siečnja 1814. s nacrtom spo- 
razuma, koji je izradio sam Metternich: Murat će saveznicima 
staviti na razpolaganje zbor od 30.000 Napuljaca, obvezati se, 
da će mir sklopiti samo u sporazumu s Austrijom, i odreći se 
Sicilije. Za to će mu Austrija zajamčiti sav sadašnji posjed i 
kao odštetu pribaviti još i novo područje u Italiji s 400.000 
žitelja. 

Uvjeti u tom spisu zaostaju za zahtjevima, koje je Murat 
prije postavio grofu Mieru. Ali ipak su povoljniji od onih, koje 
je. donio Neipperg. Murat ih smatra najnižom granicom onoga, 
što može tražiti, ali računa, da će kasnije izmuzti mnogo više. 
Karolina je za to, da primi tu ponudu: u njezinim očima su to 
temelji velikom kraljevstvu, kojim će — kako se nada — jednog 
dana ona vladati. Ali oboje su bili tako zasliepljeni, te nisu ni 
pomislili, kako je nesigurno jamstvo, koje je dala jedna jedina 
od brojnih država, što sudjeluju u toj golemoj borbi. 

Murat je odmah na dan Mierova povratka podpisao ugovor, 
a austrijski poklisarski savjetnik Menz smjesta ga je odnio u 
saveznički glavni stan na potvrdu cau Franji. S Menzom je 
pošao i Graham, tobože da ga podupre, ah zapravo: da osujeti 
taj ugovor. 

Poslije podpisa ugovora sjeli su Murat i Karolina u kola, 
da se pokažu svojim oduševljenim podanicima. Viest se munje- 
vitom brzinom proniela gradom. Sviet je vladarski par pozdra- 
vio neopisivim zanosom. Uvečer su se pojavili u loži velikoga 
kazališta. I tu su ih primili burnim poklicima zahvalnosti, jer 
su toga dana izdajstvom francuzke domovine dokazali, da su 
pravi Napuljci. 

17. siečnja je Murat proglasom svim narodima Italije na- 
viestio, uz koju je stranu pristao i što je tome svrha: »Najpra- 
vednije pobude ponukale su nas, da sklopimo savez s državama, 
koje su se udružile protiv cara Francuza, a nama je poslužila 
sreća, da su nas primili. Sa svim postojećim oblastima, koje se 
ne opru našim mjerama, kad budemo sada u ime savezničkih 
sila zakonito zaposjeli cielu Italiju do desne obale Poa, postupat 
ćemo kao s prijateljima.« 

Kako vidimo, Murat posiže već unapried za kraljevstvom, 
koje mu saveznici uobće nisu kanili odstupiti. Istog je dana 
rimske države proglasio zaposjednutima i generala La Vau- 
guyona imenovao guvernerom Rima. La Vauguyon je pošao u 
Rim i obaviestio francuzkog zapovjednika, da je preuzeo vlast. 
General Miollis ima premalenu posadu, a da bi se mogao ođu- 
prieti. Stoga se s francuzkom posadom zatvorio u Anđeosku 
tvrđu i zaprietio, da će svaku navalu oružjem suzbiti u ime 
cara. Prije toga je poslao izapovied zapovjedniku Civitaveccne. 
da okupi sve francuzke obalna straže i pruži odpor Napub- 
cima. Ostale malobrojne francuzke posade, razštrkane po rim- 
skim državama, poslao je smjesta u Toskanu. 

Princ Eugen još uviek ne vjeruje u Muratovo strahovito 
izdajstvo. 15 .siečnja poslao mu je generala Gifflengu s dugim 
pismom, u kojem mu se tuži, da se napuljske čete, koje su pro- 
drle u kraljevstvo Italiju, još uviek krate stupiti u borbu protiv 
zajedničkog im neprijatelja. On sa svoje strane ne može vje- 
rovati u odurne glasine, da je napuljski kralj poveo tajne pre- 
govore s Austrijom. Ako li su međutim te glasine ipak istinite, 
onda se nada, da će kralj postupati kao pošten protivnik i da 
ga ne će napasti, dok mu to predhodno ne priobći. 

Murat je dvolično odgovorio: Car nikako nije htio imeno- 
vati vrhovnog zapovjednika nad oružanim snagama u sjevernoj 

Italiji, stoga neka se ne čudi, što je Murat odlučio, da s njim 
prekine. Nada se, da će skori ugovor o miru dokrajčiti prego- 
vore, koje je poveo sa saveznicima. Bude li međutim na nesreću 
primoran na pokrete vojske, koji bi ugrozili podkraljeve oruža- 
ne snage, jamči mu, da će ga unapried obaviestiti. 

Muratu ne da savjest, da otvori vatru na svoje stare Su- 
borce. On računa, da će car naskoro pasti, i zato nastoji, da 
sve što više zavuče. Ponadao se, da će Eugen na njegovo pismo 
tvrđavu Anconu izručiti napuljskoj brigadi, koja ju je obkolila, 
inače bi bio primoran navaliti na generala Barboua. A to bi bilo 
isto što i početak neprijateljstava protiv francuzke vojske. 

Svojim zavaravanjem uznemirio je sve: Austrijanci zato, 
što je presporo napredovao, a Francuze zato, što im je stalno 
ugrožavao bok. 

Fouche je međutim mišljenja, da je to dvolično držanje 
trajno neodrživo. On je iz Firenze napeto pratio događaje; ra- 
čunao je, da će u prevratu njega zapasti vidna uloga; stoga 
se razočarao, kad se Murat nije požurio poslušati njegove sa- 
vjete.^ Želi li napuljski kralj ubrati bogate plodove, morao bi 
poslužiti Europi prije nego se sruši carstvo, jer inače će ga 
nestati zajedno s njim. Sada ne bi smio više krivudati, jer sa- 
veznici počinju sumnjati u njegovo poštenje. Ako želi zadržati 
krunu, ne smije izgubiti ni časa, nego navaliti na podkraljevu 
vojsku. 

Kao što smo vidjeli, razlog je Muratovu oklievanju strah 
pred englezkom navalom sa Sicilije. Iznenada je nestalo i toga 
straha. Bentinck je primio nalog, da smjesta sklopi primirje 
s Napuljem. Lord se morade ovoga puta pokoriti. Riešivši se 
englezke more, počeo se Murat pripremati, da posluša Fou- 
cheove žurne savjete. Francuzkom je poklisaru dao izručiti put- 
nicu, regentstvo prenio na svoju ženu i 23. siečnja krenuo k svo- 
joj vojsci. 

30. siečnja prenio je glavni stan u Bolognu. S puta je izdao 
zapovied, da počne obsada Anđeoske tvrđe, da se obkoli Civi- 
tavecchia i da se pripremi juriš na tvrđavu u Anconi. Vjeran 
svojoj ludoj ljubavi za, dvoličnost, odpustio je francuzkoga po- 
klisara, a da službeno nije naviestio rat. Na podkralja nije 
navalio, nego samo na jednog od njegovi^ podzapovjednika. 

Austrijancima nije prema obvezi smjesta pružio pomoć, dapače 
nije uzpostavio ni vezu s- njihovim vrhovnim zapovjednikom 
Bellegarđeom. Neprestano je kolebao, kako je to bilo prirođena 
njegovoj ćudi, i tim izazvao sumnjičenje kod svih. 

Prvi mu je korak bio proglas vojsci: »Vojnici! Sve dotle, 
dok sam mogao vjerovati, da se car Napoleon bori za slavu i 
sreću Francuzke, borio sam se njemu uz bok; ali danas nema 
više sumnje: car ne će drugo nego rat. Ja bih izdao probitke 
svoje bivše domovine, svojih država, a i Vaše probitke, kad 
se ne bih od njega cdciepio i udružio sa savezničkim silama, koje 
su očitovale velikodušnu volju, da uzpostave nepovredivost prie- 
stola i slobodu naroda. Ja znam, da neki pokušavaju pod lažnim 
izlikama časti i vjernosti zavesti u zabludu domoljublje onih 
Francuza, koji služe u mojoj vojsci, kao da bi bilo častno 
služiti ludom vlastohleplju cara Napoleona, koji želi sebi pod- 
jarmiti sav sviet! — Vojnici! Nad Europom vijore se dva stie- 
ga. Na jednom je zapisano: Vjera, ćudoređe, pravda, umjere- • 
nost, mir i sreća. A na drugom: Lukavstvo, nasilje, silnictvo, 
progoni, rat i tuga u svakoj obitelji! Odlučite se dakle!« 

Sada su Francuzi znali, na čemu su. Princ Eugen je svoju 
vojsku stao povlačiti prema Minciu, jer mu je na Adigi Murat 
ugrozio leđa. Istodobno su gotovo svi francuzki častnici i činov- 
nici, koji su dotada bili u službi napuljskoga kralja, ostavili 
svoje mjesto i otišli iz kraljevstva, jer nisu htjeli dalje služiti 
kralju, koji se je odrekao svoje i njihove domovine. 

Murat u Bologni nije našao duševnog mira, kao što se je 
nadao. Primicao se naime čas, kad će oružje morat okrenuti 
protiv Francuzke — pa kako da ga ne zapeče savjest? Samo 
jedno mu je sada moglo razpršiti težke brige: kad bi mu odmah 
izručili nagradu za zlodjelo. Ali upravo to su mu uzkratili. Po- 
klisarski savjetnik Menz, koji je imao izhoditi ratifikaciju ugo- 
vora podpisanog od Murata, još se nije vratio iz glavnog stana 
saveznika, premda su od njegova odlazka prošla vec tri tjedna. 
Zašto zatežu, tko tu smeta? Murat osjeća oko sebe neizmjernu 
prazninu; on je izdao cara — ne će li sada izdati njega njegovi 
novi saveznici? Našao se u dramatskom položaju. 

Da skrati rok čekanja, razmišljao je, kako bi na saveznike 
izveo pritisak. Odlučio je zaposjesti područja, kojih se je htio 

dočepati. Izdao je zapovieđ generalu Lechiju, da zaposjedne Fi- 
renzu i Livorno, a kasnije će pokušat uzeti i Genovu. 

12. ožujka donio je napokon Menz ugovor podpisan od 
austrijskoga cara. Upravo toga dana pokušao je general Bar- 
bou očajan izpad iz anconske tvrđave. Pokušaj je propao, a on 
je tri dana kasnije morao položiti oružje. Tim se je Muratu pru- 
žila žuđena prilika, da sav sviet uvjeri, kako su Francuzi prvi 
napali Napuljce. Murat smjesta javlja princu Eugenu, da na- 
viešta rat Francuzkoj. 

Istoga je dana Karolina dala u luci zaplieniti sve francuzke 
brodove, sve častnike i činovnike francuzke vlade prognati na 
Krf ili u Francuzku i prekinuti sve odnose između Napulja i 
Francuzke. 

Tako se eto Murat i Karolina natjecahu, tko će od njih ne- 
prijateljskije izstupiti protiv stare im domovine. 

• • 

Vrhovni zapovieđnik austrijske vojske, general Bellegarde, 
htio je prieći preko Mincija, ali u tom ga je spriečio princ Eugen. 
Kako bi prisilio podkralja, da izprazni postave: napadaj sje- 
verno od Poa nije zgodan, trebalo bi na nj navaliti na desnoj 
obali rieke u smjeru prema Piacenzi; tim bi s leđa ugrozio 
Eugena, ovaj bi morao uzmaknuti u Lombardiju, a austrijska 
vojska mogla bi potjerom uzmak pretvoriti u bieg. 

Bellegarde je ponudio Muratu, da izvede taj podhvat, a u 
pomoć mu je poslao skupinu generala Nugenta. Murat sada ne 
može više reći, da ne će. Kucnuo je čas otvorene borbe. 

Prihvati dakle Bellegarđeovu ponudu. Nugentova predhod- 
nica uputila se preko Parme prema Piacenzi. Ali kad je Nugent 
vidio, da napuljska vojska ne dolazi, da još uobće nije ostavila 
ni logora, morade obustaviti napredovanje. 

Murat je naime upravo doznao, da Englezi kane u Livornu 
izkrcati jedan zbor i zaposjesti Toskanu kao uporište protiv 
podkraljeve vojske. On u tom nazrieva samo podlost sa strane 
Bentincka, koji bi htio preteći njega i oteti mu veliku vojvodinu. 
Stoga Murat odklanja podhvat svojih oružanih snaga. Pravog 
razloga tome odklonu nije smio navesti, ali izmislio je drugi: 
bude li morao navaliti na Piacenzu, morat će tražiti, da isto- 

dobno Austrijanci navale na Mincio, jer inače će Eugen svoje- 
postrojbe prebaciti na desnu obalu Poa i napasti ga s leđa. Za- 
jedno s tim zahtjevom poslao je Bellegardeu prosvjed protiv 
Bentinckovih nakana i zatražio, da se englezko-sicilijanski zbor 
izkrca zapadno od Genove. 

Bellegarde se nije dao prevariti. Vidio je odmah, da ima 
posla s »pouzdanim« saveznikom. Stoga je napuljskom kralju 
uljudnim ali odlučnim pismom javio, da je primoran poslati mu 
generala Eckardta, koji će nadzirati suradnju između oba glav- 
na stana. Upozorio je kralja, da se čudi, što toliko zateže s po- 
četkom podhvata, i zamolio ga, neka mu jasno i razgovietno 
priobći, što su njegove nakane. Toskansko pitanje ne može po- 
stati predmetom nekih pogađanja, jer saveznici su već odlučili, 
da će Toskanu vratiti njezinom zakonitom vladaru. 

Murat samo što nije pobjesnio. Dakle svi su protiv njega, 
svi hoće da ga opljačkaju! Dobro — ne će im dati pomoći. 
Smjesta je zapovjedio Nugentu, da se vrati u Parmu. Kad je 
Bellegarde vidio, da napuljskogme kralju ne može nametnuti 
svoju volju, poslao je izvješće glavnom stanu saveznika. 

Domalo će Murat svojim odporom izazvati još dramatičniji 
položaj. 26. veljače navalio je po nalogu princa Eugena gene- 
ral Grenier na Nugenta i potjerao ga do Tara. Murat nije mak- 
nuo prsta, da pomogne Austrijancima, nego je naprotiv svoje 
odrede povukao s desne obale Poa, tako da je podkralj nesme- 
tano mogao prieći preko rieke. Idućeg je dana Grenier stigao 
pred Guastallu. Dvie napuljske bojne, koje su se nalazile u 
gradu, izpraznile su ga bez borbe i mirno gledale, kako su Fran- 
cuzi uništili jednu austrijsku legiju dragovoljaca. 28. je Gre- 
nier probio postave na Taru i porazio Nugenta u (Parim, dok 
je napuljska divizija Carrascosa, koja je trebala poduprieti Nu- 
genta, uzmaknula bez ijednog hitca. Iza toga se Grenier mirno 
vratio na lievu obalu Poa. Tako su dakle izgledali prvi dokazi 
savezničke vjernosti napuljskoga kralja. 

Bellegarde je dospio u nemoguć položaj. Postupak je toga 
kralja naprosto veleizđajstvo. Bi li na nj navalio? Nije se usu- 
dio, morao je pričekati, što će mu odgovoriti na njegovo iz- 
vješće. 

3. ožujka promienio je Murat iznenada opet svoje držanje. 
Primio je naime od austrijskoga cara vlastoručno pismo, u ko- 

jem ga ovaj uvjerava, da će savjestno izpuniti sva utanačenja 
iz sklopljenog ugovora! Murat smjesta javlja Bellegardeu, da 
polazi protiv Piacenze. 

I doista, 6. je ožujka kod Reggia navalio na Francuze za- 
jedno s Nugentom. Murat je sam vodio bitku, borio se u prvim 
redovima, svojom hrabrošću zadivio Austrijance. Ali kad je 
vidio, kako francuzke odore padaju u kiši neprijateljskih na- 
boja, a taj je neprijatelj bio on sam, izgubio je volju za borbu. 
Kako je mogao zatajiti svu svoju prošlost? Kako je mogao u 
navalu povesti Austrijance, na koje je inače jurišao i klao ih? 
Spopala ga samo jedna želja: da dokrajči tu prokletu borbu! 
Zapovjedio je, premda se Nugent brani, da se obustavi vatra, 
kako bi se »izbjeglo daljnjem prolievanju krvi!« A osim toga 
je zabranio progon Francuza. Na žalost zakasnio je sa svojim 
velikodušjem : 420 Francuza poginulo je u vatri njegovih voj- 
nika — to je krvava ljaga, koje ne će nikada moći oprati. 

Sutradan, mučen grižnjom savjesti, šalje pismo Bellegar- 
deu. Opet se krati navaliti na Piacenzu, ako Bellegarde ne po- 
vede glavnu navalu protiv Mincija, jer inače bi podkraljeva voj- 
ska mogla prieći preko rieke. A iza toga je u nekom grozni- 
čavom ludilu pisao i Napoleonu: »Sire, recite jednu jedincatu 
rieč, pa ću Vam žrtvovati obitelj i podanike; ja ću pri tom pro- 
pasti, ali dokazat ću Vam, da sam Vam služio i uviek Vam bio 
najbolji prijatelj . . . Oči su mi pune suza, ne mogu dalje pisati. 
Posve sam sam među tuđincima. I suze moram pred njima kriti. 
Ovo pismo, Sire, daje Vam svu vlast nad mojom sudbinom. Moj 
život pripada Vama; zakleo sam se, da ću umrieti za Vaše Veli- 
čanstvo. Kad biste me mogli vidjeti, kad biste mogli zamisliti, 
što sam sve prepatio u posljednja dva mjeseca, Vi biste mi se 
smilovali. Ljubite me! Nikada nisam bio dostojniji Vaše lju- 
bavi! Ja sam Vam prijatelj do smrti!« 

Napoleon je pretrpio poraz kod Laona, morao je uzmak- 
nuti prema Soissonsu. Augereau je u Lyonu položio oružje, Soult 
je Englezima otvorio put na Borđeaux. Što znače Muratove suze 
u tako tragičkim časovima? 

Napuljski je kralj obustavio neprijateljstva protiv princa 
Eugena, ali usred toga primirja napadoše nove muke na Mu- 
rata. 

Lord Bentinck izkrcao se naime uzprkos prosvjedima u: 
Livornu. Muratu ne preostade drugo, — kad toga nije mogao 
spriečiti — nego da srdačno primi anglosicilijansku vojsku. 
Lordu je dapače u susret poslao generala Lechija, da ga pozđra- 
vi i ponudi mu kao osiguranje pukovniju svojih konjanika. Lord 
je to oholo odbio. 

Malo iza toga stigao je sam Bentinck u Muratov glavni 
stan. Razgovor između njih bio je vrlo buran. Bentinck postupa 
s kraljem prezirno kao i dosada, ne naziva ga »Sire«, nego samo 
»monseigneur«. Izjavljuje mu, da će zaposjesti svu Toskanu. 
Uzalud mu Murat dokazuje, da je on prvi bio ovdje, da je zem- 
lja već u njegovim rukama, da je ne može izprazniti; uzalud je 
pošao i tako daleko, te mu predložio, da mu ustupi zapovjeđ- 
ničtvo nad napuljskim posadama u Toskani. Bentinck ne pri- 
staje ni na što ; zahtieva, da izprazni zemlju ; na koncu mu prieti,. 
da će silom iztjerati Napuljce iz Toskane, a onda svoju vojsku 
povesti u Napulj i tamo proglasiti kraljem Ferdinanda IV. 

Murat kipi od gnjeva, laća se posljednjeg sredstva : prekida 
razgovor. Vojvoda od Galla i grof Mier trude se, ne bi li Ben- 
tincka naveli na popuštanje — ali sve badava. Bsntinck ostaje 
kod svojih zahtjeva i odlazi u glavni stan generala Bellegardea. 

Murat je u svom očaju odlučio potajno povesti pregovore 
s princom Eugenom. Ah Eugen mu više ne vjeruje, prividno pri- 
staje na pregovore, samo da dobije vremena. 

Kad je Karolina doznala za te pregovore, srdila se, što je j 
Murat tako neodlučan. Ona vidi jasnije od njega, kako se raz- 
vijaju događaji. Svojom malodušnošću i glupošću otet će joj 
posljednju mogućnost, da spasi priestol. Stoga mu piše, da će 
ga ostaviti i poduzeti sve mjere, kako bi zaštitila vlastite pro- 
bitke, ako bi se usudio nečastno prekršiti svoje obveze prema 
Austrijancima. 

Dakle i vlastita žena hoće da ga izda! To je težko povrieđilo 
njegovo samoljublje. Zato je napokon odlučio, da se sastane 
s Bellegarđeom. Do toga je sastanka došlo 7. travnja. Kralj je 
obećao, da ne će dalje pregovarati s Eugenom, da će odmah 
navaliti na Piacenzu. Kako bi pružio dokaz o svojim poštenim 
nakanama, izdao je nalog, da njegova vojska 11. travnja pro- 
slavi pad Pariza. 

13. je osvanuo pred riekom Tarom, svladao odpor Fran- 
cuza i progonio ih do jPiacenze. Sutradan je zapovjedio Nu- 
gentu, da juriša na vanjske utvrde grada. Ali austrijski gene- 
ral morade ustanoviti, da se po treći put bori sam. Kralj nije 
svojih četa poveo u borbu. Nugent je unatoč tome uztrajao u 
borbi i do mraka prodro pod bedeme tvrđave, ali je Bellegardea 
izviestio, kako ga je napuljski kralj ponovno ostavio na cjedilu. 

15. je Murat doznao, da su počeli pregovori između Belle- 
gardea i princa Eugena, te zatražio, da i on kod njih sudjeluje. 
Njegov su zahtjev odbili. Toga su dana u Chiarini-Riccinu pođ- 
pisali primirje, prema kojem je bilo predviđeno, da francuzka 
vojska izprazni Italiju, a sve to bez Murata. 

Sad je već počeo osjećati posljedice svoje dvolične igre. Svi 
su ga izbjegavali ili ga susretali s prezirom. Zaludu se ponizivao, 
ne bi li i njega saslušali. Papa, koji se vratio u svoje države, ne 
htjede ga primiti, dapače ni sada priznati napuljskim kraljem. 
Punomoćnik ruskoga cara Balahov izjavio je, da nikada ne će 
priznati austrijskih obveza prema njemu. Ferdinand IV. izjavio 
je opet, da se nikada i ni pod koju cienu ne će odreći svojih 
prava na Napulj. Bellegarde je pozvao Murata, da svoju vojsku 
povuče iz Toskane, inače će ga iztjerati austrijske čete. Murat 
se osamljen i od svih prezren 2. svibnja vratio u svoj glavni 
grad. 

Unatoč svim Muratovim griesima održala je Austrija sama 
svoje obećanje i nije dala, da ga liše priestola. Kad je Talley- 
ranđ nagovarao Mettermcha, da se odreče Murata, odgovorio 
mu je ovaj proročanskim riečima: »Ta vi znate, kakav je značaj 
u Murata. Dosada se je nekako držao, ali pričekajmo! Prije ili 
kasnije napravit će on ipak neku budalaštinu, a tu ćemo mi 
onda izkoristiti.« 

Nije minula ni puna godina dana — Murat je doista na- 
pravio tu budalaštinu, a njom se okoristila Austrija. 

24. poglavlje 
SLOM 

Murata je, okružena sa svih strana od neprijatelja, podi- 
lazio osjećaj, da je izgubio svaki oslon. Dotle u svojoj taštini 

nije bio kadar spoznati, koliku opasnost za nj znači ta osam- 
ljenost, a nije slutio, kako njegov slabi značaj treba tuđe pođ- 
pore. Sad je to počeo shvaćati. U svojoj nevolji nije našao dru- 
gog spasa, nego potražio pomoći kod jednog prognanika, upra- 
vo onoga muža, kojega je on izdao i pripomogao njegovu padu. 

Potajno se obratio na Elbu i doživio to, da ga tamo nisu 
odbili. Car mu je povjerio svoju tajnu: da kani natrag osvojiti 
Francuzku, a u slučaju potrebe prihvatiti i političku suradnju 
napuljskoga kralja, ali mu nije točnije naveo rok i sredstva, ko- 
jima će se poslužiti. Murata je upozorio, da ne počini nešto ne- 
promišljeno. Mir s Europom mora biti sačuvan. Murat se mora 
truditi, da s Austrijom i Englezkom ostaJne u prijateljskim od- 
nosima. Bude li pak u . buduće potrebno, da prekine te odnose, 
neka u tom pogledu ne poduzima ništa, a da prije ne obaviesti 
cara i ne sačeka njegove upute. 

Kad je Murat 5. ožujka primio viest, da je car pobjegao 
s Elbe,' nije se više mogao suspregnuti. Poklisarima je Austrije 
i Englezke doduše izjavio, da će poštovati postojeći poredak, ali 
po riečima i činima vidjelo se jasno, da misli obratno. Kad se 
je iz Beča vratio general đ’ Ambrosio i izviestio ga, da je Na- 
poleon stavljen izvan zakona, nije više tajio, da se sprema za 
rat. Sav previre od ljubavi i udivljenja za cara. Uvjeren je, da 
se saveznici sada ne će više naći. pred Napoleonom, koji je do- 
živio poraz pod Moskvom, Leipzigom i La Rothiereom, nego pred 
Napoleonom, koji je pobiedio pod Austerlitzom, Jenom i Wa- 
gramom. Još malo pa će pred njim pokleknuti Europa, đ’ Am- 
brosio sav u strahu kuša, kako bi ga umirio, ali kralj ništa ne 
mari: »Napokon je kucnuo čas osvete!« 

Murat je nedavno obećao grofu Mieru, da će iz pograničnih 
područja papinske države povući napuljske posade, ako ga 
prizna Papa. Sad je opozvao to obećanje i zatražio kao uzđarje 
za napuštanje papinske države područje s 400.000 stanovnika, 
kako mu je to bilo zajamčeno ugovorom od 11. siečnja 1814. 
Poklisar je nastojao dozvati ga k pameti, i opomenuo ga, da bi 
bilo opasno u tom času iznieti takve zahtjeve. Murat prekida 
svaki razgovor o tome i polazi tako daleko, te je natuknuo, da 
bi ga Austrija u vlastitom probitku morala zadovoljiti u toj 
točki ugovora, ako joj je stalo do toga, da ga zadrži kao savez- 
nika. 

On već sanja, kako će dići na oružje Lombardiju i Piemont, 
Toskanu i Mletke, Liguriju i Romagnu, iznenaditi Austrijance, 
uništiti ih, proglasiti nezavisnost poluotoka i tako »se za ne- 
sreću Italije osvetiti njezinim tlačiteljima onkraj brda!« 

Nikom ne polazi za rukom, da ga dozove k sviesti. Kra- 
ljica, Gallo, Mosbourg tumače mu, da srće u propast. On ih ne 
sluša. Karolina ne popušta, ona nosi odgovornost kao kraljica 
i mati, prieti mu, da će ga ostaviti. On joj se smije: »Kucnuo 
je čas osvete!« 

Svoje najbolje savjetnike stao je vrieđati, sa svima se po- 
svadio. Mosbourgu je oduzeo upravu riznice, samo da ne mora 
slušati njegove priekore. Za naoružanje upravo razsipa državno 
blago, izpražnjuje blagajne bolnica i štediona, a na koncu udara 
napuljskim trgovcima izvanredni namet od dva milijuna. Nepre- 
stano šalje pojačanja divizijama na papinsko područje, popu- 
njuje na ratno stanje ostale divizije. Karolina se od očaja raz- 
boljela. 

Istodobno je bezbrojnim izjavama pokušao saveznike umi- 
riti, uvjeravajući ih o svojim miroljubivim nakanama. Metter- 
nichu je poručio, da nepokolebivo ostaje uz saveznike i priznaje 
poredak u Europi, koji su oni stvorili, a uz to je izrazio želju, 
da bi i on htio podpisati izpravu, kojom su oni Napoleona sta- 
vili izvan zakona. Kad je morao dati izjavu o svojim vojničkim 
pripremama, posebno je naglasio, da za svaki slučaj želi biti 
naoružan u okviru svoga saveza s Austrijom. (Pisao je Ben- 
tincku, uvjeravao ga o svojoj privrženosti i poštovanju, kleo se, 
da vjerno provodi politiku sporazuma s Englezkom. Dakako 
nitko se ne da zavarati tim lažima; sav sviet smatra ga Napo- 
leonovim ortakom i neprijateljem Europe. 

19. ožujka stigao je I^urat u svoj glavni stan u Anconu. 
Srdačno su ga dočekali, izaslanstva građana došla su mu česti- 
tati i izraziti svoju vjernost. Atmosfera je za narodni ustanak 
povoljna. Da je Murat smjesta prešao na djelo, bilo bi se možda 
oko njega okupilo množtvo pristaša. Ali u svojoj vječitoj ne- 
odlučnosti nalazi neprestano novih razloga za odgađanje. 

Zasada još ne vidi jasno, na koju će stranu pretegnuti 
sreća. On je spreman za borbu, ah zašto bi se borio, kad s ma- 
njim ulogom može ugrabiti isti dobitak? Pričekat ce, da vidi, 
kakav će učinak kod saveznika izazvati njegova snaga; u nadi, 

da će na njih djelovati, raztrubio je, da ima pod oružjem 80.000 
vojnika. Zapravo je svega imao najviše 40.000. Ali da savezni- 
cima zaspe oči prašinom, odlučio je zaposjesti što veća područja 
i razđielio svoju vojsku u dvie skupine. Divizije Carrascosa, 
đ’ Ambrosio i Lechi ostavio je na papinskom području, a divi- 
zije Pignatelli, Strongoli i Livron poslao preko Rima prema Fi- 
renzi. U želji, da protivnika smete i prinudi na popuštanje, po- 
činio je neoprostivu pogrješku: razmjestio je obje polovice svo- 
jih oružanih snaga tako, da ih je razstavljala neprebrodiva za- 
preka — Apenini. 

Da su barem ti vojnici bili pouzdani i pod dobrim vodstvom! 
Ali Napuljac po naravi svojoj nije dobar vojnik, tek nešto vrie- 
di, ako ga u borbu povedi: izabrani vođe, kojima sliepo vjeruje. 
Ali Muratovi su generali naskroz nesposobni, jedan drugome 
jalni, bez povjerenja u kralja i u sebe. 

Murat po staroj navici nije izradio ratne osnove. Oslanja se 
na svoje nadahnuće, ali ne zna, gdje i kada će navaliti. U An- 
coni čeka na diviziju Lechi, drži smotre, dieli odlikovanja, drži 
oduševljene govore, a ne sluti, da ga svaki izgubljeni trenutak 
nosi bliže rubu propasti. 

26. ožujka, kao da je sam sebe htio primorati na odluku, 
sazvao je na viećanje ministre, koji su ga dopratili u Anconu: 
Galla, Zurla i Mosbourga. Sva trojica su istog mišljenja, da bi 
u postojećim prilikama rat mogao biti preopasan; sva trojica 
ga zamoliše, da se toga okani. Iza njih je pozvao generale, oče- 
kujući, da će mu oni učvrstiti samopouzdanje. I oni su ga ra- 
zočarali: vojnici isto kao i građani ne pokazuju oduševljenja za 
rat; nitko ne vjeruje u uspjeh navalnog rata; savjetovali su 
kralju, neka ostane u obrani, zaposjedne povoljne postave i pri- 
čeka, kako će se razviti . događa ji. Murat kao da će ih poslu- 
šati i prihvatiti njihovu osnovu. Ali već 27. daje zapovied, da 
se napreduje. 

Čim je Murat svoj glavni stan prenio u Anconu, očekivao 
je austrijski zapovjednik Frimont svakog dana navalu. On je 
južno od Poa, između Piacenze i Jadrana, imao samo nekoliko 
tisuća vojnika, kojih je zapovjeđničtvo povjerio vrlo odrješ-'tom 
generalu Bianchiju. A jer je znao, da barem 10 do 12 dana ne 
će dobiti pojačanja, naložio jp Bianchiju, da se pred napuljskom 
vojskom povuče do Poa, da sto duže zadrži neprijatelja, ali da 

se ne upusti u ozbiljnu borbu. On je do dolazka pojačanja sva- 
kako htio spriečiti protivnika, da prieđe preko Poa. 

Radi toga predhodnica napuljske vojske, divizija Carrasco- 
sa, izprva nije nailazila na ozbiljan odpor. Ali Austrijanci su ju 
svojom spretnom taktikom zadržavali i izmorili. 

30. ožujka ušao je Murat u Rimini i izdao proglas svim na- 
rodima Italije: »Talijani! Kucnuo je čas, u kojem se izpunjava 
sudbina Italije! Svu tuđinsku vlast moramo izkorieniti s tla 
Italije! Pravo narodno zastupstvo, ustav, dostojan ovoga sto- 
ljeća i vas samih, moraju osigurati vašu slobodu i blagostanje, 
čim vlastitom hrabrošću sebi izvojujete nezavisnost. Pozivam 
sve, koji su ozbiljno spoznali dobrobit svoje domovine, da pri- 
preme i izrade ustav i sve zakone, koji će odsele služiti sretnoj 
i slobodnoj Italiji!« 

Zakasnio je. Dva tjedna prije bila bi mu se možda na te 
rieči odazvala Italija — ali sada mu više ne vjeruje. Talijani su 
doživjeli isto što i 1814.: Muratovo oklievanje i neodlučnost, a 
opomenuo ih je i Frimont: i najmanji pokušaj ustanka krvavo 
će ugušiti. Znali su, da mu dolaze znatna pojačanja, koja će 
naskoro prieći i preko poa. Muratov gromki proglas razplinuo 
se kao magla. 

Upravo kad ga je izdao, primio je ovo pismo od Napoleona: 
»Stigao sam. Prošao sam kroz Francuzku. 20. ožujka ušao sam 
u Pariz. Sva je Francuzka osim Marseillea, odakle još nisam 
primio viesti, izvjesila narodnu trobojnicu. Jednu vojsku imam 
u Flandriji, jednu u Elzasu, jednu u srdcu zemlje, a četvrtu 
skupljam upravo u Dauphineji. Dosada živim još u miru sa 
svima. Ja ću Vas podupirati svim silama. Računam s Vama. 
Čim Marseille izvjesi trobojnicu, pošaljite mi brodove, da se 
možemo dopisivati, jer se bojim, da će dopisivanje preko Italije 
biti težko. Pošaljite mi poslanika, i ja ću Vama naskoro poslati 
jednoga na fregati.« 

Muratu su se tim izpunile nade. Za nj su u pismu najvaž- 
nije one rieči: »Ja ću Vas podupirati svim silama«; i ne sluti, 
kako će se na nj razgnjeviti car, kad čuje, da je navalio. Ta 
Europa će graknuti, da je Muratovom ratobornom pođhvatu ku- 
movao novi vladar Francuzke. A ni izdaleka ne može Napoleonu 
poslužiti kao prava pomoć, nego više kao nova briga. 

1. travnja dolazi Murat u Bolognu. Mjesto da odmah pro- 
dre do Poa, uzput zauzme Ferraru, u kojoj nije bilo ni ciglog 
topa, a jedva 2.000 Austrijanaca, izgubio je tri dana prima- 
njem izaslanstava i kazalištnim priredbama. Još sveđer se za- 
nosi mišlju, da će svu Italiju dići na oružje. Uvjeren, da je nje- 
gov proglas međutim prožeo svietu dušu, počeo je novačiti svu- 
da po zemlji i očekivao, da će narod jatomice dohrliti. 

Međutim je Frimont skupio vojsku. Bianchi je sada imao 
oko 8.000 vojnika i 12 topova, te krenuo put Bologne. Na rieci 
Panaru se utvrdio. 

Na viest o tom navalio je Murat na nj 4. travnja premoć- 
nim snagama i poslije žestoke borbe prisilio na uzmak. Ali ga 
nije progonio, nego je na Panaro poslao diviziju Carrascosa, a 
sam ušao u Modenu. Doček nije bio nimalo oduševljen. 

To je iznenadilo Murs,ta, tako da je počeo sumnjati u uspjeh 
svojih osnova. A i drugi su mu znakovi otvorili oči. U posljed- 
njoj je bitci imao neznatnih gubitaka, ali iz ubačene divizije je 
preko dana pobjeglo ništa manje nego 336 vojnika. — loš pred- 
znak za nastavak borbe. Druga ga je činjenica još teže zabri- 
nula: ni cigli Talijan ne samo što se nije odazvao njegovom po- 
zivu, nego je narod u nekim mjestima potjerao njegove popi- 
sivače, a nekolicinu ih dapače ubio. Kao što se Murat još ono- 
mađne sav oduševio, tako je sada klonuo duhom, već mu se či- 
nilo, da je propalo sve. A još teže mu je bilo pri duši, jer ni 
s kim nije mogao izmieniti misli o svojim brigama i naći nese- 
bičnog savjetnika. Eh, da mu je sada pri ruci Belliard! . . . . 
Ali njegov sadašnji glavar stožera, general Millet, je čovjek 
bez energije, ni sam ne zna, što hoće. Murat je usred svojih 
briga i očaja ostao sam, — a to se je očitovalo i na njegovom 
daljnjem postupku. 

Carrascosu je ostavio na Panaru, a sam je na čelu divizije 
d* Ambrosio pošao na Ferraru u nadi, da će ju bez velika truda 
prisiliti na predaju. Dvaput je pozvao na predaju zapovjednika, 
generala Lauera, koji je tvrđavu branio samo sa šest satnija, 
i nekoliko topova. Ovaj mu je odgovorio topovskom vatrom. 

Sutradan je Murat jednu brigadu ostavio, da obsjeda 
Ferraru, a on je s ostatkom divizije krenuo put Ochiobella, gdje 
je htio prieći preko Poa. Austrijanci su međutim izkoristili vrie- 
me, koje je propustio Murat, i na desnoj obali utvrdili izvan- 


redno jak mostobran. Inženjeri su ustanovili, da bi odpor tih 
utvrda mogli slomiti samo sustavnom obsadom. Murat ne će o 
tom ništa da čuje. Šalje na juriš jednu brigadu, koju je suzbila 
vatra iz utvrda. Sada i Murat uviđa, da juriši ne pomažu, da 
bez obsađnih topova ne će moći zauzeti tako jaku tvrđavu, a 
njih nije imao. Stoga je pred Ochiobellom ostavio đ’ Ambrosi'ja, 
a on se uvečer vratio u Ferraru. 

Još nikada ga osami jenost nije tištila tako težko kao u 
ovim danima. Našao se naime iznenada pred činjenicama, koji- 
ma je dosele naprosto poricao i samu mogućnost: s jedne strane 
prvi mu vojnički neuspjeh na jPou, a s druge strane nepobitan 
razsap njegove vojske. Broj se bjegunaca povećavao iz dana u 
dan na strah i trepet ciele zemlje, jer su ti bjegunci stali pljač- 
kati, pustošiti i ubijati. I prijateljski razpoloženo stanovništvo 
prešlo je u neprijateljski tabor. Ako sutra ne iznudi prielaz 
preko Poa — a to je jedini izlaz, koji mu pruža vrlo malo nade 
— , propast će. 

Rano zorom požurio se u Ochiobello. Zaludu ga zaklinje 
d’ Ambrosio, da i ne pokušava nemogući podhvat. Ali Murat 
još sveđer vjeruje, da ima posla s vojnicima, koji su se borili 
pod Lodijem i Rivolijem. Cielu je diviziju bacio protiv austrij- 
skih utvrda, ah vatra karteča pokosila je redom sve jurišne va- 
love. Bezbroj mrtvaca i rainjenika pokrio je prilaze k utvrdama, 
d’ Ambrosio je težkom mukom izlažući se najžešćoj kiši taneta 
zaustavio austrijsku protunavalu i dopao rana. Drugi nasrtaj 
Napuljaca završio je gotovo još krvavije. Kad je pala noć, dao 
je Murat na jednodušni zahtjev svojih častnika obustaviti borbu 
i sav se skršen vratio u Bolognu. 

Idućeg dana javiše mu, da je Englezka naviestila rat. 
Premda nitko više nije mogao sumnjati u odluku britanske vla- 
de, Murata je taj novi udarac natjerao u očaj. Čitav je dan 
proveo u tupoj šutnji, svojim zapovjednicima nije izdao ni- 
kakvog naloga. 

Sutradan, 10. travnja, opet novi vojnički neuspjeh. Gene- 
ral Bianchi potukao je Carraseosinu brigadu Pepe i zaletio se 
u cielu diviziju. Murat je pohrlio u Carrascosin glavni stan, da 
spasi, što bi se još dalo spasiti. Kao lud je proklinjao sav sviet. 
Bojeći se, da bi mu Austrijanci mogli slomiti čitavu vojsku, iz- 

praznio je Mođenu i povukao svoju diviziju na desnu obalu 
Panara. 

Sad je tek uvidio, kako je ludo bez osnove poći u boj. S ne- 
punih 30.000 morao bi braniti crtu od preko 50 kilometara, a 
bez ikakvih pričuva. Već je vidio, kako mu se ruše zračne kule. 
Njim je zavladala samo jedna misao: odreći se posve toga podu- 
hvata, vojsku spasiti od podpune propasti, vratiti se u Napulj, 
gdje će možda moći sklopiti mir ili barem braniti vlastitu kuću. 
12. travnja uvečer poslao je d’ Ambrosiju zapovied, da izprazni 
postave na Pou i pred Ferrarom, te da se noću odmakne do 
rieke Rena. 

Sutradan je u Bolognu pozvao sve zapovjednike divizija i 
otvoreno im priznao, da navalu smatra nemogućom, da je stoga 
odlučio vratiti se u Napulj. Svi su se generali s tim složili i pred- 
ložili mu, da ranjenike, prtljagu i zalihe smjesta odpreme u 
Anconu, a onda krenu duž obale J adrana, jer će se između 
mora i gorja izvrstno moći braniti. Istodobno neka pozovu gar- 
du iz Napulja, jer će tako pojačani lakše moći suzbijati Austri- 
jance i stići u kraljevstvo. Murat je tu osnovu odobrio i odmah 
izdao potrebne naloge, da ju provedu. 

S poslušnim vojnicima, naviklim stezi, bilo bi to lako pošlo 
za rukom, ali Napuljac gubi svaku odpornu snagu, čim čuje, da 
mora uzmicati. Njegovi lako uzbudljivi živci ne poznaju razlike 
između sređenog uzmaka, koji se provodi po osnovi, i biega 
pred neprijateljem. 

Sutradan je 200 austrijskih konjanika preplivalo Panaro i 
navalilo na dvie napuljske bojne, koje su imale osigurati divi- 
ziju. One su bez borbe pobjegle u Bolognu. Carrascosa ne podu- 
zima ništa, da pohvata te konjanike i natrag osvoji svoje po- 
stave, nego čitavu diviziju povlači prema Renu. Uzmak, koji je 
bio zasnovan kao taktički pokret, pretvorio se jednim udarcem 
u gibanje, kao da ga je diktirao sam neprijatelj. Moralni učinak 
bio je katastrofalan. 

Bolognu, koja je sada bila ugrožena sa sjevera i zapada 
moradoše izprazniti. Murat se prenaglio i zapovjedio uzmak 
svih snaga prema Imoli. Taj prvi dokaz kukavnosti njegovih 
vojnika ozbiljno ga je zabrinuo; kako će sada svršiti uobce ta 
pustolovina? 

Austrijski mu je vrhovni zapovjednik malo zatim čudnim 
slučajem dao priliku, da. se osveti. Frimont je naime zamislio 
vrlo smion podhvat, kojega zastalno ne bi bio poduzeo, da nije 
bio uvjeren o moralnom razsulu u redovima protivnika. 

S pojačanjima s Alpa prikupio je sada gotovo 35.000 voj- 
nika. Mjesto da sa svima zajedno pođe u potjeru za neprijate- 
ljem, razdielio ih je u tri skupine: U potjeru za Napuljcima 
poslao je Neipperga s 15.000 momaka. Bianchi s 12.0000 ima 
preko Firenze krenuti put Foligna i zaposjesti apeninske klance, 
kojima vodi najkraći put u Napulj. Tako je napuljsku vojsku 
htio natjerati među dvie vatre i prisiliti na predaju. S trećom je 
skupinom Nugent imao preko Rima izbiti do granica napulj- 
skog kraljevstva i onemogućiti slanje pojačanja vojsci, što je 
uzmicala. 

Murat je sa svim svojim snagama mogao uništiti Neipper- 
ga, dozvati gardu i pregaziti Bianchia, nastaviti put do Napu- 
lja. Ali on ne smije sve staviti na kocku, jer mu to brani ku- 
kavnost vojnika i pakost njegovih generala. Ta on je samo po 
imenu bio vrhovni zapovjednik; nad vojskom je zapravo izgu- 
bio već svu vlast. Počela ga je stizavati kazna. 

Do 20. travnja odvijao se uzmak napuljske vojske u redu 
i to tako brzo, da je Neipperg nije mogao dostići. Ali 21. dohva- 
tio je zalaznicu, diviziju Lechi. Divizija se izprva prividno bra- 
nila, ali brzo je popustila, raztepla se i nagnula u bježanje. Za- 
ludu je dojurio Murat, da sprieči pođpuno razsulo, zaludu je 
golom sabljom lupao po bjeguncima, zaludu navalio pogrdama 
.na nesposobnoga Lechija — nitko ga više nije slušao. Da se 
pred mrak nije spustilo strahovito nevrieme, tko zna, gdje bi 
se bila zaustavila ta bujica podivljalih bjegunaca. 

Zar bi mogao poslije te katastrofe postići uobće neki us- 
pjeh s tim vojnicima i generalima? Pred očima mu lebdi stra- 
šan ponor, kojem ide u susret, stoga odluči pokušati sve, da 
dokrajči tu borbu. Zatražio je primirje od Neipperga i uvjera- 
vao ga u pismu, da on nije htio rata, ali na to su ga prisilili 
Austrijanci, jer su oni — prvi pucali. Neipperg mu je odgo- 
vorio, da će podnieti izvješće vrhovnom zapovjedniku, kojem 
jedinom pripada pravo, da donese odluku. 

To nije umirilo Murata. Usred noći poslao je k Neippergu 

svoga tajnika Coussya i zamolio ga, da se sastanu kod pred- 
straža. U zoru se vratio Coussy sam: Neipperg je odklonio. 

Murat je tri dana ostao nepomičan na postavima pred Ri- 
minijem. Neipperg je sav u strahu čekao, da će Murat na nj 
navaliti sa svojih 30.000 vojnika i 50 topova — ali ovaj više 
ne vjeruje u svoju sreću. Protiv svake vjerojatnosti očekivao 
je još povoljan odgovor od Frimonta. 

26. travnja uvečer pokopao mu je ovaj i posljednju nadu, 
s prezirom je prešao preko kraljevih lažnih tvrdnja i odbio pri- 
mirje. Svaki drugi general bio bi sada vjerojatno pokušao spa- 
siti vojničku čast i prihvatiti bitku: ali Murat toga ne čini. 
Obsjela ga je samo jedna misao, da se vrati u Napulj. Uto mu 
na njegov užas javlja Pignatelli, da je Bianchi izkoristio kra- 
ljevu nepomičnost i žurnim hodom prestigao već zalaznice na- 
puljske vojske. Murat je (Pignatelliu poslao zapovied, da mu se 
s gardom pridruži kod Senigallije, sjeverno od Ancone, i usred 
noći brže bolje krene prema Senigalliji. 28. stigla je garda. Sad 
je na tom mjestu bila usredotočena sva vojska, osigurana kod 
Pesara od Carrascose. 

Iste je n^ći dobio nov dokaz o bezbrižnosti svojih generala 
i kukavnosti svojih vojnika. Neipperg, iznenađen neočekivanim 
izčeznućem protivnika, krenuo je smjesta za njim i poslao kao 
izvidnicu dvie eskadrone husara. Husari su u mraku nabasali 
na jednu bojnu divizije Carrascosa, koja je postavila predstra- 
že, i natjerali ju u bieg. Bjegunci su projurili kroz gradska 
vrata Pesara, na kojima nije bilo ni straže, i bježali dalje kroz 
grad. Carrascosa je spavao. Njegovi vojnici pospani kao bez 
glave potrčaše za bjeguncima. Prema Fanu je nastao metež u 
tom klubku, a husari udri, kolji, zarobljuj bez milosrđa, sto 
su sile dale. Na koncu se povukoše s 250 zarobljenika, među 

kojima je bilo i 8 častnika. _ _ , 

Kad je Murat sutradan doznao, da je Bianchijeva predhoa* 
nica zaposjela tolentinski klanac, odlučio je pokušati sreću u 
bitci. Diviziju Carrascosa, koju je za nevolju skupio, poslao je 
pred Senigalliju, da zakrči put Neippergu, a on će sa svom 
ostalom vojskom razbiti Bianchievih 12.000, zatim prikupiti svih 
pet divizija, vratiti se istim putem nazad i uništiti Neipperga. 

Bianchi je 2. svibnja izjutra dosegao Tolentino i svoju 
diviziju razvio na uzvisinama i po šumama iztočno od grada. 

Murat nije na nj odmah navalio s četiri divizije, nego je 3.000 
momaka poslao, da izvide mogućnosti za napadaj na Tolentino. 
Ogorčen odpor Austrijanaca ih je zaustavio. Međutim je gene- 
ral d’Ambrosio zauzeo mjestance Monte Millone sjeveroiztočno 
od Tolenta. Ali Bianchi ga je žestokim protunapadajem iz njega 
izbacio. Pri tom je d’Ambrosio pao težko ranjen. 

Gubitak generala d’Ambrosija je za Murata dvostruka ne- 
sreća. On mu je bio najbolji, najvjerniji i najhrabriji cd svih 
vojskovođa — a njegov nasljednik general d’Aquino nepouzdan, 
nesposoban, a uz to neprispodobiva kukavica. 

Sutradan prelazi Murat u navalu s tri skupine: u središtu 
garda, veći dio topničtva protiv Tolenta; desno divizija d’Aqui- 
no protiv Monte Millonea, a lievo jedna brigada divizije Lechi 
ima prieći preko rieke Clienti i pokušati, da s leđa napadne na 
Tolentino. 

Središte je poslije žestoke borbe prodrlo u selo Cassone, 
ali tamo zapelo, jer skupina na desnom krilu nije još uobće 
krenula napried. D’Aquino je naime cielu diviziju poslao u po- 
tragu za hranom, pa je nije mogao pravodobno okupiti. Kad 
je napokon oko podneva izišao iz šuma, raztrčala mu se divi- 
zija kod prvog sukoba s protivnikom. 

Murat je ostavio središte, u propnju dojezdio na desno kri- 
lo, izloživši se najvećoj opasnosti opet skupio diviziju, odveo ju 
u prvobitne postave, ali zaludu je tjerao vojnike, da iznova po- 
đu u navalu. Za njegove odsutnosti otele su Bianehijeve čete 
gardi Cassone. Lievo krilo su zadržali slabi odredi na visovima 
južno od Chientija. 

Sunce je nesnosno zapeklo, vojnici posve iznemogli. Murat, 
koji se od prvog hitca nalazio bez prestanka u najžešćoj vrevi, 
bezobzirno se izlagao neprijateljskoj vatri, da unese poleta i 
ufanja u redove svojih ljudi; ne zna više, što bi. Uništit će mu 
svu vojsku. Kad mu nije pošlo za rukom prodrieti na ovom 
mjestu, zašto ne bi pokušao prekinuti borbu i brže bolje duž 
obale krenuti prema Pescari, odakle bi mogao još doseći klance 
nad Popoliem, pa preko njih se spustiti do Capue i Napulja? 

U 4 sata dao je zapovied za uzmak prema Macerati. Pigna- 
telli s gardijskim pješaštvom ima zaštiti uzmak. Glavaru sto- 
žera naložio je, da nadzire provedbu njegovih zapoviedi, a sam 
je sa strahom u srdcu odjahao put Macerate. 

Tek što je zamaknuo s pratnjom, ode k vragu sve. [Prvi 
je odmaglio Pignatelli. Postrojbe su na vrat na nos nagnute u 
bieg. Bianchi je u skupljenim redovima nadro za njima. Čim su 
Napuljci opazili biele austrijske dolame, udarili su u viku: »Spa- 
si se, tko može!« i u divljem se neredu lazbježali. Spustila se 
noć, a istodobno i strahovita oluja. Metež je dosegao vrhunac. 
Generali se uobće ne brinu za svoje ljude, u propnju jure prema 
Macerati. Jedino gardijsko konjaničtvo sačuvalo je tračak reda 
i donekle zaustavilo progonitelje. Oko grada neopisiva zbrka. 
Vojnici traže zaklona pred nevremenom, pred gradskim vratima 
gotovo su Se poklali, a častnici i ne pokušavaju, da unesu nešto 
stege u te izmiešane čopore. To nije više vojska, nego uzkome- 
šana gomila ljudi. Samo mrak i pljusak spriečili su Bianchija, 
da zada smrtni udarac raztepenoj napuljskoj vojsci na njezinoj 
odisejadi. 

Murat sav slomljen sjedi u svojem glavnom stanu i još ne 
sluti, koliki je obseg čitave katastrofe. Generali su mu tek ucvi- 
lili dušu. D’Aquino mu je plačući javio, da je njegova divizija 
uništena, a što nije zarobljeno ili ubijeno, to se je razbježalo na 
sve strane. Lechi, usijana glava, uvjeravao ga je, da će ostatci 
njegove divizije na prvi hitac pobjeći. Pignatelli je nehajno re- 
kao, da uobće više ne zna, kamo je dospjelo gardijsko pješačtvo, 
raztrčalo se tražeći hrane. Jedan na drugoga svaljuje krivnju 
za slom. Murat, pun užasa i sav smućen, smaže samo ove rieči: 
»To nije istina! ... To nije istina!« 

To ga je trgnulo, opet dozvalo k sviesti; sve se u njem 
uzbunilo protiv tih kukavica, opet je postao vođa, stao zapovie- 
đati! Do osvita dana imaju sve divizije biti na okupu, sva će 
vojska krenuti nazad k obali, prema Fanu. Generali redorn na- 
đoše neku izpriku i odšuljaše se. Na koncu određuje, da zaštitu 
preuzima brigada Caraffa, koja minulog dana nije bila u borbi. 

Sutradan, 4. svibnja, počinje podpuno razsulo vojske, raz- 
sulo. kakvoga nije još zabilježila poviest. Ujutro su divizije na- 
pokon na okupu, prozivaju ljudstvo. Gubitci i nisu tako veliki, 
kao što su očekivali, ali zato je nažalost broj bjegunaca bio 
znatan. A što je najgore, moralu vojske nema više ni traga. 

Uzalud se Murat trudi, da zadrži na okupu tu gomilu. On 
se nalazi kod zalaznice, bez prestanka mora ljude bezobzirno 
goniti, da mu se ne razbježe, čim se negdje samo pojavi nepri- 

jateljska obhođnja. Sutradan je bez vidljivog razloga sve po- 
strojbe zarazila prava strava, a častnici ne poduzimlju uobće 
ništa više piotiv toga. Vodstva više nema. Vojnici koračaju i 
stupaju, a jedina im je želja, da stvore što veći razmak između 
sebe i neprijatelja. Stigli su u Civita Novu, to im je prvi cilj, 
ali ne će da se zaustave, žure se dalje. Broj bjegunaca sve više 
raste. 5. svibnja su ih samo kod gardijske pješačke divizije na- 
brojili 500. Na svu sreću sačuvalo se nešto stege u diviziji Car- 
rascosa. Murat ju je zamolio, da preuzme dužnost zalaznice. 

Iz dana u dan sve više bježe, nered je neopisiv. Murat nema 
vise kome zapoviedati. Tezkom mu je mukom pošlo za rukom, 
te su uhitili biednoga đ’Aquina, koji se je usudio javno pred 
vojnicima govoriti, da se kralj smjesta mora odreći priestola. 
Na koncu će se možda morat i sakrivati, da vojnici ne opaze, 
kako je izgubio svaki autoritet. 

Krdo je bjegunaca samo određivalo, gdje će se zaustaviti 
i prenoćiti, a zaustavljalo se samo onda, kad su bili posve izne- 
mogli, kad nisu više mogli naprieđ. Ah čim je svanulo, srljalo 
je dalje. 

8. svibnja stiže viest, da je jedan austrijski odred zaposjeo 
Aquilu, a tim ugrozio klanac nad Popoliem, jedini put prema 
Napulju. Murat sam izdaje zapovied, da još više pospješe žur- 
bu, ne .bi li se dočepao toga prielaza. To je posljednja moguć- 
nost, da spasi tu sjenu od vojske. U tom času ostalo mu je od 
40.000 vojnika samo 12.000, a od 56 topova samo 16. 

10. svibnja dosegli su klanac. Došlo je do okršaja. Bojnik 
Flette, zapovjednik austrijskog odreda, imao je samo 600 ljudi, 
ali nije znao, da se napuljska vojska nalazi u razsulu, da uobće 
nije više vojska. Stoga se nije usudio ni navaliti na nju, tako 
da je ona 11. svibnja uvečer prešla klanac. Bjegunstvo je me- 
đutim zauzelo tolikog maha, da je poslije prielaza vojska brojila 
jedva 9.000 vojnika. 

Čim je Murat zamakao niz brdo, vratila mu se nada. Pošao 
je na čelo vojsci i ujahao u Castel di Sangro upravo u času, 
kad su u mjesto stigla jedna kola iz Napulja. Murat ne vjeruje 
svojim očima: ta to je Belliard, njegov stari, vjerni Belliarđ! 
Suznih očiju padoše jedan drugome u naručaj: »Belliarđe, moj 
dobri, hrabri Belliarđe«, kliknu kralj, »došao si dakle, da sa 
mnom umreš!« 

Starom je prijatelju odmah opisao, kako je došlo do te, 
nesreće! Ali svojih pogrješaka mu nije priznao, nego je i njemu 
lagao, da on nije htio rata protiv Austrije, nego da ga je na 
to prisilila Karolina. Belliard je na to šutio. Ta on je jučer bio 
kod kraljice u Napulju, jer ga je poslao car, da vidi, što radi 
taj Murat, i da ga u slučaju potrebe posavjetuje. Znao je dakle, 
što je sve Murat skrivio svojom glupošću i kako su protekli ti 
bolni događaji. Preporučio je kralju, da vojsku na brzu ruku 
prebaci preko Volturna, Capuu pripremi za obranu i tu pokuša 
pružiti zadnji odpor. Unapried je znao 1 , da ga ni to ne ce spasiti. 

15. svibnja primio je Murat u Capui viest, koja ga je još 
jače skršila. Englezko je brodovlje zaprietilo, da će bombardi- 
rati Napulj. Da to sprieči podpisala je Karolina sporazum, pre- 
ma kojem je pristala, da se englezka mornarica usidri u napulj- 
skoj luci, da Englezi zapliene sve napuljske ratne brodove i 
skladišta oružja u Napulju. Englezki se admiral Campbell sa 
svoje strane obvezao, da ne će napasti grad, a kraljicu, njezinu 
djecu i njezin imetak zaštititi. 

Murat je napokon uvidio, da mu nema spasa. Zamolio je 
ženu, neka s punomoćima za pregovore vojvodu Galla pošalje 
u austrijski glavni stan. Kralju je od vojske ostalo samo 5.000 
ljudi. 

Na koncu je u proglasu narodu obećao ustav i oslobođenje 
zemlje od neprijatelja. Kad se je Gallo bez uspjeha vratio od 
Bianchija, predao je vrhovno zapovjedništvo Carrascosi i opuno- 
moćio ga, da pregovara s neprijateljem. Iza toga je s nekoliko 
konjanika odjahao u Napulj. 

Jedva bi čovjek vjerovao: u Napulju ga je narod dočekao 
s oduševljenjem, u palači se skupilo mnoštvo dostojanstvenika. 
Kad je Murat vidio, da je izgubljen, držao se začudo dostojan- 
stveno i sabrano. Nikad za sedam godina svoje vladavine nije 
nastupio tako skromno i naravno, nikad u toj mjeri nije bio 
kralj. Tko je promatrao taj mir i podpunu sabranost, jedva bi 
bio vjerovao, da je svjedok posljednjim trenutcima jednog kra- 
lja na priestolu. 

Zadnje rieči, koje je izrekao kao vladar, najljepše su mu 
bile, odkad je nosio krunu. Njegovi vjerni generali Carrascosa 
i Coletta došli su u Napulj, da od njega doznaju, do koje gra- 

niče smiju poći u pregovorima s austrijskim glavnim stanom. 
Dao im je kraljevski odgovor: 

»Žrtvujte sve, samo ne čast vojske. Sreća mi se iznevjerila. 
Ne ću da itko od toga trpi osim mene.« 

\ 

25 . poglavlje 
/ BIEG 

Murat je Carrascosi i Coletti dao neograničenu punomoć; 
zato je i znao, kakva ga sudbina čeka: saveznici će tražiti, da 
skupo plati izdajstvo, koje je počinio na njima. Ni pod koju 
cienu im ne smije dopasti šaka, radije će poduzeti i nemoguće, 
samo da im umakne, bilo da se dočepa Gaete, koja još pruža 
odpor, ili možda same Francuzke. 

Ne vodeći o sebi računa razdielio je novac, koji je još imao, 
onim svojim drugovima, koji su mu bili vjerni. Zatim je zamolio 
Karolinu, da pregovore vodi zajedno s Car-rascosom, i 19. se 
svibnja od nje oprostio. 

Usred noći u pratnji osmorice jahača izjahao je iz palače 
na stražnja vrata. Nitko ne bi bio slutio, da se pod smeđim 
kaputom i prslukom i bielim jahačkim hlačama krije napuljski 
kralj, koji je volio sjaj i gizdu. Odati bi ga mogle samo bisaga 
s njegovim grbom, u koje je strpao nešto rublja i hrane. Ponio je 
sa sobom samo neznatnu svotu novaca, ali zato je pomno ušio 
u prsluk ili sakrio u pojas nekoliko diamanata, koji su vriedili 
oko 400.000 franaka. To je sav njegov imetak. 

Za njim jašu, također u građanskom odielu, muževi, spre- 
mni s njim do kraja podieliti sudbinu: njegov nećak Eugen Bo- 
nafous, kojega je u svojoj vojsci promaknuo u čin pukovnika, 
poljački pukovnik Malchewsky, njegovi pobočnici Beauffremont, 
Guilano i Rossetti' njegov tajnik Coussy i sobar Leblanc. Bje- 
gunci krišom ostaviše Napulj i projahaše svu noć. Preko iPosili- 
pa i Pozzuolija, Monte đi Prociđa. Svitalo je. Konje ostaviše u 
šumici i pješice se spustiše k obali. Murat bi htio pokušati, da 
doplovi do Gaete, da se u njoj utvrdi i brani do smrti, ako ne- 
prijatelj ne bi pristao na prihvatljive uvjete. 

Pošli su u selo Miniscolu. S nešto muke pošlo je tamo Mu- 
ratu za rukom kupiti dvie ribarske barke, u koje se ukrcaše, 

jedan dio s kraljem, a drugi pod vodstvom pukovnika Malchew- 
skoga. Razapeše jedra, brodići pokušaše doseći pučinu. Ali vje- 
tar je nepovoljan, težkom se mukom odtisnuše od obale. Na 
nesreću krstare po zaljevu englezki ratni brodovi i oštro paze 
na sve. 

Jedan od njih spusti jako naoružan čamac, koji se brzim 
udarcima vesala stade približavati gotovo nepomičnim ribarskim 
brodićima. Muratov brodić umaknuo je pod sretnom rukom a 
luku Ischije, dok su posadu drugog brodića zarobili Englezi. Eto, 

sam je početak počeo nesretno. 

Kralj je preko noći našao skrovište kod nekog francuzkog 
trgovca. Ujutro je sišao u luku, ne bi li doznao, kako bi mogao 
probiti lanac englezkih krstarica. Iznenada mu zape za oko 
brodić na tri jarbola, koji je bordižao između otoka Ischije i 
Procide, kao da pokušava izjedriti na pučinu. Murat na brzu 
ruku odluči pokušati sreću i pošalje nećaka u čamcu, da usta- 
novi, kakav je to brod, i po mogućnosti nagovori kapetana, da 
ih pusti na palubu. 

Brod je unajmio jedan od njegovih najboljih častnika, ge- 
neral Manhes. Na njem se nalaze još mlada mu žena, tast, ge- 
neral Pignatelli-Cerchiera i četrdesetak francuzkih častnika — 
na biegu u Francuzku. Manhes je pristao, premda se tim izlaže 
najvećoj opasnosti. 

U jedan sat uzpeo se Murat na palubu, srdačno zagrlio 
Manhesa, te se smjesta s njim i s višim častnicima posavjeto- 
vao: zaustavi li ih englezki brod, sakrit ce oružje, a kad im 
pristane uz bok, skočit će na nj i osvojiti ga. Murat je opet sav 
oživio u tom razgovoru. Razvedrio se u nadi, da će se uhvatiti 
u koštac s englezkim vojnicima. Spremio je oružje i željno če- 
kao, da se susretnu. 

Prepatili su bezbroj muka i nevolja, za jedne olujine uma- 
lo te nisu potonuli. 25. svibnja izkrcaše se u Cannesu. 

Stupivši na francuzko tlo nisu izmakli svim opasnostima. 
Kako će s njima postupati oblasti? Kako će ih primiti car? Mu- 
rat nema pred njim tako čiste savjesti, te bi bio siguran, da 
će ga zagrliti. Morat će biti vrlo oprezni. 

S Manhesom se nastanio u gostioničici izvan grada. Nitko 
ih nije prepoznao. Smjesta je pisao Foucheu i zamolio ga, da 
izpipa kraljevo mišljenje. Do odgovora nisu danju izlazili iz ku- 

će, kratili vrieme šahom, tek noću bi se izšuljali. Dva tjedna 
provodili su život progonjenih zlikovaca. Napokon, 9. lipnja, 
potraži ih Napoleonov glasnik, gospodin de Baudus, bivši odgo- 
jitelj sinova napuljskoga kralja . 

On je donio ovu poruku: »Njegovo Veličanstvo želi, da se 
smjesti na prikladnom seoskom imanju između Grenoblea i Sis- 
terona, te pričeka, dok prispiju kraljica i pouzdane viesti o raz- 
voju događaja u Napulju. Car žali, što je kralj prešao u navalu, 
a da se prije toga nije s njim sporazumio ili barem poduzeo 
mjeie, da vjernim podanicima u Italiji- protumači njihove duž- 
nosti i ponuka ih, da se zajedno bore. Kralj je u minuloj godini 
odlučio sudbinom Francuzke, kad je svojim postupkom zadržao 
u Italiji francuzku vojsku i time oteo Francuzkoj 60.000 vojni- 
ka. On je 1814. upiopastio Francuzku, 1815. ju je osramotio i 
sebe strovalio u propast.« 

Murat se na tu poruku razgnjevio. Ne imajući kome izja- 
dati se, napisao je svojoj prijateljici, gospođi Recamier, ove 
redke: »Ja sam za ljubav Francuzkoj žrtvovao divan život. Bo- 
rio sam se za cara: za volju njegovoj stvari dospjeli su moja 
žena i djeca u zarobljeništvo. Domovina je u opasnosti: ja mu 
nuđam svoje usluge, a on odgađa prihvat. Ne znam, jesam li 
slobodan ih zarobljen. Radne li car, upropastit će i mene. A eto 
oduzima mi mogućnost, da se borim za nj i za vlastitu stvar. 
Stigao sam ovamo, pred noge mu položio svoje najplemenitije 
osjećaje, ponudio mu, da se borim za Francuzku, a on me šalje 
— u Alpe : ne nalazi za me ni rieči utjehe, premda nisam skri- 
vio ništa, osim što sam računao s njegovom plemenitošću — 
dakako s osjećajem, kojega za me nije nikada našao ... Ali čo- 
vjek mora znati sve podnieti, a moja je hrabrost jača od svake 
nesreće.« 

Muratovu je potištenost ublažio jedan stari prijatelj. Mar- 
šal Brune, zapovjednik svih posada između Toulona i Antibesa, 
doznao je za Muratovovo skrovište u Cannesu. Murat mu je 
doduše pod konzulatom pokušao napakostiti, ali on mu toga više 
ne zamjera. Posjetio ga je i prijateljski ga svjetovao: neka se 
ne nada prijaznom prijamu kod častnika carske vojske, jer ih 
je on ogcrčio svojim držanjem 1814. Između Francuza, koji su 
s njim stigli iz Napulja, i častnika u Toulonu izbile su razne 
trzavice i sukobi, bilo je već i dvoboja. Ako Murat ne kani 

ostaviti ovaj kraj, neka se i dalje krije, jer inače bi mogao 
doživjeti koješta. 

Najpametnije bi bilo poslušati careve naloge, ali Murat o 
tom ne će ni da čuje. Uvjeren je, da će naskoro stići Karolina 
i izkrcati se u Toulonu. Stoga je odlučio poći bliže Toulonu. 
Zapovjednik toulonskog redarstva opomenuo ga je doduše, »da 
ne jamči ni za što, ako se kralj pojavi u gradu«, ali Murat una- 
toč tome ne vjeruje u neprijateljstvo svojih starih suratnika. 
Nastanio se blizu grada u liepom ljetnikovcu »Plaisance«. 

Otvoreno ne smije raditi, stoga kuje urote. Stao je dopi- 
sivati s Foucheom. Ovaj se nije odrekao svoje stare namisli i 
bez careva znanja poduzeo korake, da izvuče na površinu na- 
puljskoga kralja. Napoleon je ostavio Pariz, da preuzme za- 
povjedništvo nad sjevernom vojskom. Vojvoda od Otranta ne 
očekuje uspjeha u toj vojni, te već priprema sve, da u slučaju 
careva pada sam prigrabi vlast. Snovao je proglasiti triumvirat, 
u kojem bi Murata zapalo prvo, a Luciena Bonapartea drugo 
mjesto. Da mu napuljski kralj u slučaju zahvata bude što bliže 
pri ruci, poslao mu je dopuštenje, da se nastani u okolici Lyo- 
na, premda je dobio suprotne naloge. 

Murat je odmah poslao u Lyon Coussya i svoga sobara, 
da nađu stan. Tek što su ovi otišli, odjeknu udarac groma 
od Waterlooa. 

Nije li to možda znak sretnoj mieni sudbine ? Murat u stra- 
hu čeka na viesti. Nije ih dočekao, jer su se u njegovoj blizini 
izredali događaji, koji su ga prestravili. Jug se pobunio u ime 
Ljudevita XVIII. Sa svih strana javljaju, da ubijaju careve pri- 
staše. Murat bježi prema Lyonu, nadajući se, da je Coussy tamo 
već našao sigurno skrovište. 

26. lipnja izjutra opazio je pred Aubagneom povorku voj- 
nika. Oprezno je stao pitati, tko su. Bila je to posada Toulona 
na čelu s generalom Verdierom. Kad su royalisti digli bunu i 
počeli ubijati carevce, izpraznio je Verdier grad i krenuo k mar- 
šalu Bruneu. Vojnici su prepoznali Murata, oduševljeno poz- 
dravili careva šurjaka i zaklinjali ga, da im se stavi na čelo, 
osvoji Toulon i kazni ubojice. 

Ali Muratu je glava puna drugih briga. On ih je liepim 
riečima opomenuo, da sačuvaju stegu, odrekao se puta u Lyon 
od straha, da bi ga mogli uhvatiti, i vratio se u svoj »Plaisance«. 

Murat je opet podlegao svojoj neodlučnosti. Dogovarao se 
s Bruneom, na tren se zanio mišlju, da caru vjerne čete povede 
k carskoj vojsci, koja je uzmakla preko Loire. Ali još se za 
ovo nije pravo zagrijao, kad li napravi glupost: pisao je gene- 
ralu de Perreymonđu, koji je u ime Ljudevita XVIII. zapoviedao 
u Marseilleu, da dozna, bi li ga primio pod svoju zaštitu. Na- 
pokon je Coussya poslao k Foucheu i zamolio ga, da mu od 
Wellingtona izhodi putnicu i dopuštenje za boravak u Englez- 
koj. 

Wcllington je odgovorio, da se Murat prije svega mora 
odreći priestola, jer bi tek poslije toga mogao pozabaviti se 
pitanjem, bi li se za nj mogao zauzeti. Protiv takve podlosti 
uzbunio se u Muratu sav ponos, prkosno je odbio to poniženja 
i naložio Coussyu, da mu nađe zaštite kod jednoga od savez- 
ničkih vladara, koji se nalaze u Parizu, ali ako je ikako moguće, 
neka se s tom molbom ne obrati austrijskome caru. 

Međutim su k njemu stigli vojvoda od Roccaromane i nje- 
gov pobočnik Rossetti, kojima je nekako pošlo za rukom po- 
bjeći u Francuzku. Još uviek obuzet željom, da potraži spasa 
u Englezkoj, poslao je Rossettija k lordu Exmouthu, zapovjed- 
niku englezkih pomorskih snaga pred Toulonom, i zamolio ga, 
da ga primi na jedan od svojih brodova. Obvezat će se, da će 
tamo živjeti kao obični posebnik. Lord Exmouth mu je poruč ; o, 
da je voljan primiti ga na jedan od svojih brodova, ali za bu- 
dućnost mu ne može dati nikakvog jamstva. 

Kad su ga svi odbili, a general Perreymond mu uobće nije 
odgovorio, odlučio je Murat u strahu za svoj život, da još 
jedanput pokuša probiti se do Lyona. pošao je na put s Rocca- 
romanom i đ’Armanđom, ali naskoro se morao odreći i toga 
pokušaja, jer su buntovni seljaci strogo pazili na sve ceste. 
Vratio se u svoj »Plaisance«. Opasnost postaje iz dana u dan 
sve veća. Odkrit će mu skrovište! Stoga je Roccaromani i Eu- 
genu Bonafousu predao gotovo sve svoje điamante s nalogom, 
da uz bilo koju cienu u Toulonu unajme jedan brod. Odplovit 
će u Le Havre, nastaniti se negdje u okolici i odanle pokušati, 
da se pogodi sa saveznicima ili sa samim Ljudevitom XVIII. 
Roccaromana i Eugen Bonafous nađoše u Toulonu Josepha Bo- 
nafousa, Eugenova brata. On je bio kapetan fregate u carskoj 
mornarici, a sad je živio u mirovini. Uz njegovu pomoć pogodili 

su se s kapetanom nekog švedskog broda, da će ih prevezti u 
Le Havre. Osim toga su s njim utanačili, da će pred Toulonom 
ukrcati još i trećeg putnika, kojega mu ime dakako nisu odali. 

Murat se nije smio ukrcati u toulonskoj luci. Zato su se 
dogovorili, da će Roccaromana i Eugen Bonafous izploviti noću 
između 9. i 10. kolovoza i na skrovitom mjestu pod obalom pri- 
čekati na Murata. Njega će Joseph Bonafous doveslati k šved- 
skom brodu u čamcu, koji će rano jutrom dovezti iz Toulona. 

Murat se rano u zoru sakrio u gaju tik uz obalu zaljeva, 
koji je označio Joseph Bonafous. Ali ovaj nije došao. Što se 
je dogodilo? Kralj je u daljini vidio, kako amo tamo krstari 
jedan brod — zacielo čeka na njega. Što da učini? Da ostavi 
svoje skrovište i potraži nekog ribara, koji bi ga prevezao 
k brodu? Ne bi li tim stavio život na kocku? Sat prolazi za 
satom, njemu je to prava vječnost. A nigdje nikoga. Proveo je 
strašnu noć vrebajući bez prestanka, ne će li čuti šum vesla u 
vodi ili tih zov. Ništa. Zora sviće, brod još uviek polako krstari, 
jedra je napola spustio. Murat odluči tada pokušati sreću. Po- 
trčao je u najbliže selo i uz obećanje kraljevske nagrade našao 
ribara, koji će ga povezti do broda. Upravo kad je skočio u 
čamac — razape brod jedra, zaplovi i izčeznu. Bivši napuljski 
kralj ostao je sam — opet posve sam! Jesu li ga izdali? 

Nisu. Doušnici su nečemu ušli u trag. Pronio se glas, da 
se Murat skriva u stanu svoga rođaka. 9. kolovoza izjutra su 
vojnici obkolili kuću Josepha Bonafousa, izvršili u njoj preme- 
tačinu, a njega stavili pod redarstveni nadzor i zatvorili grad- 
ska vrata. Roccaromana i Eugen Bonafous nalazili su se već na 
brodu, tako da o svemu tome nisu ništa znali. Izplovili su i 
čekali na vidiku obale sve do 11. izjutra. Čudno krstarenje bro- 
da postalo je sumnjivo zapovjeđničtvu luke. Ono je poslalo re- 
dare i royalističke vojnike, da ga pretraže. Našli nisu ništa, ali 
kapetana su primorali, da smjesta odjedri na pučinu. 

Murat o svemu tome ne zna ništa, muče ga najstrašnije 
slutnje. U svoj »Plaisance« se ne smije više vratiti. Tamo ga 
možda već čekaju ubojice. Stao je lutati, skrivajući se pred 
svakim živim stvorenjem, noću se zavukao u šumu, a danju 
hranio nezrelim grožđem i voćem. 

12. u podne iznemogao od gladi i napora pošao je u osam- 
ljen majur na jednom brežuljku. U kući je našao samu staru 

služavku. Pričao joj je, da je častnik iz Toulona i da je na šet- 
nji zabludio i ogladnio. Starica ga prijazno pozove u kuću, po- 
nudi mu stolicu, donese vina i iziđe u kuhinju, da mu nešto 
izpeče. 

Odjednom se otvoriše vrata, a u sobu uđe gospodar ma- 
jura. Murat već misli, da je izgubljen. Na prvi je pogled u doš- 
ljaku prepoznao bivšeg častnika, po vojničkom kroju kaputa i 
širokoj crvenoj vrpci legije časti. I on će njega prepoznati, pre- 
dati ga oblastima. Murat se uza sve to svladao i ponovio svoju 
priču. Neznanac ga je pažljivo slušao, a onda ga zamolio, da 
mirno založi. Murat jede, a onaj drugi ga pomno promatra. Ta 
to mu je lice poznato — nije li to napuljski kralj, o kojem se 
govori, da boravi tu negdje u okolici i da ga traži redarstvo. 
Napokon ustaje, a na oči mu navru suze: »Veličanstvo, opro- 
stite mi, što vas bunim. Ja vas poznam, vi ste napuljski kralj. 
Sire, zapovieda jte, ja sam vas i sve, sto imam, žrtvovat ću za 
vas!« 

Murat ga potresen zagrli. Prihvati njegovo gostoprimstvo 
i obeća mu, da ne će dugo trajati. Zatim ga zamoli, da u Tou- 
lonu potraži kapetana fregate Bonafousa, da mu opiše kraljev 
strašni položaj i priobći želju, da mu pripomogne umaknuti iz 
neprijateljske Francuzke. Stari častnik je smjesta pošao u 
Toulon. 

. Međutim se na pozornici pojavio novi glumac: markiz Ri- 
viere, izvanredni punomoćnik kralja Ljudevita XVIII. za južnu 
Francuzku. Onaj isti Riviere, kojega su zajedno s Cadoudalom 
osudili na smrt, a život mu je spasio Murat, tada guverner Pa- 
riza. Sad bi mu se taj plemenitas mogao odužiti. Ali to mu nije 
ni na kraj pameti! čim je stigao, razpisao je nagradu od 24.000 
franaka za Muiatovu glavu. 

Ubojice smjesta digoše hajku. 

Murat je te večeri obučen legao na postelju. Tek što je 
zađriemao, probudi ga naglo stara služavka. Neka bježi na 
stražnja vrata! Uz brežuljak dolaze naoružani ljudi sa zublja- 
ma, sigurno da uhvate prognanika. Hrabra mu starica obeća, 
da će zadržati te divljake, dok on ne umakne. Murat pograbi 
bodež i svoje dvie kubure, iztrči iz kuće i sakri se u vinogradu. 

Njegovi neprijatelji bučno pretražiše svu kuću i najbliži 
okoliš. Nekoliko su puta prošli tik uz skrovište, gdje je Murat 

čekao spreman, da ih što više sravni sa zemljom prije nego će 
sebi prosvirati tanetom glavu. Ali smrt ga još ne će. Rulja je 
otišla, a da ga nije odkrila. 

Čim je stari častnik obaviestio Josepha Bonafousa, potra- 
žio je ovaj brže bolje nekoliko pouzdanih prijatelja: starog hu- 
sarskog častnika Blancarda, bivšeg kapetana fregate Olettu, 
rodom Korzikanca, i još dvojicu bivših pomorskih častnika, 
Donnadieua i Langladea. Oni dođoše do zaključka, da je Kor- 
zika jedina zemlja, u kojoj bi kralj mogao naći sigurno sklo- 
nište. Sve će urediti, da mu omoguće odlazak. Nabavili su mu 
staru vojničku odoru, da ga nitko ne prepozna. A iza toga su 
stvorili osnovu za bieg. Iz Toulona u Bastiju kreće redovito je- 
danput u tjednu jedna »ballancella«, laka jedrenjača. Oletta će 
nagovoriti kapetana, svoga zemljaka i prijatelja Bonellija. 23. 
kolovoza, na dan odlazka jeđrenjače, ukrcat će se na nju Oletta, 
a ostala trojica dovezt će Murata u čamcu na pučinu, gdje će ga 
preuzeti Bonelli. 

Oletta je za 600 franaka kupio stari čamac, u kojem se 
kralj sa svoja tri pratioca u noći između 22. i 23. kolovoza ođ- 
tisnuo na more. Pratilo ih je strašno nevrieme, uzburkani su 
valovi trošni čamac bacali kao orahovu ljusku. Na čamcu je 
bilo i nekoliko pukotina, u nj je prodirala voda, koju su izba- 
civali šeširima. Nekoliko puta samo što se nije prevrnuo. Teš- 
kom mukom posve iznemogli dovaljali su se oko ponoći do 
»ballancelle«. 

25. kolovoza izjutia stigoše u Bastiju. Na brodu im se 
priključio jedan bivši napuljski riznički činovnik, po imenu 
Galvani, koji je smjesta svoje usluge ponudio bivšem vladaru. 
On ih je poveo u grad. U gostioni, gdje su pili kavu, prepoznao 
je jedan gost bivšega kralja. Bio je to bojnik Bigaglia, koji je 
nekoć u Napulju služio u pukovniji Royal-Corse. Poznajući pri- 
like u gradu, preporučio je Muratu, da što brže ode iz Bastije. 

Royalisti slave upravo danas dan svetoga Ljudevita, sve- 
čanosti će prisustvovati i posada. Uzbuđeni royalisti bit će go- 
spodari u gradu. Prepoznaju li Murata, propao je. On će mu 
naći konje, pa neka pođe u Vescovato, gdje će ga liepo primiti 
jedan od vjernih mu častnika, general Franceschetti. Murat se 
onako šuštao odmah dao nagovoriti. 

U podne su dojahali u Vescovato. Sunce je prižeglo, selo je 
pusto, sve spava. Franceschetti je stanovao kod svoga tasta 
Colonna-Romanija, koji je bio načelnik u Vescovatu i vatren 
royalist. Ne mari — samo da sve to već svrši! I Franceschetti 
je spavao. Iznenađen se zagledao u tog otrcanog vojnika, duge 

bi ade, a na glavi mu mjesto šešiia crn svilen rubac. Doista 

to je njegov kralj, gizdavi, sjajni kralj! Duboko ganut pada 
pred njim na koljena. Murat ga diže, zagrli i reče umornim gla- 
som: »Franceschetti, prijatelju, primite me pod krov. U vaše 
ruke polažem svoju sudbinu.« — »Sire, sve što imam, vaše je. 
Moja obitelj nije još nikada odtjerala nesretnika.« 

Murat je legao na počinak, a dotle je Franceschetti govorio 
sa svojim tastom. Ovaj je pristao, da primi u kuću izobćenika, 
ali »kao vjeran podanik Njegova Veličanstva Ljudevita XVIII.« 
obaviestio je o njegovoj prisutnosti guvernera Korzike, pukov- 
nika Verriera. 

* 

Ovaj je smjesta poslao poručnika Serru s 30 oružnika, da 
uhite bjegunca. Kađ su ovi stigli u Vescovato, zazvonili su u 
Selu na uzbunu, narod pograbio oružje, obkolio načelnikovu 
kuću, da brani uzvišenoga gosta, koji se njima povjerio. Oruž- 
mci se vratiše neobavljena posla. 

Guverner Korzike našao se u neprilici. Na cielom otoku 
nema ni tisuću momaka, a zna, kako je Korzikancu od davnine 
sveto gostoprimstvo. Zar bi se izplatilo proliti krv radi toga 
posve bezazleiiog i izcrpljenog prognanika ? U neizvjestnosti od- 
luči pričekati dok mu stignu točniji nalozi. 

Tako je Murat našao nešto mira, u kojem je brzo zabora- 
vio sve, što je propatio. Oduševljenje otočana probudilo je u 
njem taštinu. Stari vojnici njegove vojske hrle sa svih strana 
otoka, da mu se stave na razpolaganje. Častnici ga nagovaraju, 
neka se lati mača, oni će za njim, kamogod hoće. A i u Napulju 
ima još pristaša. Pišu mu, da je narod sit Ferdinandova silnič- 
tva i njegovih mjera odmazde. Pojavi li se Murat s nekoliko 
Stotina vojnika, dići će se sav narod i opet ga posaditi na prie- 
stol. Kud će više, da iznova planu njegove nade. 

;r Potajno je poslao jednog pouzdanika u Napulj, da dozna 
pravo stanje stvari u kraljevstvu, ali u svojoj nestrpljivosti nije 
mogao dočekati toga izvješća. Preko noći je odlučio natrag osvo- 

jiti svoj priestol. Na čelu četice, što se oko njega okupila, za- 
posjest će Ajaccio i odanle odploviti do napuljske obale. 

17. rujna krenuo je sa svoje 400 privrženika put Ajaccia. 
Uzput su ga u svim mjestima oduševljeno dočekali. U Boccogna- 
nu, dan hoda pred Ajacciom, zaustavio se. U grad je poslao 
generala Franceschettija, da izpita raspoloženje naroda i nakane 
posade, ali u prvom redu, da nađe dosta velik brod, koji će do 
talijanske obale prevezti njega i njegove ljude. Kako nije imao 
novaca, nadao se, da će mu potreban iznos predujmiti obitelj 
Bonaparte. 

Čim je Franceschetti stigao u Ajaccio, pozvaše ga k ge- 
neralu Arrighiju, vojvodi od Padove. Arrighija je Napoleon 
poslije povratka s Elbe imenovao guvernerom Korzike, a još 
nije bio razriešen od svoje dužnosti. Franceschetti se odazvao 
pozivu. Vojvoda od Padove dočekao ga je okružen carevim ro- 
đacima i svim Korzikancima iz grada, koji su služili na carevu 
dvoru i u vojsci. Bilo ih tridesetak osoba. Prietećim glasom upo- 
zorio je izaslanika bivšega napuljskog kralja, neka mu prepo- 
ruči, da ne dolazi u grad. Franceschetti je u prvi mah zapanjen, 
ali brzo se snašao : »Kralju nije stalo do toga, da dođe u Ajaccio. 
Dajte mu brod, da odplovi s Korzike, i 30.000 franaka, da po- 
krije prve izdatke svoga podhvata, pa vam u njegovo ime obe- 
ćajem, da ne će ni zaviriti u grad.« 

Na ovaj se priedlog diže graja. Obtuživali su kralja, da je 
izdajica, da je on skrivio carevo svrgnuće i zarobljeništvo. Fran- 
ceschetti se ogorčen povukao. Smjesta je izviestio Murata, što 
je doživio i pozvao ga, da što brže dođe u Ajaccio, gdje će ga 
srdačno primiti. 

23. rujna ušao je Murat na čelu 600 starih vojnika slavo- 
dobitno u grad. Zapovjednik grada, pukovnik Laforet, zatvorio 
se u tvrđavu sa svojim vojnicima, da mu ovi ne prebjegnu Mu- 
ratu, a narodnoj gardi zapovjedio, da pruži odpor izobćeniku. 
Narodna garda mu je uzkratila poslušnost i vojničkim počasti- 
ma uz poklike pozdravila slavodobitnika. 

Murat je bio neograničeni gospodar grada, u kojem mu je 
sve stanovništvo bilo odano dušom i tielom. 

Smjesta se dao na pripremanje svoga podhvata. Glavno 
mu je novac. Po drugi put se nije htio poniziti pred rodbinom 
svoje žene, stoga je prodao ostatak diamanata i dobio za njih 

90.000 franaka. Na nesreću se u luci nije našao nijedan veliki 
brod, u koji bi se mogli ukrcati svi vojnici. Ništa zato, skaiupit 
će mornaricu od svih brodova, koji su sposobni za plovitbu, 
samo da preveze što veći broj svojih ljudi. Ali za nju će trebati 
zapovjednika. I njega je našao u Ajacciu: nekog Barbaru, sta- 
rog gusara s Malte, kojem je on nekoć u znak priznanja podie- 
li° čast baruna i imenovao ga kapetanom fregate. Taj podlac 
koji je vjerojatno bio ortak Ferdinandova ministra redar- 
stva — preuzeo je zapovjedništvo. 

Barbara je jedva jedvice našao šest lađica sposobnih samo 
za obalnu plovitbu, a nipošto za debelo more. Na domaku je i 
ekvinokcij, more će biti burno — ali Murat se ne boji ni toga. 

Na brodovima će biti mjesta najviše za 250 ljudi i preko 

toga prelazi: izabrat će najbolje. 

Uza sve to kralj je jedini ostao nepokolebiv u svojem ufa- 
nju. Častnici su već izgubili oduševljenje, ali surađuju, jer su 
s njim previše povezani. Neki su ga ostavili, između ostalih 
Oletta, Donnadieu, Langlađe i Blancard, jer čitav pođhvat sma- 
traju bezumnošću. Franceschetti i Galvani sliede kralja iz vjer- 
nosti prema njegovoj osobi, ali bez ikakve nade u uspjeh. Mu- 
rat ostaje tvrdoglav. 

U času kad je^ krenuo na brod, stigla je posljednja opome- 
na, koja ga je još mogla spasiti iz ponora. 28. rujna uvečer 
donio mu je Foucheov pouzdanik Macirone iz Pariza važnu 
viest. Na nagovor Fouchea poslao je Metternich po Macironeu 
ovo pismo: »M. Macirone ovime je opunomoćen, da priobći kra- 
lju Joahimu slieđeće: Njegovo Veličanstvo car austrijski voljan 
mu je pod ovim uvjetima pružiti utočište u svojim državama: 

I. Kralj će izabrati posebničko ime; kraljica je primila ime gro- 
fice Lipona; to se isto ime preporučuje i kralju. II. Kralju 
ostaje na volju, da za boravište izabere jedan grad u Češkoj, 
Moravsko jUli Gornjoj Austriji, želi li se radije nastaniti na la- 
danju, može to učiniti u navedenim pokrajinama. III Kralj će 
Njegovom Carskom i Kraljevskom Veličanstvu zadati rieč, da 
bez izričitog dopuštenja Njegova Veličanstva ne će ostaviti 
austrijskih država i živjeti životom gospodskog posebnika, ali 
pokoravajući se zakonima austrijskih država. U znak svjedo- 
čanstva i jamstva za primjerenu provedbu svega gore navede- 

noga naloženo je pođpisniku s Najvišega Mjesta, da ovu izjavu 
podpiše. Dano u Parizu 1. rujna 1815. Metternich.« 

Ali ta je ponuda došla prekasno. Muž Muratova kova ne 
prima milostinje od neprijatelja u trenutku, kad je s 250 vjer- 
nih sljedbenika krenuo natrag osvojiti kraljevstvo. Zatočenje 
u Austriji bilo bi mu poniženje i teret. On je vojnik i postupat 
će kao vojnik. 

Kad je Macironeu potvrdio pismeno primitak poruke, do- 
veli su pred njega nekog Carabellija, bivšeg napuljskog činovni- 
ka. Upravo je stigao iz Napulja i stao zaklinjati kralja, neka 
se okani svakog pokušaja. Narod se ne će dići na oružje, da 
podpomogne bivšega kralja. A i učini li to, austrijska će vojska, 
koja se još nalazi u kraljevstvu, ugušiti svaku pobunu. Murat 
mu ne htjede povjerovati. 

Sat zatim počelo je ukrcavanje. Murat je pošao na prvi 
brod, na kojem se nalazio i Barbara. Drugim zapovieda zapo- 
vjednik bojne Courrand, trećim kapetan Ettore, četvrtim kape- 
tani Mattei i Giacome.tti, petim kapetani Semidei i Medori. Na 
svakom se brodu smjestilo 40 do 50 ljudi. Šesti najlakši i naj- 
brži čamac, prenosit će Muratove zapoviedi od jednog do dru- 
gog broda. 

U jedan sat iza ponoći dao je Murat razapeti jedra, mala 
mornarica izplovila je u grobnoj tišini. Nije se oglasio ni cigli 
poklik nade ili veselja, kao što je to običaj kod vojnika, kad 
kreću na bojište. Brodovi su izvan luke skrenuli na jug i od- 
jedrili u susret svojem udesu. 

26. poglavlje 
ODMAZDA 

Tek što su oplovili predbrežje pred Ajacciom, zapali su u 
težku oluju. Brodići nisu bili dorasli strahovitom nevremenu. 
Cim je stalo svitati, skrenuo je kapetan Barbara prema Sardi- 
niji i potražio zaklona u jednom zaljevu. (Popodne je popustila 
žestina vjetra, opet su izplovili. 

Ali ljude je skršila morska bolest, a jedra su na brodovima 
bila djelomično oštećena. Trebali bi barem 24 sata odmora. Iz- 

bor je pao na otočić Talovaru izpred obale Sardinije. Usidrili 
se u malenom zaljevu, u kojem je more bilo mirno. 

Iza ponoći nastaviše put, i to po Muratovu nalogu ravno 
prema kalabrijskoj obali. To je zabrinulo njegove suputnike, jer 
će se tako izkrcati u pokrajini, u kojoj je ime Joahima Napo- 
leona bilo najomraženije; u svoje doba poslao je naime onamo 
okrutnoga generala Manhesa, da iztriebi razbojnike, a taj je 
dao postrieljati i povješati na stotine Kalabreza. 

Radi nepovoljnih vjetrova trebah su punih pet dana za taj 
put. A 5. listopada u zoru izroni iz guste magle pred njima — 
napuljski zaljev s Vezuvom, upravo onaj kraj, u kojem se je 
nalazila austrijska vojska! Svi protrnuše od straha. Murat na- 
vali na Barbaru, nazove ga izdajicom i zapovjedi mu, da skrene 
prema Kalabriji. Stari se gusar stade izpričavati, da se je pre- 
vario u računima, ah svima je ostao sumnjiv. 

Sutradan ugledaše malenu luku ,Paolu u prednjoj Kala- 
briji, kad li se podiže iztočnjak, a oluja raztepe brodove i za- 
nese na pučinu. Utonuše u mrku, tegobnu noć. Morah su jedriti 
s pogaženim svietlima, da ih ne opaze englezki brodovi, koji su 
krstarili napuljskim vodama. Svaka se lađica sama za se borila 
protiv oluje, a da nije znala, što je snašlo ostale. 

U zoru je Murat ugledao samo najmanji čamac, a drugima 
se zameo trag. Stoga je zapovjedio, da se usidre u mirnom za- 
ljevu San Lucido, a čamac je poslao u potragu za izčeznuhma. 
Pred noć se vratio, ah samo s brodićem bojnika Courranda. Svi 
misle, da je pođhvat propao. 

Ah Murat ne pozna straha. Poslao je na kopno Barbaru, 
satnika Ottavianija i dvojicu mornara, da izpitaju razpoloženje 
među stanovnicima. Pred obalom ih zaustavi naoružan čamac i 
odvuče u San Lucido. Tu ih preslušaše i zatvoriše. Samo Bar- 
bari, koji je jedini imao uredne izprave, naložiše, da ona tri 
broda dovede u luku. 

Kad se smrklo, zapovjedi Murat, da zajedre prema jugu. 
Nitko osim njega ne vjeruje više u uspjeh. Bojnik Courrand iz- 
koristio je tminu i zaplovio prema Korzici. Ujutro je Murat 
ustanovio, da ga je ostavio i posljednji prijatelj. 

Uz kralja se osim posade broda nalaze samo još generali 
Franceschetti i Natali, povjerenik Galvani, satnici Lanfranchi, 
Biciani i Pernice, poručnici Pascalini, Moltedo i Pellegrini, osam 

dočastnika i devet vojnika, svega, dakle 25. Ludo bi bilo, s tom 
šačicom nešto i poduzimati. Jedva jeđvice su o tom uvjerili i 
Murata. Kralj je dao Barbari nalog, da krene prema Trstu. 

Ali Barbara tvrdi, da je to nemoguće, jer je brod preslab 
za tako dug put, a ponestalo im je ishrane. Ponudio se, da na 
čamcu ode u mjestance Pizzo, koje su vidjeli u daljini; tamo će 
nabaviti dosta hrane i potražiti jači brod za put do Trsta. 

Međutim Murat ne vjeruje Barbari, ne će da ga pusti. I 
upravo to kao da ga je natjeralo na neočekivanu odluku, .koja 
odgovara njegovoj čudi: sam će pokušati sreću u Pizzu. 

Sve je zapanjio tom odlukom. »Sh*e, ne idite na kopno,« 
opomenu ga sobar Charles, »to bi bila vaša propast!« Ali Mu- 
rat ne mari ni za što, nalaže častnicima, da obuku svečanu ođo» 
ru. On se je dao obrijati, obukao je modru đolamu s gajtanima 
i svilene hlače, a na glavu nasadio šešir s kokardom urešenom 
briljantima. 

U Pizzu će dići na oružje seljake, povesti ih u Monteleone, 
gdje će ga vojnici dočekati s oduševljenjem. Kalabrija će ga 
jednodušno priznati kraljem. A iza toga će lako uništiti onu 
šaku Austrijanaca, jer za njim će poći sva zemlja, pa i Ferđi- 
nandove pukovnije . . . 

Čamac udari o dno. Murat zadrža častnike, koji htjedoše 
poći napried, prvi sam skoči do koljena u vodu i pođe na suho, 
a za njim njegovih 25 drugova i drugi sobar Armand. To je bilo 
nešto iza devet sati prije podne. 

Pizzo je napola grad, napola selo, a proteže se na obronku 
brdašca sve do mora. Na vrhu brdašca diže se stari dvorac 
s kulama još iz doba španjolskog gospodstva. Mjesto, gdje se 
je izkrcao Murat, udaljeno je od glavnog trga od prilike .300 me- 
tara. Put do njega vodi uzbrdo. Nedjelja je, sajmištni dan, pa 
je mnogo seljaka iz okolice donielo svoje proizvode na prodaju. 
Oni su sa zaravanka povrh zaljeva u čudu promatrali dolazak 
tih neobičnih putnika. Kad je Muratova pratnja uz povike: »Ži- 
vio naš kralj Joahim!« dospjela na trg, počeli su shvaćati, što 
je na stvari, i obuzeti nepovjerenjem odilaziti s trga. 

Uzalud im Murat drži govor. Seljaci brže bolje natovariše 
robu na magarce ili mazge i odmagliše. Građani se zavukoše j 
svoje kuće, zatvoriše vrata i prozore. Murat se težko razočarao. 
Uto je naišlo desetak topnika s obale, koji su pošli k misi. Mu- 

rat pođe k njima i doviknu im: »Vojnici, zar ne poznate više 
svoga kralja?« Topnici se čudno drže, u neprilici nešto šapuću. 
Murat je dospio u neugodan položaj. U tom trenu pristupe 
k njemu dvojica mladića iz Monteleonea, koji su naslutili, što 
se tu sprema. »Sire,« rekoše mu, »ostavite što prije to mjesto. 
Ovdje ste okruženi neprijateljima. Pođite s nama u Monteleone, 
mi ćemo vas voditi. Tamo imate prijatelja, a i vojnici su dje- 
lomice uz vas. Ostanete li ovdje, izgubljeni ste!« 

Murat odluči poći u Monteleone i zapovjedi topnicima, da 
ga sliede. Samo dvojica su pošla za njim. Međutim se dolje na 
cesti sjatilo množtvo seljaka, a na čelu im stari oružnički past- 
nik Trantecapilli, zakleti neprijatelj bivšega kralja. Frances- 
chetti opomenu Murata: »Sire, oprez, seljaci su naoružani, a 
iza nas dolaze drugi!« 

Murat pokuša, ne bi li umirio seljake. Stade ih uvjeravati, 
da se je izkrcao samo zato, kako bi nabavio svježe hrane, on 
nastavlja put u Trst, gdje će se sastati s kraljicom Karolinom 
i svojom djecom. »Djeco moja,« viknuo im je, »ta vi ne ćete 
dići oružje protiv svoga kralja!« 

»Kad je tako,« reče sada Trantecapilli, »nemojte bježati. 
Pođite sa mnom, ja ću vas odvesti u Monteleone.« 

Murat je povjerovao častnikovim riečima i pošao k njemu, 
premda su ga njegovi ljudi od toga odvraćali. 

»Tko ste vi zapravo?« zapita Franceschetti vođu gomile. 

»Ja sam oružnički častnik Trantecapilli, a kralja i sve vas 
ćemo sada odvesti u Pizzo.« 

On posegnu rukom za kraljem. Dolazi do gužve i nateza- 
nja, tučnjave. Častnici težkom mukom oteše Murata neprijate- 
ljima. Mala skupina htjede nastaviti put u Monteleone, ali se- 
ljaci ju obkoliše. Iznenada, prasnu hitac. To je bio znak za, po^ 
četak prave bitke. Muratovi pratioci shvatiše tada, da je sve 
propalo, đađoše se zajedno s kraljem u bieg, da se spase na 
brodove. Seljaci bez prestanka pucaju za njima. Galvaniju su 
prostrielili nogu, nekoliko su vojnika dostigli, sputali i odveli 
u Pizzo. 

U divljem trku jure nesretnici niz polja, a progoni ih bies- 
na vika neprijatelja. Na obali, gdje su se nadali spasu, dočeka 
ih strahovito razočaranje. — Barbara nije poslušao Murata, 

koji mu je zapovjedio, da se usidri pred zaljevom, nego je od- 
maglio. 

Nedaleko od njih leži na žalu ribarski čamac. Svi prisko- 
čiše k njemu, navlače ga, guraju, da ga odvuku u more. Uza- 
lud sav trud! Čamac je napola zagrezao u piesak, ne da se ni 
maknuti. Međutim su ih, dostigli progonitelji, navalili na njih 
kundacima, toljagama, bodežima. Žene su najgore, hoće da im 
izkopaju cči. Kapetan (Pernice i narednik Giovanni padoše mrtvi. 
Murat je sav ogrezao u krvi. Jedan klipan, nemajući drugog 
oružja, lupio ga je po licu podkovanom čižmom, žene mu ču- 
paju kosu, pljuju mu u obraz. Jedna od njih ruknu: »To ti je 
kazna, što si mi dao objesiti tri sina!« 

General Franceschetti, kapetani Lanfranchi i Bicioni, na- 
rednik Franceschi i sobar Armand pali su težko ranjeni. 

Uto se kroz gužvu probi jedan čovjek, prodre do Murata 
i zaštiti ga svojim tielom. <To je bio Francesco Alcala, upravi- 
telj vlastelinstva. Njega poslušaše, jer ga svi u Pizzu visoko 
štuju. Razjasnio je ubojicama, da će ih Ferdinand nagraditi, 
ako mu Murata izruče živa, ako li ga pak ubiju, kaznit će ih kao 
zločince. Tako je prestalo krvoproliće. Kralja je poveo zajedno 
s preostalom pratnjom u Pizzo i sve predao Tranteeapilliju. 
Ovaj ih je odpremio u dvorac. 

„ U tamnici dvorca bile su smještene svinje. Trantecapilli je 
dao iztjerati životinje, a u taj kotac strpao svoje zarobljenike. 
U tiesni prostor pada nešto svietla samo kroz uzku rupu, pod 
pokriva debeo sloj smeća, a prljave stiene vrve najstrašnijom 
gamadi. U u su paklensku jamu bacili Murata, osam okrvav- 
ljenih ranjenika i ostale izmlaćene vojnike. Kralj se opet posve 
sabiao, požalio njihovu sudbinu, tješio ih, sokolio, neka budu 
strpljivi. 

Alcala je htio kralja izbaviti iz toga paklenskog blata, ali 
Trantecapilli ne će o tom ništa da čuje. Samo mu je dopustio, 
da kralju pošalje kaput, jer kraljeva je dolama bila sva izdr- 
pana i okrvavljena. 

Uvečer je iz Monteleonea stiglo četrdeset vojnika, a s nji- 
ma i guverner Kalabrije, general Nunziante. On je ostao vje- 
ran Ferdinandu i nije služio pod Muratovom vladavinom. On 
je stari vojnik, pošten i pravedan. Neprijatelj je Francuzima, 
ali vojnički mu osjećaj časti ne dopušta, da odobri ta okrutna 

nasilja nad zarobljenicima. Ali svjetina je uzbuđena, moglo bi 
doći do novih izgreda. Težkom je mukom dao izprazniti dvorac, 
ali svjetina urliče i dalje pred zidina, ma ^edna krvi i klanja. 

General je posjetio kralja u tamnici, pozdravio ga s pošto- 
vanjem, skinuo pred njim šešir i zadržao ga u ruci: Naglasio 
je, da žali, što su ih zlostavljali, i zamolio ga, neka mu oprosti, 
što ga mora zadržati u toj sramotnoj tamnici — ali to je jedino 
mjesto, na kojem će biti posve siguran, ako bi svjetina opet pro- 
valila u dvorac. Da zarobljenicima barem nekako olakša udes, 
dao im je donieti slamnjače i pokrivače. 

Sutradan je došla jedna pukovnija pješaka i jedna bitnica 
topnika. Sad je Nunziante dao raztjerati svjetinu. Kad je prispio 
državni nad odvjetnik, dao je guverner Murata predvesti na pre- 
slušavanje: Izprva je Murat uzkratio svaki odgovor, ah na kon- 
cu je izpričao ovu svoju staru izmišljotinu: da je krenuo u 
Trst^ a ovdje se je htio obskrbiti hranom i naći bolji brod, jer 
je stari već počeo tonuti. Iztraživatelji mu nisu povjerovali, jer 
su već doznali, kako se je razvijala drama. 

10. listopada smjestili su Murata, Franceschettija i Natalija 
u pristojnije uze : u sobicu s pregrađenim prozorom, u prizem- 
lju pred tako zvanom »esplanadom«, zapravo uzkim dvorištem 
između dVie zgrade, širokim 3, a dugim 16 metara. U sobicu su 
im donieli vojničku postelju, dvie slamnjače, koje su položili na 
kameni pod, stol i dvie stolice. Pred vratima su stajala na straži 
dva vojnika. 

General Nunziante je pan poštovanja i suosjećaja Murata 
i njegovu dvojicu supatnika pozvao k sebi za stol, ali odmah 
poslije objeda moradoše se vratiti u uze. Straže im po njegovu 
nalogu izkazuju počast. Poslije podne je Murat pisao Karolini, 
kralju Ferdinandu, zapovjedniku austrijske vojske i englezkom 
poklisaru u Napulju, te zamolio Nunziantea, da ođpremi ta pis- 
ma. Još ne vjeruje u sudbinu, koja mu se sprema. Za večerom 
je nemalo začudio generala Nunziantea, kad mu je pričao, kako 
će se nagoditi sa. svojim »gospodinom rođakom« Ferdinandom, 
koji će se vratiti na Siciliju, dok će on opet preuzeti vladu u Na- 
pulju. 

12. u noći stigao je nalog dvora, da Murata stave pred 
prieki sud i da ga osude kao neprijatelja države. Osuda se ima 

smjesta izvršiti. Osuđeniku neka ostave četvrt sata, da primi 
sakramente, ako bude htio. 

General Nunziante je sastavio sudište: imenovao je sudci- 
ma sedam častnika. Predsjednik mu je general pobočnik Fasulo, 
koji se je svojedobno zahvaljujući Muratu uzpeo nezasluženo 
visoko. Od ostale šestorice sudaca još su četvorica služila Mu- 
ratu. Ta šestorica su: pukovnik Sfarlo, dopukovnici Natali i 
Lenzetta, satnici Cannilli i Vouge i poručnik Froio kao zapisni- 
čar. A sudu će poslužiti savjetom državni nađođvjetnik La Ca- 
merra. 

13. su listopada ujutro odveli Franceschettija i Natali ja iz 
zatvora pod izlikom, da im nešto moraju priobćiti. Kad se dugo 
nisu vratili, uznemirio se Murat. Napokon je shvatio — . I do- 
ista, malo zatim je ušao u sobicu satnik Stratti, kojem je bila 
povjerena straža, s još četvoricom častnika,. S nepritajenim ga- 
nućem pozvao ga je pred sudište. »Sad sam izgubljen,« viknuo 
je Murat, — »osudit će me na smrt!« 

Nekoliko časaka nije mogao prigušiti uzbuđenja, našavši se 
iznenada pred stvarnošću, ali ipak se je brzo snašao. Od toga 
je trena hrabro zaprkosio sudbini, ostao ponosan i dostojan- 
stven. 

Kad ga je satnik Stratti pozvao u susjednu sobu, gdje se 
je sastalo povjerenstvo, odgovorio mu je: »Gospodine satniče, 
recite predsjedniku, da odklanjam njegovo sudište. Muževi, ka- 
kav sam ja, odgovorni su samo pred Bogom za svoja djela. 
Sudci neka donesu osudu, ja tu nemam što reći.« 

Zatim je došao satnik Starace, kojega je zapala dužnost 
branitelja, i rekao mu suznih očiju: »Imao bih vas braniti, Sire, 
a pred kakvim sudcima!« Ali Murat ne želi nikakve obrane, on 
odklanja te ljude, jer oni su po njegovom uvjerenju njegovi po- 
danici, a ne mogu mu biti sudci, nego jedino krvnici. »Gospodine 
Starace, nalažem vam, da me ne branite!« Kad se je pojavio 
zapisničar i zapitao ga, kako mu je ime, otresao se na nj grom- 
kim glasom: »Ja sam Joahim, kralj obiju Sicilija! Odstranite se, 
gospodine!« 

Murata čuvaju četvorica častnika, koji s njega ni na tren 
ne skidaju oka. Oni se dive njegovoj vedrini i ravnodušnosti, 
kojom im je najzornije opisivao bitke, u kojima je sudjelovao, 

osobito brojne juriše, koje je poduzimao na konju po bojištima 
Europe i Egipta. 

U četiri sata poslije podne izrekao je sud osudu, a da ofotu- 
ženika nije ni saslušao. Osudio ga je na temelju zakona, koji 
je on sam svojedobno izdao, da sprieči potajno izkrcavanje na 
kalabrijskoj obali. Sud je odredio, da se osuda ima izvršiti na- 
kon četvrt sata na »esplanadi« dvorca. 

Zapisničar je smjesta pošao u zatvor i kralju pročitao osu- 
du. OVaj ga je slušao, a, da nije rekao ni rieči, ali svojim drža- 
njem je iztaknuo, da sve to prezire. Kad ga je poručnik Froio 
pitao, želi li svećenika, odgovorio je Murat, da mu ga pošalju. 
Zatim je posve miran svojoj ; ženi napisao ovo pismo: »Draga 
moja Karolino, meni je kucnuo sat razstanka. Još malo časaka, 
pa me' više ne će biti među živima, za malo časaka ne ćeš više 
imati muža. Nemoj me zaboraviti; moj život nije bio okaljan 
nikakvom nepravdom. Zbogom, moje Ahile, zbogom, moja Le- 
titijo, zbogom, moj Lumene, zbogom, moja Luizo; pokažite pred 
svietom, da ste dostojni svoga otca! Ostavljam vas bez kra- 
ljevstva i bez posjeda okružene množtvom mojih neprijatelja. 
Pokažite, da ste jači od nesreće, mislite uviek na to, što ste i 
što ste bih, Bog neka vas blagoslovi! Sačuvajte mi častnu uspo- 
menu! Izjavljujem, da mi u ovim posljednjim trenutcima života 
nije ništa bolnije nego to, što moram umrieti daleko od svoje 
djece.« 

; U pismo je metnuo uvojak svoje kose, predaoi ga satniku 
Staraceu i zamolio ga, da ga odašalje poslije njegove smrti. 
Zamolio ga je još, da ga zapečati njegovim pečatom izrezanim 
iz koralja, koji prikazuje glavu napuljske kraljice. Kad se je 
srušio prosvira n tanetima, našli su mu ga u desnoj ruci. Na 
koncu ga je zamolio, da, njegov sat preda njegovom vjernom 
Armanđu. 

Uto su u sobicu pustili starca svećenika. Bio je to kanonik 
Masđea,. Murat ga zamoli, da sjedne; on je sjeo njemu nasuprot, 
a kad se je počeo izpovieđati, spustio se na koljena i klečao do 
kraja. Kad je primio odrješenje, digao se i rekao: »U redu, 
izvršite, što je volja Božja!« 

Stari ga kanonik još nešto zamoli: da mu Murat pođpiše 
izpravu i posvjedoči, da je umro kao kršćanin. Murat se izprva 

nećkao, ali onda je ipak napisao: »Umirem kao dobar kršćanin.« 
Iza toga je čvrstim korakom izišao iz sobice. 

Na hodniku je pošao lievo, jer je tamo na »esplanadi« opa- 
zio 12 vojnika s puškom o ramenu. Prostor je bio tako uzak, da 
su se morali postaviti u tri reda. »Kamo bih se ja postavio?« 
zapitao je. Castnik, koji je imao zapoviedati kod strieljanja, po- 
kazao mu je kut .blizu nadsvođenog hodnika, što je vodio u 
ulazno dvorište. Tamo je već stajala drvena stolica, ali Murat 
ne htjede sjesti. Isto tako ne dopušta da mu svežu oči, a nije 
htio stati okrenut leđima vojnicima. Slobodno se uzpravio, na- 
smiešio, okrenuo se k njima punim licem, razgalio grudi i za- 
povjedio im čvrstim glasom: »Izpunite svoju dužnost, vojnici! 
Gađajte u prsa, nemojte u lice!« 

Kao stari vojnik, izkusan u svom poslu, dao im je zapovieđ 
za potrebne hvatove, a kad su u nj uperili puške, viknuo je: 
»Vatra!« Hitci prasnuše. Trenutak je kralj ostao još uzpravan, 
zatim je zateturao i srušio se. Gotovo svi naboji pogodili su 
usred prsa. 

Mrtvo su mu tielo položili u biedan lies, na brzu ruku sku- 
can cd sirova drveta. Kad se je smrklo, uprtili su vojnici tužno 
breme na ramena i ponieli ga na groblje kraj crkve. Skupilo se 
nekoliko ljudi iz mjesta. 

Pred grobom htjedoše vojnici lies položiti najprije na zem- 
lju. Ali nespretno im se omaknuo, udario o ^emlju, daske se 
razlomile, a blieda je mjesečina osula okrvavljeno lice ustrie- 
ljenoga. Brže bolje domesoše nekoliko klinaca i čekić, zakov^še 
za nevolju biedni lies . . . Iza toga spustiše u sirotinjsku raku 
na groblju [Pizza smrtne ostatke Joahima Murata, pokojnoga 
napuljskoga kralja. 

Još i danas počiva tamo. 

KONAC 


268 


* 




SADRŽAJ 

Uvod — — — — — — — — — — — 7 

1. Početci — — — — — — — — — — 9 

2. Dočastnik i Jakobinac — — — — — — — 14 

3. Union Bastrit i »husari džepokradice« — — — 21 

4. Vendemiaire — — — — — — — — 29 

5. Italija — — — — — — — — — — 34 

6. Karolina Bonaparte — ^ — — — — — — 47 

7. Pohod na Egipat — — — — — — — - — 52 

8. Akon i Abukir — _ — — — — — — 57 

9. Brumaire — — — — — — — — — 66 

10. Ženitba — — — — — — — — — — 73 

11. Rat 1800. _________ 79 

12. Vrhovni zapovjednik u Italiji — — — — — 86 

13. Guverner Pariza — — — — — — — — 103 

14. Rat protiv Austrije — — — — — — — 115 

15. Veliki vojvoda od Clevea i Berga — — — — 132 

16. Na vrhuncu slave — — — — — - — — 138 

17. Borba o krunu — — — — — — — — 144 

18. Još naviše — ^ — — — , — — — — — 154 

19. Pustolovina u Španjolskoj — — — — — — 161 

20. Napuljski kralj i car — — — — — — — 177 

21. Vojna u Rusiji — — — — — — — — 196 

22. Nizbrdo — — — — — — — — — 211 

23. Izdajstvo — — — — — — — — — 221 

24. Slom __________ 234 

25. Bieg __________ 249 

26. Odmazda — — — — — — — — * — 260 

( 


0 





